ANTE PETRAVIĆ 


PEIE STUDIJE 1 PORTAETI 


IZDAJE BINOZA, NAKLADNI ZAVOD 
ZAGREB, KRALJICE MARIJE BROJ 4 

1935 : 

: 


Vlasnik iizdavač: BINOZA, Nakladni Zavod 


u Zagrebu, Kraljice Marije 4. 
Tisak: Tiskara Ivan Rast, Zagreb, Gundulićeva ul. 18 


MARKO KAŽOTI 
Prilog romatnici tridesetih godina XIX vijeka 
u: Dalmaciji 


Odvajkada je čovječanstvo voljelo i stvara- 
lo legende o nesretnim ljubavnicima koji ginu 
prije združenja. Ono je takve nevoljnike ponaj- 
više iskitilo aureolom idealne čestitosti, jer im 
je životna sreća obično uništena krivnjom dru- 
gih, i to većinom najbliže i najsrodnije okoli- 
ne. Kao da čovjek osjećaše od uvijek potrebu da 
običnu spolnu simpatiju uzdigne do nečega uz- 
višenijeg, do čega ne dopire obična ili čulna 
proračunata ljubav. Takve legende izmišljaše 
ljudska mašta da izmami sebi i drugome suze 
gažaljenja i samilosti nad tim patnicima. Tim 
takve legende vršiše blagi utjecaj na ljudsko ži- 
votnim borbama otvrdnuto srce i ublažiše mnogu 
okrutnost i uzbudiše mnogu samilost. Okrutnosti 
i nesmiljenosti događahu se i dalje, i događaće 
se,u koliko strasti u čovjeku prevlađuju indivi- 
dualno u većoj ili manjoj mjeri, ali nesumnjivo 
takve priče slomiše mnogu nemilost. 

Počinje se to onamo od nesretnih babilon- 
skih ljubavnika Pirama i Tizbe, kojih plačljivu 
tragediju prvi obradi Ovidije. Nastavlja se kroz 
XIV, XV i XVI vijek sa Montekima i Kapule- 
tima, dok u XVIII i prvoj polovini XIX vijeka 
obrađivanje takvih predmeta zauze prvo mjesto 

u lijepoj književnosti sa različitim Pavlima i 
Virginijama itd. 

Nije čudo da su takve predaje prešle i u na- 
še primorske obale, te, dok Hero i Leandar na- 
đoše odjeka u pričanju o lopudskoj sirotici, Pi- 
ram i Tizba, Romeo i Julija, Pavao i Virginija 
nađoše svoje naličje u kaštelanskoj legendi o 
Miljenku i Dobrili, nesretnim ljubavnicima, ko- 
je krije — po pričanju i današnjem natpisu — 
zajednički grob u jednoj crkvi u Kaštel Lukši- 
ću, združivši ih po smrti, kad ne dadoše okrut- 
ni roditelji da se sjedine za života. 

Doduše, postoji jaka tradicija o istinosti te 
legende, štaviše, stavlja se tačno i godina kad 
se je odigrala ta tragedija (g. 1681). Ali dosa- 
da nema nigdje savremenoga dokumenta o zbilj- 
skoj zgodi pričane legende. Svi zapisci o tome 
svode se na ponavljanje onoga što se priča u ro- 
manu Marko Kažotija, i sve je to zapisano posli- 
je romana. Njemačka spisateljica Ida Diirings- 
feld u putopisu »Aus Dalmatien« (g. 1857) 
spominje tu legendu i priča događaj, ali po Ka- 


žotiju. Splićanin Jakov  Ćudina u knjizi »Le_ 


Castella, gdje je prikupio sve što je znao 
i našao o prošlosti one čarne rivijere između 
Trogira i Solina, pripovijeda zgodu o Miljenku 
i Dobrili kao istorijski događaj. Stavlja sve u 
£. 1681, štaviše tvrdi da je na osnovi toga do- 
gađaja Kažoti napisao roman. Ali ne kaže oda- 
kle je crpao pričanje, nego donosi sadržaj Ka- 
žotijeva romana: pri tome se služi riječima Ka- 
žotija. A ipak za ostale događaje navodi i izvo- 
re i dokumente. Valentin Lago izdaje (u g. 
1869, 1870 i 1871) u Veneciji tri sveska »Me- 
moriesullaDalmazia«. U prvom svesku 
(str. 341) piše: »Anno 1690 vuolsiavve- 
nutoinquestoannoil fatto tragico 
in Castel Vetturi che ha formito 
argomento al romanzo del Casotti: 
Miljenko e,Dobrila. Sul sepolero 

di codesti due amanti sventurati, 
esistenteinquellalocalita, silegge 
la seguente epigrafe . scritta in 
linguaillirica: Pokojlj ubavnikom 
— ehevuoldire: pace agliamanti« 
Od prilike isto ponavlja u II svesku (str. ii 
173). Ali ma bilo kakav dokumenat iz vremena 
prije Kažotijeva romana još uvijek nedostaje. 
Nema sumnje da je današnja legenda o Mi- 
ljenku i Dobrili, po svojem sadržaju, samo krat- 
ki izvadak iz Kažotijeva romana. Neki hoće da 
su dokumenti ili uništeni, ili da ge tragički do- 
gađaj nije smio da zapiše, jer je zgoda boala 
ljagu na jednu plemićku istorijsku obitelj a 
ja se je istaknula u ljutim borbama vođenim 
u Kaštelima za par stoljeća protiv Turaka. Ne 
ki hoće da kasnijim baštinicima te izumrle obi- 
telji nije bilo ugodno spominjanje toga događa- 
ja, a uživala je veliki ugled i moć u komuni = 
girskoj. Drugi kažu da je vlasteoska pse 
priječila zapisivanje tako groznog a . 
koji je sramotio vlastelu onoga vremena. Kako 
bilo da bilo, dosada nema istorij skoga dokumen- 
ta o toj tragediji, pa možemo punim pravom naz- 
vati neutvrđeni događaj legendom. Ovim se ne 
misli na isključenje istinitosti događaja. Doga- 
đaj se je mogao da zgodi, iako ga oja 
pisao, pa ga je narod zadržao u pameti. Ali je 
najinteresantnije, pri svemu tomu, da prosti 
narod priča zgodu taman onako kako to pripo- 
vijeda Marko Kažoti u svojem romanu. : 
Sve ovo udaljenje od natpisa ove radnje 
služi da se bolje dokaže kako je Marko Kažoti 
uistinu zaslužio da se prikaže njegov rad koji 
je ostavio trajnu uspomenu, osobito u Dalma- 
ciji, svojim romanom »Miljenko i Dobrila«, 
štaviše prouzrokovao i neki književni utjecaji na 
aš jiževnike. 
se »Gazzetta di Zara« g. 1842 ma 
hodi se nekrolox Marku Kažotiju iz pera proi. 

Ivana Franceskija, odakle uzimljemo ove po- 
datke o Kažotijevu životu: 

Marko Kažoti (de Casotti) rodi se u Trogi- 
ru mjeseca jula g. 1804. Roditelji mu bijahu 
ugledna i imućna trogirska plemićka obitelj. 
Odgojiše ga brižno: poslije svršenih osnovnih 
škola izuči gimnaziju i licej u Splitu i Zadru. 
Kao vlasteoski sin dobi mjesto u bečkom »Tere- 
zijanumu«, i pohađaše filozofski fakultet beč- 
koga univerziteta. Prekinuvši nauke, vrati ge 
mlad kući i naskoro pođe u Veneciju gdje se 
istaknu i fizičkom ljepotom. Po očevoj smrti 
Prihvaća se kućnih posala te upravlja baštinje- 
nim imanjem, a u isto vrijeme bavi se izučava- 
njem književnosti i domaće istorije. U to vri- 
jeme napisa i izda svoje glavno dijelo »Miljenko 
i Dobrila«, istorijski roman (g. 1833). Prijeđe 
naskoro u Zadar, gdje posta urednikom lista 
»Gazzetta di Zara«, službenoga organa 
dalmatinske vlade, koji redovito donašaše u 
podliscima književne članke i feljtone o knji- 
ževnosti i umjetnosti. Tu izađe čitav niz Kažo- 
tijevih književnih članaka. U Zadru se oženi 
Terezom Gelina, ali ne ostavi iza sebe djece. Za 
života izda još ova djela: »Il bano Hor- 
vath« (1838) i>LecostedelPiIstriae 
della Dalmazia« (1840). Baš kad mu se doštam- 
pavaše »Ilberrettorossoossiascene 
della Dalmazia« (1840), Baš kad mu se 
doštampavaše »Il berrćtto rossoossia 
scene della vita Morlacca«,naglo oboli 
od sušice, i poslije sama dva mjeseca bolova- 
nja umrije u Zadru g. 1842. 

»Bijaše čovjek ugodne vanjštine, nekako vi- 
tak, ali stasa srazmjerna. Osjećaj bijaše kod 
njega jak, a plod toga snažno pamćenje; vrlo 
živa mašta, ali ne razuzdana — rijetkost kod 
Dalmatinaca. Ovi su obilno obdareni prirodnim 
darovima, ali obično siromašni, pa radi toga oni 
koji su talentovani, iako ne zakopaju svoj tale- 

nat, okržljave silom prilika. Odatle Kažotiju 
prijatna živahnost, naravnost u razgovoru, lju- 
beznost u vladanju, i svi ga zavolješe«. Ovako 
ga opisuje njegov savremenik Franceski roman- . 
tičarskom. frazeologijom i stilom onoga vre- 
mena. : 

* 


U »GazzettadiZara« (br. 81 g. 1833) 
izašao je jedan feljton koji najavljivaše Kažo- 
tijev roman »Miljenko i Dobrila«. U tome felj- 
tonu iznosi nepotpisani feljtonista kako je Wal- 
ter Scott stvorio istorijski roman, Manzoni pre- 
nio ga u Italiju, a Guerrazzi od njega sačinio 
propovijedi iz istorije za sadašnjost (La batta- 
glia di Benevento). Ali to posta običnom mo- 
dom, pa ako ne priča nove slike iz istorije ili 
etnografije, nema sve to nikakva smisla, jer se 
ta književna vrsta izrodila u erotičke i tragičke 
pripovijesti, pune tugaljive sentimentalnosti. 


. Toga je svak već sit. Pa onda nastavlja: »Ako, 


dakle, roman koji Kažoti nazivlje istorijskim, 
uistinu bude takav, to jest, ako je uzeo prota- 
goniste kao izliku i predmet da razvije radnju 
(što je Manzoni učinio sa prostim njegovim 
vjerenicima), pa mu glavni cilj bude da naslika 
dalmatinske običaje u koliko se razlikuju od 
ostale Evrope, i raznolike u samoj Dalmaciji, 
mi ćemo se tome obradovati. Inače, njegov ro- 
man bio bi roman sentimentalan ili erotička 
novela kakvih su presiti i Italija i Evropa«. 

Naskoro izlazi knjiga: »Miliencoe Do- 
brilla — romanzo storico Dalmata 
del XVII secolo di Marco de Casotti 
— Zara, tipografia Battara 1838.« 
Vrio je zanimljiv predgovor kojim je Kažoti 
popratio svoj roman, i ja ga ovdje dijelom do- 
nosim: 

»Evo jednoga novog romana sačinjena u ma- 
niri Walter Scotta, Manzonija, D'Arlincourta i 

drugih pisaca te vrste, koji ili se njima pribli- 
žiše te ih dostigoše, ili im ropski podražavaju. 
Tako će da kaže čitalac. Potpunim pravom i 
tačno. Priznajem sitničavost mojega talenta, 
a obožavam veliko znanje političko, istorijsko, 
pjesničko onih triju velikana. 

Povrativši se sa nauka u zavičaj, podah se 
sav izučavanju istorije, a pogotovo one domaće. 
Promislih da je najbolje, ako se pozabavim gra- 
divom koje nam ostaviše pisci dalmatinskih do- 
gađaja. To mi zadnje ne bijaše teško, jer bijah 
vlasnik nekih rukopisnih kronika, a k tomu 
dođoh, kod raznih obitelji, do obilja svega ono- 
ga što se je napisalo i štampalo o Dalmaciji. 

Tako naiđoh na jednu legendu pisanu od 
anonimnog pisca u ilirskom jeziku oko god. 
1697, i taj ću događaj da pripovijedim. Ja neću 
da tvrdim da je događaj istinit, ali kratak ra- 


zmak otkada se je čin zbio, do vremena kad je 


zapisan, jednostavnost u pričanju, napokon još 
živa predaja o događaju, uvjeravaju me sve to 
više da nije izmišljen«. 

Pošto istaknu svu skalu velikih  stra- 
sti koje je našao u događaju, a podesnih za ro- 
man, nastavlja: 

»Iz;pojedinačkih zgoda može se razabrati, 
kako vruće strasti prevlađuju u ovoj našoj ze- 
mlji, i kako, upravljene na dobro, mogu da do- 
vedu do mnogih plemenitih pothvata. Pa iako 
je prošao jedan vijek od moje priče, i Dalma- 
cija kasnije bila upravljana od mudrih usta- 
nova, uvedenih austrijskom i francuskom civi- 
lizacijom, nije sve to uništilo u tome puku onaj 
narodni duh koji je bio, i sada je, svojstven 
slovinskim narodima. 

Stoga, običaji još uvijek zasebni ili barem 
nezajednički drugim krajevima, društveno sta- 
nje onoga vremena, želja da se pozabavim do- 
gađajima mojega naroda, ljubav domovinska 
koju zaželjeh da zasitim proučavanjem njezinih 

uspomena, nagnaše me na odluku da napišem 
ovu knjigu koju evo šaljem štampom u svijet.« 

Sadržaj romana donekle je poznat, barem 
starijoj generaciji, jer ga raznije u narod. Ku- 
glijevo izdanje u prijevodu Bartula Matijace. 
Moram da upozorim da to nije tačan prijevod 
originala, već je svojevoljno ispuštavano ili 
preskakivano. 

. Nego još Prije toga prijevoda, mnogo do- 
Prinije općem poznavanju te kaštelanske le- 
gende Matija Ban (1818—1903) koji od toga 
Kažotijeva romana sačini dvije tragedije: »Mi- 
lijenko i Dobrila« tragedija u 5 činova (god. 
1850) i »Smrt kneza Dobroslava« tragedija u: 
5 činova (god. 1851). Ove se tragedije nalaze 
u »Djelima Matije Bana — knjiga I i II, Beo- 
grad 1889«. Roman je našao odjeka i u umjet- 
nosti (Slikar Paško Vučetić). A kad je u no- 
vije vrijeme davana s uspjehom Bartulovićeva 
dramatizacija Botićeve »Bijedne Mare«, onda 
tom prigodom iskrsnu i pitanje zašto da se ne 
dramatizuje, u modernijoj formi od Banove, i 
Kažotijev roman. Poznato mi je da se je par 
mlađih ljudi spremalo za tu obradbu. 


Držim zgodnim da iznesem ovdje sadržaj 
romana: 


U jednom od najljepših krajeva Dalmacije, . 
u divnim Kaštelima između Solina i Trogira, 
koncem XVII vijeka živjelo dvoje jedinaca,. 
djeca dvoje vlasteoskih obitelji, jedine nade 


«njihovih roditelja: Miljenko i Dobrila. Odra- 


stoše jedno uz drugo kao bor i jela, i smrtno se 
zavolješe. Miljenko rano osta bez majke, i Do- 
brilina majka posta njegovom pomajkom. Zbog 
vlasnosti nad nekoliko kmetova, jednoga se da- 
na posvadiše njihovi oci, i roditelji ođijeliše 
djecu; štaviše, zabraniše im svako sastajanje. 
Ali zaljubljena srca nađoše sebi načina da se: 
sastaju, i pomoću Antice, stare vjerne Dobri- 


it 


line služavke, oni to, u njezinom prisustvu, čine 


u noći: Miljenko dovesla lađicom do Dobrilina 


dvora. 

Adalbert, otac Miljenkov, pođe na savjet od- 
vjetniku Doroteju u Trogir protiv silovitoga 
Radoslava, oca Dobrilina. Ovaj ga nagovori, 
neka Radoslava tuži trogirskom gradskom sudu 
za otete kmetove, a neka udalji Miljenka po 
onoj »daleko od očiju, daleko od srca«. Adal- 
bert posluša. Teškim srcem Miljenko pristaje 
na odluku očevu i u noći javlja tužnoj Dobrili 
očevo naređenje, i kune joj se da će joj ostati 
vjeran do groba. ' 


Miljenko ode u Veneciju da kao plemić služi 
u vojsci. Roditelji odvedoše Dobrilu u Trogir 
na svečanost sv. Ivana da je to slavlje raza- 
bere od tuge i razonodi. Tu je upozna Družimir, 
ugledan trogirski plemić, iu nju se zaljubi. Po- 
slije svetkovine vraćaju se svojem dvoru; Do- 
brila, zaprošena od Družimira, ne usuđuje se 
da ga odbije iz straha pred ocem. Zaručnik i 
Dobrilini roditelji ugovoriše dan vjenčanja. 
Dobrila se muči kako da obavijesti Miljenka, 
ali dokučita vjerna Antica nađe načina kako 
da Miljenko dozna za zaruke: poruči po jednom 
momku iz zaseoka koji je tih dana putovao u 
Veneciju u vojništvo. 

Doznavši Miljenko za dan Dobrilina vjen- 
čanja, zatraži dopuštenje da može poći kući'za 
neko vrijeme. Osvanu kući baš u dan kad je ju- 
trom imalo da slijedi vjenčanje u crkvi. Sveće- 
nik je već zapitao vjerenika za pristajanje, ali 
kad je htio da upravi upit i vjerenici, javi se 
između sakupljena naroda u crkvi glas mladića 
koji stupi sabljom u ruci pred svećenika. Na- 
rod se zaprepasti. Dobrila prepozna glas i lik 
svoga Miljenka i pade u nesvijest. Radoslav 
htjede da navali na Miljenka, ali ga zadržaše. 
Vjerenik, razabravši da je Dobrila samo iz 

straha pred silovitim ocem pristala na brak s. 
njime, uvrijeđen napusti crkvu. Odvedoše kući 
onesviještenu Dobrilu, a bijesni Radoslav na-- 
redi da je odmah ujutro povedu lađom u Tro- 
gir, gdje ima da završi život kao koludrica ma 
nastira sv. Nikole. 


. Adalbert primi, preko Miljenkova očekiva- 
nja, očinski sina, i odobri mu što održa vjernost 
Dobrili. Kad je sutradan doznao Miljenko da 
Dobrilu vode u manastir, poleti na konju sa 
nekoliko vjernih dvorjanika u Trogir i dočeka 
lađu na obali. Rastjera pratnju i ote Dobrilu, 
ali se umiješa gradska »milicija«, i, na inter- 
vanciju vlasti, Miljenko pusti Dobrilu. To bijaše 
zapravo uzbuna i otmica. Radoslav tuži Miljen- 
ka sudu, i on bude osuđen na deportaciju u Vi- 
sovac. 

U Visovcu čestiti Miljenko živi voljen od 
fratara i seljaka, kojima postaje pravim dobro- 
itvorom. Tu uživa pravu idilu blaženstva sred 
one krasne prirode, ali ga muči misao na ne- 
sretnu Dobrilu. Ovdje se upoznaje sa Božicom, 
nekadanjom  Dobrilinom  dojiljom.  Nagovori 
Božicu neka pođe u Trogir i neka javi Dobrili 
njegovo zatočenje, ali i njegovu vjernost do 
groba. Na putu od Božičina sela k Visovcu su- 
srete ga hajdučka družina koja, saznavši od 
naroda za njegovo milosrđe spram nevoljnika, . 
opomenu ga neka se čuva, jer se je i njima na- 
ručivalo da ga ubiju. Zato otsada nosaše fra- 
tarsku mantiju. 


Božica stiže u Trogir i kao nekadanja Do- 
brilina dojilja lako dođe do Dobrile isporučivši 
joj Miljenkovu poruku. Ona mu po Božici posla 
rubac natopljen pred Božicom njezinim suza- 
ma. Muke Dobriline postajahu svaki dan to 
veće u manastiru, i ona uviđaše da se neće ni- 
kad privoljeti tome da se živa zakopa u mana-: 
stir. Zasnova bijeg, pa se pričini razabranom, 

tako da joj povjerovaše i koludrice, pa presta- 
«doše zakidanjem i dadoše joj veću slobodu. 

Jedne olujne večeri, dok su svi spavali, pri- 
krala se Dobrila do sobe opatice, uze joj ključ 
od manastirskih vrata, otvori i pobježe u noć. 
Uputi se izvan grada, ali osjeti slabost i za- 
poče grižnja radi sramote. Izmorena od puta i 
oluje zakloni se kod jedne seljačke obitelji, ko- 
joj se iskaza sestrom brata bolesna u Visovcu. 
Tu dozna da se je Miljenko zafratrio. To joj 
uzbudi sumnju da bi sve ovo moglo da bude 
Miljenkova osveta. U njezinoj duši počinje očaj, 
ali ipak sutradan nastavi bijeg u Visovae. 

Koludrice ujutro opaziše manastirska vrata 
otvorena, a iz manastira pobjegla Dobrila. Na- 
skoro javiše bijeg ocu Dobrilinu, i ovaj zasnova 
osvetu i na kćeri i na zavodniku. 

Na daljnjem putovanju Dobrila susrete haj- 
duke kojima u očaju i strahu ispriča svoje ja- 
de, i oni je otpratiše do Visovca. Nađe Miljenka, 
kod Božice, i nakon objašnjenja dogovoriše se 
da se odmah sutradan rano tajno vjenčaju. 
Rano prije vjenčanja stigoše u Visovac tri ple- 
mića u ime Radoslavovo, koji isporučiše Mi- 
ljenku poruku Radoslavovu, neka dođu kući 
gdje će se njegovim pristankom zakonito vjen- 
čati. Plemići zajamčiše sve ovo Miljenku svojom 
viteškom riječi. Svi se skupa vratiše morskim 
putem preko Šibenika u Trogir, pa u Kaštela. 

Naskoro prema ugovorenome uslijedi vjen- 
čanje. Na želju Radoslavovu vjenčanje bude 
obavljeno u njegovoj dvorskoj kapeli, i vjere- 
nici ostadoše toga dana u dvoru, gdje je sav 
narod iz okoline pristupio sjajnoj svadbi. U. ve- 
čer kasno krenuše svatovi iz dvora da pođu Mi- 
ljenkovoj. kući. Kad je Miljenko prolazio prvi 
preko mosta koji spajaše u ono vrijeme dvor 
sa kopnom, puče puška u mraku iz dvora, i Mi« 
ljenko pade smrtno ranjen, pa iza: nekoliko ča- 
gaka. preminu... Nasta plač i zapomaganje; 

jesan 


# 


nesretna Dobrila nad mrtvim vjerenikom ku- 
kaše do nesvijesti. Miljenka zakopaše u obitelj- 
sku kapelu. Nevoljna Dobrila poče venuti. Tri 
je mjeseca bolovala njegovana od nesretne 
svoje majke, a Radoslav se zatvorio u sobu i iz- 
jedao se od zločinačke grižnje. Prije svoje smrti 
Dobrila zaželi da vidi starca Adalberta, i umoli 
ga da joj oprosti što je, ljubeći mu sina i ne 
htijući se odreći Miljenkove ljubavi, rastužila 
njegove stare dane i lišila ga jedinoga štapa 
njegove starosti; konačno ga zamoli da joj do- 
pusti, neka jeukopaju pokraj dragog Miljenka. 
I kad začu veledušno i plemenito tješenje Adal- 
bertovo, blaženo i sretno izdahnu. 


Radoslav koji je s prikrajka slušao i gle- 
dao ovaj prizor, zgrožen pade na mrtvu kćer i 
zavapi: »Gromovi nebeski, pretvorite u pepeo 
oca — ubojicu!« Na te riječi skoči stari Adal- 
bert, trenu mač i doviknu Radoslavu: »Brani 
se, ubojice;« ali očajni Radoslav, mjesto obra- 
ne, razgrnu prsa i nasrnu na goli mač Adal- 
bertov, koji ga probode. Tako izginuše ove dvije 
starinske obitelji, a roman završava riječima: 

»Dvije same riječi spominju i sada pokoj 
dvoje zaljubljenih: — Pokoj ljubavnikom. Put- 
niče! ako naiđeš na onaj grob, prolij jednu sa- 
milosnu suzu nad onim nesretnicima.« 


* 


Kažotijev roman primiše zanosno u Dalma- 
ciji, i on posta ubrzo najpopularnijim romanom 
u našem Primorju. Naša je ondašnja dalmatin- 
ska inteligencija, i uopće dalmatinska čitalačka 
publika, bila sva odgojena u talijanskom jezi- 


ku, pa joj nije smetalo što je roman napisan “ 


talijanski. 

Ako se nešto podrobnije osvrnemo na taj 
roman, uvjerićemo se da nije ni bolji ni gori 
od romana tadanje talijanske romantike, po- 

glije Manzonijeva. Kažoti pokuša, kako i sam 
napominje u predgovoru, da pođe stopama Man- 
zonijevim, i te je utjecaje lako: raspoznati. U 
XIII poglavlju Dobrila pozdravlja rodna Ka- 
štela na odlasku u trogirski manastir, gdje je 
otac hoće da živu zakopa, onako isto kao Man- 
zonijeva Lucija, kada u noći ostavlja rodno 
geoce, da se po savjetu oca Hristofora zakloni 
u manastir u Monzi (»Addio monti, campi, lim- 
pide sorgenti, che in mezzo a voi:trassi le prime 
aure di vita; addio ameni poggi, selvaggi siepi, 
dolci convalli fidi testimoni dei miei deliri« 
it. d.). Tip Don Maura, seoskoga župnika i ka- 
pelana Radoslavova dvora, podsjeća dosta na 
Don Abondija, pogotovo kad rezonira, zašto je 
Don Mauro odabrao svećeničko zvanje: kao se- 
ljačkom sinu, koji hoće da se riješi kmetskoga 
življenja, ostajaše mu da izabere ili vojništvo, 
ili jedan zanat, ili u svećenike. Ovo zadnje oda- 
bra i on i njegovi roditelji, jer naši seljaci naj- 
radije šalju sinove u popove da im pridignu 
obitelj. Odvjetnik Doroteo ima, iako malo, re- 
miniscenija iz Manzonijeva romana (kad 
Adalbertu navodi latinske pasuse iz zakonika). 
Opis priprava u Radoslavovu dvoru (pogl. XI) 
za svadbu Dobrile i Družimira dozivlje u pamet 
epizodu iz »Vjerenika« Manzonijevih kada se 
sprema svečanost za Gertrudino (Monaca di 
Monza) prisilno zaređenje u koludrice. Tip Ra- 
doslava, Dobrilina oca, grozan je, i u prvi mah 
nevjerojatan, jer se teško čini da jedan otac 
može da bude onakva zvijer. A ipak sjetimo se 
oca Gertrudđina i Don Rodriga, makar treba da 
priznamo da je Radoslav, jer je otac, mnogo 
grozniji. Ali sve ove utj ecaje Manzonijeve ne va- 
lja uzeti kao prosto.podražavanje, već kao bla- 
 gotvorni utjecaj jednoga genijalnog romansi- 
jera, pisca najboljega talijanskog romana, 


kojemu je naš Kažoti pošao u školu, i dobro je 


učinio. I Don Mauro i Doroteo i Radoslav jesu 


u6 


zasebni tipovi u konačnoj crti. Pa i ono spomi- 
njanje nekakva rukopisa, po kojemu je sazdan 
roman, jest utjecaj Manzonija. 

Ovome blagotvornom utjecaju Manzonija du- 
guje Kažoti svoje nastojanje da za svaku pri- 
čanu zgodu nađe psihološku motivaciju. Naj- 
smioniji, pa zato manje vjerojatan, korak u 


romanu jest bijeg Dobrile iz trogirskoga ma-. 


nastira sv. Nikole. Ali pripovjedač nastoji da 
ga učini vjerojatnim prikazavši prije Dobriline 
muke u manastiru, njezinu unutarnju borbu 
koja je goni na očajni korak, za koji treba i 
zgodan momenat (noćna oluja). Pa i njezino 
licemjerstvo traži da opravda. U romanu ima 
nekoliko dobrih opisa: opis slapa Krke (pogl. 
XX), još snažniji opis Visovca (pogl. XIV). U 
pogl. VIII vrlo lijepo je opisana iljubavna ro- 
mantika u noći. Prema ukusu onoga vremena 
i zahtjevima kritike, unio je Kažoti koliko je 
više mogao slika iz narodnoga života: hajduke 
i hajdučki život, seoski život u okolini Visovca 
it. d. Tako zahtijevaše ondašnja romantika. 
Dašto, našem pripovjedaču služe hajduci, i ra- 
zna seljačka lica kao nekakvi »deus ex machi- 
na« koji će izvesti iz nevolje glavna lica (Mi- 
ljenka i Dobrilu). 

Ali Kažoti, na žalost, nije ostao jedino pod 
blagotvornim utjecajem Manzonijeva romana, 
nego je u mnogočemu pošao tragom Manzoni- 
jevih epigona, koji su unijeli u talijanski ro- 
man sve ono što slabi i Kažotijev roman. Na 
čelu svakoga poglavlja — a ima ih dvadeset i 
dva — Kažoti stavlja po jedan citat iz koga 
pisca. Ne mari što su ti citati više puta »s neba 
u rebra«, glavno je da ih je stavljao F. D. 
Guerrazzi. Češće pripovjedač lično apostrofira 
lica iz romana: Dobrilu (pogl. X i XXII), Adal- 
berta (pogi. XXII); proriče im sudbinu. šta- 
više, apostrofira personifikaciju ljubavi (pogl. 

11). Sve ovo ne radi Manzoni, ali radi to nje- 
gova škola, a na čelu joj Guerrazzi. Unosi i 
pjesmice, kao Tomazo Grossi (»Marco Vis- 
conti«); uopće, romantika opadanja. Kako se 
kod Manzonijevih epigona sve to više upadaše 
u romantiku nastranosti, to su pozniji romani 
počeli da pričaju fantastičnosti i nevjerojatno- 
sti, a takvih je dosta i u ovom Kažotijevom 
romanu. Nevjerojatno je da Božica, Do- 
brilina dojilja, prevali kroz jednu noć put 
od Visovca do Trogira. Još je nevjerojatniji 
bijeg i put Dobrile iz manastira u Trogiru, pa 
njezin: zaklon kod seljaka, i onda daljnje puto- 
vanje i sastanak s hajducima. To je putovanje 
i danas samcu u noći geografski nemoguće, a 
kamoli jednoj gospodskoj razmaženoj kćeri, i 
još u onim vremenima. Ovdje je već i roman- 
tika propala, a na putu smo za avanturistički 
roman, s kojim je opet u sukobu pretjerani sen- 
timentalizam. Ovdje se je Kažoti vratio k Bion- 
dijevom romansijerstvu. 

Umiranje Dobrile dosta podsjeća na umira- 
nje Pavlovo u glasovitom romanu Bernardina 
de Saint-Pierrea »Pavao i Virginija«. Ali u 
ovome nema što da se zamjeri Kažotiju, jer se 
taj utjecaj nalazi i kod Manzonija (»Lamorte 
di Edmengarda«, kor u tragediji »Adel- 
chi«, i čitava pjesma Edmengardina), pa ka- 
snije u Pratija i t. d. Uopće, sve ono što se mo- 
že da prigovori ovom Kažotijevom romanu pro- 
izlazi iz književnih utjecaja vremena u kojemu 
je pisao. 

ž * 
Pet godina kasnije izlazi druga knjiga Ka- 
žotijeva: »Il bano Horvath — storia 
del XIV secolo — scrittadaMarcode 
Casotti. vol. I pag. 152 vol. IL pag.14T 
in Venezia, nella tipografia di G. 
Pierotti 1838«. Kažoti, doduše, ne zove ovo 

svoje novo djelo istorijskim romanom, već »isto- 
rijom«, no i Manzoni i Grossi tako nazivlju 
svoje romane. Evo kratkoga sadržaja: 

Umro je Ljudevit Veliki. Poslije njegova 
pogreba sastaju se ugarsko-hrvatski velikaši, i 
svi priznaše njegovu stariju kćer Mariju kra- 
ljicom. U Mariju je zaljubljen Ivan Horvat, ali 
ga ona odbija, jer je po odredbi Ljudevitovoj 
zaručena sa Sigismundom Lukšenburgoveem, 
kojega Marija doista voli. Stoga ban Ivan Hor- 
vat odluči da se osveti, pa se združi sa zagre- 
bačkim biskupom Pavlom (ovaj, po Kažotiju, 
nije brat, Ivana Horvata), Jankom od Paližne i 
drugim hrvatskim i ugarskim nezadovoljnicima. 
Ovi ponudiše kraljevsku čast Karlu Dračkome 
napuljskom kralju. Karlo se odazva, ostavi Na- 
pulj, ženu i djecu, i dođe preko Hrvatske u 
Ugarsku, gdje ga zbilja okruniše. Palatin Ni- 
kola Gara (Gorjanski) nagovori Forgača (u 
sporazumu sa Sigismundom) da ubije Karla. 
Kraljice Marija i Elizabeta ne znaju za urotu. 
Poslije zasjednoga umorstva Karla, kraljice od- 
mah pobjegoše na konjima sa jednim slugom 
preko Hrvatske da se zaklone u Dalmaciju kod 
svojih pristaša (dalmatinski gradovi). Putem 
kroz Hrvatsku, nepoznate prenoćiše kod jedno- 
ga hrvatskog seljaka koji je pristaša bana Iva- 
na Horvata. U noći razabra seljak iz Marijina 
buncanja u snu da su to kraljice, pa kad ujutro 
krenuše naprijed za Dalmaciju koja im je vjer- 
na, pođe seljak u Varaždin i prijavi zgodu. Ban, 
Horvat uhvati kraljice i dade ih zatvoriti, pa ih 
zatočene prenese u tvrdi grad Novigrad na mo- 
ru. Tu Ivan Horvat muči Mariju, uvjeravajući 
je da joj je Sigismund mrtav. Štaviše, vodi je u 


“podzemlje tvrđave i sili je da gazi kosti mrtvo- 


ga vjerenika. Uto Mlečani, zajedno sa knezom 
Krbavskim, stadoše opsjedati s kopna i g mora 
Novigrad. I kada se hrvatski buntovnici uvje- 

riše da će Novigrad pasti u ruke njihovih pro- 
tivnika, Janko od Paližne ubija Elizabetu da 
osveti Karla Dračkoga. 

Dakle, davno prije Šenoina romana »Kle- 
tva« i Markovićeve tragedije »Karlo Drački« 
našao je onaj veliki pokret na slovenskom jugu 
pri kraju XIV vijeka svoga obrađivača. Ovo 
nije ni roman (zapravo ga Kažoti tako i ne 
zove), a ni »istorija« u smislu Manzonijevu, a 
jest donekle istorijski pamflet. Kažoti tvrdi da 
je u pisanju ovoga djela slijedio jednu »kro- 
niku« o događajima: valjda trogirskog istoričara 
Luciusa, jer ga spominje. Kažoti je po lokalnoj 
tradiciji onoga vremena legitimist, pa zato pri- 
staša Marije, Jelisave, Nikole Gorjanskoga i 
Forgača, te sva ta lica prikazuje u najsimpa- 
tičnijem svijetlu. Naprotiv kolovođe ustanka, a 
to su Hrvati: ban Ivan Horvat, biskup Pavao, 
Janko od Paližne, sve su sami najgori ljudi. Ban 
Ivan Horvat je glavno lice, i u njemu je Kažoti 
usredotočio svu odurnost na hrvatski ustanak, 
a sverau je uzrok i povod podlost banova da se 
osveti Mariji što ga je odbila kad ju je zapro- 
“gio. Pamiflet u beletrističkom ruhu, prema ono- 
me što mi danas znamo na osnovi istorijskih 
dokumenata o tome pokretu. Ali je Kažoti sin 
svoga vremena (kao i Tommaseo), pa ga moramo 
prema tome i da sudimo. Ispred sebe našao je 
domaće istoričare (Luciusa, Andreisa i t. d.) 
odgojene i zadđahnute romanskim duhom. Za 
njih Dalmacija i Kroacija dvije su zemlje, pa i 
“dva naroda, Dalmatinci i Hrvati. Napokon, tako 
je mislio i Kačić. Iz ove političke ideologije ra- 
zviće ge šezdesetih godina XIX vijeka borba 
između autonomista i aneksijonista. S te strane 


nema što da se zamjeri Kažotiju kad naiđemo , 


na stranice gdje nam grdi ona istorijska lica, 
koje su nam Šenoa i Marković prikazali kao 
ideale hrvatskog patriotizma i nesebičnosti: 
istina će i ovoga puta da bude — po srijedi. Ina- 

če o Kažotijevim nacijonalnim pogledima biće 
govora kasnije. Nažalost, ako se ne može da 
lično osudi Kažoti radi tendencije romana, ali 
mora se priznati da je ovaj njegov roman sa 
književne strane, nevaljao. 

Ovoga puta Kažoti je sav pošao tragom i 
manirom Guarazzija, samo što stoji daleko is- 
pod Guarazzija. Roman je pun naivnosti i ne- 
mogućnosti. Dovoljan je opis bijega dviju kralji- 
ca, pa njihov boravak u seljačkoj kolibi. Kao 
i kod Guarazzija (Kažoti ga na strani 122 spo- 
minje kao pisca romana »La battaglia di KRene- 
vento«) drže se čitave piščeve propovijedi li- 
cima romana (na pr. str. 106 vol. 1). Vidi se da 
je utjecaj Manzonijev posve spao, a nastapili su 
utjecaji novih lektira iz dekadentske ror:antike. 
Jedva može da se roman dočita uz tešku muku, 
i nije nikakvo čudo što se ovaj roman ne spo- 
minje kad je riječ o Marku Kažotiju. 


* 


Treći i zadnji Kažotijev roman zove se: 
Ilberrettorossoossia scene dcila 
vitimorlaccadi MarcodeCesgotti-- 
Venezial843,CotipidiGiov. Cechi- 
nie Comp. pag. 145. Roman je doštam- 
pan imalo vremena poslije piščeve prerane 
smrti, ali ga je Kažoti još za života oglasio u 
»Gazzeitta di Zara« (br. 62 g. 1841): 

»Scijenih da je jedan narod (valjda između 
najstarijih od stvorenja svijeta, nad kojim vrt- 
lozi vremena prohujaše kao prolazni bljesak a 
da ne ostaviše traga svojom, katkad iskvarenom 
novošću, naprotiv nije tako bilo s drugim na- 
rodima) dostojan da se prouči njegova ćud, 
niegov odgoj, njegovi običaji. Uvjerih se da 
naši Zagorci (Morlacehi) doista pružaju, uza 
svu svoju primitivnu surovost, bogato gradivo 
filozofu, sjajnu panoramu slikaru, svježe in- 

# 
spiracije pjesniku, a svima jedan skup origi- 
nalnosti, koliko poznatije toliko istinitije, koliko 
više istražene toliko vrednije razmatranja. 

»U toj misli odlučih da napišem pripovijest 
koja će prikazati glavne običaje ovoga zaseb- 
nog svijeta. Hoću da prikažem čitatelju, crplje- 
njem iz realnosti, neke prizore iz zagorskoga 
života, koji nije jednak onome drugih Dalma- 
tinaca koji su privikli drugim vidicima i obi- 
čajima. 

»Dakle, u omanjoj knjizi opisaću ćud, od- 
goj, navike, odijela, razne obrede, pirovanja, 
pogrebe, svečanosti, igre, kolo, praznovjerja itd. 
sa mekim »slovinskim« narodnim pjesmama, 
dosada neizdanim a prevedenim na talijanski, 
unesenim na zgodnim mjestima. Sve to u se- 
dam poglavlja, koja će da čine cjelovitu pripo- 
vijest. Misao mi bijaše da sa što većom pom- 
njom prikažem način življenja, osjećanja i mi- 
šljenja naših Zagoraca«. 

Ali zametak i pravu genezu ove pripovijesti 
duguje Kažoti drugome, makar toga i ne spo- 
minje u gornjem oglasu. U »Gazzetta di Zara« 
(br. 59 g. 1837) napisao je sam Kažoti feljton 
»Costumi nazionali« (narodni običaji) i prika- 
zuje u tom feljtonu jednu sliku poznatog za- 
darskog slikara Frana Salgetti Driolija( inače, 
kod nas poznata sa svoje slike Jugoslavija) »Je- 
dna Zagorka« (una morlacca). Kažoti opisuje 
narodni običaj: svaka djevojka nosi crvenu ka- 
picu kao simbol djevičanstva. Čim ge uda, za- 
mijeni je sa bijelim rupcem omotanim oko gla- 
ve. Ona mora da čuva djevičanstvo, i čitavo se- 
lo pazi na to. Je li okaljala djevičanstvo, ne- 
ma više prava da nosi crvenu kapicu. Ona je 
osramotila rod i selo, i to je svetogrđe, ako i 
dalje nosi kapicu. Ako je to oskvrnuće djevi- 
čanstva postalo javnim, selo ima pravo da je 
kazni. Djevojke koje su ostale neporočne mogu 


22 


da joj javno pred narodom skinu crvenu Kapi- 
cu i da je proglase nedostojnom. Salgetti na- 
slikao je baš takav prizor: jedna djevojka ba- 
ca kapicu s glave drugoj koja tu stoji zasram= 
ljena i smetena. Treća djevojka se slatko smije 
nad tom kaznom. Sa strane skup ženskinja, za- 
čuđenih i ražaljenih ; sred njih zavodnik, a pre- 
ma njemu jedan starac i župnik,.koji kao da 
kori zavodnika. 

A sada evo sadržaja Kažotijeve pripovijesti 
»Crvena kapica ili slike iz zagor+ 
skog života: 

I poglavlje. Grijeh. Cela i Pavao idu za- 
jedno u pašu još od djetinjstva, tamo negdje 
za vrletnim Biokovom. C&li je već šesnaest go- 
dina, a Pavlu dvije više, pa se još uvijek vole 
kao djeca. Ali u to dođe iz vojništva Pavlov ro- 
đak, i jedne večeri pri ognjištu, dok misli da je 
Pavao zaspao, priča svoje doživljaje za vojnič- 
ke sužbe u Veneciji, pa im opisuje neke raska- 
lašene zgode. Pavao, zatvorenih očiju, sluša to 
opisivanje i osvoji ga strastvena čežnja za C&- 
lom. Oni se i dalje sastaju u gori na paši, C&- 
la postaje potpuno njegova, pa su »oboje ne- 
mirni«. 

Cala je lijepa, sputna seoska djevojka, pa se 
u nju zagledao Stipan, sin seoskoga harambaše. 
Sin uglednog i bogatog seoskog gazde ima pri- 
stup svakome, pa se svratio Celinoj kući, i stao 
da joj šapće o ljubavi. C€la je smućena i sme- 
tena, a on to tumači povoljno. Štaviše, jedan- 
put mu reče neka ne dira zmiju, ali on ne shvati 
smisao tih riječi. 

Stipan zatraži od oca da mu isprosi C&lu. 
Cala je kći poštenoga Bogdana, pa otac Stipa- 
nov rado prista. Ali je Stipan otprije gledao 
Jelinu, pa ova napuštena zasnova osvetu. Kad 
je u prvu nedjelju Cala došla u crkvu, dočeka je 
Jelina pri izlasku iz crkve, baci joj sa glave 

crvenu kapicu (znak djevičanstva) i doda: »Ni- 
je za tebe ta kruna djevičanstva. Daruj je Pav- 
lu kao i prije, i ne kaljaj čistu ljubav onih koji 
su je dostojniji od tebe«. C&la, koja nikad ni u 
snu nije pomislila, da iko zna za njezinu ljubav 
s Pavlom, problijedi i zaplače, Stipan je šutio, 
a Pavao bijesnio i rukom držao handžar. Bog- 
dan i sinovi otjeraše Celu iz kuće, što im osra- 
moti kuću. Ona se zakloni kod jedne tetke, i 
naskoro je Pavao vjenča, ali za nju propade 
svaka vedrina u životu. 


JI poglavlje. Žr t ve. Svijet ne prašta, i Cala, 
osta s tugom u srcu, što umrlja svoj rod i kuću. 
Rađa dijete, ali je slaba, pa je slab i porod. 
Pavao se trudi da je utješi, ali zaludu. Umire 
najprije dijete, a malo za njime i C&la. Na umo- 
ru dolazi joj otac i blagosivlje je, a ona umire 
. blažena. Ukopaše skupa maloga Bogdana i C&- 
lu. 


II poglavlje. Palikuća. U kući staroga 
Ivana pir. Stipan se vratio Jelini i vjenčava je. 
Piruje se onako kako to uistinu bijaše običaj 
u Zagori za boljih vremena. U večer za pirova- 
nja planu kućni krov, i veselje se pretvori u 
plač. I Pavao priskoči da gasi vatru, pa mu se 
nekako omače pištolja, opali i rani ga. Izliječi 
ga seoski vidar Ćiro. U jednoj prigodi čulo se 
gdje je Pavao rekao: »ko se ne osveti, taj se ne 
posveti. Posvetila mu se ruka ko je zapalio 
kuću Jeline«. Ubrzo se to razglasilo i počelo da 
se sumnja na njega. Stari Ivan, otac Stipanov, 
ne htjede da to vjeruje. A Pavao bijaše u duši 
uvjeren da je istom time umirio sjene svoje 
žene i svojega sinčića. Kad jednoga dana kle- 
čaše na grobu svojih dvoje pokojnika, začu glas: 
eno palikuće. To mu Stipan dovikivašše pred 
drugima. Pristupi pred Stipana, povadiše pi- 
štolje; Stipan pade pogođen od Pavla. Pavao 
probi redove ljudi handžarom u ruci i pobježe. 

IV poglavlje. Bjegunac. Pavao pobježe 
u hajduke. U hajdučkoj družini prepozna haj- 
dučkoga harambašu Vuka, druga i prijatelja iz 
rane mladosti. Ovdje se opisuju hajđuci i nji- 
hov život onako kako to nalazimo u hajdučkim 
i uskočkim narodnim pjesmama, narodnom 
pričanju i shvatanju hajdučke uloge kad su 
Dalmacijom vladali Turci i Venecija. Pavao se 
pobratimi s Vukom, i u jednom okršaju spase 
mu glavu. 


V poglavlje. Plemenitost. Pavao steče 
ime :junaka gorskoga lava. Naprotiv,  Jelina 
rodi posmrče, nazva ga Stipanom i odgaja kao 
osvetnika mrtvog oca, pa mu je spremila u 
kovčegu očevu »krvavu košulju«. Dijete pona- 
raslo i ojačalo. Jednom se prigodom našlo dale- 
ko od sela s drugom djecom, pa ga ugrabi haj- 
duk Aleksa i donije družini. Pavao prepozna 
jedinca Jeline. Zatraži od harambaše da mu 
preda to dijete, jer će ga vratiti Jelini. Dosta 
je i onako bilo osvete zapalivši joj kuću i ubiv- 
ši joj muža. Sred mrkle noći stiže pred starog 
Ivana i njegovu snahu Jelinu i preda zaplaka- 


noj majci jedinca ovim riječima: »Evo ti, ucvi- 


ljena majko, izgubljeno dijete. Vraćam ga ži- 
va tvojem zagrljaju. Drugi ti ga ugrabiše, a 
ša ti ga vraćam. O da bi tako mogla ti da mi 
vratiš C6lu i Bogdana, kao što bih ja da ti 
vratim zapaljenu kuću, i što je više, tvojeg 
Stipana. Ja ti njega ugrabih zauvijek, ali i ti 
meni moju Celu, jer umrije s tvoje uvrede. Ne- 
ka ti Bog oprosti, kao što i ja molim oproštenje 
u Njega«. Jelina poljubi Pavlovu ruku, a Pa. 
vao nju u čelo, i rastaše ge. Tako se ugasi je- 
dna mržnja. 

VI poglavlje. Isprošenje. Jednoga da- 
na Pavao posjeti svoje selo i obitelj pokojne 
Cele: Bogdana i sinove. Tu dozna kako njegov 
šura Mavar voli Petricu, i ona njega, ali je nje- 

zini hoće da udaju za nedraga. Pavao zasnova 
otmicu na dan svadbe. To će biti, po sporazumu 
sa Petricom na dan sv. Marka. Pavao te noći 
posjeti grob C6le i malog Bogdana, te mu noćni 
modri plamešci na groblju uzbuđuju maštu i 
oživljavaju sva pučka praznovjerja o drugom 
životu. Sa nekoliko hajdučkih drugova na ugo- 
voreni dan ujagmi Petricu i donese je Mavru 
koji je naskoro vjenča. 


VII poglavlje. Guslar. Pavao i dalje vo- 
đaše hajdučki život s družinom. Kakav je to ži- 
vot? Opisaše ga kasnije: K. A. Bakotić u »Ra- 
ji«, Janko Veselinović u »Hajduku Stanku« i 
Svetolik Ranković u »Gorskom caru«. Pavlu 
jedno oko bijaše betežno još on djetinjstva. U 
jednom okršaju pogodilo ga u drugo oko. Slaba 
vida i navaljen godinama zakloni se u hajdučku 
spilju gdje razbiraše družinu pjesmom uz gu- 
sle. Dočeka god. 1797 kad pade mletačka repu- 
blika. Posta narodnim guslarom slijepcem i na- 
stani se poslije trideset godina hajdukovanja 
u blizini seoskog groblja da bude blizu dragih 
mrtvih sjena: C&le i Bogdana. Kad jednom sje- 
đaše pod starinskim hrastom, iznenadi ga olu- 
ja, sijevnu o stablo i ukoči Pavla. Zakopaše ne- 
kadanjeg »gorskog lava« uz — Celu. 


Treba iskreno priznati da u ovoj Kažotije- 
voj pripovijesti nema one svježine i osjećajne 
mekanosti, kao u »Miljenku i Dobrili«. Ova je 
pripovijest plod nastojanja evropske romantike 
koja se ne ,zadovoljavaše samim iznošenjem do- 
maćih predmeta, osobito iz narodne prošlosti 
ii primitivnosti, nego iđaše u potragu za egzo- 
tičnim krajevima. Onamo od Bajrona Balkan 
bijaše postao pogotovo takvim krajem. Uosta- 
lom, zagorska Dalmacija predstavljaše onda tu 
balkansku egzotičnost. Evropu davno prije bi- 


jaše upozorio na ove krajeve Fortisov putopis, 
a čedrdeset godina kasnije donekle i Vukove na- 

rodne pjesme. Jedan od prvih plodova Forti-- 
sova upozorenja na naše dalmatinske Zagorce 
bijaše roman njemačke spisateljice Rosenberg 
»Zagorci«. Rosenbergova ne vidje nikad Dalma- 
ciju ni naše Zagorce, pa je i njezin roman bio plod 
fantazije i čitanja Fortisove knjige. I dok tali- 
janski književnik Melechiore Cesarotti pohvali 
tu knjigu, Tomaseo je pokudi. U ovom smje- 
ru, u vrijeme Kažotijevo, pisao je Prosper Me- 
rimć. God. 1829 iziđe njegova  mistifikacija 
»Guzla«, a god. 1840 njegova »Kolomba ili krv- 
na osveta na Korzici«. I jedno i drugo djelo: 
potaknu Kažotija, bez sumnje, da napiše »Cr- 
venu kapicu«. Dakle, utjecaj bijaše više knjiški,. 
negoli kakav drugi, da zađe u prikazivanje ži- 
vota naših Zagoraca. Kažoti \bijaše jeradsko 
dijete; vlastelin odgojen romanskom kulturom,. 
u koj emu je ambijentu i proveo svoj vijek. Sto- 
ga je posve prirodno da mu je lakše bilo da us-- 
pije u romanu iz života dalmatinske istorijske: 
vlastele, negoli onda kad posegnu za životom 
našeg primitivca u Zagori, gdje on nije ni ži- 
vio ni zalazio. Stoga ova pripovijest, makar da. 
su nastojanja  simpatijska, ostavlja čitatelja 
hladnim. Ipak ona je zanimljiv pokušaj, jer je 
to prvi put da naš čovjek prikazuje onako to- 
plom simpatijom jadne naše seljake dalmatin- 
ske Zagore. A 
šk 

Baš Fortisov putopis mora da je pobudio. 
Kažotija da napiše »Le coste e isole della Istria. 
e della Dalmazia — deserizioni di Marco di Ca- 
sotti — Zara, tipografia Battara 1840«. To je 
običan, dosta kratak opis, našega primorja. To 
je djelo vrijedno pažnje u koliko jače i bolje 
predočuje književne poglede i nacionalno shva- 
tanje Kažotijevo; u isto vrijeme upotpunjuje 
i utjecaje pod kojima je radio. 

U poglavlju »ll Guarnero« priča: » Nego 

gledaj zarazu romantičke poezije: pokraj njega 
(jednog mladića koji se oduševljavaše Walter 
Scottom, Guerrazzijem, Viktor Hugom i La- 
martinom) stajaše jedna francuska djevojka. 
U ruci držaše knjižicu u francuskom jeziku, 
ali slovinskoga izvora, a brzo je listaše, i kao 
da se smješkaše na pomisao da vidi onaj na- 
rod, kojega pjesme toliko joj omilješe, i čitaše 
pjesmu o grobu Hajduka koga ubiše panduri 
(tu navodi francuske stihove). Htjedoh da pro- 
čitam natpis knjige; bijaše »La Guzla, ou 
Choix de Poćsies Illyriques«. Planuh od srdžbe: 
u Parizu se prevode naše pjesme; ovdje se 
kod nas zaboravilo na njih. O neznanja, o sra- 
. mote!« (str. 78, TA i 75). Zato kasnije (str. 82, 
883, 84 i 85) prikazuje u čitavom jednom po- 
glavlju »slovinsku poeziju« (La poesia Slava), 
pa završava: »Nema sumnje da poezija koja 
govori srcu jezikom istine, one istine koja je 
bila i sada je nepovrediva -— to je »slovinska« 
narodna poezija; uprav ona kojom se oduševlja- 
vaše lijepa Francuskinja, a mi je zanemaruje- 
mo, jer je naša, i jer, gonjeni duhom prazne 
novosti, cijenimo rijetkim i lijepim ono što nije 
naše«. Ipak red je otvoreno kazati — kao ni 
Tomaseu, Kažotiju nije jasno nacionalno pita- 
nje u Dalmaciji. Dok zoveinašu narodnu pje- 
smu svojom, na drugom mjestu putopisa veli 
za pučanstvo Dalmacije (str. 115) da se dijeli 
na Zagorce i Primorce. Zagorci su mu »veći- 
nom morlaki, slovinskoga roda, koji zadržaše 
velik dio svojih starinskih običaja divljih i su- 
rovih, ali u varošima pouljuđenih«, a Primoreci 
i ostrvljani su mu »mješanija Talijana i Grka«. 
Ni sebe ni Dalmatince ne drži Talijanima, već 
»Slavo — Dalmati« ; štaviše, izričito zove Kvar- 
mer »il limite d' Italia« (granicom Italije). Kao 
urednik lista »Gazzetta di Zara« (god. 18838) 
piše prikaz o Petranovićevom »Srpsko-dalmatin- 
skom magazinu«, i zove tu naš jezik »Slavo-Ili- 

rica«, pa veli »questa bella e ricca lingua che: 
suona in mezzo a cinge milioni d' Illirci che con+ 
tiamo«. Kako bi Kažoti kasnije bio razvio svo- 
je nacionalno shvatanje, ne možemo da kažemo, 
jer je umro (g. 1842) par godina prije negoli 
»ilirski pokret« odjeknu u Dalmaciji (g 1844). 


šk 


Inače, kao urednik kroz više godina napisa 
mnogo feljtona iz kojih se jasno razabira i'nje- 
gova lektira i njegovi književni pogledi. U odu- 
ljem prikazu osvrće ge na roman Cesara Can- 
ti »Margherita Pusterla«. Iz toga se prikaza 
vidi da je kod njega, kao i kod Tomasea, jak 
moralistički utjecaj Manzonijeva katolicizma. 


.Divi se Viktor Hugovim iromanima (Burg-Jar- 


gal, Han d? Island), ali u pogledima na život i 
ljudsko društvo radije je uz Manzonija. 

Od tih feljtona zaslužuje da spomenem u 
izvatku, onaj o »Viktor Hugu i nervoznom si- 


stemu«  (»Gazzetta di Zara« br. TA g. 1837) : 


Konac osamnaestoga vijeka završio je prevra- 
tima, krvološtvima itd. Došlo je iza toga vrije- 
me tišine, ali duhovi kao da su ostali žedni 
groznih prizora. Da se tome udovolji, poseglo 
se za srednjim vijekom, iskopale se iz prašine 
svakojake kronike, pa se oživljuje sve što je 
bilo u tim vremenima grozno-krvoločno. I po- 
nikoše: gusar: i Lara Bajronovi, Razbojnici 
Schiillerovi, Faust Goetheov, Burg-Jargal i Han 
d' Island Viktor Hugov. Tu se natječu gro- 
zote, krvološtva, ubijanja, strasti. Na čelu svi- 
ma stoji Viktor Hugo. Jak umjetnik, umije sve 
te prizore da živo prikaže, i nesumnjivo djeluje 
na živčani sistem. Kažoti za sebe veli da ga či- 
tanje Hugovih prizora jako uzbuđuje, a na mla- 
de ljude slabih živaca, pogotovo na ženskinje, 
to čitanje mora da djeluje potresno. Dakle, Ka- 
žoti je za romantiku sentimentalnosti (Pavao i 

Virginija, Atala, Renć itd.): mekanost, njež- 
nost, slatki eroticizam. 

Prigodom Kažotijeve rane smrti (88 god.) 
napisa Nikola Tomaseo, dvije godine stariji, 
prikazujući zadnju Kažotijevu knjigu: 


»Ne bi bila pohvala Kažotijevoj knjizi, kad 
bi se ustvrdilo da je bolja od Rosenbergove; 
nego ja mislim da se može nadodati da, preve- 
den na francuski i rasturan, ovaj romančić na- 
šao bi čitatelja u svim krajevima Evrope. Ne 
ide u onu vrstu knjiga koje mjesto pričanja dr- 
že propovijedi ili nagovaraju; niti je od onih 
koje mjesto da opisuju osjećaje nabrajaju jed- 
nu po jednu okolnost događaja; niti je od 'onih 
koje uzbuđuju pažnju iznenadnim udarcima; on 
hoće da te drži pozornim, i to postizava. Ne mo- 
gu da hvalim sve u knjizi, ali mogu i moram da 
je preložim kao vjeran opis, kao ugodnu lektiru, 
i ne bez ploda. Ne znam da li me smiljenje za 
rano umrlim pokojnikom vara: ali ja osjećam u 
unutarnjosti sjetu jedne klonule duše koja, iako 
podlijegaše težini nesreće, ipak diže pogled k 
vedrijim krajevima, i ne gubi zdravu misao. 
Kažoti umrije mlad, i proživje za sebe u boli. 
Ovaj spomen neka bude mjesto objave dobro- 
hotnom čitatelju, pa će nedostaci da izgledaju 
manji, a odlike veće«. (Intorno a cose Dalma- 
tiche e Triestine — Scritti di Nicoll6 Tomma- 
geo Trieste 1847. pag. 96). 


* 


Kažoti, inače, bio je i ostaje poglavito kao 
pisac romana »Miljenko i Dobrila«. Taj roman 
nađe odziva ne samo kod publike koja, ga i da- 
nas rado čita u prijevodima, nego i u našoj knji- 
ževnosti. Pod utjecajem toga romana Dubrov- 
čanin Matija Ban napisa dvije tragedije: »Mi- 
ljenka i Dobrilu« i »Smrt kneza Dobroslava« u 

epskom našem desetercu, hladne i suhe kao u- 
opće sve Banove tragedije, inače shematski pra- 
vilne. I dok Banove tragedije ostavljaju hlad- 
nim, Kažotijev roman djeluje emocijonalno. 

* Po svoj prilici taj roman nagnao je i Luku 
Botića da potraži u istoriji rodnog grada gra- 
divo za jednu sličnu kompoziciju, i tako dobi- 
smo »Bijednu Maru«. Ali umjetničkom kompo- 
zicijom Luka Botić zaosta za Kažotijem, i to 
onim neharmoničnim šestim pjevanjem (ženid- 
ba Adelova s Mejrimom) koje Bartulović zgo- 
dno napusti u svojoj dramatizaciji »Bijedne 
Mare«. 

Jedno je stalno: ime Marka Kažotija, ve- 
zano za sudbinu nesretnih kaštelanskih ljubav- 
nika, živi još uvijek u predaji i književnosti 
našoj. Doduše, on je silom odgojnih prilika o- 
vjekovječio domaću tragediju tuđim jezikom, 
ali će svejedno njegovo ime živjeti uz onu ka- 
pelicu i uz onaj grob u Kaštel Lukšiću, jer je 
legenda za narod postala živom istinom, jer u 
toj legendi i leži poezija ljudske duše, koja je 
uvijek a i u vjekove će istisnuti suzu nad ne- 
dužno progonjenim zaljubljenicima. Valjda će 
jedan dan i Kažotijev roman naći dostojnu dra- 
matizaciju, pa će njegovo ime postati popular- 
nije. On je to i zaslužio, jer je znao i sam da 
zaplače nad djecom svoje mašte, i da tako isto 
djeluje na druge. 

FILIP GRABOVAC 
(1697—1749) 


Broju narodnih mučenika iz prošlosti pripa- 
da i Filip Grabovac, fratar reda sv. Franje, re- 
dodržave Presv. Otkupitelja. Rođen i odgojen 
u vremenu kad je našem narodu najgore bilo, 
dijelio je sudbinu hrvatskih mučenika, te mu 
je mjesto uz Petra Zrinskoga, Franu Krsta 
Frankopana i Matešu Kuhačevića. Poslije pogi- 
bije Zrinskih i Frankopana osjetili su, i Beč i 
Venecija, da je svaki jači otpor u hrvatskom 
narodu slomljen, pa im je lako bilo da zaguše 
svaki glas koji bi se javio u ime narodne po- 
tlačenosti. Tako je Austrija učinila sa Kuhače- 
vićem, a tako Venecija sa Grabovcem. I Kuha- 
čević i Grabovac završiše mučenički, samo zato 
što se usudiše da ili skromno progovore u od- 
branu svoga naroda, ili da, makar to bilo uvije- 
no, ustvrde da nam nije dobro. Grdna su to vre- 
mena bila, i jedva ih je nadvisilo zadnje ratno 
vrijeme. 

Filip Grabovac rodio se je godine 1697 u 
Podosaju, selu Vrličke krajine u Dalmaciji, od 
seljačkih roditelja. Svršivši gimnaziju i bogo- 
sloviju kod Franjevaca, postade godine 1729 


vojničkim kapelanom u mletačkoj vojsci, koja: 


se, uglavnom, sastojala od naših Dalmatinaca. 
Ovi su, u to vrijeme, bili porazmješteni po raz- 
nim tvrđavskim garnizonima Venecijske pokra- 

jine, poimence u Veroni. U toj službi ostao je 
Grabovac do godine 1747, to jest do svoga u- 
hapšenja. Kroz 18 godina kapelanovanja Gra- 
bovac je na svoje oči gledao patnje i poniženja 
svojeg naroda, i to nije ostalo bez utjecaja na 
njega, pa je došao na misao da učini nešto za 
svoj narod. To nešto imalo je da bude knjiga 
koju je godine 1747 izdao u Veneciji: Cvitraz- 
govora naroda i jezika iliričkoga aliti arvacko- 
ga. 

Ova Grabovčeva knjiga imala je da označi 
preokret u našoj dotadanjoj književnosti. Naša 
književnost 16 i 17 vijeka, zvana inače :dubro- 
vačko-dalmatinska, bijaše stvarno vlasteoska, 
feudalna, pisana od naše domaće vlastele za 
vlastelu. Prosti narod, u koliko je bio pismen, 
nije čitao tu vlasteosku književnost, ona ga se 
nije ni ticala, i on nije ulazio u račun kad se 
je pisala. Pa i sam jezik ove vlasteoske knji- 
ževnosti, iako su riječi naše, daleko je od na- 
rodne duše. Prosti narod u Primorju, ako je što 
čitao, to je crkvena knjiga, nastala kod naših 
čakavskih popova glagoljaša. Ona se, doduše, 
rodila u crkvi, ali je vremenom prekoračila crk- 
veni duh i način. 

Prvi koji su prekinuli ovaj čisto gospodski 
biljeg naše primorske književnosti bili su bo- 
sanski franjevci, koji, pod utjecajem katoličke 
protivreformatorske književnosti, da održe svo- 
ju kršćansku pastvu u krajevima gdje su onda 
vladali Turci, stadoše pisati knjige pučkim je- 
zikom i načinom da ih prosti narod uzmogne 
čitati i razumijevati. i 

Sadržajem su to čisto vjerska duhovna dje- 
la, koja tumače vjerske dogme ili poučavaju 
porodični moral. Većinom su štampana ta djela 
bosanskom ćirilicom, a kasnije i latinicom. U 
tim knjigama, osim vjerske pouke, nije bilo ni 
traga kakvom štivu koje bi narod, bilo u čemu, 

prosvjetljivalo, a najmanje je tu bilo nešto što 
bi dizalo narodni duh i gajilo narodni osjećaj. 

Dva su utjecaja pod kojima je nastala Gra- 
bovčeva knjiga. S jedne, utjecaj crkvene pje- 
sme, ogromnom većinom osmerci rimovani dva 
i dva, pa svetačke legende, čitane u crkvama 
i kod kuće, a onda duhovna skazanja, koja se 
održaše u Primorju od XV do XIX vijeka. S dru- 
ge, utjecaj knjiga njegove franjevačke subraće 
iz Bosne, pisanih čistim bosanskim jezikom. 
Ovi se utjecaji vide ponajbolje u onom dijelu 
'Grabovčeva »Cvita« koji nosi natpis »od razli- 
čitih stvari duhovnih«. Taj dio,i proza i stihovi, 
pogotovo je nastao pod utjecajem knjige fra- 
njevca oca Tome Babića »Cvit razlika mirisa 
duhovnoga«, štampane u Veneciji 1726 godine. 
Babić (1680—1750) razdijelio je svoj »Cvit« 
u dva dijela. Prvu knjigu nazivlje »prostopi- 
sje«, i sadržava prozu o vjerskoj pouci. Druga 
knjiga zove se »složnopisje ili pisme«. Ovdje 
se nalaze Babićeve pjesme ispjevane u narod- 
nom degetercu, ali rimovane po dva stiha za- 
sebice: 

Pivaj, druže, da te gora čuje, 

Gora, druže, i ko njom putuje, 
Neka čuje pisme glasovite, 
I od svita stvari varovite, 
Koje tužna varaju čovika, 
Kojino je od magle prilika itd. 
Kod Babića su ovakve pjesme sve sadržaja du- 
hovnoga, ali će ovaj: način pjevanja prihvatiti 
Grabovac za svoje pjesme istorijsko-patriot- 
skog sadržaja. Pa i sam natpis  Grabovčeve 
knjige podsjeća na Babićev »Cvit«. 

Prvi dio Grabovčeve knjige ispunjen je ve- 
ćinom pjesmama duhovnoga sadržaja u rimo- 
vanim osmercima, a ima nešto proze. I taj je 
dio sav u tradicionalnom načinu bosanskih fra- 
njevaca i Babića. 

Ali novina Grabovčeva  »Cvita« iskače u 
drugom dijelu koji nosi natpis »od iskazanja 
Vladanja, Kralja i Kraljevstva, i različita zabi- 
liženja svita vikova, jezika i naroda«. Tu se 
ispoljio posebni  Grabovčev mentalitet, nov i 
smion za ono vrijeme; tu su našla odisaja ro- 
doljubiva osjećanja čovjeka, nikla iz naroda, 
koji hoće da svoj narod pouči, ali ne samo u 
vjerskim stvarima, nego da mu potakne narod- 


"ni ponos, da uzbudi u njemu narodno osvije- 


štenje. Tu i tamo, u ovom drugom dijelu, nala- 
ze se pjesme koje nose obilježje rodoljubivosti, 
i par njih stajalo ga je glave (»Slava Dalmaci- 
je«, »Od naravi i ćudi rvacke«). A uz pjesme 
niže se proza, većinom istorijska, koja ima da 
odgoji u narodu vjeru u svoju prošlost. Tu se 
govori o slovinskom narodu, o njegovim juna- 
cima, kraljevima i svecima. Svuda on ističe Slo- 
vene, i ne nalazi nikakve riječi da, ma u čemu, 
pohvali Veneciju i vladu »privedroga dužda« 
(Kačić). Grabovac, dugim služenjem po mletač- 
kim garnizonima, upoznao je nevaljalo i sebič- 
no vladanje Venecije, pa je htio da reagira, iako 
oprezno, na taj postupak. Ali ga je to stajalo 
glave. 

Nije prošlo ni par mjeseci od štampanja 
»Cvita« (1747),Grabovac bi 26 novembra 1747 
uhapšen i poveden u tamnicu »sotto i piombi«. 
To je ona zloglasna tamnica pod krovom duž- 
deve palače u Veneciji, koju je ovjekovječio Sil- 
vije Pellico u knjizi »Moja tamnovanja«. Raz- 
lox uhapšenju bijaše njegov »Cvit«, čiji su 
primjerci svi zaplijenjeni i uništeni, a od 700 
primjeraka jedva se sačuvaše dva komada (bi- 
blioteka splitskog arheološkog muzeja i mana- 
stir franjevaca u šibeniku). Tužiše ga, na našu 
žalost i sramotu, naši ljudi, neki Sinjani, po- 
vrijeđeni nekim mjestima u njegovoj knjizi 
gdje se spominje ratovanje Sinjana i Vrličana 


protiv Turaka. Suđen je na doživotnu robiju, i 

to za veleizdaju i zločin bunjenja. Od inkrimi- 
nisanih mjesta koja se, iako nešto uvijeno, od- 
nose na Veneciju, navodim: 

Nevirnici sad te gaze, 

što si bila to ne paze... 

Od Atile svit drćaše, 

Prem da nikom ne pričaše. 

Sad te svaka rđa gazi, 

Pak još ide ter te mrazi. 

Sad si puna svake rđe, 

A još posli biće grđe. . 

(»Slava Dalmacije«) 

Da b' Arvati skladni bili, 

Ne b' ovako žalost pili. 

Rekoh da bi sklad imali, 

Svim bi svitom ti vladali. 

Na oružju junak vrli, 

Svaki kralj ih zato grli, 

I na službi svojoj drže, 

Pak s' među se oni prže. 

Kad Kralj hoće da kog srve, 

Tad Arvate meće prve, 

A dobitak kad se dili, 

Tad pitaju gdi ste bili... 

(»Od naravi i ćudi arvacke«) 

Pošto je Grabovac dospio u tamnicu baš u 
vrijeme kad je bolovao od zaduhe i ikostobolje, 
koje je zadobio u ranoj službi oko vojnika na- 
še narodnosti, nije mnogo izdržao u tamnici. 
Početkom 1748 godine prenesen je na ostrvce 
sv. Duha, i tu je umro 13 februara 1749, te je 
pokopan u svećeničkoj grobnici na istom ostrv- 
cu. 


Grabovčev je slučaj vrlo interesantan, po- 
gotovo za vrijeme u koje se je odigrao. Vene- 


cija bijaše tada na vrhuncu svoje moći i svoga 


sjaja. Davno prije bijaše izgubio, uništen po- 


tresom, i moć i bogatstvo jedini njezin takmace 

na Jadranu, Dubrovnik. Ostali dalmatinski gra- 
dovi, iako im nije više bio Turčin na domaku 
kao ono kroz 16 i 17 vijek, jedva su davali zna- 
ka da kod njih .živi municipalni život. Odavna 
Venecija, svojom osobitom politikom, bijaše ne 
samo utukla svaki slobodni politički odisaj, ne- 
go je posebnim zakonima i postupcima ograni- 
čila i zapriječila svako privredno napredovanje. 
I u tom vremenu, teškom za naš narod u svim 
pokrajinama gdje obitava, skromni i nepoznati 
fratar, pa još u duždevoj službi, usuđuje se, da 
kod svojih sunarodnjaka širi knjigu kojom se 
hoće, iako ne otvoreno, da pokoleba, slijepa po- 
kornost i vjernost. Punim pravom Eterović tvr- 
di da je Grabovac bio »prilično naivan« kad je 
došao do tolike smionosti da je htio uzbuditi 
narodni ponos. Valjda bi njegova smionost bila 
ostala nekažnjena, jer je knjiga prošla cenzuru 
prije štampanja bez prigovora, ali su, kao što 
rekosmo, naši ljudi pismenom tužbom upozorili 
mletačku vladu na fratrovu smionost. Dakle, 
Grabovčevo nastojanje ostalo je bezuspješno, 
a sam je platio svoj smioni pokušaj glavom. U 


svakom slučaju, iako se njegova knjiga nije razi- 


šla po narodu i ondje izvršila svoju namjenu, 
mi moramo da priznamo njegovu rođoljubnu, 
namjeru, jer u njegovu pokušaju vidimo rodo- 
ljuba koji pred sobom gleda umiranje svakog 
narodnog ponosa pred tuđinom koji ga gazi, i 
hoće da u tome teškom vremenu pruži lijek 
spasavanja. Mučeništvo Grabovčevo ostaje svi- 
jetlom stranicom našega naroda u onim tam- 
nim vremenima, makar se pri tome omrčili ne- 
ki naši ljudi. 

Ali ipak Grabovčev rad nije ostao bez ploda, 
jer je Grabovac svojim primjerom pokazao put 
svojem subratu franjevcu i mlađem savreme- 


niku Andriji Kačiću, i to na dvojaki način. 


U prvom redu, Kačić uočio je u Grabovčevu 


»Cvitu« način kojim treba da se piše za narod. 

To uočenje dalo je našem narodu dvije zgodne 
knjige: »Razgovor ugodni maroda slovinsko- 
ga« i »Korabljicu«. Te dvije knjige, a naročito 
»Razgovor«, biće za čitav jedan vijek glavno, 
štaviše, jedino štivo našega naroda na zapadu. 
koje će ga dizati i jačati u najtežim danima, ko- 
je će ga tješiti slavnom prošlošću i njegovati 
u njemu narodni ponos. I kad će ono u jeseni 
1912 godine odjeknuti srpske pobjede nad .vi- 
ševjekovnim našim neprijateljem, amo na zapa- 
du čitavi će narod, do zadnjeg seljaka, kliknuti 
od veselja i božićevati 1912 godine svoj naj- 
ljepši božić. A taj je zanos odgojio, uglavnom, 
Kačićev »Razgovor«. 

Što je Kačić došao na misao da piše knjige, 
ne više samo za vjersku pouku, nego takve ko- 
je će prosvijetliti prosti narod upoznavanjem tu: 
đe i vlastite prošlosti, i raznim drugim pouka- 
ma, i da mu sve to podigne narodni ponos sa 
slavne »slovinske« prošlosti, to je nesumnjiva 
zasluga Grabovčeva. Jer u »Cvitu« našao je Ka- 
čić uzorke svojoj istorijskoj i raznolikoj prozi, 
i način kako će opjevati junake i vladare našeg 
cjelokupnog »slovinskog« naroda. 

Istorijsko znanje Grabovčevo (na pr. od str. 
398 — 446) je vrlo siromašno i ograničeno, ali 
je to ipak onaj pokušaj koji će, bez dvojbe, po- 
taknuti Kačića na potraživanje istorijskih do- 
kumenata po arhivima i knjigama. Vrlo je in- 
teresantan članak na kraju Grabovčeve knjige 
(od str. 517—521) »Način za znati razgovarati 
se sa svakom vrsti kipa«. To je niz poučnih 
aforizama, pružen prvi put u našoj književno- 
sti u praznom obliku, a nastaviće ga bogato i 
obilno Matija Reljković. Navodim nešto iz tih 
aforizama: »Valja prija govorenja tri stvari 
promisliti, kakono ti pivac prija neg zapiva, tri 
puta s krilima potrese; to jest: s kim govoriš 
što govoriš i kako govoriš. — Još gledaj u svo- 
me govorenju tri stvari, to jest: ako si u srdžbi, 

nemoj govoriti, jer srdžba ne posiduje razloga i 
usteže veoma slobodu. Druga stvar: ako imaš 
odveć volju za govoriti, imaš se ustegnuti, zašto 
dugo govorenje ne nosi poštenje. Treća stvar: 
imaš gledati što govoriš, i je li dobro tvoje go- 
vorenje, i veoma u srcu promisli što imaš go- 
voriti«. 

Ali gdje jeGrabovac bio glavni utrenik Kači- 
ću za njegovo pjesnikovanje u »Razgovoru«, 
to je u ono nekoliko pjesama, u kojima je pje- 
vao ratovanje naših dalmatinskih krajišnika 
protiv Turaka. To se može dobro da uoči iz par 
ovih navoda: 

Str. 354 »Slidi iskazanje od oca fra Petra 
Kumbata, kako porobi svu Imotsku krajinu, i 
zamalo grad ostade. 

Slušaj, brate, tako ti radosti, 
Kakve jesu Kumbata žalosti. 
Starac Kumbat bilu knjigu piše, 
U Makarskoj manastiru biše, 
Ne piše je čim se knjiga piše, 
Već njeg krvca iz obraza biše. 
Knjigu piše s tugom uzdrćanom 
Ter je šalje Turskom Imoćanom: 
»Imoćani na Krajini Turci 

Kano mrki u gorici vuci, 

Jer vi moga brata pogubiste 

I nemilom smrcom umoriste. 

Da bi zašto, nek bi izgorio, 

Lako bi ga bio pregorio, 

Već što k caru često othođaše. 

I kod njega milost nahođaše itd . 

Str. 387 »Od maloga rata Ugursuza« 

Vučkoviću loša srića bila, 
Dva su mu se druga izgubila: 
Dva Lovrića žestoka junaka, 
Sin i otac, žalosna im majka. 
Sikuć Turske Filipe Lovriću 
Na konjicu, svojemu orliću, 
Namiri se na silna Turčina itd. 

Dakle, Kačić je našao rodoljubni mentalitet 
kod Grabovca. ali ga je jače probudio i proši- 
rio. Kod Grabovca taj rodoljubni mentalitet 
obuhvata Hrvate, naročito Dalmatince, Kačić 
ga proširuje na sve Južne Slovene. Grabovčev 
mentalitet razvio se je prema vjerskom menta- 
litetu onoga vremena, Kačić je prihvatio »slo- 
vinstvo« dubrovačkih pisaca i uznastojao svo- 
jim »Razgovorom« da ga uvriježi u najšire 
mase. ' 

Prije Grabovca jedva nalazimo narodni de- 
seterac u nekoliko pjesama vjerskog sadržaja, 
i to posve rijetko. Grabovac, a za njime Kačić, 
unose deseterac sa čitavim duhom narodne ju- 
načke pjesme. ' 

Tužan udes Grabovčev naučio je još nešto 
Kačića: da bude oprezan u pisanju prema sve- 
moćnoj Veneciji. Prihvatajući potpuno menta- 
litet Grabovčev, on ne samo izbjegava sve ono 
čim bi se mogao da zamjeri Veneciji, nego sla- 
vi republiku i »privedroga« dužda. Uostalom, 
istini na čast treba da priznamo da je Veneci- 
ja kroz 16 i 17 vijek vodila borbu protiv Tura- 
ka i na moru i na kopnu, pa je Kačić mogao 
slaviti je za junačke podvige u toj borbi. 

Ako pogledamo. na Grabovčev  »Cvit« sa 
književne vrijednosti, brzo ćemo se uvjeriti da 
zaostaje silno u poredbi sa Kačićevim radom 
(»Razgovor« i »Korabljica«). I proza i stihovi 
Grabovčevi ne mogu ni iz daleka da se mjere 
sa Kačićem. Kod Grabovca ima najviše stihova 
u prvom dijelu, i ti su vjerskog sadržaja. Dvije 
trećine prvog dijela» Cvita« jesu stihovi, i to 
skoro sve osmerci. Natpisi su im od prilike ve- 
ćinom ove vrste: Od suda općenoga — Tužba 
jedne duše osuđene — Od nesreće s grihom 
stati itd. Sve to u ovakvoj maniri: 

Kako hoće tada biti, 

Bog svit bude kad suditi. 

iKako će se mrtvi stati 

I razloge svoje dati. 

Vele sudac strašan biće, 

Zla i dobra tad otkriće, 

.Da će drhtat još i sveti, 

što 1 će biti od prokletih itd. 

Da se je Grabovčeva knjiga mogla raširiti 
po narodu, sumnjam da bi narod bio zavolio 
ovakve stihove s ovakvim sadržajem, kako je 
zavolio Kačićeve, u kojima se slave junačke bor- 
be i krvavi megdani za oslobođenje od Turaka. 
Sudim i po tome što Kačićeva »Korabljica« ko- 
ja, uglavnom, sadržava vjersko-duhovno štivo, 
nije se nikada mogla da toliko proširi u narod, | 
koliko je to uspjelo s »Razgovorom«. U naro- 
du bi bio više uspjeha imao drugi dio Grabov- 
čeva »Cvita«, ali i proza i stihovi tog drugog 
dijela ne mogu da se poređuju, barem većinom, 
s Kačićevim. | 

Iako Grabovac nije bio za naš narod ono što 
je Kačić, jer nije bio ni pjesnik Kačićeva ukusa, 
on je preteča Kačićev svojim nacionalnim osje- 
ćajima, svojom težnjom oko podizanja narod- 
nog ponosa i uzbuđivanja narodne svijesti. Ta 
ga je težnja dovela do tragične smrti; on je pla- 
tio vlastitim životom svoje rodoljublje i zaslu- 
žio ime narodnog mučenika. 

Opaska: Povod ovome članku dala je knji- 
ga: Fra Filip Grabovac, Buditelj i mučenik na- 
rodne misli u prvoj polovini 17 v. — napisao 
Dr Fra Karlo Eterović — Split 1927. str. I — 
XI i 1 — 120 Knjiga g. Eterovića prikazuje 
preopširno na osnovu arhivskih dokumenata 
život Grabovčev, služeći se stručno naučnom 
metodom. Donosi sadržaj »Cvita«, ali se ne upu- 
šta u njegovo književno ocjenjivanje, niti do- 
diruje književno značenje Grabovčeva rada — 
pa je trebalo da se to dopuni. 

O POSTANKU NAŠIH NARODNIH PJESAMA 


Postoji jedno pitanje koje do danas nije ri- 


ješeno, a bogzna da li će se uopće ikada konač- - 


no utvrditi: kada su i kako su postale prve na- 
še najstarije epske narodne pjesme, takozvane 
»bugarštice«. Jer bugarštice drže starijima od 
naših deseteračkih narodnih pjesama, red je 
nagađati njihov postanak. To je pitanje ostalo 
neriješeno do dneva današnjega, što mi ne na- 
lazimo nikakvih zapisa ni dokumenata iz kojih 
bismo mogli da odredimo postanak i vrijeme 
njihova postanka, ili, ako ih nešto malo imamo, 
oni nam ne unose svijetlo u to pitanje. Ono 
malo dokumentarnih podataka pružaju samo 
toliko svijetla, da možemo više nagađati o nji- 
hovu postanku negoli pogađati. Meni se čini da 
ćemo teško doći do stalnog utvrđenja njihova 
postanka, jer uglavnom istraženo je sve što se 
je moglo istražiti u tom pravcu, pa svejedno 
ostaje još slobodno istraživanje, ili bolje naga- 
đanje. Zato može da bude dopušteno i svako no- 
vo, makar neobično, nagađanje o tomu. 

d Dosada smo bili vični da čitamo, da su naše 
najstarije epske pjesme iz XV vijeka ili najra- 
nije iz zadnjih godina XIV vijeka. Uopće nije 
ih se dosada stavljalo ranije od toga. I to se je 
tek, ne tvrdilo, nego izlagalo kao jedna moguć- 
nost; inače se je držalo da su one iz vremena 
kasnijega od toga. Za njihov postanak sumar- 

no se uzimalo da su one narodnoga podrijetla,. 
i nastale u najstarijim vremenima među na- 

rodnom širom masom. štaviše, obzirom da je 

kroz zadnja dva vijeka zbilja narodna pjesma 

nicala u narodnim masama i predavanjem išla 

od koljena do koljena, stvorilo se je vjerovanje 

kao da je ona potekla iz najširih pučkih slojeva, 

i jedino iz njih. Ovo zadnje može da stoji, ako 

se uzme u razmatranje da je onaj dio našega 
naroda, među kojim se je rasevala naša novija | 
deseteračka epika kroz XVII i XVIII vijek 

bio zapravo pravi reprezentant našeg naroda: 

to su uskoci i hajđuci, i njihovi protuborci, bo- 
sanski age i begovi. Ali treba upozoriti da su, 

s jedne strane, uskoci i hajduci, a s druge stra- 
ne, age i begovi, i jedni i drugi potomci ili na- 

sljednici nekadanje naše vlastele koja je, ma- 
kar se njihove životne prilike promijenile, sa- 
čuvala neke tradicionalne običaje, pa i onaj obi- 
čaj da drži na svome staništu ili u svojoj dru- 
žini pjevača koji na guslama prati zgode i ne- 
zgode svojih gospodara. 


Taj običaj da visoka vlastela drže na dvoro- 
vima pjevače ima svoje podrijetlo iz vremena 
feudalnih. Feudalni sistem prevladao je konač- 
no u Evropi u IX i X vijeku i sa sobom unio 
kod plemstva običaj koji se ustalio kod svih na- 
roda koji prihvatiše feudalizam: svaki moćniji 
feudalac u svome dvoru držaše pismena čovje- 
ka koji obavljaše pismene poslove, dopisivaše 
i zapisivaše sve zgode glavnije njegove i njego- 
va dvora. Rijetki feudalac znao je da čita i pi- 
še: viteško vojevanje, borbe u turnirima i glič- 
no bijaše njihovo glavno zanimanje; čitanje 
i pisanje, to je dužnost i posao onoga koga je 
on primio u dvor za takvu službu. U onim vre 
menima jedini, ili bar glavni stalež koji je kroz 
mutne vjekove poslije provale barbara održao 
pismenost, to su crkveni ljudi, ponajviše đako- 

ni. Ovi, živeći po gospodskim dvorovima, obav- 
ljali su svojim gospodarima sve, kako bi se po 
modernu reklo, diplomatske poslove, a u isto 
vrijeme bili su i njihovi kroničari koji zapisi- 
vahu gospodareva junaštva i viteške podvige. 
Oni su, kao crkveni ljudi, poznavali latinski 
jezik, čitali su uz prozu svetih otaca i pjesni- 
ke kasnijih vjekova kršćanske ere. Ali za njih; 
đakone, ovo poklasičko Pjesništvo bijaše ipje- 
Tu u jeziku od njih naučenom, ali njima tu- 
em. 


Nesumnjivo je da su i oni započeli na dvo- 
rovima svojih gospodara gojiti pjesništvo kao 
znak prosvjećenosti, pa su, u prvom redu, pje- 
vali viteške zgode svojih gospodara: Tada ni- 
koše kod novostvorenih romanskih naroda i kod 
germanskih feudalaca epske pjesme koje, sa- 
stavljanjem pojedinih fragmenata u cjelinu, 
malo pomalo razviše se u čitave epopeje. Svaki 
sredovječni vitez, isto onako kao što rado srta- 
še u bojeve i na megdane, jednako se radova- 
še pri pomisli da će se njegovi junački podvi- 
Zi prenositi od usta do usta kasnim potomcima 
Ovo bijaše jedna tradicija iz klasičkih vreme- 
na: Aleksandar Veliki zavidio je Ahileju što je 
našao Homera koji ga je opjevao, a August, ge 
veselio Vergiliju što mu je pjesmom ovjekovje- 
čio krvno podrijetlo. Inače, to je redovna du- 
ševna ambicija svih jačih ljudi da teže ovje- 
kovječiti svoje ime i svoj rod. Tako se razvi 
jedan običaj koji dade početak i zametak no- 
vim književnostima u zapadnoj Evropi. 


Naselivši naš narod današnje naše krajeve 
davno prije negoli je prevladao feudalni sistem, 
on ne davaše o sebi (nikakva državnog znaka. 
Vičan da, od praslavenske davnine, živi zadru- 
garskim i ratarskim neborbenim životom, obič- 
no bijaše u službi drugih jačih naroda. Isto- 
dobno sa prodiranjem feudalizma u Evropi za- 

počinje osnivanje prvih državica u krajevima 
gdje su naši pradjedovi odavno bili naseljeni, 
ali prevladanje feudalnih običaja u našim kra- 
jevima možemo da stavimo tek pod konac XI 
vijeka. Tako je unišao i svaki feudalni običaj 
na dvorovima naše visoke vlastele, pa i držanje 
dvorskog čovjeka koji obavlja za svojeg gospo- 
dara sve one poslove koji su pismeno vršeni na 
zapadu. Ljudi koji su ulazili u službu našeg vi- 
sokog plemstva bili su obično crkvenjaci, uzgo- 
jeni u crkvenom jeziku, ali su bili ljudi iz na- 
roda, koji su narodno mislili i narodnim jezi- 
kom govorili, pa su, nesumnjivo, i svoje zapise 
vodili u narodnom jeziku. Pogotovo je to u nas 
bilo prirodno, jer je naskoro i na zapadu i na 
istoku prevladala liturgija u jednom sloven- 
skom jeziku. Pa kako su naši crkveni ljudi stvo- 
rili prvu našu erkvenu književnost u prozi, tako 
bez dvojbe oni započeše pjevati pjesme, i to 
baš na dvorovima naše narodne vlastele. Da su 
ovi dvorski pjevači obično bili crkvenjaci, ne- 
ma nikakvih jačih dokaza, jer nedostaju zapisi 
koji bi to potvrđivali. Ovo nipošto ne isključuje 
da je bilo i necrkvenih ljudi ove vrste, ali ima 
neštojšto čini vjerojatnim ovo nagađanje da se 
većinom radi o ljudima iz crkvenih krugova. 
Frano Krsto Frankopan, slavni hrvatski ju- 
nak i mučenik, u svojem »Gart li cu«, ruko- 
pisnoj pjesničkoj ostavštini, stavlja u posebni 
odio pjesme ispjevane na narodnu i zove taj 
odio »Dijačke junačke; htio je da reče, 
drugim riječima, epske pjesme spjevane po na- 
rodnu. One, od prilike, glase ovako: 
Biše v letu najvekša vrućina, 
kad ne biva rosa ni godina ; 
frižak junak, ki počivat neće, 
uz vodicu polag loze šeće i t. d. 
Ili: u 
Prije zore junak se skočio, 
pojde šetat ka hladnom stuđencu. 

Tu zagleda divojčicu mladu, 

koja pere do kolina noge i t. d. 
Ili: 

Nujan junak dobra konja vodi, 

milo tuži, grozne suze roni. 

Zagleda ga lipotom gospoja, 

ter junaku pojde govoriti i t. d. 
Ili: 

Bisno jaše Horvatjanin junak 

priko polja viteškoga konja. 

Na junaku perje risovina, 

a na konju sprava pokovana i t. d. 


Frankopan većinom pjeva »secentistički«, 
to jest napirlitano i iskićeno, koliko u izrazu 
toliko u stihu, i bliži je stilom, izrazom i ukup- 
nom manirom ostalim pjesnicima naše srednje, 
ili tačnije, vlasteoske književnosti XVI i XVII 
vijeka. One pak pjesme, od kojih sam gore na- 
veo početke nekolikih, nazvao je »dijačkim« ju- 
načkim. što ih zove junačkima, shvatljivo je, 
jer u svakoj pjeva o junacima, iako obično iz- 
nosi njihove ljubavne zgode. Ali zašto ih zove 
»dijačkima«? Taj naziv objašnjava najbolje 
Fran Kurelac. Nekud pred rat Hrvata i Srba 
protiv Madžara (g. 1848) Kurelac zapisivaše na- 
rodne pjesme po ugarskim županijama, u koje 
se bijaše doselio naš narod pred turskom naje- 
.zdom. Sakupljenu zbirku naštampa i nazva 
»Jačke«, jer tako nazivlje narod onoga kraja 
svoje. narodne pjesme, bile epske ili lirske. A 
»jačke« jest u čakavštini što i đačke. Dakle, 
postojaše nekakva tradicija koja drži da su na- 
rodne pjesme podrijetla đačkoga, pjevane od 
đaka. Riječ đak ili dijak došla je od đakona ili 
crkvenjaka, a kod naroda znači ta riječ pismena 
čovjeka. Frankopan u drugoj polovici XVII vi- 
jeka kapetan je slunjskih uskoka. A uskoci su 
potomci onih vlasteoskih feudalaca koji, poslije 
boja na Kosovu, prijeđoše u Hercegovinu, pa u 

Dalmaciju oko Klisa, pa u hrvatsko primorje i, 
nesumnjivo, sačuvaše feudalni običaj pjevanja. 
Istom tako možemo da razumijemo zašto Fran- 
kopan zove deseteračke pjesme spjevane DO 
narodnu »dijačkim junačkim«. Iako svi ti ljudi 
pjevači nijesu bili crkvenjaci, a ono su sva- 
kako bili dijaci, to jest učili su škole. 

Petar Hektorović (g. 1559) zapisa dvije ep- 
ske i dvije lirske narodne pjesme. U jednoj od 
tih lirskih zapisanih pjesama nalazi se aluzija 
na običaj, koji se je i kasnije održao kod vla- 
stele, da drže dvorskog pjevača: 

Naš gospodin poljem jizdi, 
jizda da mu je, 

prid njim sluga pisan poje 
na čast da mu je. 


Prema razloženome dade se zaključiti da je 
običaj pjevati vlasteoske junačke podvige došao 


u nas sa zapada, i to vrlo rano, najdalje u XII 


ili XIII vijeku prema tome kako je već sve to 
više prodirao i prevlađivao u našim krajevima 
feudalni život. Da je naša najstarija narodna 
epika feudalnoga, ili tačnije, gospodskoga izvo- 
ra, najbolje dokazuje to činjenica što naše bu- 


.garštice, dakle naše stare narodne pjesme, pje- 


vaju jedino visoku vlastelu, njihove zgode, nji- 
'hove težnje i junačke podvige. U prilog feudal- 
nom njihovu podrijetlu dolazi i druga činje- 
nica: lijep broj naših, i starijih i novijih, na- 


rodnih pjesama. ima motive koji su porekla 
.germanskoga ili starofrancuskoga, o čemu su 
*već drugi na široko o tome. pisali (Maretić). 


* Tu može da se prigovori: kako je to da mi 
ipak nemamo pjesama, koje sačuvaše spomen 
na zgode i imena naše najstarije vlastele, bilo 


.hrvatske bilo srpske? Odgovor na to je lak. Na- 


rod je sačuvao najbolje u uspomeni one ljude 


i one istorijske događaje koji su se kasnije nje- 

ga najteže dotakli. što se je zgodilo davno i 
gdje je prijelaz iz narodne države u tuđinsku vla- 
du bio postepen i ne u teške prilike, tu je narođ 
lako zaboravio ličnosti i njihove zgode, a time 
je nestalo i pjesama o njima. 

Prema izloženome možemo da stavimo po- 
četak naših najstarijih pjesama barem u XII 
ili najkasnije XIII vijek. 

Kako je pak došlo do toga da su pjesme. is- 
pjevane najprije na našim vlasteoskim dvoro- 
vima prešle u čitav narod i postale odmah ispo- 
četka njegovom općom svojinom, a zatim po- 
jedinci (u kasnijim vjekovima narodni guslari) 
nastaviše taj posao započet od »dijakA«? Svi 
ti ljudi u dvorskoj službi bijahu ljudi iz na- 
roda, zapravo. mjereći ih današnjim mjerilom, 
tek na po naobraženi. Oni opjevaše zgode svo- 
jih junačkih gospodara onim izrazima, onim 
riječima i frazama, koje su svojstvene njihovu 
narodu. Pa ako je motiv i uzorak, kako da se 
pjeva i što da se pjeva, tuđinski, ali je izraz iz 
svoga naroda, pa bijaše lako da pjesma postane 
svojinom čitava naroda. Uostalom, to se je zgo- 
dilo i u novijim vremenima: Filip Višnjić opje- 
vao je zgode srpskih ustanika u početku X:X 
vijeka, a cijeli narod prihvatio je njegove pje- 
sme. Pa što se je dogodilo pred jedan ohilati 
vijek, to se je pogotovo događalo u davnim vje- 
kovima. 

Već sami stihovi naših »bugarštica«, a to 
su oni nerimovani šesnaesterci, pa, na izmjenu, 
petnaesterci i četrnaesterci, svojom duljinom 
sjećaju na dugi stih grčke i rimske epike. A 
onaj pripjev sa kraćim stihovima, koji se po- 
navlja neredovito poslije nekoliko stihova, ro- 
manskog je izvora i ukusa. 

U novije vrijeme istražuje se i sve više ot- 
kriva, kako su neki motivi u našim epskim na- 
rodnim pjesmama slični motivima što ih na- 
lazio u starofrancuskim i staronjemačkim na- 

koko, 


rodnim pjesmama. Ti su motivi, nesumnjivo, 
prešli iz onih naroda k nama, jer su epske na- 
rodne pjesme francuske i njemačke starije od 
naših, pa se nikako nije moglo da dogodi obrat- 
no. Nije li to još jača potvrda za prvi postanak 
našega narodnog pjesništva? 


Kao što narod lako prihvaća, i pojedinci od 
koljena na koljeno pronose pjesmu, koja je po- 
nikla na njegovu terenu i iskazala narodnom 
riječju ono što je njemu na srcu ležalo, tako isto 
lako zaboravlja u kasnijim vremenima pjesme 
koje se odnose na jednoga junaka starijih vre- 
mena. Ako pjesme posve ne zaboravi, on kasnije 


2 motiv pjesme prenosi na drugo lice koje je po- 


stalo za njega važnije. Hektorović zabilježio je 
pjesmu o »Radu Severincu i Vlatku od Udbine«. 
Slovenac Kuripešić u svojem putopisu spominje 
nekog junaka Malkošića, a tih je imena kasnije 
nestalo u narodnim pjesmama. Hanibal Lucić 
izrično veli da se je na ostrvima pjevalo o banu 
Derenčinu, i to čitav niz pjesama (»vas svit De- 
renčina, tvog dida, u pisnih povida«). Jedva se 
je o tome junaku zabilježila jedna pjesma. Pre- 
ma tome, kad je vrijeme izblijedilo u narodu 
uspomenu na stariju. narodnu gospodu, nestale ' 
su i te pjesme. Kako su ge feudalna narodna, £0- 
spoda najdulje održala kod Srba, sve do pro- 
pasti njihovih zadnjih despotovina, to je i na- 
rodna pjesma najbolje sačuvala uspomenu na 
zadnje srpske feudalne vitezove. Kad je turska 
sila svojim zulumom pritisnula prosti narod, on 
je tada jače prigrlio predanu pjesmu, kao sveti 
amanet koji mu čuva uspomenu na bolje dneve. 
Da, prosti narod, jer je visoko plemstvo umaklo 
na zapad, kao što to i danas biva da sirotinja 
u ratu zaostane na svojem ognjištu, a samo mo- 
gućnici sele. Ovo je plemstvo kasnije postalo 
zadnjim borcem protiv turske sile i nastavilo 
junačku borbu pod imenom uskoka i hajduka, 


i stvorilo noviju epiku koja pjeva nove junake 
i nove teške podvige. * 

Ovako možemo da protumačimo ove stihove 
u Hektorovićevu »Ribanju«: 

recimo po jednu, za vrime minuti, 

bugaršćinu srednu, i za trud ne čuti; 

da Srpskim načinom, moj druže premili, 
kako meu družinom vazda smo činili. ' 

Ostrvljani u srednjoj Dalmaciji pjevaju 
»srpskim načinom«. čakavski Hrvati na ostrvu 
Hvaru, i to baš prosti ribari, pjevaju »srpskim 
načinom« i slave, u vrijeme najteže mržnje iz- 
među vlastele i pučana, feudalnu gospodu. To 
je naime vrijeme (XVI vijek) kad je baš na 
ostrvu Hvaru bijesnila zatorna borba između 
plemstva i puka, i jedva je uspjelo mletačkoj 
vlasti da uguši prevrat u kojemu jedna strana 
drugoj nije ništa praštala. Nekadanji srpski 
feudalci, pribjegavši u primorje, doniješe sobom 
i pjesme feudalnoga podrijetla, a prosti narod 
ih prihvaća, ma da one pjevaju i slave stalež 
s kojim se je on klao i gojio protiv njega neuga- 
sivu mržnju. 

Da su bugarštice, to jest da je naša najsta- 
rija epika, gospodskoga ili bolje viteškoga po- 
drijetla, možemo da utvrdimo i po motivima. 
Ponajčešće u njima nalazimo neku nježnost, 
familijarnost, pred kojom izbljeđuju krvoločni 
prizori. Kako su pjesme sve to više prodirale u 
narod, onako su one i gubile »viteštvo«, i po- 
stajale sve to okrutnijima. Dovoljno je da po- 
redimo motiv u bugarštici »Kraljević Marko i 
brat mu Andrijaš« (unio je u svoje »Ribanje« 
Hektorović) sa kasnijim deseteračkim pjesma- 
ma o istome junaku, pa ćemo uzalud tražiti ona- 
kve nježnosti u glavnom motivu pjesme: si- 
novlju ljubav prema majci. 

Imamo mnogo primjera da su bosanska vla- 
stela koja su prešla na Islam sačuvala običaj da 

drže bjevače na svojem dvoru, koji će ovjeko- 
Vječiti u narodu njihove podvige i junaštva. 
Pod tim je utjecajem neumrli Mažuranić istak- 
nuo u svojem »Čengić-agi« koliko feudalac, po 
pradjedovskoj tradiciji, drži do toga da mu 
pjesma pronese ime slavnim kroz buduće nara- 
štaje. > 
. Sve ovo iznošenje i isticanje ne znači kao 
da naš narod duguje svoju epiku tuđinskome 
poticaju i utjecaju, a niti se može da tvrdi stalno 
kao da naš narod nije imao i prije feudalizma 
svoju narodnu poeziju. Nema sumnje da su po- 
ganski Sloveni u pradavno doba imali svoju 
poeziju, koja bijaše tijesno spojena sa vjerom 
i njezinim obredima. Zato i nalazimo tragova 
drevnom vjerovanju u nekim našim narodnim 
pjesmama dašto, ne u onolikoj mjeri, pače ni iz 
daleka kako je to pokušao da dokaže Natko No- 
dilo. Ipak tragova i ostataka:ima. Ovo unošenje 
feudalnog običaja bilo bi uginulo i netragom 
iščezlo, da prosti narod (ili tačnije pojedinci 
u njemu) nije lako prihvatio i nastavio tradi- 
ciju pjevanja vlasteoskih podviga. što će ka- 
snije narodni pjesnik slaviti uskoke, hajduke, i 
uopće sve junake koji se bore u izmjeničnom 
ratovanju između kršćana i Turaka, shvatljivo 
je, jer su ovi zamijenili ulogu feudalne gospode. 
1 u druge narode dospio je ovaj feudalni 
kultus pjesnikovanja, ali to je vremenom ne- 
tragom propalo, ili je urodilo umjetnom epikom, 
jer ili dotični narod nije imao urođena dara da 
prihvati takvo pjesništvo, ili prilike u kojima 
je živio, tada i kasnije, ne bijahu pogodne za 
daljni razvitak unesene epike. Ako je dakle ovaj 
feudalni običaj postao narodnim običajem, to 
najprije dugujemo slovenskoj nadarenosti za 
ovakvo kultivisanje epike. Zatim viševjekovna 
borba protiv Turaka ne samo što je stvorila pri- 
like u kojima je postalo potrebnim da se slave 
vitezovi «za krst časni i slobodu zlatnu«, nego 

je ojačala ovakvu poeziju, stvorila je epskijom, 
snažnijom u izrazu, duljom u opisivanju i pri- 
povijedanju. I dok je ona prva epika imala 
uglavnom zadatak da slavi gospodske podvige 
ili zgode, ova je zadnja postala glavnim potica- 
jem na obranu vjere i otadžbine, žareći mržnju 
i podstičući na osvetu slavljenjem boraca pro- 
tiv Turaka. No treba ovdje još nešto istaknuti. 
što se je kod Srba trajnije i jače održala epika 
koja slavi vladare i vlastelu, bez dvojbe su to- 
me doprinijela tri razloga: 

Prvo, srpska država održala se je za tri i 
p6 vijeka kasnije negoli hrvatska; drugo, prije- 
laz pod tursku vladu bio je težak, život je pod 
njom postao nesnosan, i čitav narod postao 
bespravan; treće, pravoslavna crkva u liturgiji 
neprestano spominjaše i slavljaše narodne vla- 
dare, i time je još bolje očuvala u narodu uspo- 
menu na njih: 

Ja sam ovdje nabacio nekoliko misli o naj- 
starijem postanku naše epike. Ovdje ne spome- 
nuh našu liriku. O njoj bi trebalo specijalno i 
napose progovoriti, a dade se i o njoj nešto 
analogno zaključiti. Doduše, bilo je nekih koji 
su tvrdili da je u najstarije vrijeme umjetna 
lirika nastala pod utjecaj em narodne. Naprotiv, 
ima u novije vrijeme više onih koji prave obrat- 
ni zaključak i dokazuju da je umjetna lirika 
prodrla u narod, i prekrojena postala narodnom 
svojinom. Ovo je zadnje vjerojatnije, jer je 

* lirska pjesma većinom vjerskoobrednoga izvora, 
a nju su stvarali i prenosili od potomka na po- 
tomka ljudi položajem u narodu viši - žreci. 

Kako liriku razviše skoro svi narodi, a ne 
ograničen broj naroda kao epiku, to se mnogi 
naučnici pozabaviše postankom lirike kod svoga 
naroda, pa različito rješavaju to pitanje. U 
svakom slučaju, niti je narodna lirika posve 
pučkoga izvora, već se često opažaju jasni utje- 

caji umjetne lirike, a.niti je umjetna lirika osta- 
la bez utjecaja pučke lirike. 

Ovim ne mislim da je rečena konačna riječ 
o postanku naše narodne pjesme, ali svakako “ 
ima dovoljno vjerojatnosti da bi ipak moglo 
da bude nešto istine u ovom Hlaganju. 


* 


Dodatak I. Ovaj moj članak bio je štam- 
pan u almanahu »Našanarodnapoezija« 
(Subotica g. 1928 — izdanje »Književnog Se- 
vera«). Ovdje izlazi dopunjen i proširen. Me- 
đutim, godinu kasnije izlazi u Parizu knjiga g. 
Dr. Matije Murka, profesora slavistike na pra- 
škom universitetu, pod natpisom: »La poćsie 
populaire ćpiquea en Yougoslavie 
au dćbut du XXe gičele par Mathias. 
Murko — Paris 1929. U toj knjizi koja 
Prikazuje stanje narodne epike u našem narodu 
početkom dvadesetog stoljeća, nalazim neke 
tvrdnj e i izvode koji dolaze u prilog mojem gor- 
njem razlaganju, pa ih ovdje navodim u origi- 
nalu: 

»Parmi les chanteurs se trouvaient ćgale- 
ment, et se trouvent encore aujourd' hui, les 
plus nobles seigneurs musulmans, des beys, 
ainsi qui des pretres des toutes confessions« 
(str. 11). 

»Maint seigneurs entretenaient leurs chan- 
teurs partuculiers, qui ćtaient parfois m&me 
ehrćtiens. C' ćtait des serviteurs de rang ćlevć 
ou des soldats, notamment des gradćs tels que 
les chefs de peloton et porte — ćtendards 
(barjaktar) ; chez Ded aga čengić, fils de Smail 
aga Čengić, dont la mort a 6tć chantće par le 
počte croate Ivan Mažuranić dans une ćpopće 
cćičbre, il y javait, dans la seconde moitić du 
siecle dernier, un chanteur de ce genre, qui 
avait le grade de commandant. Ces restes de 

traditions musulmanes nous permettraient de 
nous faire une idće de la maničre dont vivait 
la poćsie ćpique orale dans les sičeles passćs, 
meme si nous ignorions qu elle ait 6tć cultivće 
dans la noblesse serbe, bosniaque et eroate. Il 
n'y a pas de doute pour moi que la poćsie 6pi- 
que populaire provient, ainsi que la majeure 
partie de Vart populaire en gćnćral (les costu- 
mes par exemple), des milieux sociaux chrć- 
tiens et musulmans les plus ćlevćs, mais, au 
cours des sičcleg, elle a poursuivi son dćveloppe- 
ment selon ses voies propres« (str. 11 i 12). 

O današnjim pjevačima narodnih pjesama 
veli g. Murko: »On sait aujoudf hui que les re- 
prćsentants de la :poćsie ćpique populaire sont 
certains indiviđus bien doućs« (str. 10). 

Dalje (na str. 22, 28, 24, 25, 26, 27 i 28) g. 
Murko razlaže i dokazuje razvitak narodne ju- 
načke pjesme od Vukovih vremena do danas. 
Iznosi dokaze kako je narod, pogotovo u kraje- 
vima gdje još danas postoji živ kultus narodne 
junačke pjesme, zaboravio one pjesme i one ju- 
nake koje nalazimo u Vukovim narodnim pje- 
smama. Danas pjeva o novijim događajima i 
novijim junacima, a to još bolje potvrđuje moje 
izvode u članku. 

Dodatak II. Konačno imam još da upo- 
zorim da je u >»Južnoslovenskom filo- 
logu« (knjiga XII g. 1988) izišla radnja g. 
Drag. Kostića »Starost narodnog ep- 
skog pesništva našeg«, u kojoj Kostić 
dolazi do zaključka da je pri kraju XI i po- 
četkom XII vijeka već postojala naša narodna 
epika, i to ne samo stih »bugarštica«, nego čak 
i deseterac. Kostić nastoji dokazati svoju tvrd- 
nju iznoseći dokaze iz pismenih spomenika stare 
srpskoslovenske crkvene književnosti da je cr- 
kvena književnost bila u dodiru sa usmenom 
narodnom. 

TRI STARE KNJIGE U TALIJANSKOM 
JEZIKU O NAŠIM NARODNIM PJESMAMA 


Gajev pokret iz Zagreba odjeknu dosta brzo 
u Dalmaciji; ne, doduše, općenito, ali svakako 
općenito u Dubrovniku, a kod pojedinaca u osta- 
loj Dalmaciji. U Dubrovniku se naime ne bijaše 
nikada utrnula tradicija domaće književno- 
sti, ali u ostaloj Dalmaciji austrijska vlada, pri- 
Pojivši Dalmaciju poslije pada Napoleonova 
lombardijsko-venecijskoj pokrajinskoj upravi, 
kroz četvrt vijeka više je otuđila i iznarodila 
inteligenciju negoli Venecija kroz dva para 
vjekova vladanja. Nacijonalno svjesniji, uz Du- 
brovnik, ostadoše pravoslavni, jer ih crkva uči- 
ni takvim. Stoga je Gajev pokret našao odjeka 
najprije kod Dubrovčana i kod pravoslavne in- 
teligencije. Odazivlju se Gaju, na jednoj strani 
Antun Kaznačić koji najbolje povezivaše du- 
brovačku tradiciju sa novim vremenom, i do 
njega Medo Pucić, Matija Ban, Paše Antun Ka- 
zali i drugi, a na drugoj strani Božidar Petra- 
nović, prota Nikolajević i drugi. Malo pomalo 
pridružuju se i pojedinci iz ostalih gradova i 
sela Dalmacije. Gradski sinovi pohađahu tih 
godina ponajviše universitet u Padovi. Tih go- 
dina (1830—60) u Italiji sve što je svijesno i 
probuđeno radi oko narodnog oslobođenja i uje- 
dinjenja. Naši ljudi, iako odgojeni u talijan- 
skom jeziku i kulturi, uviđaju da im Italija nije 

domovina, niti talijanski narod njihov narod. 
Vraćaju se kući osjećajući se sinovima sloven- 
ske rase. Oni su: Dalmatinci, Slovinci, potomci 
lira, Hrvati, Srbi, ali jedno su svi uvjereni: 
nijesu Talijani. čuju i u tuđini i kod kuće da 
ge u Zagrebu radi o nekome pokretu koji ima 
da zahvati sve južne Slovene, da ih kulturno i 
jezično ujedini. čitaju po tuđim novinama (iz- 
među god. 1830 i 1840) o velikom zanimanju 
i silnom zanosu zapadne Evrope što uzbudiše 
Vukove narodne pjesme, pod srpskim imenom. 
To su pjesme koje pjeva i narod njihove pokra- 
jine, to je jezik njihovih otaca i njihovih ma- 
tera. Dakle, slava i čast koje iskazuje književna 
Evropa Vuku, to je u isto vrijeme slava i čast 
narodu njihove uže domovine: Dalmacije. I kad, 
onamo od god. 1844 (pokrenućem »Zore Dal- 
matinske«) pa do god. 1861 (prvim političkim 
izborima), započe narodna borba da istisne iz 
javnoga života talijanski jezik kao tuđi, a uve- 
de na njegovo mjesto narodni jezik, i kad je 
iznarođena narodna inteligencija stala da se 
protivi uvedenju tog »barbarskog« jezika, onda 
su naši osviješteni narodni ljudi pregli da, isti- 
canjem našeg narodnog pjesništva, izvojuju na- 
rodnom jeziku dostojno mjesto u javnom ži- 
votu. »Narod koji ima narodnu poeziju ravnu 
ljepotom narodnoj poeziji Grka nema šta da se 
stidi svoga jezika«. To je bio osnovni motiv i 
silan argumenat u borbi, koja se tih godina za- 
počinjala u Dalmaciji, a koja ima i epskih stra- 
nica. Da bolje i očevidnije istaknu gorenave- 
deni motiv, rodoljubivi dubrovački književnici 
Kaznačić i Pucić objelodaniše u razmaku od 10 
godina tri knjige koje tretiraju naše narodne 
pjesme. Te su knjige danas bibliografijska ri- 
jetkost, pa ću ih zato ovdje prikazati. 

Dei canti popolari degli Slavi 
meridionali (o narodnim pjesmama 
jugoslavenskiem). Ragusa 1851. Co 
tipi eda spese di Pier Francesco 
Martecchini str. 82. 

U toj knjizi štampao je Dubrovčanin I. A. 
K. (Ivan Avgust Kaznačić) na jednoj strani ta- 
lijanski tekst a na drugoj svoj prijevod, studiju 
Nikole Tomasea, koja je prvi put štampana u 
književnom listu »Giornale EHuganeo 
(svesci IX i XI u Padovi g. 1844) a ponovno 
izišla u Tomaseovoj knjizi »Seritti intor- 
noacose DalmaticheeTriestine — 
Trieste 1847«. Kaznačić prvi put objelodani 
prijevod te studije u »Zori Dalmatinskoj« (g. 
1845 i 1846). U ovoj knjizi, uz talijanski tekst, 
donosi opet svoj prijevod, ali popravljen ii do- 
tjeran. Tomaseova studija nosi natpis »Dei 
Canti del popolo serbo e Dalmata« (»o piesnama 
naroda Serbskoga i Dalmatinskoga«). 

U drugom dijelu je raspravica Kaznačićeva 
»Dei canti popolari ragusei« (»o narodnim pie- 
snama Dubrovačkiem«). Pri kraju dodao je 
Kaznačić devet narodnih pjesama (jednu epsku 
i osam lirskih), od kojih zadnja nije narodna 
(valjda neka prigodna »kolenda«). i 

Kaznačićeva raspravica imala bi za ono vri- 
jeme svoju relativnu vrijednost, da nije došla 
poslije Tomaseove studije. Ovako se čudimo 
kako Kaznačić nije sam uvidio ida njegov čla- 
nak, iza Tomaseove studije, dolazi kao krpa 
prišivena čitavom novom odijelu. Kaznačić je 
valjda išao za time da istakne kako se i u Du- 
brovniku, inače centru umjetnog pjesništva, 
nalazi i narodna pjesma, a to odmah u početku 
i kaže: »Narod je dubrovački narod Slavjanski 
i po izvoru i po jeziku i po običajima. Njemu 

su obćene narodne piesne ostalieh južnieh gra- 
nah ovog velikog naroda«. Vrijedi da se spo- 
mene još ovo nekoliko redaka iz Kaznačićeve 
raspravice: »Dievojačke piesne diele se na va- 
roške i seljačke; i ova je razlika potrebita za 
označiti prave granice između pćrvobitnog uku- 
sa narodnog i sliedećih pokvarenjah koje je 
donielo obćenje s' tuđincima«. Ovim je Kazna- 
čić prvi zabilježio jednu značajnu činjenicu koja 
karakterizuje narodnu liriku u Primorju. Jedan 
dio te lirike ima sva obilježja, pa i metriku, 
kao i naše ženske narodne pjesme zagorskih 
krajeva. Drugi dio te narodne lirike nosi očiti 
upečatak romanskog utjecaja, a razvila se je po 
svim gradovima, varošima i selima čitavog Pri- 
morja, od Istre do Kotora. Kaznačić zove prvu 
vrstu »seljačkima«, a drugu »varoškima«. 


Kaznačić još preporučuje »Kolendu« kao ne- 
što specijalno dubrovačko, a koja se u Dubrov- 
niku gaji i od umjetnih pjesnika. Ali je ta vr- 
sta pjevana po čitavom Primorju, postavši malo 
pomalo od nekadanje pjesme uoči svetkovina 
božićnih, dakle religijoznog podrijetla, šaljivom 
satiričkom pjesmom. 

Tomaseova opširna studija nije ni danas 
ništa izgubila od svoje vrijednosti. Ona i da- 
nas podaje Talijanima u njihovu jeziku dobar 
estetičkokritički prikaz naših narodnih pjesa- 
ma. Doduše, u novije vrijeme dobiše Talijani 
kratak, ali stvaran, uvod u prijevode naših na- 
rodnih pjesama od Petra Kasandrića. No i po- 
slije Kasandrićeva uvoda, Tomaseo se ugodno 
čita kao što se čitaju svi njegovi radovi, jer su 
pisani zanosom i nekim pjesničkim biblijskim 
stilom; onako otprilike kao i njegove dobro po- 
znate »Iskrice«. Kad bih htio da navodim ulomke 
iz toga eseja, morao bih ovdje ispisati mnogo 
stranica, a u stvari ne bih ni izdaleka uspio da 
vjerno prikažem sadržaj te studije, jer je pre- 

puna misli i pogleda na naše narodne pjesme sa 
njihove estetičke, moralne i sadržajne strane. 
K tomu dolazi još i ta neprilika: Navođenje 
moralo bi da bude u talijanskom, jer svaki pri- 
jevod Tomaseove proze ovakve vrste gubi iz- 
vorni čar. Kaznačićev prijevod je slab, pogo- 
tovo što je dan u zastarjelom dubrovačlofat: 
matinskom jeziku i stilu. ' 

Mimogred dotaknuću ovdje jedno pitanje, 
još danas neriješeno, makar se o tome mnogo 
napisalo, pa i u najnovije vrijeme (Petar Ka- 
sandrić i Lujo Vojnović kod nas, a kod Talijana 
nedavno »Rivista Dalmatica« u Zadru). Ljudi 
se još uvijek natežu dokazivanjem, je li Toma- 
seo bio Talijanac, ili Slovinae (Slavo), da li Sr- 
bin ili, kako neki htjedoše, Hrvat. Politički bo- 
rio se je Tomaseo za slobodu i ujedinjenje tali- 
janskoga naroda. Inače, njemu samom (kao ni 
njegovu savremeniku romansijeru Marku Ka- 
žotiju) ne bijaše jasno njegovo rasno pripada- 
nje. Otac mu je bio dalmatinski Talijan iz Ši- 
benika, od obitelji amo davno preseljeno iz ITta- 
lije, bez nacijonalne svijesti talijanske. Majka 
mu je bila iz škripa na ostrvu Braču, iz obitelji 
Kevešića, dakle staročakavske hrvatske pripad-- 
nosti. Tu treba otvoreno priznati da se, u vri- 
jeme Tomaseova djetinjstva i mladosti, nije 
znalo u Dalmaciji za političku hrvatsku svijest. 
Odvajkada je ostrvljanin zvao svoj jezik jedino 
»rvackim«; kad ga se pitalo koje je narodnosti, 
izjavio bi da je Dalmatinac ili Slovinac (ovo 
zadnje pismena ruka). Hrvatska politička svi- 
jest probudila se je u Dalmaciji istom šezdese- 
tih godina prošloga vijeka. Tomaseo se odgojio 
talijanskim jezikom i zarana prešao u Italiju, 
književnikovao i borio se, kao revolucijonarac, 
za talijansku slobodu u prvim redovima, a ka- 
snije živio mnogo godina kao prognanik. Kad 
je četrdesetih godina prošloga vijeka počela da. 

se budi »slovinska« svijest u Dalmatinaca (a 
on već tada bijaše jednim od najslavnijih ta- 
lijanskih književnika onoga vremena) dirnu to 
probuđivanje njegovu, po majci, slovensku krv. 
On simpatijom pozdravi taj pokret. Prijatelje- 
vaše i dopisivaše sa hrvatskim »lIlirima« (Ku- 
kuljevićem) i nekim Dalmatincima koji pre- 
gnuše da, na poticaj Vukova i Gajeva pokreta, 
probude Dalmaciju i vrate je slovenskoj svi- 
jesti. Tomasgeo i dalje redovito podupiraše taj 
pokret do g. 1860. Kada, poslije te godine, i Hr- 
vati i Srbi započeše borbu za sjedinjenje Dal- 
macije sa Hrvatskom i Slavonijom u »trojed- 
nicu«, Tomaseo se tome usprotivi i posta teorij- 
skim tvorcem dalmatinske  »autonomaške« 
stranke, koja se kasnije malo pomalo razvi u 
čisto talijansku. Zašto ova evolucija u Toma- 
seovoj duši? To jasno ne izlazi iz njegovih spi- 
sa, ali se dade protumačiti drukčije. Starac, ne- 
sumnjivo, uviđaše u pripojenju Dalmacije Hr- 
vatskoj potpuno iščeznuće talijanskog jezika i 
talijanske kulture u Dalmaciji. To mu, kao već 
slavnom talijanskom književniku, nije išlo u 
glavu, makar da su mu mladi umni Dalmatinci 
(Natko Nodilo i drugi) tvrdo dokazali da je na 
krivom putu. Tomaseo tvrdoglavo branijaše za 
čitav  decenij dalmatinsko  »autonomističko« 
stanovište, gledajući u novom pokretu smrt 
kulturi i jeziku koji njega učiniše slavnim. 
Jedna slabost, ali shvatljiva, pogotovo u sta- 
račkim godinama. 

No tu je po srijedi, po svoj prilici, i još je- 
dan jaki razlog. Burnih dana g. 1848 i 1849 su- 
djelovao je Tomaseo kao »triumvir« u privre- 
menoj revolucijonarnoj vladi poKunjene Vene- 
eije, i zanio se za opću revoluciju kojom je tih 
dana cijela Italija usplamtjela. Sve te pobune 
većinom ugušiše naši krajišnici, poznati u Ita- 
liji pod imenom »croati«, počinivši pri tome 


:60 


nebrojene okrutnosti, uckani od austrijskih ofi- 
cira. Tako ime »croato« (Hrvat) posta sinoni- 
mom  žandarskoga  ugnjetača tuđe slobode. 
Jadni naši krajišnici (katolici i pravoslavni), 
gušeći tuđu slobodu pod komandom, polijevani 
u talijanskim gradovima vrelim uljem, dašto, 
vraćali su »zajam za zajam«. Poslije tih dana 
sva mržnja bijaše upravljena na Hrvate. Nije 
se čuditi što se je Tomaseo odlučno usprotivio: 
sjedinjenju Dalmacije s Hrvatskom. 

Inače, Tomaseove simpatije u mlađim godi- 
nama bijahu okrenute Srbiji, onda jedinoj ju- 
žnoslovenskoj slobodnoj državi. Ali mislim da 
mu još milijim učini srpsko ime što se u nje- 
govim mladim godinama bijahu svijetom pro- 
nijele Vukove narodne pjesme, o kojima i on, 
poslije Mickijevića, progovara esejem dostoj- 
nim njihove veličine. 

I u ovom eseju o narodnim pjesmama nije 
Tomaseu jasno što je zapravo on. Sada piše kao 
Talijan o tuđoj narodnoj poeziji, naskoro se 
naiđe na retke u kojima zovel sebe Dalmatincem 
(i to tako se izrazuje kao da je dalmatinstvo 
posebna narodnost) ; kasnije postaje Slovincem 
(Slavo). Jedanput govori o Slovenima. kao ne- 
kom tuđem, njemu, narodu. Drugi put zove naš 
jezik i naše narodne pjesme svojim. Evo par 
dokaza: »Notabili del resto le conformita molte 
e grandi fra le greche canzoni e le nostre« 
(str. 40), a malo dalje: »Siate umili, o Slavi, e 
sarete grandi. Gettate da voi codesto sconcio 
nome di pansslavismo« i t. d. (str. 46). 
Opet se vraća na prijašnje: »Piu efficace dell' 
italiana e della latina, e non meno ricca della 
greca, čla lingua nostra, nel contempe- 
ramento della soavita con la forza... A noi 
Serbi e Dalmati i canti popolari sono finora 
quasi P unico testo di lingua« i t. d. (str. 50) ... 
Ma rispetto de' canti popolari anche a questo 

ci giovera, a conservare alla nazione no- 
stra il verso suo antico, ch'a cogi proprio a lei 
come Iesametro a' Greci, | endecasillabo agl' 
. Italiani, Malessandrino a'francesi... io dico il 
nostroversoit.d. (str. 52)«. 

iKakvih pak iskaza simpatije upravlja Sr- 
biji u ovome eseju o našim narodnim pjesma- 
ma, dovoljno je da navedem ovo (u prijevodu 
Kaznačićevu) : »Nijesi, nesretna Srbijo, ništa 
drugo imala nego zbunjenu uspomenu starieh 
vremenah, zbunjenu želju novog doba; imala 
si samo tvoje šume i tvoju pušku, tvoju do- 
brotu i tvoju hrabrenost, tvoga Marka i tvoga 
Boga. Blagoslovieni, vi nepoznati junaci, vi si- 
romasi bez imena, blagosloviene muke koje za 
svetu domovinu preterpiste: blagosloviena kerv 
koju za unuke i za udaljenu prem proliste 
it. d. (str. 86 i 37)«. 

Uza sve to može drugi da sa tisuću citata 
dokaže nesumnjivo Tomaseovo talijanstvo. Ta- 
ko ostaje utvrđeno da Tomaseu, kao ni mnogim 
njegovim savremenicima u Dalmaciji, ne bijaše 
još čist pojam o njihovoj poadonateci pripad- 
nosti. 

Prije nego prijeđem na druge knjige u tali- 
janskom jeziku koje tretiraju naše narodne 
pjesme, da potvrdim još bolje cilj toga tretira- 
nja, držim da je vrijedno spomenuti jednu va- 
žnu Tomaseovu konstataciju: »Druga stvar 
znamenitija koja služi na čast ovom nesretnom 
narodu jestono pobožno mučanje u narodniem 
piesnama o svemu što se tiče razlike latinskog i 
grčkog vieroispoviedanja. Ko na neke spoljaš- 
nosti gleda, rekao bi da su dva različna viero- 
zakona, ko pak motri na unuternja ćutjenja i 
običaje, taj uviđa da su samo dva različita 
obreda. Zaista je ovo naša velika nesreća i ljuta 
rana; ali ipak ne tolika koliko bi se od nje neki 
strašiti a neki nadati mogli. 

»Poznato je da neke narodne piesne (u ori- 
ginalu je »de'canti del popolo ser- 
bico«aKaznačićjetopreinačio) sa- 
stavljene su od ljudih latinskog vierozakona a 
neke od gerčkog, i da se sve uzajmno pjevaju. 
A da nesloga obuzima sve duhove, zar ne bi iz 
njih izišo dim ili iskra i prenielo ih povjetarce 
u piesne? Ali viera ovog nesriećnog naroda jest 
prava viera, zato viernost ništa joj nauditi ne 
može. Duh koj oviem narodom vlada jest pri- 
ličan moru, koje na poveršju uzbunjeno a na 
dnu mirno; priličan nebu koje blizu oblačno je 
i sjeva, a u visini sjaje žarkim suncem (str. 
830 i 31)«. 

Ljepotu ovoga Tomaseova eseja čitalac može 
da potpuno ocijeni, ako ga čita u originalu. Do- 
bro bi bilo da se cijelo djelo prevede boljim je- 
zikom od Kaznačićeva, i štampa. 

A. Mickievicez: Dei canti popolari 
ilirici — Discorso tradotto da Or- 
satto Pozza — con una appendice 
de testi illirici — Zara. Fratelli 
Battara. Tip. Edit. 1860 str. 1—228. 
Izdavači braća Battara u Zadru pomagahu 
svojim izdanjima narodni pokret u Dalmaciji. 
U njihovoj štampariji i njihovim troškom izla- 


zila je »Zora Dalmatinska«. Baš u godinama pr- 


vih političkih okršaja u Dalmaciji izlazi ova 
knjiga koju je priredio Medo Pucić. U knjizi 
na prvih 140 strana nalazi se Pucićev talijan- 
ski prijevod iz glasovitih Mickijevićevih pre- 
davanja o našim narodnim pjesmama. To je 
izvod iz prvoga sveska djela: Les Slaves, 
Cours professćau Collčgede France 
par Adam Mickiewicz (1840—1841) Pa- 
ris — au eomptoir desimprimeurs 

unis 1849. Ovom je prijevodu dodao Pucić u 
originalu sve one epske i lirske pjesme koje 
Mickijević spominje u svojim predavanjima. 

Pucić je svoj prijevod na talijanski popratio 
uvodom iz kojega prevodim ono što je vrijedno 
znati u ime izjašnjenja ovom izdanju :. 

»Poljak Adam Mickijević, koji je sa Byro- 
nom i Goetheom dijelio pjesnički triumvirat 
našega vijeka, prvi zasjednu na onu katedru 
koju ministar Viktor Cousin, na molbu kneza 
Sorkočevića, osnova u Collčage de France 
za slovenski jezik i književnost. Njegova pre- 
davanja, većinom izrečena bez priprave i sa- 
brana od stenografa, bješe prevedena u polj- 
ski i njemački jezik i štampana g. 1848. Fran- 
cuski tekst, djelomice popravljen od pisca, ugle- 
da svijetlo g. 1849, i iz ovoga preveo sam u ovoj 
knjizi ove dijelove: jedan ulomak 15-og preda- 
vanja, pa čitava predavanja 16, 17, 18, 19, 20 
i 21. Na natpisu izmijenio sam Srpske pje 
sme, kako ih nazva Mickijević, u Ilirske 
pjesme, da talijanskom čitatelju označim jed- 
nim općenitijim imenom, iako manje. tačnim, 
kraj o kojemu se govori. Sada pak hoću da mu 
spomenem da su ove pjesme baština onog 0so- 
bitog dijela slovenskih stanovnika u Iliriji, koji 
obitavaju Slavoniju, Srbiju, Crnu Goru, Bosnu, 
Hercegovinu i dio Dalmacije, i tvore srpsko 
ime. Oni stanuju po srijedi između Bugara i Hr- 
vata, govore najboljim dijalektom, imašeiimaju 
najbolju istoriju i najbolju književnost. Zadržao 
sam izvornu domaću ortografiju za vlastita ime- 
na, a da stranac sazna kako se izgovaraju, doda- 
jem dalje jednu tablicu toliko za prosta slova 
koja se drukčije izgovaraju u talijanskom jeziku, 
koliko za slova diakritički obilježena, kojih Ta- 
lijani nemaju. Ako ova knjiga postigne svoju 
svrhu i uzbudi u publici ljubav za ovo naše ču- 
desno blago koje nazivlju srpskom narodnom 

pjesmom, proslijediću sa jednom drugom knji- 
aa i prevešću iz ruskoga jezika estetičku 
i prava o narodnim pjesmama svih slovenskih 
roda napisanu g. 1837 od g. Josipa Bođansko- 
ga, profesora, moskovskoga universiteta«. 
Mickijevićeva predavanja o našim narodnim 
Perana dobro su poznata, pa je suvišno da 
i "s. o njima. Pucić je svoj talijanski prije- 
Hied a vie obilj em bilježaka i opazaka za tali- 
e * atelje. Što je pridodao u, drugoj polo- 
Marka ; ge sve epske i lirske pjesme, koje Mi- 
naš dora ru u prevedenim predavanjima, 
vam Ka to, doista, stoga da zavedene Dalma- 
doje in se bijahu odvratili od svoga naroda. 
ads Jeri o ljepoti, veličini i odlikama našeg 
ra nog pjesništva, dotično našeg narodnog 
jena vaki naime ondašnji dalmatinski »auto- 
na « poznavaše i Poznaje naš jezik, makar 
ne bio materinskim. I sam veliki To 
preveo je iz Vukovih izdanja čitavu bilja. 


ših narodnih pj v 
) esama i 
: , pa su nedavno iznova 


II. 


PANAP En: Bodjanski: Della poesia 

sje sari ot din Discorso. Tradotto 
0 Pozza. Zara. Fratelli 

ttara Tip. Edit. 1861 str. Meri la 


š Godinu dana prije napisa Medo Pucić u uvo- 
u prije spomenutih prevedenih predavanja 
Mickijevićevih one riječi kojima obećavaše će 
jevod knjige Rusa Bođanskoga. I zbilja, po ada 
kasnije izlazi obećana knjiga popraćena Puci- 
Va kratkim uvodom, iz kojega prevođim ovo: 

»Josip Bođanski, rodom iz juž jo 
profesor od mnogo godina na ko ((1 0 damn 
versitetu, naštampa ovu dizertaciju g. 1837 ka- 
da se natjecaše za magistra filozofije na, istom 

universitetu gdje je učio. S ovim prijevodom 
njegove lijepe rasprave u kojoj, osim što ra- 
zlaže odlike narodne poezije, on izvrsno označi 
karakter svakog glavnog ogranka slovenskog 
naroda, hoću da ispunim obećanje, o ljubezni 
čitatelju, koje ti dadoh prošle godine kad obje- 
lodanih Mickijevićev govor o ilirskim narodnim 
pjesmama. Prije nego se od tebe oprostim, hoću 
da te potaknem na razmišljanje o nekim poslj e- 
dicama, koje ćeš poslije čitanja doista uglaviti, 
i hoću da te uvjerim kako, iz činjenice da je 
narodna poezija jedina klasična stvar sačinjena 
u književnosti od Slovena, usprkos velikog bro- 
ja pisaca koji se uspinju na Parnas, stalno 
proizlazi da kod Slovena sav život i sva tvo- 
račka snaga leži u puku, i da su oni naročito 
demokratski. To mora da je pravi razlog zašto 
su Sloveni, za vrijeme dok je Evropa bila ure- 
đena aristokratski, upored drugim narodima, 
imali tako malo učešća u javnom životu Evrope, 
i zašto je aristokracija, kad je poput drugih 
prihvatila se inorodnih i feudalnih oblika, malo 
pomalo se iznarodila, postala njemačkom, ma- 
džarskom ili turskom, i prekinula S pukom. Iz 
ovoga može da se shvati, jer će uslijed propasti 
starinskih redova doći do toga da se Evropa 
uredi demokratski, koliki će udio imati u tome 
Sloveni, i koliko je nužno da se upoznaju nji- 
hove uredbe« (str. 8i 4). pd uta 
Već u predgovoru prijevoda Mickijevićevih 
predavanja Pucić bijaše obećao i ovaj prijevod 
djela Bođanskoga, štaviše, tu je donio i sadržaj 
toga djela, pa ga evo u prijevodu: 3 
»Bođanski dokazuje ove teze: 1) Da poezija 
bude prava, estetska i istinita, treba da bude 
nacijonalna, 2) Glavni i naravski oblik nacijo- 
nalne poezije i njezin prvi plod, prvina pjesni- 
čke snage svakoga naroda, jest pučka pjesma 
koja obuhvata u sebi uvjete za njezin budući 

život, elemente za razvoj. nacijonalne poezije, 
3) Među današnjim evropskim narodima Slove- 
ni, kao najbogatiji pučkim pjesmama i po tom 
nacijonalnom poezijom, jesu najpoetičkiji narod 
i jedini uistinu pjevač, 4) Opća, oznaka sloven- 
ske narodne poezije sastoji se u savršenom sla- 
ganju, u harmoniji između ideje i forme, izme- 
đu misli, osjećaja i njihova, izraza. 5) Češka je 
narodna poezija lirska. 6) I moravska je na 
rodna poezija lirska. 7) Slovačka je idilska. 8) 


Poljačka narodna poezija, koju pretstavljaju 


kitice »krakovjaka«, većinom je lirska. 9) Srp- 
ska je narodna poezija epska. 10) Velikoruska 
narodna poezija priča i opisuje. 11) Maloruska 
je narodna poezija dramska. 12) Posebne oso- 
bine pučke i nacijonalne poezije Slovena jesu 
ove: osjećaj tuge i žalosti, priprostitost i pri- 
rodnost u zamišljaju i izrazu, slobodnost u iz- 
radbi, tačnost u razlikovanjima i neobična sna- 
ga u stilu. Ona je u ljudima sva puna bratske 
ljubavi za prirodu i priprostog druženja sa 
predmetima  vidljivoga svijeta, kojima obu- 
hvata neživa ili nijema bića, kojima daje i ži- 
vot i umovanje i glas i jezik, osobito pticama. 
K tomu se slovenske narodne pjesme odlikuju 
obiljem deminutiva, većinom riječima od milja, 
i opetovanjem glagola, kao i mnogim onomato- 
pejskim znakovima koji podražuju prirodi. Ovaj 
program vrijedi čitav predgovor« (str. 8, 4 i 5). 

Bođanski u ovoj raspravi (kod Pucićeva 
izdanja od str. 80—95) prikazuje našu narod- 
nu poeziju i pridaje joj glavnim obilježjem 
epičnost. Označuje uzroke iz kojih je ona ta- 
kvom postala, pa iznosi prilike i način njezina 
razvoja. Najvažnije je ono obrazlaganje kojim 


dokazuje da je zapravo ova epika, makar u 


fragmentima, prava nacijonalna epopeja u Dra- 
vom smislu te riječi, koliko sadržajem toliko 
razvojem, formom i jezikom. 

Medo Pucići/popratio je ovaj dio rasprave 
obiljem bilježaka. ' 

Ovdje je Pucić, kao potporanj borbi kojoj 
se pridružiše i njegova braća, htio;da se na- 
metne našim dalmatinskim italofilima onoga 
vremena iznoseći im prikaz slovenske veličine, 
jer tada nije ni u Dalmaciji, a još manje u Ita- 
liji, bilo jasno pravo stanje Slovena i njihova 
dioba. Ljudi su znali da kažu (a na čelu im To- 
maseo) da su »Slavo-Dalmati«, ali da si ih 
upitao da ti izjasne taj naziv, to nijesu znali. 
Pucićev prijevod imao je, dakle, dvojaku svrhu: 
i otkriće slovenske veličine, i razjašnjenje na- 
cijonalne diobe kod Slovena s karakteristikom 
narodne poezije. Da je Kaznačićev i Pucićev 
rad urodio plodom, po sebi se razumije, jer se 
je naskoro probudila narodna svijest i kod onih 
Dalmatinaca koji, odgojeni talijanski, pripo- 
mogoše da je narodna politika kroz desetak go- 


dina borbe dobila većinu u dalmatinskom sa= 


boru. 

DVA POKUŠAJA KNJIŽEVNE KRITIKE 
U DALMACIJI G. 1885. 


. Tako se i kod Hrvata i kod Srba gojila knji- 
Ževna kritika (Fr. Marković, Svetislav Vulović), 
nikome do g. 1885 ne pade napamet da u po- 
sebnoj knjizi izda svoje kritičke DPokušaje i ra- 
dove o domaćoj književnosti. Doduše, Svetomir 
Nikolajević izda već g, 1883 Svoj prvi svezak 
»Listića iz književnosti«, ali su u toj knjizi 
obrađeni samo neki strani pisci (kao Tacit, 
Ariosto i t. d.), i to, kako tvrdi Jovan Skerlić, 
neoriginalno. 


Kako su Dalmatinci odvajkada primali po- 
ticaje iz talijanske književnosti, tako je i ovoga 
puta i u ovoj književnoj vrsti došao poticaj iz 
Italije. Poslije g. 1880 zahvati talijansku knji-. 
ževnost jaki val iz Francuske. To je vrijeme 
reakcije na »romantiku opadanja« (Prati i 
Aleardi) u poeziji, a u;romanu i noveli počinje 
»verizam« (Verga, Capuana, ICiampoli), “kao 
odziv Zolinom naturalizmu. Ali u isto vrijeme 
razvi se, sasvim prirodno, i književna kritika. 
Ona ima najprije polemički smjer, ali naskoro 
poprima čisto književni oblik. To je vrijeme 
kada se javiše' svojim kritičkim radovima: 


Giosuć Carducci, Enriko Neucioni, Giuseppe 


Chiarini i t. d. Uostalom, ta književna kritika 
nastaje uglavnom pod utjecajem francuske knji- 
ževne kritike ji prilagođuje tuđinske metode 

domaćoj književnosti. Francesko de Sanctis ne 
bijaše još shvaćen u Italiji. Tih godina osobito 
je procvala u književnim listovima (Tanfulla 
della Domenica,Cronaca Bizantina 
it. d.), tako zvana »sitna kritika« (critica 
spiceciola), a možemo da je nazovemo novi- 
narskom književnom kritikom. To se sve :pre- 
štampavaše u knjige i knjižice. 
' Sve to nađe odjeka u Dalmaciji. Tako iziđoše 
dvije knjige u Splitu: J. K. Ostojić: Pri- 
mitiae. U Spljetu 1885 str. 152i Malo 
Zrnja —razasuo F. 1 Despot, Spljet 
1885 str. 140. . 

Na ove dvije knjige osvrnuću se, i to prije 
na Despotovu, jer je Despot za desetak godina 
godina stariji po dobi života i radu, i jer je 
svoje radove prije objelodanio po listovima, 
makar je Ostojićeva knjiga po vremenu prije 
izašla. 

Ek 


DESPOTOVO »MALO ZRNJA« 


F. (fra) Ivan Despot (1851—1886) prvi je 
dalmatinski pisac koji već u drugoj polovini se- 
damdesetih godina prošloga vijeka u pjesmama 
stoji pod utjecajem prekovelebitskih pjesnika. 
G. 1881 izađoše u Zagrebu njegove »Prvae 
lskre«. Te je pjesme ocijenio Franjo Marko- 
vić iste godine u »Vijencu«. Ukupno Markovi- 
ćeva kritika je povoljna, makar se čini da ocje- 
njivač nije baš uvjeren o većoj pjesničkoj vri- 
jednosti pjesama. Kao: da je ta kritika potekla 
više iz prijateljstva, i da mladog fratra osokoli 
na daljni rad, negoli iz uvjerenja o velikoj vri- 
jednosti zbirke. Danas, nakon pedeset godina, 
Despot iskače kao pjesnik koji većinom podra- 
žavaše Preradoviću i Šenoi, pogotovo u ;rodo- 
ljubivim pjesmama. U drugim je stihovima pun 
nekog bolećivog sentimentalizma. To je utjecaj 
talijanskih romantičara Pratija i Aleardija. 
Ovaj zadnji bijaše osobiti Despotov ljubimac. 
Izričito to potvrđuje kasnije, poslije zbirke pje- 
sama: : 

»Amo i grandi decaduti... 
rek6 jemoj Aleardi, i pogodio na žicu« (»Malo 
Zrnja« str.:'182), i još »Tu mi onaj moj Aleardt 
izvodio prizore zaljubljena slikara na plavom 
Tiberu« (»Malo Zrnja« str. 1834). Despot se 

doista osjećaše nesretnim i nezadovoljnim, je“ 
£a u nutrinji nešto mučilo, ali to ili nije mogao 
ili nije umio da izrazi, pa se sva ta bol i tuga 
pretvorila u stihove u kojima je sva elegičnost 
knjiška, ili nategnuta i usiljena. Uopće se ne 
uzdignu nad običnim stihotvorcima u svojim 
pjesmama. 

Ali što nije uspjelo Despotu da dađe u sti- 
hovima, dao je u prozi. Rođen u Makarskom 
Primorju gdje narod govori jedro i slikovito, 
postao je snažan i slikovit u stilu a čist u je- 
zičnom bogastvu, kao njegovi zemljaci Mihovio 
Pavlinović i Nikola šimić. Razlikuje se od njih, 
štaviše, odlikuje se nad njima, jer se čuvaše 
pretjeranog čistunstva, i nastojaše da primor- 
sku jezičnu oporost umekša i unježi roman- 
skoslovenskim stilskim ukusom, što ga onako 
lijeko usklada Nikola Tomaseo u svojim »Iskri. 
cama«. 

Već u svojem kratkom putonisu »“"t na 
Lovćen« (Zagreb, 1883) istakao se je sjaj- 
nom prozom, makar putopis, kao takav, nije 
uspio. Uzalud je tražiti u tome putopisu kakav 
realistički opis, iako pjesnik putuje najljepšim 
krajevima naše domovine, a svi su mu opisi 
obično iskićeni hiperboliškim frazama. Ali taj 
nedostatak, uz opću prazninu misli, naknađuie 
jezična romonitost, pa već »Put na Lovćen« 
vrijedi kao knjiga napisana neobično blistavi 
i slikovitim stilom, koji će tek nadvisiti Matoš. 

Malo vremena prije svoje smrti izda Desnvt 
»Malo Zrnja«, ili, kako on slikovito prema nat- 
pisu knjige reče, »razasuo«. Despot tada bijaša 
u 84 godini života, u naponu svoje snage. U 
tu knjigu uvrsti i tri pjesme; ni ove ne done- 
soše mu slavu. Ostalo je u knjizi sve proza, a 
bolje bi bio učinio da je i one tri pjesme izba- 
cio. Ovo miješanje poezije sa prozom opet je 
utjecaj talijanskog Despotu savremenog običaja. 
Ta proza imala je da bude književnom kriti- 

kom. Doduše, ima nekoliko manjih članaka (Tri 
groba, Pisma dr. Mišetiću, Zašto sam se penjao 
na Vezuv) koji ne idu u vrstu književne kritike, 

ali su ostali namijenjeni književnom prikaziva- | 
nju. Evo ih redom: Fra Grgo Martići 
njegovi Osvetnici — Idem do pje- 
snika Kazalija — Jedno slovo (Ma- 
rinuSabiću) — Kačići Hrvati — Ka- 
čićev spomenik — DO pjesništvu — 
Književna jadikovka — August še- 
noa — Pjesnik Martić u Primorju. 


Evo jedan ogled te lijepe proze n. pr. opis 
položaja manastira sv. Križ u Makarskom Pri- 
morju: 


»Meni omilio onaj romantični ljetnikovac 
pod šumovitom Sutvid-gorom. Uistinu Križ je 
vrlo zamamljiv grumen na:rodnom kršu primor- 
skom. Lagano se ispeo nad more, od jugovne se 
vihorine ogradio kremenastom, vrisikavom Su- 
zinom, od sjevera ge i'zapada zakitio maslinom 
i vinogradom, a od podneva ga u krilu limunova 
i naranča, u rasevatu ruža i leandra cjeliva šu- 
moreći morski val: te da sjedneš na onoj lije- 
poj ravni, pred crkvene dveri, pred onu trepe- 
teću topolu, jesenske večeri, pa pogledavaš niz 


debelo more, mimo dva pitoma ostrva naša, 


Hvar i Brač, vidio'bi, i sree bi ti zapjevalo, kako 
veličanstveno sunce u pučinu morsku tone, uz 
bezbroj sićanih oblačića, stvarajući divne slike 
po nebeskom krugu. Zanosna će se duša uto- 
piti u te prirodne ljepote, te će i sam vilovnjak 
izvan sebe ostati, vraćajući opčarani pogled 
mliječnim 'kanalom u sumračna prodolja otaj- 
stvene modraste šume krasnoga Primorja, i u 
živom ganuću, razbirajući, kako na vedromu 
svodu niču zlatne zvijezde, pokliknuti: »Slava 


ti, stvorče ljepote!« ! 


oMalo Zrnja« str. 21) 

Ili ovi utisci o Rimu: 

»Zašto sam se penjao na Vezuv? iZato jer 
mi bijaše dodijao Rim. Da, ona vrpnja hodo- 
čašća ne odgovarala mojoj ćudi. Osim toga bi- 
jah boležljiv, a srpanjska sparina iznosila Kvi- 
rina u onom zapržitom nebu nad sumoritom 
Kampanijom. Hvali ti, sveti Ćirile moj, što me 
iz onog tišmena izbavi. Vječni grad nije'moju 
dušu osvojio. Ja tu ne nađoh onog sklada, štono 
mi ga utvarala, pače posvema živo \slikala ugri- 
jana fantazija. U tom čudesnom gradu slobodnu 
i veselu moju dušu verige sapele. Ja tu nijesam 
disao ikao na slikovitom brežuljku moga Pri- 
morja. Stao sam na razvalinama drevnoga Fo- 
ruma, klicao sam pred povijest i vijekove, ali 
mi otud žalobna jeka, odgovarala: ovo je po- 
prište ljudskoga pokolja, krvava borba razuma 
i srca, istine i laži, nevinosti i sile. Jest, ja tu 
ne nađoh one divne harmonije kakvu začimlje 
duša kad prijanja za nebesa.,Borba je ljudski 
život, ali nakon tolikih dobića, u tom svetom 
gradu, otkupljena duša ne bi htjela vidjeti 
spora; tu bi njoj godila himna svete ljubavi. 
Već sam umišljao da te Rim ima svojom stra- 


hobožnom muklošću zazinuti, ali sam još u dje- 


tinjstvu držao da oni toli glasoviti septem 
colles imadu svu raskoš evatne Vesne, a kad 
tamo jedva da ti oko razabere. Nadvirivao sam 
se nad plavi Tiber,;pa ni tu ne nađoh one rijeke 
kojuno mi stari pisci zvonkom pjesmom uzno- 
sili... Penjao sam se na izorit brežuljak, nekoć 
stanak nesretnog uznika Ferarskoga. Ah! moj 


brate, zamisliti se ne da ljepšeg položaja. Ostaje 


ti pod okom taj pusti Grad, kao razvaljena sil- 
na metropola skrušena u vrtlogu svojih tajna. 
Zbilja, Sant Onofrio ostaje ponajslađom mo- 
jom uspomenom. Ne pitaj me ko u tom starom 
manastiru sad prebiva, vitezovi malteški ili 
“ lordovi engleski, ja to ne znam; znam to samo 
“da sam se jedvice uspeo i da tu:blagi mir vlada, 

kao u grobu velikoga pjesnika slavnoga groba 
Isusova. 'Ah! kako me je zadahnula božanska 
tišina one lijepe crkve gdjeno ti ponositi spo- 
nenik Tassov na pamet dozivlje vrline davnih 
vitezova. Unišao sam u sobicu, u koju milostiva 
božjačka ruka uvela blijeđana pjevaoca, strvena 
što progonom, što nevoljom nesretne Italije. Ja 
nijesam poput Byrona tražio tamnice njegove 
da bih u dno duše oćutio boli pjesnikove, ali 
me je velje smililo obuzelo gledajući dragocije- 
njene ostanke toga besmrtnika. Poljubio sam 
ono pero koje on uzimao jedino tada kad bi 
sveto nadahnuće zazvalo ljepote velike mu 
duše. Sliči ta misterijozna klijet mnogoj našoj 
manastirskoj, pa držim da je glasoviti Soren- 
tinac preko zimskih noći ćudljivu fratru jade 
jadovao«. . 
(+MaloZrnja« str. 128, 129 i 180). 


Ljepotu Despotova stila i jezika osjetićemo 
iz daljnih prigodnih navoda, a sada je red da 
ogledamo njegov kriticizam t. j. njegovu kri- 
tičku sposobnost. 

Već u »Putu .na Lovćen« nadalo mu se da 
govori o Jovanu Sundečiću i Medu Puciću. O 
Sundečiću će Despot: «Toga nezaboravnog tre- 
na slavulj »Vršidbe« pričini mi se eteričnom 
personifikacijom vilenjaka. Nije tu samo oko 
sokolovo, da klikneš: evo pjesnika, sve je tu 
od pete do glave živom slikom vilin-gojenika. . 
Još dječakom on se dokopao Kačića i Vuka. či- 
stoj narodnoj pjesmi ozvala se čista pjesnička 
duša. Zatim ga učiona pokvarila... O Jovano- 
vu se životu može reći: pjesnikovao i stradao. 
Čitajući pjesnička djela njegova, ni na pamet 
ti ne pada da su i njega sapele verige preko- 
morske misli i oblika, a tako je! On ispovijeda 
da mu je »Crnogorac« prvi slobodni i čisto 
samosvojni narodni polet« (»Put na Lov- 
ćen«« str. 22 i 25). Inače govori o Sundečiću: 

na šest strana, i to sa takim hiperbolama i bom- 

“na, kao da se radi o jednom Mažuraniću 
ili Njegošu. Među drugim navodi da mu je 
Sundečić rekao kako dvije stvari ne može da 
trpi: rđavu pjesmu i ružnu ženu, i kao razjaren 
doviknuo mu: vrijede više četiri stiha negoli 
tisuće. Zapravo, kad bi se skupili svi stihovi 
Jovana Sundečića, mislim da,ih ne bi bilo ma- 
nje nego u Mavra Vetranića, a valjda bi dosti- 
gao i.Junija Palmotića. 


Za tog hodočašćenja na Lovćen umro Medo 
Pucić. Despot se našao u Dubrovniku i spjevao 
mu pogrebni sonet. Ono što tom prigodom u ne- 
koliko redaka piše o Puciću, dokazuje da De- 
spotu još nije jasno što je narodna književnost, 
a što je pučka. Dok žali što je Pucićev sprovod 
bio vlastelinski, i nije narod sudjelovao žalosti, 
jer po sudu Despotovu, nije za narod pjevao, 
čini se da ili ne pozna književni rad Pucićev, 
ili ne zna da je jedno narodna književnost, a 
druge pučka. Ipak hvali Pucićevu »Cvijetu«. 
Spominje i Peru Franasovića, jednog zaborav- 
ljenog dalmatinskog pripovjedača, ali i to s par 
redaka. No recimo: sve je ovo bilo mimogred, 
pa je zato shvatljivo da je kratko. 


Prijeđimo na knjigu koja ima da bude uglav- 
nom po natpisima sva kritička. Već prvi nat- 
pis »Fra Grgo Martić i njegovi 
Osgvetnici« obuhvata 14 str. velike osmine. 
-Govor je samo o »Obrenovu«, prvom Mar- 
tićevom eposu. Tu je lijepom pjesničkom pro- 
zom prepričan sadržaj eposa na trinaest stra- 
nica, a sve što je tu primjećeno dade se sa- 
brati u jednu stranicu. Zaslužuje na pr. ovo 
navesti; »Hrvat Franovac izabirajući predmete 
«svojih pjesama većinom iz srpskoga života, iz 
gledom sjajnim neka.nam. je svima kaka bi nam 
sveta dužnost bila, i Srbima i Hrvatima, hva- 
liti što je za hvaljenja, bratski mahne isprav- 

ljati jedan drugomu, te junački kročiti k sve- 
tomu cilju uzajamno ljubavi. Kad se duše ople- . 


mene i tamo i amo, kad lijepu knjigu objeručke 
prigrlimo, nestaće kobnih zadjevica. Utinam! 
(»Malo Zrnja« str. 7). Za poklik »Vini mi 
se na gudalo, vilo!« veli ovo: »odaje vilenjaka 
čiste, slobodne i pouzdane duše hrvatske. Po 


tom se pokliku vidi kako čuvstvuje Hrvat, iako 


je on blizu sjajnih vilinskih dvora. Kako pravi 
prostodušnik ne zna okolišavati, tako čisti ushi- 
ćeni hrvatski pjesnik ne zna hiniti, niti se pre- 
tvarati iii umilivati (Malo Zrnja« str. 8 
i9). Dalje veli o Martiću svoga da je propje- 
vao, jer su ga se takle nevolje kršćana. I to je 
sve što ima kritičkoga. Ima još članak u knjizi 
»Pjesnik Martić u Primorju«, ali ni 
tu nema ništa o književniku, već doznajemo ne- 
što o Martiću čovjeku. 


Sjajan je putopisni natpis »Idem do pje- 
snika Kazalija« svojom romonitom pje- 
sničkom prozom. Despot prikazuje domaćina u 
kući i u društvenom općenju, i mi razabiramo 
dosta toga o Kazalijevoj ličnosti, ali je sve to 
poetički iskićeno sa primjesom sentimentalno- 
sti. Inače, tu nema ni retka o književnom radu 
pjesnika »Zlatke«, »Grobnika«, »Glasa 
izpustinje«,»Trista Vicaudovica«. 
Jedino doznajemo nešto o rukopisnoj autobio- 
grafiji u desetercima »Ć o s 0«, koja je još da- 
nas zatajivana javnosti, makar se zna gdje se 
nalazi. Ipak je ovaj Despotov kratki opis kao 
cjelina jedan od najljepših i najpoetičkijih ulo- 
maka naše proze. 

Najdulja mu je radnja u knjizi »Kačići 
Hrvati«. Bilo je očekivati da će Despot, ro- 
đen u Kačićevu kraju, pružiti novog i zanimlji- 
vog gradiva, i da će iznijeti pravo njegovo zna- 
čenje za općenarodnu književnost. Kao fratru 
istoga reda bilo mu je to lakše da izradi, već 

po samoj predaji.i po okolini u kojoj se rodio 
i živio. Dobili smo samo jednu fratarsku pro- 
povijed o Kačiću, pisanu doista lijepim jezikom, 
ali i napudranom retorikom. Ko:je i što je Ka- 
čić, to mi nakon pročitanih sedamnaest stra- 
nica ne doznajemo; jedino čitamo tvrdnju da se. 
Kačić stavlja upored Homeru. A ipak je činje- 
nica da je dvije godine prije toga kolega De- 
spotov O. Stipan Zlatović iznio u splitskoj 
»Nadi« život i rad Filipa Grabovca, pravog pre- 
teče Kačićeva. Mi s Grabovcem možemo lakše 
da protumačimo rad Kačićev. Kačića, veli De- 
Spot, »možemo zvati ocem prostouzvišene naše 
pjesme, koji traži ugodnim rijekom to samo da 
se dobro i plemenito prigrli, da u svim zgodama 
života velikodušjem obiluje, da se Boga boji, 
pak da se za svoj dom bori isto k6 za vječna 
načela i za slavu vječnu« (»Malo Zrnja« 
str. 55). 


Drži konferenciju o »Augustu šenoi«. 
To je opet besjeda, napisana s patosom: »Au- 
gust šenoa bio je dušom lijepe naše prijestol- 
nice. Kolo se nikako bez njega ne znalo zamet- 
nuti. Pravi to svećenik bio divnoga domovin- 
skoga i umjetničkog hrama. Najmiliji to bio 
ljubimac vesele Talije. Utjecale se Apolove 
muze koja da mw prije pruži vijenac. Kao obra- 
ni pjesnik stao na vrhuncu vilenjačkog dosto- 
janstva. Ljute političke borbe, nećudorednost, 
silna beznačajnost, nehajstvo morilo mu vrlo 
ćutljivo srce, ništilo ga, ali nikad ne gazio gliba 
grdnih bratskih zadjevica, nikad ne šašao na 
besplodno polje nedostojnoga rječkanja. Žeglo 


. ga narodno rasulo i kao da bi katkad, u žaru 


pjesničke duše, zdvojio o budućnosti, o slobodi 


svoga naroda, koga on toliko ljubio. Kad bi ga. 


te muke sazvale, on bi zalazio u prošlost na- 
rodnu i svoju dušu prekaljivao u mukama :hr- 
vatskoga pakla za doba strahotnoga bjesnila 

turskoga. Da, on bi iz davne, tamne prošlosti, 
u prekrasnim .svojim romanima, iznosio žive 
slike naših velikih junaka i one crnih izdajica 
naših. On bi opajao veliku svoju dušu na vrelu 
pradjedovskih muka. Njemu, kao nikomu, pro- 
govarale krvlju natopljene poljane naše; njemu, 
kao nikomu, lebdile po vrsima mrkih kulišta 
naših grdne sablasti starih tirana.« (»Malo 
Zrnja« str. 92). Pa tako nastavlja još na či- 
tavoj str. 93 zanosom crkvenog pohvalnog go- 
Vora, panegirički tvrdeći koješta, čega koa 
Šenoe valjda i nije bilo. Ovo je utjecaj talijan- 
ske školske retorike. Ali književne slike o šenoi 


.mi time podnipošto ne dobivamo, a ni pomisli 


o kritičkom razlaganju. Na neko p6 stranice 
(str. 9) osvrće se na šenoino djetinjstvo i na 
Prilike toga vremena, ali i to iskićenom retori- 
kom i napirlitanim frazama. Konačno, tih je- 
danaest stranica o Augustu šenoi ne daju slike 
ni pjesnika ni pripovjedača. I kad Despot :na 
početku piše: »šenoa—Manžoni! Spliću se i 
sljubljuju ta dva imena dvaju nesretnih, ali 
glasovitih i slavnih naroda«, očekujemo, a i sa- 
mo se po sebi to nadaje, jednu, makar kraću, 
poredbu između ovih pisaca, kao i razliku u 
njihovu radu, bilo u pogledu tendencije, bilo u 
pogledu umjetnosti, no sa ta dva retka svršilo 
se to poređivanje. 

Iz zbirkei»Prve Iskre« unio je amo u 
»Malo Zrnja« uvod »0 pjesništvu«, 


Prikazan prijatelju i pjevidrugu I. K. Ostojiću. 


U prvom dijelu ističe kako su svi narodi gojili 


Djesništvo, a u drugom razvija nekoliko opće- 


poznatih propisa o pjesništvu, podupirući ih sa 
nekoliko navoda iz Pisareva, Heinea, Boernea, 


Rottecka i Mickijevića. Sve je to općenito i 


apstraktno, konkretnog 'aplikovanja tu nema. 


Začudih se što se tu i ovo veli: »pa kad zrelo 
.proučiš i ocijeniš dva najbolja lirika naša T r n- 

skog i Preradovića, tad ćeš ozbiljnije misliti 
o sebi i o pjesmi svojoj!« (Malo Zrnja str. 
78). Trnski u isti red s Preradovićem, i do Trn- 
skog niko drugi! No još gore zvuči ovaj sud iz 
starije naše književnosti: »Ozbiljan nauk, filo- 
zofska dubina uz polet pjesnički bijahu uresom 
naših dobrih starih. Jedan Vetranić, jedan Ka- 
vanjin mogli bi biti na ugled cijelim generaci- 
jama«. (»Malo Zrnja« str. 82). 


Ako još spomenemo »Jedno slovo 
upravljeno Marinu Sabiću, završen je prikaz 
Despotova kriticizma. Mladom  Sabiću .piše: 
»Kadno ti bila razigrala maštu ona čarovnica 
Bara Bernhardt, ja nijesam vjerovao da je ono 
pisalo momče golobradče. Kad sam doznao da 
si rođen u Hektorovićevu zavičaju, zahvalio 
sam Bogu što si se talijanštini oteo i na vri- 
jeme spomenuo da si sin matere hrvatske. Tvoj 
zor opravdavaju godine i naš primorski ;žar. Ti 
si mlad, moj Sabiću. Tebi sad puca široko polje 
da možeš do mile volje nabrati cvijeća i okititi 
pošteno čelo rodu svome. — Nego, da mi te 
bude dika u kolu, valja da skokneš našim sko- 
kom; valja da ti pobrano cvijeće dahne miri- 
som naših perivoja. To je, moj Sabiću, tvoje 
umjetničko;zvanje... Da je tebi naš lijepi jezik 
naporuč, kako ti se misli po glavi roje, kuda bi 
te perje iznijelo! Dragi moj Sabiću, tebi neće 
nimalo biti žao, ako ti kažem da ti se hoće duše 
hrvatske; a ta je u filozofiji naroda našega, u 
divnoj pjesmi narodnoj. Nesreća je to velika, 
kako mnogih odabranika tako i tvoja, što ti 
mladu suđeno nije da u zdrav narod zađeš, da 
se popneš na veličanstvene vidike naših gora, 
da sokolovim rokom omjeriš lijepa polja naša, 


da se napiješ hladne vode na našim bistrim vre- - 


lima i da čuješ čistu riječ čistih moma naših. 


"Teško je, moj sokole, o prirodi pjevati udišući . 


kužni zrak smrtonosnih gradova. Teško da pje- 

sma odgovori slobodnoj ljudskoj duši, ako iz 
nje ne prozire ljepota onom ljupkom vergili- 
janskom svježošću zelenih dubrava i drage slo- 
bode (»Malo Zrnja« str. 87 i 38). 

Čitava je proza u »Malom Zrnju« ispisana 
ovako lijepo kao ovo navedeno, jezično i stilski. 
I nehotice, sjećamo se Frana Kurelca s kojim 
se Despot može ne samo da mjeri, nego ga nad- 
visuje svojim pjesničkim poletom. Despot je 
niži kulturom ; ali ni Kurelac nema književnoga 
ukusa i umjetničkoga pogleda na književnost 
kao ni Despot. Ako su Despotu pjesnički veli- 
kani Trnski, Vetranić, Kavanjin i Sundečić, a 
to je isto Kureleu Zadranin Šimun Budinić 
(Bendineo). štaviše, u ovom pogledu stoji De- 
spot na većoj. razini od Kurelca. Obojici im je 
stilska romonitost i jezična čistoća i jedrina 
glavna briga pri pisanju. 

A Treba ipak priznati da je Despot barem ku- 
šao da se uspne do književnog kriticizma, da 
pokaže neki umjetnički ukus. Bez sumnje, ne- 
uspjehu je mnogo krivo što se Despot odgojio 
u prilikama, u kojima nije mogao da razvije 
književni ukus. A odgojne prilike pridoniješe 
najviše da su se zdravi narodni ukus i jezična 
slikovitost kraja gdje se rodio i odrastao mnogo 
puia pretvorili u pusti napirlitani: retoricizam. 

I ono malo kritičnosti što je nalazimo kvare 
naivni ispadi: »Što me je tako strelimice starac 
(Kazali) prepoznao, zahvalimo poznatoj dobroti 
dvaju đačića, koji su me u Dubrovniku vidjeli 
i kao čudaka čudaku starcu od glave do pete 
opisali. Jest istina, tim blaženim pjesnicima to- 
liko su uslužni dobri ljudi na zemlji što ih pr- 
stom kazivaju«. (»Malo Zrnja« str. 28). Ili ovo: 
»Ovo sam spjevao iz pieteta prama izgorenu ro- 
manu pod istim naslovom. Držao ga četiri go- 
dine u rukopisu, pa ga za inat Daudetu i Zoli 
zapalih, jer negdje čitah da se ista slast kuša 

kad izgori, kolik da se i tiskal« (»Malo Zrnja« 
str. 83). 

Despotovu nesređenost u književnim pogle- 
dima pogotovo otkriva ovakvo propisivanje: 
»Kako su pak poslovice od Salamuna do danas, 


pa i do vijeka, sabrana mudrost narodna, tako, 


će najčestitije pogodit svaki pjesnik koji bude 
umio iznesti svomu narodu u laganu i slatko- 
tečnu stihu i najplemenitije ćudoredne istine« 
(»Malo Zrnja« str. 55). U vezi s daljnim pisa- 
njem u istom pravcu nije jasno što je htio da 
reče. 

Retorička školska priprema za fratarskog 
propovjednika s jedne strane uputila ga je u 
način pisanja visokim stilom i patosom, a s, 
druge strane skrivila je; da ondje, gdje bi tre- 
balo da priča prosto i jednostavno, čini se da 
čitamo kakav svečani panegirik. Tako, kad pri- 
ča djetinjstvo i mladost šenoe, može da se to 
»fraziranje« prenese na ma bilo koga. 

Ali treba spomenutu naivnost Despotovu 
dobrim dijelom odbiti na književne utjecaje 
pod kojima se razvio, i na vremena u kojima 
je živio. Despot je đak t. z. drugog romanti- 
cizma u Italiji, kad se romantički egotizam pre- 
tvorio u bolećivu ličnu sentimentalnost. Iz pri- 
vatnih obavijesti znamo da je Despot bio vese- 
ljaković, humorist, spravan svaki čas na šalu, 
dosjetku i obijest. Dakle, u stihovima je išao za 
modom, pa čitav ciklus pjesama dobiva naziv 
»Suze«. Tako je Prati nazvao zbirku soneta 
»Memorie e lacrime« (uspomene i suze), davno 
prije Despota. Da je Despot bio pravi humorist, 
dokazuje to njegova novelica »Poko jni 
stariKljuče« (»Iskra« — Zadar g. 1886 
str. 42—44), a znao je da začini humorom svaki 
svoj članak (u »Malo Zrnja« i u »Putu na Lov- 
ćen« na mnogim mjestima). Despot je živio u 
vrijeme narodnog preporoda u Dalmaciji, kad 
su se na prste brojili ljudi (najviše desetak 

njih) koji su pravilno pisali narodnim jezikom, 
a kadije neko još i pjesnikovao, onda su ga pr- 
stom kazivali. Dakle, nije čudo što je Despot, 
kao i mnogi drugi njegovi pjevidruzi, malo po- 
malo sam sebe uvjerio da nije običan čovjek. 
Dosta ja bilo vidjeti na pr. Stjepana Buzolića ili 
čuti za vladanje P. A. Kazalija. A Despot je 
k tome bio krasan i naočit momak, pak je već 
po sebi navlačio tuđe oči na sebe. Sjećam ga se 
kao dječak »de visu«. 

Uostalom, nije čudo da u njegovoj knjizi 
nema one književne kritike kojoj je on nami- 
jenio svoje pisanje. Bijaše još mlad, a sam pri- 
znavaše da mu je književna kultura aljkava, 


.pa se tek spremaše da ozbiljnije uči. U njemu 


je— vidi se po pisanju — sve još kipjelo i buk- 
tjelo, a u vrijeme staloženja došla je smrt. 

i Fra Ivan Despot nije uspio u stihovima; 
nije auktor »Malo Zrnja« književni kritičar s 
izgrađenim ukusom i ustaljenim književnim po- 
gledima. On ne pokazuje dosljednost u izgrađe- 
nosti i ukusu niti u jednom i istom članku od 
početka do kraja. 

Ipak Despotovo ime ostaje i ostaće u našoj 

književnosti njegovom prozom, i mjesto mu je 
uz Frana Kurelca. h 

II. 


J. K. OSTOJIĆA »PRIMITIAE« 


God. 1884 osvanuše u Zagrebu »Poletar- 
ke« Kažimira Ostojića (kasnije I. K. 0.), zbirka 
ljubavnih pjesama. To je vrijeme kad su izlazile 
Jadovanke, Ružmarinke, Tugomil 
ke, Nevenke itd., Kanconijevi erotike, une- 
geni pod uijecajem Zmajevih »Đulića« i »Duli- 
ća uvelaka«. Ostojićeve »Poletarke« formalnom 
tehnikom i manirom jesu podražavanje Zmaju 
i Harambašiću, i sa te strane one ne donose 
ništa novo, ali one znače novotariju u sadržaju 
i smjeru. 

Pojava Lorenza Stecchettija (god. 1878) sa 
zbirkom pjesama »Postuma« podiže silnu 
graju u talijanskoj javnosti smionošću svoje 
poezije. To je čulna poezija kojoj do tada u Ita- 
liji ne bijahu vični. U isto vrijeme pjesnik isti- 
caše svoje ciničke poglede na vjeru i moral. 
Stecchetti (zapravo Olindo Guerini) nastavi bor- 
beno svoj smjer:i proslijedi sa »Nova Pole- 
mica« (g. 1882), a za njim se izreda krdo raz- 
barušenih imitatora. Dvadesetgodišnji Dalmati- 
nac postaje zanosnim obožavateljem nove ško- 
Je, t. zv. »verističke«, i hoće sa »Poletarkama« 
da uvede novi smjer u našu liriku. Odmah pod 
natpisom zbirke stoje stihovi Plevsinišia iz 
»Nova Polemica«: 

Ah, un ora piacerti e morire 
come un fiore, morir sul tuo petto! 


Iznijeću nekoliko tih pjesmica iz te davno 
zaboravljene zbirke stihova kao ogled što je to 
bio »verizam« ili »steechettizam«. 

VI. čudan sanak noćah snivah, 
Dievo milena, 
Da na tvom sam bio krilu, 
Ruža rumena, 
Da se miris tvoje puti, 
S mojim takmio, 
Divan tračak da ti sjaja 
Ruj mi ovio. 
Pa da cviet sam tu uživo, 
Lane ljubljeno, 
Makar da mi uvehnuti 
Bilo suđeno. 

VII. Svaki pogled oka tvoga 
Iskrica je mala, 
Stoga buknu strašan požar, 
Vatra zaplamsala. 
Skromni stanak — moje grudi 
Teško da se spase, 
Ako vrutak — tvoje usne 
Požar ne ugase. 

XLII. Kad drhćućom sinoć rukom 
Na prsih te stisnuh svoje, 
— Dušo — rekoh, a ti meni: 
— Bezobrazno, prosto to je.. 
Pobjeg6 sam na te riječi, 
K6 da grom me ošin/'o je, 

Ne od stida, veće s jeda. 
Da ne pojmiš ljubav što je. 
Ali ja se čvrsto nadam, 
Neizmjerno blago moje, 
Da ćemo se sporazumjet, 
Voljeti se viek nas dvoje! 

Makar mi u staroj književnosti imamo fri- 
“volnijih pjesama. navlastito kod Šiška Menčeti- 

ća i Nikole Nalješkovića, na ovakve čulne izra- 
ze ne bijaše vična hrvatska književna javnost. 
Kanconijeri Vraza, Trnskoga i Harambašića 
išli su utrenikom erotičko-patriotičke romanti- 
ke koju mogaše da čita i najčistija djevica. 
Ali više nego čulnim erotizmom izazivahu »Po- 
letarke« ovakvim pjesmicama: 
IX. Da sam gorljiv privrženik 
Djedovskog mi bogoljublja, 
Moje vjere stup bi bio 
Usred tmuša božja zublja. 
Tvoju sliku nosio bih 
U nevjerne divlje kraje, 
Pa bih svietu propovied6: 
— Nebeske vam evo maje! — 
Udivljena tad bi čeljad 
Stala ljubit vjeru otu, 
Da sred raja uza trojstvo 
I tu može zriet divotu! 
LXV. Kada mlađe bijah momče 
Svećenik me ispoviedo, 
Pit6 misli, rieči, djela, 
Pa i što sam slušG6, gledg, 
— Jednu malu, ja mu rekoh, 
Neprestance motrim, slušam 
I u crkvi o njoj mislim, 
U školi joj pjevat kušam :.. 
— Grješna dušo, nesretniče, 
Izgubljen si za uvieke: 
Spravan ti je pak6, tama, 
Vječni oganj, vrele rieke... 
. Tada sam se zbilja, zlato, 
Rad ljubavi pobojavo, 
Sad se smijem i govorim: 
Svećenik je bio đavo! 
LXXXIV. Kad te grlim, milena, 
Oko snježnog vrata, 
Širom mi se nebeska 
Razatvore vrata... 


Tada. dušo, vjerujem, 

Tad oboje znamo, 

Da nam žićem svemožnik 
Jedan ravna samo. 

Tad mi, draga, jasno je, 
Da imade raja, 

Svetom čuvstvu nagrade — 
Tvojih poljubljaja! 

Ima i ovakvih umetnutih ispada: »Da mo- 
litva nije bajka — Ja bih molit gled6« (LVII) 
ii »Ti se smiješ, kad se kunem — Da za baj- 
nost krila tvoga — Sviet bi, život, dušu dao — 
Smjel izazv6 smrt i Boga« (str. 108). 

Ovaj jalovi pokušaj da se raširi »stecche- 
tizam« urodi sa svih strana napadajima na mla- 
dog poletarca. Udarci padahu, oštrije ili blaže, 
ga svih strana. Kao što se Ostojić u smjeru 
svojih stihova ugledao u Stecchetija, tako je 
sada, poput svoga uzornika, ustao na obranu 
njihovu, ili tačnije na obranu smjera u »Pole- 
tarkama«. Steccheti to učini sa »Nova Polemi- 


“ea« gdje na prvih osamdeset stranica, u prozi, 


nastoji da odbije napadaje protivnika, a dalje 
dodaje nove pjesme. Ostojić štampa godinu 
poslije zbirke  »Poletarke« svoje »Primi- 
tiae (Prvijenci), ali se sadržajem i načinom 
izdvojio od Stecchetija, i kuša da bude svoj, 
da donese nešto orginalno. Novost se sastoji 
što se u knjizi, uz osam kritičkih pokušaja, na- 
hodi sedam novela ispremiješanih između kri- 
tičkih članaka. I ove su novele, smjerom, plod 
talijanskog. »verizma«, te kao što Verga, Capu- 
ana i Ciampoli prikazaše rođene krajeve, tako 
Ostojić pokuša da ocrta seoski život rodnoga 
gela na ostrvu Braču, i tako se pridruži radu 
Nikole Šimića. Nego, Šimić je uvijek »casti- 
gatus«, a nije takav Ostojić. Njegov je. »ve- 
rizam katkada brutalan: tako u »Šarovu« 
cinički priča pasju ljubav. Napose spominjem 
uspjelu novelu »Fra Anđeo, najbolju stvar- 


87 


Pava o vaar ere 


cu u knjizi. Ne udovoljava njezin sentimental- 
ni završetak, ali je to predmet s kojim Ostojić 
prvi zagreznu u gradivo koje će kasnije druk- 
čije rješavati Simo Matavulj u »Bakonji fra 
Brni«, Svetolik Ranković u.»Porušenim ideali- 
ma«, Svetozar Ćorović »U ćelijama«, i donekle 
Izidora Sekulić u »Đakonu Bogorodičine crkve« 
i najzad Šimunović u novelama »Mrkodol« i 
»Krčma«. 
Prijeđimo na književno-kritičke članke. Evo 
sadržaja: 
Glasiz naroda (Ii 1I pismo). 
Dvije trio Tibulu. 
Narodne molitvice. 
OlindoGuerini (Lorenzo Stecc- 
hetti). 
Mato Vrsalović (1742—1817). 
Neštooljubavnojirodoljub- 
noj pjesmi. 
S Brača. 
Kritičko-ssatiričnelakrdije. 


Knjigu posvećuje F. Ivanu Despotu. Zani- 
mljivo je iz te posvete ovo: »S nekih, valjđa 
suvišnih obzira, ispustio sam nekoliko redaka, 
o svojem vrlom Viterskomu, a umetnuo sam 
»Nešto o ljubavnoj i rodoljubnoj pjesmi«. Ta, 
crne su vrane već do sada zagraktale što pri- 
jateljuje s nezrelim momčetom što su ga one 
jednoglasno izopćile iz hrama vjere i — umjet- 
nosti. Srećom da je on čovjek ( t. j. Despot) 
. bez sredovječnih presuda, bez bizantinskog 
licumjerstva itd.« Već po ovim recima raza- 
bire se bojovnost mladog kritičara. Vidi se ne 
samo obrambeni stav, već čisto napadački. 

.U knjizi se na desetak strana prikazuje 
književni lik Lorenza Stecchetija: »Postuma« 
su potekle iz poštene duše, iz mudre glave i 
žarke krvi odvažna čovjeka koji čvrstom ru- 
kom upravlja proti dušmanima svoje hitre 

strijele, koje se zovu »Polemica«. Pa.iz te knji- 
ge donosi u prijevodu: »Budite iskrene, drage 
ženice, pa za nas odgovorite svim onima koji 
nas osvađaju, da nam za to ne treba silaziti ta- 
ko nisko... Mi ne znamo tajiti i skrivati... 
mi nijesmo kao oni krivovrati koji, kad griješe, 
okrenu k zidu sliku Marijinu. Ne zahtijevamo 
da se isključi Beatrice, ali tražimo da se primi 
i Fiammetta. Prava žena sa svim manama, kći 
Evina, kakovu je narav učinila. dosad je bila 
isključena iz hrama umjetnosti. Umjetnost je 
onakova kako je traži društvo... Narodi imaju 
umjetnost kakovu su zaslužili«  (»Primi- 
tiae« str. 78). A malo dalje, na prigovor da 
kvari mladost: »Dobri Filistejci zabranjuju 
djevojkama čitati Stecchetijeve pjesme, a ona- 
mo ih vode u muzeje da gledaju svakojake go- 
lotinje. Budite logični kao Ferdinand II pa za- 
kopajte Veneru Kalipigos i Ticijanovu Danajku 
QPrimitiae str. 82). Prikaz nije drugo 
nego panegirik Stecchetiju i »stecchetizmu«, a 
na prigovor što mu pjesme ne prevodi sasvim 
tačno opaža: »Skoro je nemoguće da ih tačno, 
lijepo prevedeš, kao što je valjda nemoguće 
da naše narodne pjesme ostanu onako krasne 
u ma kakovu prijevodu« (»Primitiae« str. 
78). Dok ovdje prikazuje vrline svoga uzorni- 
ka i nabraja dokaze na obranu umjetničke slo- 
bode prema uobičajenom moralu, a time neu- 
pravno brani svoje  »Poletarke«, sa člankom 
»Kritičko-satiričke lakrdije« obara 
se, žučljivo, na napadače svojih »poletarki«, 
upličući jedan ulomak iz Moličrova »Tartufa«. 
Inače, pokazuje u toj polemici lijepu načitanost, 
makar sve to nesređeno i natrpano. 

Da bolje opravda svoj smjer i utvrdi načelo 
globode u književnosti spram moralnih obzira, 
u II glavi »Glasi naroda« prikazuje zbir- 
ku narodnih pjesama »Kudiljaivreteno« 

sakupljenih u Dalmaciji: »To ti je zbirka lju- 
bavnih pučkih pjesama uprav sui generis. 
Svega ih ima 142, ali vrijeđe koliko tisuća dru- 
gih. Većinom su kratke kao što je kratak blje- 
sak munje, kao što su brza krila ugrijane ma- 
šte, kao što je čagovit užitak najvećih nasla- 
da. Ne znam kako ni oikada, ali ih puk sigur- 
no zove gnjusnicama, ako ih i najrađe 
pjeva. No, mislim, nije u tome jedino. Ljubav- 
ni se žar posvuda najviše pjeva, jer je ljubav 
DO sebi najdivnija pjesma života. Naravski, sje- 
verni narodi samo kroz maglu viđaju to žarko 
sunce, tu spasonosniu luč, dočim ovdje na jugu 
čovjek se diže krilatom fantazijom poput Ikara, 
te se slobodan kreće u čistom, cvijećem i tra- 
vom prokađenom zraku. Na jugu je mali Leljo 
bistra oka, bez one smiješne koprene kojom ga 
slikari i pjesnici obdaruju. Nijesu samo naše 
vile što se ljeti kupaju u svježim, bistrim rije- 
kama, što se polugole hlade pod sjenastim stab- 
lima: ima ih i više čijim žilama teče upaljena 
krv, čije srce nemirno bije u bujnim njedrima . 
... Radi se o ljubavi, o njezinoj strasti, ili, ako 
ti draže, o njezinom najsvečanijem činu. Ne 
možeš pojmiti kako puk sve to kiti, kako bira 
najljepše slike, kako pravi uprav:uzornih opisa, 
nedostiživih prispodoba itd.« (Q»Primitiae« 
str. 15 i 16). Ovo je sve apologija slobode u knji- 
ževnosti spram moralnih spona, i pretiče hrvat- 
sku »Modernu« za 15 godina, a esej Natka No- 
dila »Sloboda volje u književnika« za 28 go- 
dine. 

U članku »Nešto o ljubavnoj pje- 
smi« Ostojić ustaje protiv uobičajenih tirada, 
pa ističe ove novovjeke misli: »Osim svega to- 
ga, ljudi dandanas sasvim drugačije misle. Svi- 
jet, vasiono čovječanstvo njima je stoput veće 
negoli su tijesne granice Domovine. Ne trpe 
narodne mržnje, preziru one koji tako lako zna- 

du zamrziti. Sveta im je sloboda naroda, a još 
svetija sloboda misli. Ljube iskreno, po ocsvje- 
dočenju, po nutarnjoj savjesti, po prirođenoj 
kreposti, a ne prisiljeno, licumjerno, po neu- 
molnim propisima krivih proroka i kojekakovih 
nesvjetovnih vlasti.« (»Primitiae str. 121 
i 122). Protiv čega će hrvatska »Moderna« tek 
oko g. 1900 ustati, oborio se je Ostojić g. 1885, 
prikazujući pjesnika »patriotskih tirada« koji 
zatvoren u sobi kuje ubojne i grozomorne sti- 
hove protiv pustih narodnih dušmana, a računa 
na honorare i proslave; takvo pjevanje jedino 
dopušta u momentancm oduševljenju M jednom 
Potefiju i ostalim herojima koji krvlju zape- 
čaćuju svoje stihove. (»Primitia e str. 119 
i 121), 

Prikaz poezije Albija Tibula (g. Bia“ 
19 pr. Hr.) ima damu bude potporanj za njego- 
vu teoriju o slobodi pjevanja u erotici: Tibulova 
poezija dokazuje kako se u pravog pjesnika ne- 
sapeto pjevanje čulne ljubavi ne kogi s esteti- 
kom. 

Dva odulja natpisa (»MatoVrsalov ić« 
i »Narodne molitvice«) začuđavaju, što 
su unesena u ovu knjigu. U prvom obrađuje 


pokrajinsko pjevanje jednog zabitnog seoskog 


svećenika, pjevanje bezvrijedno; drugi je pro- 
sto prepričavanje rukopisne zbirke narodnih 
pobožnih pjesama. No glavno je Ostojiću da i 


ovdje uvede svoje književne poglede. Postanak | 


novijih pobožnih pjesama izlaže ovako: »Kad je 
kršćanstvo u zemlji preotelo mah, Hrvat je 
čuo od božjih pastira mnoštvo nedosežnih nau- 
ka, čuo za nova nevidljiva. nebeska bića, za ži- 
vote blaženih nekih stvorova koji stanuju ne- 
gdje u visini posred zlata, srebra i dragog ka- 
menja. Opojio.se slatkom mišlju vječnog uživa- 
nja, uzdrhtao na strašnu pomisao podzemno- 
ga pakla, te pokleknuo na oba koljena da ikako 

isprosi milost za počinjene krivnje. Po staroj 
navadi, strah i nadu, žalost i veselje, lako osvje- 
dočenje i slijepu vjeru zaodjenu zgodnim ruhom 
pjesničkoga govora. Tako postadoše narodne 
pobožne pjesmeili molitvice. Novije 
se pobožnice mnogo razlikuju od onih starih 
pjesama u kojima je također spomena o Bogu 
istinomu, o svecima i apostolima: nema više 
vnog prvašnjeg poleta, onog lijepog jezika i 
zvučnoga stiha, onih lakih pjesničkih licencija 
po kojiima svetitelj Nikola napija u slavu Hri- 
stovu, sveti Petar i apostol Pavao piju vino s 
Konstantinom Velikim, a Krstitelj Jovan krade 
krunu cara Dukljana. Današnje su molitvice 
većinom pretrgnute, nejasne, maglovite, kao 
što su i predmeti kojima se bave. I sam pjevač 
kao da postaje tajinstven kad hoće da se ushiti 
nečim što mu je uistinu nedokučivo, nemoguće 
ili, kako kažu, vrhunaravno. Samo katkada vre 
ne koja varnica da nas sjeti starinskoga sjaja.« 
(»Primitiae« str. 48 i 44). 

Uvod u natpis »Mato Vrsalović« čita- 
va je lekcija katoličkom svećenstvu kojoj, kad 
bi i bila stvarna i općenita, nema mjesta u knji- 
zi koja ima književne prohtjeve. Vidi se da 
se odveć žesti na protivnike'i hoće da im se sve- 
ti, ma bilo gdje 1 ma bilo na koji način. 

I ovim je, od prilike, iscrpljeno sve što ima 
zanimljiva sa književno-kritičke strane u ovoj 
knjizi od 150 str. male osmine. Sama kritička 
vrijednost posve je neznatna, te je ostala samo. 
pokušaj književne kritike. Ima nekoliko čla- 
naka koji nisu zapravo ni'pravi feljtoni (S 
Brača, Kritičko-ssatirične lakrdije, 
Neštooljubavnojirodoljubnojpje- 
smi), jer su izasuti bez nekoga reda. Priknz 
o Stecchetiju mogao je da bude iserrljiviji i 
sređeniji, pogotovo što je imao pri ruci obila- 
to gradiva. Članak o Tibulu je odveć xratak; 
navodi ulomke latinskih pjesama, ali ih ne pre- 

vodi kao da piše za profesore latinskoga jezi- 
ka. I ona dva pisma »Glasiz naroda« ne 
znače više od običnih feljtona u novinama. Ma- 
to Vrsalović zanima kao pjesnik druge polovi- 
ce XVIII vijeka, to jest doba kad je opala knji- 
ževnost u samom Dubrovniku. Nego, i tu se 
opaža da se navode :z rukopisa stiho" ri za krije 
prikazivač ne jamči da su Vrsalovićevi. Ono o 
narodnim molitvicama običajni je referat i pre- 
pričavanje bez stručne spreme i kritičke sre- 
đenosti, a bojim se da Ostojić mnogo toga pri- 
pisuje prostom narodu što su, po svoj prilici 
ispjevali fratri i svećenici. Nemam pri ruci to: 
gradivo, ali mislim da bi, kad bih ga imao, do- 
kazao za mnogo štošta da nije narodno, nego 
da je to prigrlio narod, jer su mu svećenici to 
nametnuli u crkvi. Ako bi se uzelo za narodno 
pjesništvo sve što narod usvoji i ponavlja, 
onda je i Terencije Mamiani postao našim na- 
rodnim pjesnikom, jer je jedan sakupljač na- 
rodnih pjesama na ostrvu Hvaru zabilježio i u 
svoj zbornik unio pjesmu »Sirotica« iu 
prijevodu Stjepana Buzolića). A i začudno je 
što je uopće ušao u ovu knjigu prikaz narod- 
nih molitvica zajedno s prikazom gnjusni- 
ca. Doduše, Ostojić bi mi mogao odgovoriti da 
su naši stari Dubruvcani pjevali najgnusnije 
stvari i najpobožnije pjesme. Ipak to se zga- 
đaše u nekom razmaku vremena, i, k tomu, oni 
ne ispovijedahu izazivno teorije slične “nima 
»verizma«. I ovo je dokaz kritičke nesređeno- 
nosti. Nego, kad promislimo da je knjigu napi- 
sao momak od jedva nešto preko dvadeset go- 
dina, onda ipak treba da mu priznamo i nači- 
tanost i nekoliko sretnih kritičkih opazaka. Ne- 
doraslost opravdava nestašicu kakve kritičke 
metode ili stilske osobitosti. 

Poređen sa Despotom = Ostojić pokazuje 
amo tamo veću načitanost, ali Despot vrijedi 
kao stilist nrvoga reda, i njegova proza ostaje 

»blagom našega jezika«. Sa toga gledišta Osto- 
jića nije vrijedno ni spominjati. 

Stave li se »Primitiae« u vezu s »Poletar- 
kama«, onda jasno iskače njihovo značenje u 
pokušaju ( koji je za onda i ostao samo poku- 
šajem) da se doprinese »slobodi volje u knji- 
ževnika«. Sa te strane zavrijedio je I. P. Osto- 
Jić da ga književna kritika spomene. 

ANDRIJA PALMOVIĆ 
(1847—1882) 


Hrvatska romantika (od g. 1860—1880), 
koju inače neki zovu Šenoino doba, dala je 
književnosli kroz vrijeme od dvadeset godina, 
doduše, malen broj pisaca, ali nekolicina njih 
ni danas ne izgubiše književnu vrijednost, pa 
ge i danas čitaju njihova djela. štaviše, pet ime- 
na iz toga dvadesegodišnjeg razdoblja zauzimlju 
kod Hrvata odlično mjesto: August šenoa, Fra- 
njo Marković, Andrija Palmović, Janko Jurko- 
vić i Vilim Korajac. Ova dva zadnja, Jurković 
i Korajac, ostaju i danas najbolji hrvatski hu- 
raoristi. Držim da je suvišno govoriti o šenoi, 
stvoritelju hrvatskog romana, osobito istorij- 
skog. Ali je Šenoa i pjesnik, a ne samo Pripo- 
vjedač: u formi je prekinuo sa monotijom na- 
rodnog deseterca, a epskolirsku vrstu poezije, 
osobito onu koju zovu povjesticom (Propast 
Venecijeitd.), doveo je do, ni prije ni poslije 
viđena, savršenstva. Još, pjesme Šenoine isti- 
ču se skladnim blagozvučjem rima, jer mu je 
akcenat pri rimovanju pravilan, stvar rijetka 
kod Hrvata. U tome ga jedino natkrili Vojislav 
Ilić, jer ogromna većina naših pjesnika i danas 
rimuje nepravilnim  akcentovanjem. Franjo 
Marković, u onom vremenu, spjeva najljepši 
hrvatski romantički ep (Kohani Vlasta), 
najuspjeliji idilski ep (Domisvijet)i naj- 

bolju hrvatsku tragediju (Karlo Drački) 
a pjevao je i lirsko-epskih pjesama koje su sa- 
brane u zbirci mladićkih pjesama »Iz mladih 
dana«. No najlirskija pojava ovoga vremena 
jest Andrija Palmović.. 


#* 


Andrija Palmović rodio se g. 1847 u Rosi- 
nji, selu Hrvatskoga Zagorja, od seljačkih rodi- 
telja. Po običaju onoga vremena, kod nas na 
zapadu, i kod Zagoraca i kod Primoraca, maj- 
ka ga dala u »crnu« školu, u klerikat. Ne pita- 
lo se tu ima li dijete zvanja za svećenički život, 
nego daj ga tamo, pa biće dobro roditeljima i 
cijeloj svojti, i za dušu i za tijelo. Razvoj i zgo- 
de takvoga djeteta najbolje je opisao Ante 
Kovačić u glasovitom romanu »U registra- 
turi«. Palmović za vrijeme bogoslovije baci 
jedared mantiju sa sebe. Izgleda da bijaše po 
. srijedi ljubav, ali ga materine suze natjeraše 
da opet obuče na sebe crnu mantiju. Kako bi- 
jaše posve siromašan od 'kuće, uživaše zaštitu 
nekog baruna, političkog madžarona, i taj ba- 
run dade da se o njegovu trošku drži pir za 
mladu misu Palmovićevu (g..1871). To se ne- 
ugodno dojmilo okolišnoga svećenstva kojemu 
ge mladi Palmović tim činom, makar ni kriv 
ni dužan, jako zamjerio. Tako je naš pjesnik 
na prvom koraku u život, naišao na nesusret- 
ljivost staleških drugova. 

»Lijep kao Apolon a nemiran i skitnica kao 
Homer« (kako reče Jules Janine o talijanskom 
pjesniku i političkim prognaniku Josipu Regal- 
diju), Palmović započe (g. 1871) svoju službu 
pod slabim auspicijama. Sve bi to bilo prošlo 
glatko, da ga njegov slobodan duh nije naveo 
da štampa (u »Vijencu« g. 1871) pjesmu »0s- 
mo čudo«, sa punim svojim imenom i prezime- 
nom: Pjesnik se zaljubio u ljepotu djevojku, i 

našao odziva kao nekoć Salamon kod Sulamit- 
ke. Njezina ljepota osjenila ga kao zlatno sunce: 
čelo bez oblaka, prijesto je vječnog mira; oči, 
pune mame, umirale za njime; usta, dvije crte 
ljubavnoga kista; ruke savite vješto a bijele 
kao pamuk. Bijahu to rajski časovi kad nije 
mario ni za jelo ni za pilo, samo da bude uz 
nju. Uz nju, zanogio se u sabinske »tempe«, u 
polja arkadijska, čežnjom da se stvori serafom 
ili genijem, pa da se uz nju, božicu, zadahne 
nekim višim, čistijim životom. Sve se to naje- 
danput rasplinulo: čelo bez oblaka sabralo gro- 
move protiv njega; oči za njega ugasnule; usta 
čista postala »nečista«; ruke se od njega odije- 
lile — sve je srušila njezina nemilost. Raza- 
bravši se, pita pjesnik: što je to bilo? kakva. 
je to sila koja ga je jedinim pogledom osvojila 7 
u čemu je narav te sile? To ne može da pro- 
tumači nitko — osim Boga. : 
Treba da se obazremo na vrijeme u koje je 
ta pjesma izišla, i gdje je izišla štampana. Go- 
dinu prije zagrmio Strossmayer na koncilu Va- 
tikanskom protiv papine nepogrešivosti, kako 
se to raznosilo po svijetu. Na odjek tome Pre- 
radović pjeva Strossmayeru himnu: »Drhtnu 
vječni Rim«. Franjo Marković štampa u 
»Vijencu«, i napose, tragediju »Karlo Drački«, , 
u kojoj prikazuje Karla Dračkoga kao borca 
protiv presizanja papinske vlasti na svjetovnu 
vladu i vladare. Dakle, era liberalizma, koja 
uistinu vladaše onda u bivšoj dvojnoj monar- 
hiji. Valjda je i mladi Palmović mislio da mo- 
že slobodnije pustiti krila svojem erotičkom 
Pegazu. »Vijenac«, tada jedini hrvatski knji- 
ževni list, u kojemu iziđe Palmovićevo »Osmo 
čudo«, bijaše pravo i jedino ogledalo ondašnje 
hrvatske = književnosti. Ovaj erotički nastup: 
mladog Palmovića mora da je bio dobro zapa- 
žen u crkvenim krugovima. Inače, priča se da 
je pjesma nastala pod utiskom istinskoga do- 

življaja: pjesnik, za vrijeme bogoslovnih na- 
uka, zaljubio se i svukao kleričku halju, ali nu 
se djevojka iznevjerila, jer joj bilo dugo čeka- 
ti, pa se udala za jednoga činovnika. Iz proživ- 
ljenosti, nesumnjivo, izvire emocijonalna snaga 
ove elegije. 

Sada nastadoše premještaji: bilo ih je preko 
desetak za vrijeme od desetak godina službova- 
nja. Dakle, ni jednu godinu ne otpada na svako 
mjesto gdje je služio. To ga je skršilo, jer je pri 


tim premještajima zadobio pleuritis, od 


koje ne ozdravi, već umrije (februara g. 1882). 
Mislite li da su premještaji umirili mladog pje- 
snika? Sudeći po činjenicama, ne, nimal;. U 
»Vijencu« g. 1878 izlazi, krasna kompozicijom, 


pjesma >»Pokupkinji«: 

Kralj Trojan — prema narodnoj priči -— 
zaljubio se u divnu djevojku iz Srijema. Svaku 
večer spremao se junak k djevojci, ali samo 
kad bi mrak obavio kraj. Neprestano življaše 
u strahu da ga ne bi sunce zateklo sa dragom, 
da mu ne rastopi srce. T poslije deset stihova, 
u koje je zbio narodnu priču, prelazi na ovu 
ličnu kontrasnu sliku: 


Mili Bože, liepoga li čeda! 

Lice glatko — pisao bi po njem, 

Grudi rajskim dišu blagovanjem, 

Puste oči — blažen ko ih gleda! 
Pokupkinjo zorna, kad te spazim gdje si 
Uznosita takva domu na triem stala, 
Mudru glavu sjajnim suncem prevezala, 
Što će meni ono sunce na nebesih. 

Kad ne mogu s ovim da se jednim minem, 
Od kojeg se topim i opeta stinem? 


Naskoro za ovom slijedi u »Vijencu« iste 
godine »Zaman ukletva«, sa isto ovako izvede- 
nom kompozicijom, i navodim drugi dio, zadnje 
tri kitice: .... ' ' 

U dubokoj Vilin-drazi 

I ja tebe, Podravkinjo, 
Liepa moja zemljakinjo, 
Smeten, drhćuć kao prut, 
Slušah pjevat prvi put. 


Poposkaka srce moje, 
Zatrepeta svaka žila. 
Zaigra mi oko s mila, 
Kako onda, tako sad, 
Ni s' umirit imam kad. 


Iz prsi mi sveđer šapće: 
»Pjevaj, pjevaj i tamburaj! 
Pjesmom već ge vinu u raj; , 
Zaman će te ko i klet,, 

Kad si sobom blažen — svet!« 


Bez sumnje, ovaj završetak jasno kaže ,da 


su pjesnika anatemisali radi njegovih erotičkih 


elegija, ali on javno poručuje svojim progoni- 
teljima da je on blažen i svet, jer pjeva ono što 
u srcu osjeća. I kao što jasika, uza sve kletve, 
ne moze da se umiri (to je prvi:dio ove pjesme 
od šest strofa), jer je viša sila, a to je rajska 
pjesma, izdiže u nebeski zavičaj, tako i pjesnik 
ne može da zatomi pjev ljubavi, koja se nesa- 
vladivo javlja ujnjegovim grudima. Sve tri ove 
navedene pjesme dokazuju da je Palmović da- 
leko odmakao od formalističke  trubadursko- 
romanfičke erotike, i očito se vidi iz ovih ,sna- 
žnih ljubavnih izričaja da potječu iz realno- 


sti, iz proživljenosti. 


Premještavan, za kaznu, svake godine, i to 
kao kapelan, to jest pomoćni svećenik, u sve- 
mu ,zavisan od župnika, Palmović proživi kao 
puki siromah. Kad je prvi put obolio, siroma- 
šan, zakloni se u bolnicu »milosrdne braće« u 
Zagrebu. Napokon mu, oporavljenom, odredi- 
še nezavisnu župu Komarevo, gdje je mogao da 


99 


se smiri i sredi. Ali bijaše kasno. Ne ozdraviv- 
ši potpuno, ponovno oboli, vrati se u istu bolni- 
cu, gdje osta ,blizu godinu dana. Tu umrije 10 
februara 1882, jedva navršivši 34 godine. 

Fran Folnegović, šenoin nasljednik u ured- 
ništvu »Vijenca« i poznati hrvatski političar, 
napisa: »l1 februara bude na zagrebačkom Mi- 
rogoju vrlo skromno, gotovo bijedno, sahra- 
njen pjesnik hrvatski, kojega će se pjesme spo- 
minjati dok bude Hrvata.« 

Odmah po njegovoj smrti Fran Folnegović 
sabra njegove pjesme u knjigu i namijeni sav 
čisti dobitak za pjesnikov grobni spomenik. 
Knjiga nosi na prvom mjestu sliku Palmoviće- 
vu, i slijedi prekratkaj biografija (na dvije stra- 
ne) od Folnegovića sa ovim karakterističnim ri- 
ječila na čelu: »Oni koji imaju vlast u ruci često 
padaju u golemu pogrešku (ja bih to krstio 
brutalnim lakoumljem), misleći da im je du- 
žnost kazniti pogreške podređenih ljudi. To je 
samo žalosno pravo njihovo; prava dužnost im 
je da znaju iste otklanjati«. Folnegović je mno- 
go kazao ovim riječima, ali je, međutim, osta- 
lo nepoznato što je bilo u stvari. Folnegović pi- 
še u biografiji još ovo: »toliko sam uvjeren 
da je ono njegovoj odrešitoj, ponosnoj, često 
neobuzdanoj ćudi skroz protivni život, koji mu 
je bilo provađati u tijesnoj i ubogoj kapelanskoj 
ćelijici, znamenito pospiješio smrt pjesnikovu, 
a i za živa njega umni njegov rad kvalitativno 
oslabio«. 

Kao da je zla sudbina gonila i mrtva pje- 
snika, jer g. 1888 pjeva August Harambašić 
»Na grobu Andrije Palmovića« : 

Na tvom grobu niti križa nema! 

Folnegović proživje preko dva decenija iza, 
smrti Palmovićeve, ali ne uspje da svome po- 
bratimu digne grobni spomenik, jer se pjesme 
ne rasprodaše. Pred četvrt vijeka »Društvo hr- 


100 


vatskih književnika« uze na sebe brigu za pje- 
snikov grobni spomenik. 

Sudbinom svoga života i staleškog pošinaja 
sjeća Palmović na slavenačke pjesnike: Simo- 
na Gregorčića i Antona Aškerca. Katolički sve- 
ćenik, kao i oni, kaže otvoreno svoje erotičke 
osjećaje; a to se ne smije. Prošao je gore od 


Gregorčića i Aškerca, i bijedno svršio. Gregor- 


čić, progonjen poslije prve zbirke pjesama (g, 
1882), našavši zatočnika, završio je mirno svoj 
vijek, ma da siromaški. Aškerc na napadaje od- 
govorio prkosom, jer je našao zaleđe koje ga je 
čak poticalo na prkos. Nesretni Palmović, za- 
mjerivši se jedanput svojim starješinama, nije 
našao nigdje zakloništa, i, sudeći po riječima 
Folnegovićevim, svrši jadno, jer dospje u stalež 
za koji ne imađaše zvanja. 


Kroz desetak godina pjesnikovanja Palmo- 
vić ispjeva oko četrdeset pjesama. One su do- 
brim dijelom lirske, a ima ih i epskolirskih: 
balade, romance i povjestice (s ovim zadnjima 
plati dohotak svome vremenu), ali su i ove više 


«* lirske; a te su baš uspjelije, što su lirske. (»Ko- 


sana«, »Zora Veronika Zrinska«, »Marin trs« 
itd.). Sav njegov pjesnički rad obuhvata, nešto 
preko sto stranica. Izvornim pjesmama dodani 
su prijevodi, ponajviše iz poljske romantike 
(Mickijević, Zaleski), a na kraju knjige nala- 
ze se dvije raspravice. One otkrivaju Palmovi- 
ćev ozbiljni pjesnički studij. Od četrdeset izvor- 
nih pjesama i danas, uza sav razvoj naše liri- 
ke kroz ovo pedeset godina, može da ih se iza- 
bere oko dvadesetak i preštampa. Bilo bi toga 
i više da je Palmović živio u boljim i sređeni- 
jim prilikama, i da je poživio nešto dulje. 

Književni utjecaji na Palmovića dvojaki su: 
klasicizam iz škole, i romantika Šenoe i Franje 
Markovića. 

Palmovićev se klasicizam dokumetira iz stu- 
dije o latinskim liricima: Katulu, Tibulu i Pro- 
perciju, i iz umetnutih prijevoda iz Katula i 
Propercija, ali još bolje i jače iz Palmovićevih 
izvornih pjesama. Dovoljno je da se malko bo- 
lje ogleda ona već spomenuta elegija »Osmo 
čudo«: sva je ona puna klasičkih reminiscenci- 
ja, ali ne silimice umetnutih, već spontanih, 
Utjecaj klasičke spreme najbolje se razabira 
u konciznosti Palmovićevih izraza, u horacij- 
skoj izrađenosti stihovne forme, u sastavljanju 
novih strofa, i u skladnoj kompoziciji njegovih 
pjesama. : 


Uzmimo pjesmu »Marin trs«: Mara presa- 
dila bolesni trs pod svoj prozor, i trs bujno raz- 
rastao, pa ' 

On joj svježi vedro lice, 

Dah, — ustana pitku sas, 

On joj ljubi ranim suncem 

Očešljanu, zlatnu vlas. 

A za dragim suđenim li 

Ljubezna je sjekne ćut, 

Već joj nudi punan grozdić, 

Povoljicom svakom sut. 

Ta je pretjerana klasička skraćenost pro- 


uzročila u mnogim pjesmama prvotnu neja-, 


snost, dosta puta i oporost, radi čega se u prvi 
mah ne razabire ljepota Palmovićevih izričaja. 
A, što je glavno, Palmović umije da spoji tu 
klasičku konciznost sa najbiranijim izražajnim 


načinom naše narodne pjesme; na pr. u »Ko- 


nju Mrkodinu«: 


Davor konju, davor. Mrkodine, 

Još od vile češljana ti griva 

Laka prši preko dalkih njiva, 
Pjena vrije s obiesti žestine, 

Kad li plane sunce na zreniku, 

Hlad u gustu tražiš si vrbiku i t. d. 

Ova konciznost u izrađivanju osobito iskače 
u nekim sonetima (»Na Dragočaju«, 
»Dvojaka straža« »Je P ustaši zi- 
ma«,»Sonetnivijena««), od kojih izno- 
sim »Dvojaku stražu«: | 
U bielom plaštu ljuta zima skiči. 
Trepere jasni zviezda milijuni. 
Svud snieg se iskri, kao da oruni 
Na nj svaka zviezda sievak svoje luči. 


Stražara eno! srce će mu pući 

Ko krhki led na hladnoj vodi Uni, 

On gleda preko — tamo za korduni 
Pram tihom selu, svoje drage kući. 


Na drage oknu dva vilinska oka 
Na straži stoje, Turčina da sprže; 
Prizivlju zviezde sa neba visoka, 


Da djedovinu povrate im brže, 
Da k dragom skrivne svjetlaju im staze! 
O! blažen svaki koga tako paze. 


Ova plastička slika iz bosanske okupacije 
(god. 1878) može da stoji uz niz, savremeno 
Dj evanih, soneta Heredije (»Trophčes«), a 
njezin nježni, pun emocije, završetak sjeća na 
već napomenute elegije. Baš ovaj sonet otkriva 
svu snagu Palmovićeve konciznosti i plastično- 
sti, njegov majstorluk u vještini da naniza či- 
tav red slika u nekoliko stihova: Prva slika — 
ljuta zima omotala zemlju bijelim plaštem, na 
nebu trepere milijuni zvijezda, i snijeg se iskrf 
kao da su zvijezde s neba prosule na nj otpatke 
svoga sijeva. Ovdje se osobito ističe sretna po- 
redba sniježnog iskrenja sa zvjezdanim iskri- 
cama koje su po snijegu otresle svoje blještave 
luči. Druga slika — vojnik čuva stražu, zima 
je, a njemu puca srce od čežnje za rodnim se- 

lom kao onaj led na Uni, jer tamo preko rijeke 
gleda u viziji draginu kuću. Treća slika — tamo 
za Kordunima na prozoru dva oka čuvaju stra- 
žu vrućom željom da sprže Turčina, i prizivaju 
zvijezde sa neba, molitvom za što brži povratak, 
da rasvijetlo nepoznate putove koji vode do dra- 
goga. Blažen onaj koga čuvaju takove oči! U če- 
trnaest stihova tri pune slike, sve to u najsažeti- 
joj formi, a ipak ništa ne nedostaje glikama. 

Tražena sažetost i pomnjiva izrađenost na- 
lazi se i u onim Palmovićevim pjesmama koje 
su nastale pod utjecajem Šenoine i Markovi- 
ćeve romantike. šezdesetih godina, pred Palmo- 
vićevu pojavu, šenoa i Marković pjevaju ro- 
mance, balade i povjestice. Šenoa bira gradivo 
iz hrvatske istorije i narodne predaje, slijedeći 
u tome Stanka Vraza, ali te književne vrste, 
nedotjerane kod Vraza, usavršuje. Marković 
ponajradije obrađuje događaje iz drevne sloven- 
ske istorije, isfantazirane od Jana Kollara. Više 
nego Šenoa, na Palmovića utječe Markovićev 
germanski baladizam. Marković, kasnije, po- 
staje teoretičar romance i balade. Forma je 
kod Markovića opora, stihovi dosta puta hra- 
pavi. Ni šenoa ni Marković nijesu liričari koji 
se mogu da mjere sa Palmovićem, i zato je nji- 
hov utjecaj bio poguban za čisto lirsku dušu 
Palmovićevu. ' 

Palmović, katolički svećenik, koji se ljuto 
zamjerio starješinama sa štampanim ljubavnim 
elegijama, ne mogaše da nastavi onako dalje 
kako bijaše započeo, pozivom i odazivom srecu. 
I sada prihvati da pjeva balade, romance i po- 
vjestice u maniri Šenoe i Markovića, pa jedino 
tim putem mogaše da ispolji svoj erotički liri- 
zam. Tako nastadoše pjesme: »Zimin pro- 
sila, »Marin trs«, »Roksandino 
vračanje«,y »U smrečju«, »Himbeni 
prevozilac«, »Jelica pod jelom«, pa 
najdulja i najlirskija povjestica »Zora Ve- 

ronika Zrinska«. Palmović pade silom 
prilika pod utjecaj koji ne mogaše da umjet- 
nički oplodi ono što ležaše u njegovoj duši, jer 
bijaše i osta liričar, makar često refleksivan, 
ali uvijek čist liričag. Baš njegova najdulja po- 
vjestica »Zora Veronika Zrinska« sva je pro- 
žeta tim dvostrukim lirizmom: osjećaja i re- 
flekgije. Tu dolaze i ona dva stiha koja otkri- 
vaju svu pjesnikovu unutarnjost, ma da ih go- 
Vori Zora Veronika Zrinska: 

Olujom viek mi ista jeka ori: 

Pregori, srce, gori i pregori. 

Jer sudbina Zore Veronike Zrinske koju si- 
lom zatvoriše u manastir da postane duvnom, 
udes je Andrije Palmovića, koga roditelji pri- 
siliše da bude svećenikom. 


Me 


Kod Palmovića ima mnogo pjesama rodo- 
ljubiva sadržaja i smjera. To je — kako već 
rekoh — danak plaćen vremenu, jer iza Bahova 
apsolutizma proključa jače rodoljubiva kajda 
u pjesništvu, baš zato što je bila dugo pridu- 
šivana. Narodne prilike tražile su takvo pje- 
sništvo. Pokoljenja onoga vremena bijahu du- 
boko prožeta patriotizmom. Sam Palmović iskre- 
no i žarko ljubljaše svoju domovinu, pa je nje- 
gova rodoljubiva poezija plod iskrenosti. Ta- 
kve njegove pjesme možemo da podijelimo u 
čisto lirske i one zamišljene u epskolirskoj ma- 
niri. Među prve ide »Bosanskikorabljar« 
preštampavan (antologije šenoe, Badalića i Mi- 
lakovića), pa već spomenuti »Konju Mrko- 
dinu i čitav »Sonetni vijenac«. Ovaj 
je vijenac soneta sapleten po uzoru sonetnog 
vijenca Franca Prešerna, samo što ga Prešernm 
savi svojoj ljubavi, Juliji Primicevoj, a Palmo- 
vić odabra tu mučnu formu za vijenac domo- 


vini počinjući: Domovino, ime svetih osjećaja. 

ki LA era deka) 


U povjesticama rodoljubiva smjera nije na 
svome terenu (»Posljednji uskočki gu- 
sar«, »Vladislava«, Balša zetski go- 
spodar«). Nešto mu je bolje uspjela povje- 
stica »Zora Veronika Zrinska«, jer u njoj, t. j. 
u monologu Zore prevlađuje lirika, i to lirika 
ličnih osjećaja i rodoljubivih refleksija, uko- 
liko Palmović unosi kroz usta svoje junakinje 
lične osjećaje i rodoljubive refleksije svoga 
vremena. 

Kao Stanko Vraz u »Đulabijama«, Palmović 
kultivira osobitu vrstu rodoljubive poezije: slavi 
domovinu isticanjem ljepote njezinih krajeva. 
iznošenjem lokalnog pejsaža. Takve su njegove 
»Zagorske elegije«, koje dadoše poticaj 
čitavom nizu rodoljubivih elegija (Hugo Bada- 
lić >»Na Adriji«, Jovan Hranilović »Žžu m b e- 
račke e«elegije« € Silvije [Kranjčević 
»Uskočke elegije). A 

No estetski uspjelije negoli u »Zagorskim 
elegijama«, opjevao je svoje Zagorje u pjesmi 
»Stani« gdje je opisan i kraj i narod: Ne- 
znani brate, ako dođeš u Zagorje, dva čista 
prozorčića zovu te k sebi iz daleka svojim 
osmjehom kao staroga znanca. Na ognjištu go- 
ri vatra, a dim se savija sa krova prema tebi, 
jer ti hoće da iskaže žar i ljubav srca ukućana, 
kao da ti tamjanom prinosi žrtvu. Znatiželjna 
kućna čeljad skokne na prozor, a stidne dje- 
vojke kao bijele golubice vire sa prikrajka. Do- 
maćin te rado prima, i sama gušterica koja iz 
kamena provirila kao da ti se ulagiva. Odmah 
poteče vino čašama, a lastavica zaevrkuta, kao 
da ti želi prišapnuti da i ona pripada ovom 
krovu. Naskoro se zakrijese oči, zarumeni lice, 
zaori pjesma uz tamburu, i zabruji razgovor. 
A kad se spusti noć, ostaneš li na konaku, ne- 
vjesta ti pristupa i pere ti prašinu s nogu da 
ti olakša umor. Juirom kad svane, posjedaćeš 
pod “lipu, i u toj polusjeni kao da te vile drže, 

sve ti šapće: ostani. Oh! kao listu koji pada 
za oluje sa grane, tako isto teško se je dijeliti 
onome koji se je takvom kraju priviknuo. 
Palmović ne ishitrivaše pjesme već pomno 
izrađivaše redak po redak, pače riječ po riječ. 
Redovito je kratak, jedar, sažet, katkada do 
nejasnosti i oporosti. Nema tu one spontanosti 
Radičevića, Zmaja ili Harambašića, već re- 
fleksivnošću potsjeća na liriku Jovana Sterije 
Popovića. Rođen sred kajkavštine, odgojen nje- 
mačkim duhom, naučio je štokavštinu iz knji- 


ga. Po tome je shvatljivo što mu je jezik i stil 


oporan, a ritam nezvučan za rođenog štokavca. 
Pjesnik koji. osjećaše u sebi umjetnika, kroz 
čitavo svoje pjesnikovanje, tražio je nove sti- 
hove, nove strofe, nove forme, nove izričaje, 
uopće nov način da unese nešto novo u našu 
liriku. Običavaše da pravi metričke sheme za 


svoje pjesme. Nijedan hrvatski pjesnik, do 


njega, ne poda toliku raznolikost u stvaranju 
novih formi, i u stihovima i u strofama. Neke 
su mu pjesničke forme uspjele, u drugima se 
razabira nategnutost, vidi se silovanje sama 
sebe da pjesmi dade oblik kakav je unaprijed 
odabrao. 
Skučeni erotizam, neodređeni ljubavni osje- 
ćaj, to je osnovna karakteristika njegove uspje- 


le poezije. Potsjeća nešto na Franca Prešerna, 


koga Palmović dobro poznavaše. Kao i Palmo- 
vić, i Prešern pjevaše balade i romance, ali je 
najjači ondje gdje je nesretna ljubav izazvala 
»sonete boli i nesreće«. Palmović, rođen za po- 
eziju i ljubav, spriječen svojim staležom da 
kaže otvoreno svoje osjećaje, dao je vrhunac 
svoga lirizma u ono nekoliko erotičkih elegija. 
Ispjeva i pjesama druge vrste (patriotske ode, 
romance, balade, povjestice), i u svima se vidi 
umjetnik, ali obično nemaju one emotivne ja- 
čine kao one u kojima direktno (»Osmo ču- 
do, »Pokupkinji«, »Zaman ukletva«) 

ili indirektno (»Dvojaka straža, »Na- 
knada«, »Ujam«, »U smrečju« it. d) 
iskazuje svoje erotičke osjećaje. 

Palmović je najbolje dokazao svoj visoki 
umjetnički ukus u kompozicijama nekih svojih 
pjesama (»Pokupkinji«, »Zaman ukletva«, »Bo- 
sanski korabljar« i t. d.). Uzmemo li u potanje 
razmatranje ma bilo koju od ovih pjesama, na- 
ći ćemo u njima divan raspored, onakav kakav 
je umio da stvori, trideset godina kasnij e, Milan 
Rakić n. pr. u »Na Gazi-Mestanu«. Izrađujući 
polagano i sporo svoje pjesme, on je birao dik- 
ciju, pa iznenađuje neobičnošću izraza (»Oko 
mene siči pobožna samoća i t. d.«). Ta je dikcija 
više puta plastična i zorna kao živa slika, no 
kad znamo da je Palmović u prvim godinama 
kulturnog nastupa crtao i slikao, onda lakše 
shvaćamo tu njegovu uspjelost. Kao primjerak 
njegove uspjelosti u plastici može da posluži 
pjesma »U jam«: u prve četiri strofe živo je 
opisan mlin, mlinar i mlinski pohađači, a onda 
prelazi na teži »ujam«, na lijepu mlinarevu 
kćer, jer »gužvica joj stasak, lišee šipak rud, — 
namamne joj oči, grude sniega grid, — hitra 
kano laka vjeverica zvjerka«. Pa ti ona uzimlje 
za »ujam« srce i obadva oka; zato, kloni se mli- 
na, »jer ćeš teško za njom — lutajuć pogibat 
i noću i danjom!« 

Palmović, u težnji da stvara nove forme, ne 
samo izvanjskom obradbom, nego i unutarnjim 
sadržajem, kuša da od narodnih motiva stvori 
umjetnu poeziju. Tako u baladi »Tomić-Mi- 
hovile« pokazuje kako se balada može da 
sraste s narodnom pjesmom, i u njoj je on sve, 
osim ubijstva dvoglavog Arapina, maštom ishi- 
trio. Takav je pokušaj i romanca »Vijenac 
Kosan e, u kojoj je novo: unošenje španskih 
asonanca. 

Palmović bijaše ne samo dobar pjesnik nego 
još veći umjetnik koji, silom prilika, nije stvo- 
rio onoliko koliko ležaše u njegovoj duši. Slo- 
miše mu talenat nesretne, za njega, prilike u 
kojima se našao, sa onakvim temperamentom i 
sklonostima. Ubiše ga neimaština i osamljenost, 
a bijaše lijep kao Apolon, nemiran i nesretan 
kao kakvi sredovječni trubadur skitnica. Ali 
ipak po onome što je ostavio za sobom zauzimlje 
prvo mjesto u hrvatskoj lirici od g. 1860—1890. 


\ 

JURAJ KAPIĆ 
(1861—1925) 


Postoji jedno pitanje koje nije ni do danas 
raščišćeno, a koje češće izlazi na površinu: pi- 
tanje književnosti za šire narodne slojeve, za 
puk, ili pitanje t. zv. pučke književnosti. Pojam 
Pu k za razliku od naroda, dolazi u obzir kad se 
govori o onom dijelu naroda, koji je u službenoj 
statistici, doduše, ubilježen kao pismen, t. j. 
zna čitati i pisati, ali je svršio šamo pučku, ili, 
po današnjem službenom nazivu, osnovnu školu. 


Književnost napisanu za takav dio naroda koji 


se zanima za knjigu nazivlju, barem u nas u 
Dalmaciji, pučkom. 

U starijim vremenima naše umjetne knji- 
ževnosti na taj dio naroda, na puk nijesu mi- 
slili naši stari književnici kad su pisali svoja 
djela. Pa ni sam Hektorović, koji onako demo- 
kratskom tendencijom piše svoje »Ribanje«, 
nije mislio da piše djelo koje će puk, široki na- 
rodni slojevi čitati. Kao i drugi, i on je pisao 
za gospodu, ili kako bi đanas rekli, za inteli- 
genciju, za onaj dio naroda koji je pohađao i 
više škole, a to su onda blii uglavnom vlasteoski 
sinovi. Hektorović se razlikuje od drugih samo 
tim što je prožeo svoje djelo humanom tenden- 
cijom, čak idealizovao našeg pučanina. Time bi- 
jaše u protivnom stavu prema tadanjem općem 
mišljenju svojega staleža. Valjda je to načelno 

odalečivanje od širokih pučkih slojeva, u čemu 
je Hektorović jedna slučajna iznimka, jedan od 


glavnih uzroka što naša dubrovačkodalmatinska 


književnost, ili tačnije naša vlasteoska književ- 
nost, nije išla za stvaranjem izraza i stila u pje- 
sništvu koji će se približiti općenarodnom duhu 
i načinu govora i stila, a koji se nalazaše u na- 
šoj tradicijonalnoj književnosti. Makar nala- 
zimo tu i tamo kroz tri stotine godina po koji 
utjecaj tradicijonalne narodne književnosti (na 
pr. kod Đora Držića, Dinka Ranjine), štaviše, 
makar neki zabilježiše narodne pjesme u svo- 
jim djelima (Hektorović, Baraković), daleko su 
Svi od toga da potraže način kako bi ušli u volju 
svemu narodu. Doduše, riječi su naše, ali je 
stil, izraz, oblik tuđinski, a i predmeti su veći- 
nom uzeti iz tuđega svijeta. Rijetka su djela 
čiji su predmeti uzeti iz našega svijeta (Re- 
meta, Robinja, Ribanje), ili ako ima u njima 
prikazivanja našega svijeta, izrađeno je to po 
tuđim  nađahnućima i izvorima, događaji su 
uneseni iz tuđih djela, samo su lica odomaćena 
(n. pr. kod Marina Držića). 

Prvi će naši protureformatorski pisci, veći- 
nom franjevci, da se približe širokim narodnim 
slojevima svojim pisanjem. Cilj njihova je pi- 
sanja da pruže duhovnu hranu svojoj pastvi, 
puku, da ga sačuvaju od krivovjerja. Stoga oni 
pišu knjige za one na koje pisci naše vlasteoske 
književnosti ne pomisliše. To ih je prisililo da 
traže način, izraz, stil, kojima će ući u dušu na- 
roda, osvojiti ga za njihove knjige da ih čita 
i prisvoji. Tako nastade prva naša narodna 
proza kod bosanskog franjevca Matije Divko- 
vića. Ko poredi Divkovićevu prozu sa onom do 
njega napisanom, u koliko je ima, uočiće ogrom- 
nu razliku. Pisci naše vlasteoske književnosti 
pisali su stihove i uvijek stihove, a silazili do 
proze jedino u predgovorima svojim stihovima. 
Toliko je ta proza nezgrapna, opora, neprirod- 

na duhu narodnog jezika, da se jedva može do- 
čitati, makar su to predgovori ponajviše od par 
strana. Iznimku pravi Zoranić koji u svojem 
pastirskom romanu »Planine« izmjenjuje sti- 
hove sa prozom, ali je ta proza onakva kakva 
je iu drugih. 

Kako. su naši protureformatorski pisci znali 
da puk voli pjesmu, stadoše i oni da pišu pje- 
sme. U tom nastojanju da im puk prigrli sti- 
hove po sebi je došlo, da su za stihovnu formu 
odabrali narodni deseterac. Uz to prihvatiše 
iz starije glagoljaške književnosti rimovane 
osmerce, poznate iz starijih »duhovnih skaza- 


nja«, koji, iako su valjda romanskog izvora, 


postadoše pučki stihovi, jer im se je puk pri- 
viknuo u crkvenim pjesmama i kod davanja 
»duhovnih skazanja« na javnim mjestima. Ne- 
g0, sve naše umjetno pjesništvo do toga vre- 
mena iskićeno je po uzoru romanskom rimom, 
pa i oni, da njihovi stihovi budu što napirlita- 
niji, prihvatiše rimu. Tako je došlo do čisto 


narodnog izraza u pjesmama (na pr. O. Toma. 


Babić, pisac »Babuše«). Grabovac prihvaća te 
protureformatorske jezične reforme u prozi i 
stihu, i prenosi ih u svjetovnu književnost za 
puk. Ali snagom svoje nadarenosti zaostaje za 
Divkovićem i Babićem, a k tomu njegov »Cvit« 
nije ni došao u ruke naroda. 

Tek Kačić uspje da sa »Razgovorom« i »Ko- 
rabljicom« pruži knjige koje će zavoljeti i go- 
spoda i puk, dakle, narod. Dok »Korabljica« 
stvarno nastavlja rad starijih franjevačkih 


protureformatorskih pisaca, »Razgovor« je: 


knjiga koja ima svjetovnonarodno značenje 1 
tendenciju. Kako Kačić bijaše daleko nadareniji 


od svojih preteča, on postaje prvi općenarodni 
pjesnik i rodonačelnik općenarodne književno-. 


sti. Sadržajem njegov »Razgovor« prožimlje 


općenarodna težnja onoga vremena: misaona. 
sinteza junačke narodne pjesme (»za krst ča- 


l12 


=<SFrPFTS=STS 


_ 


sni i slobodu zlatnu«). A uz to, on prvi iskori- 


šćuje sve jezično blago narodne pjesme, njezin 
stil, izričaj, sav njezin pjesnički nakit i pribor. 
Bijaše prirodna posljedica da uspjelo spojenje 
svega toga učini Kačića prvim općenarodnim 
pjesnikom, pjesnikom vlastele i kmetova, go- 
spode i puka, građana i seljaka. I kad zapadno- 


evropska romantika izazva kultus narodne pje- 


sme u književnostima, Kačić postade idol naših 
preporoditelja. 


Stvaranjem i razvojem umjetne književno- 


sti, koja postaje i umjetnička, opada značenje 
i kultus Kačića. Poslije »Gorskog Vijenca« i 


»Smrti Smail-age Čengića« u epici, a u lirici po- 


slije Vraza, Preradovića, Radičevića i Sterije 
Popovića, Kačić nema i ne može da ima ono 
mjesto koje zauzimaše do pedesetih godina. Ali 
on i dalje za najšire narodne slojeve ostaje 


glavno štivo, i ulazi i u XX vijek. Kačić postaje“ 


mjerilom u pjevanju pjesama za puk. Pogotovo 


to postade pravilom u Dalmaciji. Kačićevim sti-: 


lom i smjerom spjevano je nebrojeno pjesama. 
Jedan od tih koji sistematski pokuša da nastavi 
ondje, gdje je ostao Kačić, bijaše Juraj Kapić. 
Kako to ime za par decenija bijaše toliko po- 
pularno, da ga je najugledniji hrvatski književ- 
ni list( »Vijenac«) proglasio »novim Kačićem«, 
držim zgodnim da prikažem njegov rad. 


že 


Juraj Kapić u mlađim godinama htio je i 
kušao da postane umjetnim pjesnikom. To mu 
nije pošlo za rukom, pa se u tridesetoj godini 
života prihvatio Kačićeva načina pjevanja, stao 
mu podražavati, i izdao god. 1895 »Pučke 
pisme«. Evo što sam veli u predgovoru tim 
pjesmama: »Htio sam, puče, da saznaš putem: 
pisme koju ti najvoliš, kako je u našem narodu 
niklo pametnih i vridnih glava; kako je sveđer 

kod nas bivalo po izbor junaka, te kako u svitu 
malo ima slavnijega imena do hrvatskoga. Moja 
je misao, ukoliko budem mogao, da popunim što 
je izostalo dičnomu Milovanu i da ispivam što 
je nakon njega bilo slavna u hrvatskim i dru- 
gim slovinskim zemljama, jer je pusto prostra- 
no polje naše povisnice, te na njem ima palitka 
za više ručica. Moje pisme lako da ne budu zvo- 
nile na uho onako glatko kao proslavljenoga 
starca Milovana jedno stoga što su moje gusle 
od mlade javorine, a drugo što sam ja zapeo u 
nike junake koji se nisu proslavili bojnim ma- 
čem kao na primir Kačićev Kaštriotić, već svit- 
lošću uma i junačkim poštenjem, a takova dila 
ne dadu se odveć na prosto prikazati«. 

, Kapić pjeva: o Ćirilui Metodiju, e 
starinskom gradu Solinu, o kralju 
Tomislavu, Kulinu banu, Zrinskom 
i Frankopanu. Pa o novijima: Jelačiću, 
Strossmayeru, Pavlinoviću. Uvrštava 
u »Pučke pisme« i svoj pokušaj u maniri Bo- 
tićeve romantike »Pisma o Mili Gojsalićevoj«. 

Kako stoji Kapić prema Kačiću? Kapić pro- 
sto naprosto podražava Kačiću, ali većinom ga 
ne dostiže u svježini i ljepoti pojedinih pjesa- 
ma. Dakle, u stvari Kapić je epigon. Gdjekada 
mu uspije po koji ulomak, ali cijela pjesma 
(kao na pr. Kačićeva »Vladimir i Kosara« itd.) 
nikada. Obično Kapić stavlja u deseterce suho 
prikazane istorijske događaje, i ne umije da 
im ulije nešto pjesničkoga zanosa, ili da ih oživi 
kojom živahnijom epizodom. 

Nekoliko puta to je pokušao, ali rijetko da 
mu uspje, a i taj rijetki uspjeh nema većeg 
značenja, jer, ako uspje na početku, naskoro 
nastavlja suhim nizanjem i opisivanjem doga- 
ćaja. Evo par pokušaja: : 


A moji su odveć kratki sanci, 
Primakoše jesenske večeri, 

bj večeri duge i zlovoljne! 

Nisam momče da idem na silo, 

Vina nemam da zovem na Dilo 

Pa ded, gusle da ga zapivamo, 

Jedan dio noći zavaramo! i 
Pučke pisme str. 5) 


Svakako mu je nešto bolja »Pisma o Kulinu 
banu«, a pogotovo početak: 


Lice mile na Vrbasu vile, 

Lice mile jednog litnog dana 

O podnevu kad pripeklo sunce 

Pod vrbama u gustome hladu itd. 
(»Pučke pisme str. 14) 


Ma da Kapić ovim svojim »Pučkim pisma- 
ima« nije dostigao, a kamoli prestigao Kačića, 
ipak se one proširiše po narodu u Dalmaciji. 
One su najprije izlazile u »Pučkom Listu« 
koji se, u vrijeme štampanja ovih pjesama, 
rYaspačavaše po narodu u više tisuća primje- 
raka. Preštampane u knjigu doživješe dva izda- 
nja; štaviše, Kapić spremaše i treće izdanje. 
iitio je da nekako upotpuni Kačića, i opjevao 
je one događaje što ih je Kačić ili mimoišao, 
ili se zgodiše poslije smrti Kačićeve, pa je time 
postao »pučkim pisnikom« u Dalmaciji. 


šk 


' Među »Pučke pisme« uvrstio je Kapić i gvo- 
ju ođulju pjesničku pripovijest »Mile Goj sa- 
l ićeva«. Način pjevanja nije ovdje u Kači- 
ćevoj maniri, Kapić je u ovom pjesmotvoru uda- 
rio utrenikom Luke Botića i pokušao, kao Bo- 
tić Split, da opjeva rodna Poljica. Opis je Po. 
ljica u početku pjesme bujan: 

Krš se beči, litice se viju, 

Bubriže se strmeni oberi, 

Klisurinam saviju se orli, 

Pukotine smrdelj zajazio, 

Na pripeku boluje suletka, | 
U šupljinam štekću jastrebovi, 
ćolice ge u jatovim dave, 
Gavran zmije u procipim preza, 
U busovim čegrću jarebi!. 
Kamen staje, a selo postaje, 
Obroncima kuće se bijele, : 
Mrki stoje gospodski dvorovi, 
Mrke stoje turske paljevine; 
Pusti zidi, poderine tužne, 
Obrasla ih crkvina i bršljan, 
A po tlehu korov iznikao, 
Ošebljadi, drača i kupina, 
Gušterima stan i zelenbaćim! 
Pod selom se polje uravnalo, 
Crnica ga sama utustila | 
Koju voda niz stine sanila 

i naplila divnu gojevinu. 

U tom polju svaka gora raste: 
Dubovi se sapliću granama, 
Kao da se rvu orijaši 

1 kušaju sumorne mišice. | 
Proviruju kljeni i makljeni, 
šibaju se tankušni jablani, 
Stuboče se bristi i drinovi, 
Gušćaju se zeleni borovi, 
Masline se modre uvalama i t. d. 


Poslije Botića i Martića ovakvo pjevanje 
nije ništa novo — dovoljno se je sjetiti Marti- 
ćevih opisa u »Luki Vukaloviću«. Nego, ogle- 
dajmo kako je Kapić izveo svoju pjesničku pri- 
povijest »Mile Gojsalića«. Događaj je uzet iz 
poljičke istorije, naime priča se da je g. 1643 
Mile Gojsalića, djevojka iz poljičkog Kostanja, 
pribjegla u turski tabor i tu upalila barut, pa 
bacila u zrak sebe i Mehmeda Toptan-pašu, te 


poput biblijske Judite oslobodila zavičaj od tur-- 


skog opsjedanja. 

Taj herojski čin jedne djevojke spojio je 
Kapić s jednim običnim zapletajem u ljubavi 
Mile Gojsalića. Mile Gojsalića je seoska ljepo- 
tica i privoljuje se Petru Kulišiću. momku iz 
odaljega sela. Roditelji je sile da uzme drugoga, 
ali ona pribježe noću k voljenom momku (II i 
HI dušak), praćena od sluge Kolumbata. Kapić 
je ova dva pjevanja iskitio erotičkom dikcijom 
ženske narodne pjesme, i ovdje pošao tragom 
Botićeve romantike. Nego odmah u četvrtom 
pjevanju (IV dušak) prikazuje jaku provalu 
Turaka u Poljica, koja će da bude sudbonosna 
za Poljica. Mile Gojsalića, vjerenica Petra Ku- 
lišića, nalazi se zajedno s njime u poljičkom 
taboru, i videći neodlučnost Poljičana izjavljuje 
knezu svoju odluku da će poći u turski tabor, 
potpaliti barut i žrtvovati sebe za spas zavi- 
čaja. U prvi mah njezin vjerenik Petar Kulišić 
ostaje zabezeknut, ali se nakon Milina odlaska 
snalazi i ide u turski tabor, pa hoće da oda Mi- 
lu. Nego, ona brzo potpali barut i pada zajedno 
sa Mehmedom Toptan-pašom, a Poljičani, na 
čelu im Petar Kulišić, navališe na Turke i uni- 
štiše ih. 

Sve je ovo moguće da se dogodi onako kako 
priča poljička legenda, ali ostaje gola činjenica 
da je ovdje Kapić potpuno dokazao da ne po- 
znavaše osnovnih književnoumjetničkih zahtje- 
va za sastav jedne pjesničke cjeline: Ili Mile 
Gojsalića moraše da i dalje ostane onakvom ro- 
mantičkom junakinjom kakva je u prvom dijelu 
pjesmotvora, ili ju je morao da obradi kao ro- 
doljubivu i religijoznu junakinju. Kapić je to 
spojio u jedno, a da nikako i ničim nije obra- 
zložio zašto i kako zaljubljena djevojka, koja 
baca pod noge sve obzire kršćanskoga morala i 
bježi noću k vjereniku, naglo postaje idealnom 
kršćanskom junakinjom, koja, da ne čuje psov- 
ke proti kršćanskom Bogu, žrtvuje samu sebe. 

Kako je došlo do te odluke Miline? Doduše, Ka- 
pić prikazuje Milin bijeg u pratnji sluge Ko- 
lumbata; a u dvoru svoga dragana veli ovako: 
Mila ode s majkom u odaje — Petar ode u svoje 
komore! No ovo je više nego naivno. Otkud to 
da djevojka, koja uza sve obrazlaganje rodi- 
telja bježi iz očinske kuće k svome momku, 
ujedanput postaje idealnom biblijskom Judi- 
tom. Između trećeg i četvrtog pjevanja imalo 
je da bude još jedno ili dva, gdje se nešto do- 
godilo što psihološki opravdava novu Milinu 
odluku. Sve u sve: Kapić je ovdje dokazao da 
nema nikakva ni znanja ni vještine za kompo- 
ziciju jedne oveće epske pjesme. Kako se iz na- 
vedenog ulomka razabira, bijaše dobar pozna- 
valac narodnog stiha i izraza. 
se 

Juraj Kapić bijaše kroz tridesetak godina 
u Dalmaciji razglašen i poznat kao »pučki pi- 
snik«, i on se time ponosio, a držao se i držali 
ga »naslidnikom« Kačićevim. što je u stvari, 
rečeno je gore. 

Ali Kapiću svakako patri naziv pučkog pi- 
sca, i to je ime zaslužio svojim djelom u prozi 
»Sa putovanja« (Split, 1900), jer je to 
knjiga zgodno i uspjelo napisana za najšire na- 
rodne slojeve. Ovdje se nameće još jedno pi- 
«tanje koje treba raščistiti, jer ni ovo, zapravo, 


»Matite Tilirske« ostvare književno društvo 
koje će izdavati knjige za naobraženije, za inte- 
ligenciju, zamisliše zatim da osnuju književno 
društvo za puk: to je današnje »društvo sv. Je- 

ronima«. To društvo izdavaše, i izdaje, jeftine 
knjige za puk. Većinom poučne, te knjige po 
svojem sadržaju odgovarahu pučkim potreba- 
ma, samo je pitanje da li su one pisane pučkim 
načinom da ih puk uzmogne prigrliti. Dobri po- 
znavači puka, pučkog jezika i mišljenja odvaj- 
kada su tvrdili da te knjige nije prosti narod 
prigrlio, učinio svojima, jer nije to mogao. Do- 
duše, nastojanjem rodoljuba, a osobito sveće- 
nika, one se dovoljno raspačavahu po narodu, 
ali ponajviše radi koledara »Danice«, i jer ih 
društvo ustupaše prejeftino svojim članovima. 
Te su knjige napisane jezikom i stilom kakvim 
se pisalo za naobraženije. K tomu, ogromnom 
većinom, napisaše ih ili književni diletanti, ili 
oni koji ne uspješe da dadu nešto jače u 
umjetnoj književnosti. Rijetke su knjige i član- 
ci koje napisaše (valjda zamoljeni od društva) 
ljudi književnog imena i snažnijeg pera. Deve- 
deset na sto od tih knjiga i članaka nije pogo- 
dilo način pisanja za puk. Preko Velebita prvi 
je uočio i stvorio pravi način pisanja i prodira- 
nja u pučku dušu brat Stjepana Radića, Ante 
Radić, ali on nije ništa pisao za »društvo sv. Je- 
ronima«. Uzrok, što je ovako ispalo preko Vele- 
bita sa pučkom književnošću leži u genezi »ilir- 
skog preporoda«, u shvatanju »ilirizma« kao 
književnog pokreta. Književna misao Gajevih 
»llira« bijaše da stvore književnost za naobra- 
ženije, da ih odbiju od njemačke lektire. Pred 
takvom zadaćom ne razbijahu glavu da stvore 
pravi način pisanja za puk. A kad je došlo vri- 
jeme da se pišu knjige za puk, onda je duh 1 
način pisanja ostao isti: duh pisanja njemački, 
a riječ kovanice nenarodne. K tomu, pokretači 
»Ilirizma« mahom su građani, pa ne shvatahu 
pučki duh. 

x Drukčije shvatanje razvilo se je u Dalmaci- 
ji. Narodni preporod u Dalmaciji, kao odjek Ga- 

jevom, nastoji da stvori književnost, ne za na- 
obraženije, nego za srčiku narodnu, za puk, jer 
su pokretači narodnog preporoda u Dalmaciji, 
protivno od »Ilira«, težački sinovi. Tom težnjom 
da se piše za puk, nastupa odmah »Zora Dal- 
matinska«. Dovoljno je u dokaz da se pročitaju 
članci urednika Dr. Ante Kuzmanića. To shvata- 
njeinastojanje, da treba potražiti naročiti način 
u pisanju za puk, pogotovo se razvilo kada šez- 
desetih godina prošloga vijeka osnovaše »Ma- 
ticu Dalmatinsku«. Kako većina čitatelja bijahu 
štokavci, i živa štokavština postala književnim 
jezikom, tražilo se u puku lijep, zgodan, sočan 
izraz, bogato gomilanje pučkih riječi i izričaja. 
staviše, to hotimično i pretjerano traženje puč- 
kog načina u frazi dospjelo je kod nekih dal- 
matinskih pisaca do »govedarštine« i unijelo 
mnogo provincijalizama. Ovo dvoje zadnje shvat- 
ljivo je i opravdano u pripovijetkama, ali su i tu 
neki prešli u pretjeranosti. Ali nema sumnje 
da ovo bijaše pravi put, ako se želi da književ- 
nost prodre u narod. Pod utjecajem ovog zad- 
njeg nastojanja napisa Juraj Kapić knjigu pro- 
ze»Saputovanja«. To je putopis za narod 
u formi pisama starcu Ljubomanu. Kapić u toj 
knjizi opisa svoja putovanja (Beč, Zagreb, Trst, 
Mleci, Padova, Milan, Torin, Genova, Piza, Rim, 
Napulj, Firenca, pa nadodatak: Hercegovinom 


i Bosnom). To je jedro pisano, potpuno iserpno . 


i poučno štivo, zgodno da svaki naš pismeni čo- 
vjek dobije približni pojam o tim gradovima. 
Bolje nego moje riječi neka pokaže vrsnoću i 
živahnost Kapićeva opisivanja, pa uzornost nje- 
gove narodske proze, jedan ulomak koji ću ov- 
dje navesti: ' 

»Sve je ovo dosada šala, nuder, Ljubomane, 
ovamo sa mnom u tijesne ulice gdje stanuju 
glasoviti napuljski »lazaroni«. Tuda na stoti- 
ne i stotine dječurlije. Vlasi im se svunili od 
pota i nečisti kao što im nije nikada češalj u- 

šao u kosu; lica im garava; obrve i trepavice 
pune prašine; vrat suh ; iskočile po njemu žile, 
a po žilama skoravio se kal; rukavi im od ko- 
šulje izlaptani, ramena gola i opržena suncem; 
prsi rastvorene; po njima brazgotine od nečisti; 
trbuh gol; iskače pupak ; niz bedre.i niz listove 
gaće isparane; crne se koljena kao dva koma- 
da hrastove kore; prsti zanoktavali na nogama, 
i rukama; straga vise tranjci; po leđima iski- 
dan stan od košulje; iskočili križi iz povora, a 
zdesna i lijeva izletila rebra. Taj skot ne ima 
živa mira. Skaču, viču, belje se; laju kao kučki, 
mauču kao mačke, kukuriču kao pijevci, kokoću 
kao kokoši, hrokću kao krmci, bleje kao ovce, 
veče kao koze, ržu kao konji, muču kao voli. Na- 
sade ge na ruke, glavom doli, a nogama, uzgor ; 
skupe se u klupko, pa se zakotrljaju nizbrdi- 
com, vješaju se o kola, penju se uza zidove, li- 
zu potrbuške krajem kuća, nose se na krke, 
igraju zmirke, kende, na hvatalo; zagužvaju 
se rukama i nogama po deset ih skupa isto kao 
gljistice, pa se jedni cirlikaju, drugi zajauknu, 
treći psuju i govore što ne bi ni pas s masla 
polizao. Pjevaju i zvižde svakake najgnjusnije 
pjesme, kandžijicom gone zvrke po kaldrmi; 
zvijerci i kradljivci gledaju gdje će što da zgra- 
be. Nazidan je stog voća; jedan od njih zako- 
trlja dinju nogom, a trojica ih poleti za njom, 
pa svi padu povrh dinje, zgnječe je, raznesu je 
noktima; izjedu i koru. Za njima kasa tržnica, 
kune ih i proklinje: udarili se! vraga izjeli! gr- 
lica vas pokosila! ali deranima svejedno. Kad 
je ona potrčala za ovima, drugi su joj ukrali 
krušaka i šljiva iz košare, a da ona to nije ni 
opazila. Ko će doći haka onim ušljivcima? Može 
sam gospodin Bog, a niko drugi; ne boje se oni 
ni stražara, ni zakona. Eno se dva ondje potukla 
rad jedne kruške. Gule vlasi jedan drugomu, 
čeprljaju se noktima po obrazu i po vratu, pro- 

biju se koljenima; jedan drugomu skupi lije- 
vom rukom ono ruta na prsima, pa onda udri 
bodimice desnom rukom pod rebra; grizu se zu- 
bima,. belje se, pljuju jedan drugomu u obraz; 
hvataju se u pleća, jedan drugoga rastavlja 
od zemlje, prižimlje ovaj, prižimlje onaj, zar 
bijeljuju očima, škriplju zubima, dok eno oboji- 
ca skupa padu na zemlju; hoće jedan na dru- 
gog da uzjaši, ali se niko nikomu ne da; paraju 
nemilice ono nevoljno ruteži što na sebi imadu, 
dok gle! obojica ostadoše gola kao od: majke 
rođena. Zastidiše se, pa se uvukoše pod kola. 
(»Sa putovanja« str. 244 i dalje). Pa na- 
stavlja, isto ovako živo, opisima napuljskoga 
života. Čitava se knjiga ugodno čita, jer se od- 
likuje čistinom i jedrošću proze, razgovjetnošću 
i živahnošću pričanja i opisivanja. »Sa putova- 
nja« je knjiga za šire narodske slojeve; to je 
po izbor proza našega jezika; i to je ono što je 
zavrijedilo da mu sačuva ime. 

JURAJ BARAKOVIĆ 
(1548 — 1628) 


I 


Dubrovačko-dalmatinska književnost razvila 
se je kao jedna cjelina i, javivši se najprije u 
Dubrovniku pri koncu XV vijeka, razgranala se 
je kroz XVI vijek uzduž Dalmacije do Zadra. 
To sam Juraj Baraković, zadnji ogranak knji- 
ževnosti ovoga vremena u Zadru, naglasuje ovim 
stihovima: 
Slovuća i slavna Dubrovkinja vila 
pri mnozih poglavna rad kriposna dila, 
ka je vazda bila sloga stanovita, 
složni venci vila svako doba lita 
oholo ga splital) vila hitroruka, 
koj se glava hita venca trojestruka, 
iz ljuvena luka visoko pruži stril, 
ku ljubav ponuka čestita Hvarka, vil. 


5) Priređivači teksta Barakovićevih djela. 
za Jug. Akad. u Zagrebu, P. Budmani i M. 
Valjavac, obojica nečakavci, na: mnogim mje- 
stima ne pogađaju u čitanju, jer je B. pisao 
najtvrđom čakavštinom. Nije moguće da B., ko-. 
ji imenuje i neznatnija mjesta uz Primorje, ne 
zna za Split i splitske pjesnike, a napose za Ma- 
rulića čiji način rimovanja unosi u »Vilu Slo- 
vinku«, Ja bih ono splita čitao za Splita. 


128. 


7: VR v oem. 


Ja 


Ovoj se drži kril plemenita Ninka, 
s kom opći veći dil gizdava Trogirka. 
Nigder se priminka šibenskoj nahodi 
van Manto Latinka, ako ju nahodi, 
a sad se dogodi Zadarskoj po tebi 
da prva izvodi svim tance pod nebi.?) 
Baraković pozna čak pjesnika trećeg pjesni- 
čkog pokoljenja u Dubrovniku, nastavljača ero- 
tike prvih trubadura, auktora zbirke »Pjesni 
razlike«, Dinka Ranjinu: 
prem ako Dubrovnik Livijom procvite, 
ku Dinko ranjenik u pismi počita.3) 
Ova je književnost XVI vijeka jednolika 
stihovnom formom, te dvanaesterac prevlađuje 


voz 


morje. Započevši književni pokret u Dalmaciji 
na poticaj susjedne talijanske književnosti, pri- 
svojivši stereotipnu erotičku ideologiju, ipak 
je glavni stih (dvanaesterac) 1 sav izričaj naci- 
onalan, uzet iz naroda. : 

Malo pomalo nastoji se da se prikroji obična 
stihovna forma. Za time teže Dubrovčani, a to 
nastoji, kako ćemo vidjeti, i Baraković. Pa i 
jezik, koji je u početku kod većine većim dijelom 
čakavština, a kasnije štokavština, prevlađiva 
njem ijekavštine u Dubrovniku, dobiva u sti- 
hovima neki stereotipni način iskazivanja. Vre- 
menom formirao se je u svakom od ovih sitnih 
pokrajinskih centara književni jezik, različit 


2) Djela Jurja Barakovića. u Zagrebu, 1889 
— Stari pisci hrvatski. Knjiga XVII str. 237. 
Doduše ove stihove pjeva jedan u slavu B., a 
B. na njih odgovara. No to bijaše običaj onoga 
vremena da većinom pjesnik sam spjeva i po- 
hvalu i odgovor. 

3) Ibidem, str. 162. 

od savremenog lokalnog vremena, koji je uvijek 
jednak u pisaca iz iste okoline. On se, doduše, 
pomalo razlikuje iz centra u centar, i što ide 
k sjeveru, to je oporiji i nerazvijeniji, ali uvi- 
jek prevlađuje težnja da, od Dubrovnika do 
Zadra, bude što jedinstveniji u stihovnom izri- 
canju. 

Ova književnost do početka XVIII vijeka, 
makar je nastala pod jednim i istim poticajem 
A utjecajem, šireći se uzduž Dalmacije, dobila je 
različita poglavita i osobita obilježja, prema 
savremenim političkim prilikama grada u koje- 
mu je nastala. U Dubrovniku, od početka pje- 
snikovanja do kraja XVI vijeka, pjevaju se lju- 
bavne pjesme, dosta puta obijesne i raskala- 
šene, šaljive pokladne »jeđupke«, vesele pastir- 
ske igre i komedije. Skoro je jedina iznimka 
Mavro Vetranić koji goji duhovno pjesništvo, 


jer ga na to nekako duži red kojemu pripada. . 


Politička bezbjednost dubrovačke republike ra- 
đa bezbrižnu književnost. što se ide sjevernije: 
Dalmacijom, mijenja se poglavito književno obi- 
lježje. Turci već nasrću na Klis, na domaku su 
Splitu. Nastaje strava i zabrinutost. Ljudi vi- 
de u pojavi »zmaja istočnoga« Božju kaznu za 
raspušteni renesansni život. Vlastela splitska 
Silvijo, de Kapitareis, de Koriandis ostavljaju 
kopno, zaklanjaju se na ostrva, te osnivaju 
pustinje (romitorije). Asketa Marko  Maru- 
lić zagovara kršćanske vrline i pobožni život, 
ako će rodni grad negov Split da se od- 
rve nasrtajima Turaka: samo obnova strogog 
kršćanskog života spasiće narod od »božjeg bi- 
ča«. Zabrinuti su i Hvarani: Hektorović »Ri- 
banjem« potstiče na bratsku ljubav i jednako- 
pravnost između zaraćene vlastele i pučana; a 
inače u Hektorovićevim idejama, propovijeda se 
moral kroz čitavu ribarsku idilu. Hanibal Lu- 
cić pjeva dramu (isklad) »Robinju«, motiv po- 

taknut narodnim pjesmama, nastalimi porazom 
bana Derenčina kod Udbine (g. 1498), i poslje- 
dicom toga poraza, provalom Turaka u čitavu 
sjevernu i srednju Dalmaciju. Ali su najteže 
prilike u sjevernoj Daimaciji. Turci, poslije 
pobjede kod Udbine, zauzeše sjevernu Dalmaci- 
ju i zalijetaju se do zadarskih zidina. Pod uti- 
skom tih događaja pjevaju Petar Zoranić, Brne 
.Karnaturić i Juraj Baraković. U Zadru se raz- 
vija pjesništvo »bašćine«, a »bašćina« je naziv 
za domovinu. Dok je Baraković, u drugom obli- 
ku, nastavljač Zoranićevih »Planina«, rodolju- 
bne »Arkadije« na našem jeziku, Karnaturić 
pjeva savremeni događaj: junaštvo i smrt Ni- 
kole šubića Zrinskoga pod Sigetom (g. 1566). 
Zoraniću i Barakoviću nije dovoljno propovije- 
danje kršćanskog života, makar i toga ima mno- 
go kod njih, a što je nesumnjiv utjecaj Maru+ 
lićev, nego oni nariču i tuže za rasulom »bašći- 
ne«, i ne štede one koji su krivi tome rasulu. A 
krivi su oni koji ne vole nego zapuštaju rodnu 
.grudu i odriču se svoga jezika. 

Tako je dubrovačko-dalmatinsko pjesništvo 
XVI vijeka započelo u Dubrovniku erotikom i 
pokladnim pjesmama i pri tome ostalo, prihva- 
tilo u Splitu kršćanskim asketizmom i pokor- 
ništvom, na Hvaru prešlo u moralisanje, a za- 
vršilo u Zadru sa patriotizmom i, osobito kod 
Barakovića, beskompromisnom ljubavi za narod- 
nim jezikom: 


Bih vilu otpravil u Zadru da poje 
zaradi ljubavi bašćine te moje, 
hteć da ju posvoje prijamše u Zadar 
za svoju da broje pokle jim bi na dar, 
da li ju u nehar neharno pustiše, 
nikakor imat var vrhu nje ne htiše, 
ali jim ne biše umila ugodit, 
al oni voliše Latinki pogodit, 

Sramni su možebit jezikom svojime 

ter vole govorit svaki čas tujime, 

. a ja ću mojime govorit ljudem svim, 

Jer sam ja sa svime po Bogu dičan njim: 

ja drugim ne umim od moga poroda 

govorit neg ovim koji mi Bog poda.4) 

Baraković u »Vili Slovinki«, glavnom i naj- 
opsežnijem svojem djelu, opisuje sebe, svoj ži- 
vot, svoju obitelj, svoja mišljenja, prilike svo- 
Jega vremena, grad Zadar i njegovu istoriju, 
svoje putovanje od Zadra do šibenika, svoje ra- 
govore s vilom itd. Sve što je znao to je uvr- 
stio u ovo djelo »skladajući« sve u stihove i 
rime. Kao da mu je glavna svrha da iskaže sve 
svoje znanje. Djelo je nastalo pod poticajem Zo- 
ranićevih »Planina«; i dok se Zoraniću, inače 
originalnu u koncepciji rodoljubivosti, mogu da 
nađu utjecaji, nadahnuća, potsjećanja, štaviše, 
“čitava prepjevanja u pojedinim dijelovima i 
ulomcima (Dante, Sanazzaro, Petrarka. Ovidi- 
je), Baraković je, naprotiv, po čitavom izgle- 
du, svoj, izvoran. 

' Što j e zapravo »Vila Slovinka«? Djelo ne ide 
ni u koju književnu vrstu: to je pričanje u sti- 
hovima o svemu i svačemu. Ipak je uglavnom 
opis pjesnikova puta od Zadra do Šibenika, ka- 
mo se Baraković iselio ispred ličnih sukoba u 
Zadru. Zato i završava djelo riječima Scipiona 
Afrikanskoga: ingrata patria, non videbis ossa 
mea, a Baraković ih ovako prepjevao: 

Otačbino ma neharna, 
tad jim reče gnjivan dosti, 
pokle nisi blagodarna... 
neć" uživat moje kosti.5) 
Pa i Baraković, pjevajući o sebi »u visokoj 


noti«, ode iz Zadra da se ne vrati više, jer iz 


4) Ibidem, str. 12. 
5) Ibidem, str. 238. 

Šibenika preseli se u Rim, i tu umrije, a ukopan 
je u crkvi sv. Jeronima »ilirskoga«, Ali je sve 
u Barakovićevu opisu puta fantastično, kao 1 
u njegovu uzoru, Zoranićevim »Planinama«. 


Sam natpis »Vila Slovinka« upućuje nas da je | 


sadržaj djela  rodoljubive tendencije, barem 
uglavnom. Već u »petju prvom« (»Prigoda pe- 
snikova s vilom«) Baraković: priča vili »rasutje. 
otačbine« pjesnikove: 
Od kuda Obrovca poganska nevira : 
pod oblast od kolca naš pogled zatira, itd.) 
To je vrijeme kad se najprije Zoranić iz Ni- 
na, a kasnije Baraković iz Plemića gdje mu 
bijaše pradjedovstvo imanje, zaklanjaju pred 
Turcima u Zadar. : 
Baraković, iako kori svoje Zadrane što se 
iznarođuju, i uopće se tuži na Zadar, štaviše, 


mora da se seli iz njega, ipak mu pjeva zano- 


snu himnu: 
Sunce mi se diči zrakom, 
a misec je svital mrakom, 
danicom se hvali zora, 
a pučinom sinja mora, 
kad je tiho kako mliko, | 
Zadre grade, naša diko itd.7) 


Zašto se je Baraković iselio iz Zadra, nije | 


jasno. Svakako bijaše on pop. glagoljaš, dakle 
čovjek nacionalan; to se vidi iz njegova knji- 
ževnog rada. Zadar se već tada počinjao da od- 
narođuje. Odgojen kao svećenik u proturefor- 
matorskim idejama koncila tridenstoga i jezui- 
ta, došao je u sukob s mletačkom republikom. 
Ova je zadnja u to vrijeme redovito bila u suko- 
bu i borbi s papinskom svjetovnom vlašću, i 


štitila poznatog istoričara koncila tridentskoga. 


6) Ibidem, str. 28. 
7) Ibidem, str. 66. 

(»Storia del concilo di Trento«) fra Paola Sar- 
Pija, protivnika papinstva onga vremena. 


* 


Baraković, kao i Zoranić, nastoji da une- 
se u svoje djelo nove stihovne forme. Stihov- 
nim formama, dotada uobičajenim,  nadijeva 
nove nazive: obični distisi od dvanaesteraca, 
izredani bez prekida, njemu su »pisni skupne« ; 
»strambote« Šiška Menčetića zove »pisni u os- 
moretke«. Strofe od četiri ,osmerca rimovana 
načinom Čubranovićeve »Jeđupke« nazivlje »po- 
luredci« (valjda zato što odgovara prelomljenom 
šesnaestercu bugarštica). Uvodi sonetsku for- 


“ mu od osmeraca i krsti je »zučnopojka« (sona- 


re = zvoniti = zučiti). To je prvi i zadnji put, 
u koliko je meni poznato, da naši stari pjesnici 
udešavaju talijanski sonet prema izvornom 
obliku. Pjesnici prije Barakovića poslužiše se 
Petrarkinim, Ariostovim i Bembovim ljubavnim 
sonetima, ali ih prepjevaše u obične dvanaeste- 
račke distihe sa rimom po srijedi i na kraju 
(Hanibal Lucić, Petar Zoranić.) Evo jednog 
sonetsko gogleda iz »Vile Slovinke« ( ima či- 
tavih pjevanja u ovoj formi): X 


Kad noć pusti misto zori 
jur da svane bili danak, 
pristupi mi žudni sanak, 
pokli tilu trud domori, 

kako svići kad dogori 
do dospitka plami tanak: 
spočela ma biše sladak, 
da ipak mi se u strah stvori, 

jere vidih sklono speći 
strašne sanje pune jada: 
prisni mi se na pol bdeći — 

svitlo sunce da zgor pada, 


9 , 129: 


da je. svita konac mneći, 
gdi si zemlja sva raspada.3) 

Osim »Vile Slovinke« spjevao je Baraković 
dva omanja pjesmotvora: »Jarulu« i »Dragu 
rabsku pastiricu«. I jedno i drugo djelo zaosta- 
je zanimljivošću za »Vilom Slovinkom«, da, jer 
je zanimljivost glavna odlika Barakovićeva. 
»Jarula« (u čakavštini znači ta riječ nasad ra- 
znog evijeća što ga djevojke goje na prozori- 
ma) je niz sadržaja pabirčenih po sv. Pismu 
starog i novog zavjeta, stavljenih u stihove. 
Ovdje Baraković započinje uvođenjem talijan- 
ske epske »ottave« (»Orlando  Furioso« — 
»Gerusalemme liberata«), ali mu je ta stihov- 
na forma ispala vrlo nesretno i neskladno, po- 
gotovo što je htio da održi talijanski jedana- 
esterac: 

Mnokrat pastir, ki za stadom postupa 
al pod jelom, al' pod gustom planikom, 
gdi ga liti od sunašca zastupa, 

pisam složi sam sebarskim jazikom, 
kako da bi izabrana izkupa, 

tako sladi gdi ju sluša sprilikom, 

ne zaradi mudrost ku jima, 

neg za slatkost ka se od nje prijima.9) 

Ovo je jedini pokušaj uvođenja talijanske 
»ottave« u našu staru književnost. Gundulić, 
mlađi za četrdeset godina od Barakovića, poći 
će u »Osmanu« potpuno tragom Tassovim, ali 
će za stihovnu formu odabrati četverostihni 
osmerac čubranovićeve »Jeđupke«, kao trrmu 


već uglačanu, iako je ta stihovna forma p.rekla ' 


lirskoga, i zvuči više lirski. Barakoviću je 
»ottava«, protivno od soneta, ispala nespretno, 
neritmički, kao da je slogove brojio na prste, 
a ne uhom. 


8) Ibidem, str. 136. 
9) Ibidem, str. 248. 

dera 


Za »Dra gu«, nekakvu metamorfozu (»pri- 
tvor<) O postanku Raba, Baraković. udešava 
opet jedan novi stihovni oblik, nepoznat u na- 
sem starom pjesništvu (nešto sličnom formom 
zaodjenuta je Lucićeva »Jur nijedna na svit vi- 
la« — najljepša lirska pjesma naše stare knji- 
ževnosti) : I 


Kad pristanu glasom pćti 
zukne organ ki zagluši, 
zukom krene sve pameti 
i nasladi svaki uši; 
kad se dvigne krst propeti 
tad se svako srce skruši, 
pak na svrhi pastir sveti, 
da blagoslov svakoj duši.19) 


Slažući većinom dvanaesterac, Baraković na 
mnogim mjestima dolazi do muzičke virtuoz- 
nosti, ako se stihovi čitaju čakavskim akcentom 

Ne dobro svrših nič zakletvom od nebes 
zalampa trikrat trič: sve gore strese tres ; 
prez lista osta les, da zemlja strašan ruk 
val mora vaze ples, savi prah vitra huk. j 

Iz bunje zleti zuk, izajde žena van 
poslana s donjih muk, gdi sudi kralj Plutan. 

Nehti stat hip ni čas, riga smrad prez broja, 
rastresen glave vlas, na svakom zmija zja.11) 

Većinom u pričanju i opisivanju hladan, a 
radi razvučenosti i dosadan, kad se na putova- 
nju susretnu s vilom, onda opisuje načinom 
koji se izdvaja i neobičan je kod Barakovića: 
pjesnik našao vilu gdje leži, i makar kaže, »a 
ča reć ne mogu ovdje se ne piše«, pružio je je- 


dan opis koji nije daleko od realističkog opisa 


ljubavnog sastanka dvoje dragih (Petje prvo 


str. 75 — 172). 


9) Ibidem, str. 258. 
1) Ibidem, str. 182. 


y 
Žž 

Barakovićev jezik, kao i njegovih zadarskih 
preteča Zoranića i Karnarutića, vrlo je opor i 
nezgrapan, ako se poredi sa hrvatskim, a 
pogotovo sa dubrovačkim pjesnicima. Upotreb- 
ljava svakojake oblike, prave jezične nagrde, da 
udesi ritam i nađe zgodne rime. Kao ni u Zo- 


ranica i Karnarutića, nema u njegovim djeli- 


ma ni trunka poezije, niti ikakvog pjesničkog 
ukusa. Najsretniji je kad može da umetne na 
desetke mudrih rečenica, koje onda proširuje 
i razvlači uobičajenom retorikom, kiteći ih rit- 
mom i rimama. To mu uvrštavanje mudrih re- 
čenica dosta puta uspijeva za sebe, nezavisno 
od ostaloga, i stihovi mu zvuče kao dobre po- 
slovice: 
Tko žive pošteno na život ne gleda 
zač srce hrabreno prid smrtju ne preda... 
prem ako primine pošteno živući. , 
nikadar pogine, da VP žive slovući.12) 


A ovakvih distiha ima na desetke i desetke sva- 
ko nekoliko strana. često ih donosi pod rubri- 
kom sa strane »Pritač« (»pritač« danas u ča- 
kavštini znači pouka). 

Najveća je nevolja u Barakovićevim dje- 
lima što ima čitavih ulomaka koje nije mo- 
guće razumjeti, pa ni najboljem poznavaocu 
čakavštine. Tome su dosta puta kriva dva raz- 
loga: što mi ne poznajemo potanje savremene 


prilike o kojima je pjesnik pjevao, i što više 


puta on nesumnjivo misli na lične događaje i 
neprilike koje je doživio, a mi ih ne znamo. Ali 
ima i toga što on ne umije da se jasno izrazi, 
pa su nam mnogi dijelovi nejasni. 

Pogotovo je pokazao svoju pjesničku ne- 
spretnost u nekonstruktivnosti »Pakla« sto ga 
je umetnuo u »Vilu Slovinku«. 


12) Ibidem, str. 56. 

H. 
BARAKOVIĆ O DESPOTU BRANKUVIČU 


. Nije moguće prikazati jasnu sliku Baraku- 
vićeva pakla što ga je dao u svojoj »Vili Slo- 
vinci«, jer ga nije ni sam pjesnik jasno zami- 
slio. Vidi se da je, uglavnom, htio da ide za 
Danteom, ali po svojoj prilici, ili nije dobro 
poznavao Danteov »Pakao«, ili ga nije razumio 
(a najvjerojatnije je ovo zadnje). Uz to ima 
očitih tragova iz Vergilijeva opisa podzemnog 
svijeta, i vrlo malo iz sv. Pisma, pa je tako na- 
stao Barakovićev pakao. Lično, Baraković ne 
zalazi u pakao. : 

“Na njegovu putu iz Zadra u šibenik oluja 
ga baci na jedno ostrvo. Tu se sreta sa Osinom 
(sjena), mrtvim duhom jednog njegova savre- 
menika, koji mu priča svoje zgode i nezgode, 
ina naročiti zahtjev pjesnikov, opisuje mu pod- 
zemni svijet, pakao (»U srcu zemlje, znaj u do- 
njoj propasti«14): Najprije se otvara jedan 
ponor koji je taman, pa se zato zove paklom, 
jer je paklina crna. Kad se dođe u dno ponora, 
nailazi se na sedmero vrata koja su okružena ri- 
jekom »Letevkom«, iz koje ko se napije, zabo- 
ravi na ovaj svijet. Karont prevozi duše. Na 
vratima je »Minošan« koji sudi, određuje kaz- 


onu i šalje duše »Plutanu«. Na ostalim vratima 


14) Ibidem, str. 192. 

stoje razne druge straže (»storogi bakovi, kim 
glike reć ne vim«.15) Najprije je »prvo misto 
pakleno tamnosti, ča su tmine«; to je Danteov 
»predpakao«: tu su dječica umrla bez kršte- 
nja, ne trpe muke, ali ne uživaju Božje lice. 
Drugo mjesto zove Baraković »očišćenik«, to 
bi imalo da bude Danteovo čistilište (purgato- 
rij), jer kaže »Griha se očiste zač milost jima- 
ju, pa misto primiste, izajti ufaju«15), ali trpe 
ognjene muke. Zatim dolazi posebno mjesto 
»Eližisko polje« gdje borave oni koji umriješe 
u »tašći ljubavi«: to su oni »kih ljubka strili 
stril, zač ljubav slidiše na svitu svojih vil, ter 
u njoj umriše«17). Ovi idu »od mrte do mrte« 
(mirta) krijući se da olakšaju gorući oganj. 
Tu stanuju kralj i kraljica pakla; kraljica se 
ublaži, ako joj se donese grančica neplodnog 
hrasta sa zlatnim lišćem. Sad istom eto »tretog 
stanja paklenog, ča su vikovne muke«, dakle 
pravi pakao. Tu stoje na vratima straže: »bisan 
pas tri usta otvora« (Kerber), pa »zvir velika 
jima rep kako lav, tri kipa od človika, a od zma- 
ja sedam glav« itd. Baraković, kroz usta Osina, 
ovdje niže svoje reminiscencije iz Dantea, Ver- 
gilija i sv. Pisma, ali nemajući fantazijske sna- 
ge da iskonstruiše nešto svoje, konačno ne pru+ 
ža nikakvu Jasnu sliku pakla, pa moramo mi da 
nagađanjem stvorimo pravu sliku pakla kakva 
ga je on zamišljao. Konačno Osin pripovijeda u 
daljnjem opisivanju puta po paklu da je došao 
ao vrata gdje sudi »Radoman«: 


Upazih človika za vrati sideći, 
komu se prilika ne može izreći itd.!9) 


15) Ibidem, str. 194. 
16) Ibidem, str. 196. 
17) Ibidem, str. 197. 
18) Ibidem, str. 204. 

Ruke spletene verigama, noge okovane du- 
bovim polugama; jedan od đavola hvata ga za 
grlo i rasteže ga kao vuk janje. Na glavi mu je 
nov »klobuk« od ražarena željeza, a oko vrata. 
gvozdeni lanac. Košulja mu je predena od že- 
'ljezne žice, a po njoj plamen liže. Osim unutar- 
njih muka: 

pun jazik žerave zubi škrgutaju, 
vilice nezdrave od žeđe škripaju, 
prsi uzdihaju, od straha trepeću, 
srcem otipaju, goruć pal van meću. 
znutrnja se kreću, trbuh sahne gladom, 
u potribu veću grlo smrdi smradom ; 
u svih udih slabost, u svem kipu oganj, 
u prijazni tamnost, vas pakal reži na nj.19) 

Uz njega stajahu drugovi koji nošahu »ob- 
lasni buzdohan« u zlato zakovan, kao znamen 
vladarske časti. Na upit Osina ko je i zašto je 
tako teško kažnjen, osuđenik se trže slušajući 
»otačni jezik«, najprije se malo postidi i kao 
Sliimice progovori: 

»Juraj sam, reče, ban Smiderski go- 
spodin, despotom prvo zvan, vojvode Vuka sin 
itd.«20) 

Zaslužio sam ove tmine, jer sam bio nezahvalan 
svima koji me volješe, i koji se boriše za me. 
Skrivih oboljenje Sibinjanina Janka i ucviljeh 
mnogu drugu gospodu: Mihajla Svilojevića koji 
je bio »zapleće« Smedereva, Stjepana Musije- 
vića i ostale vojvode koji lomljahu svoja koplja. 
da me obrane od turskoga cara. Svaki odi njih 
zagluživaše darove od mene, a ja sklopih mir 
sa Sultanom i obećah mu da ću mu ih izdati. 
Uhvatih prigodu da Sibinjanina Janka nazovem 
nevirnim što je krenuo na Turke. Naumice pu- 
stih da se sam bije na Kosovu s Turcima, gdje 


) Ibidem, str. 205. 
) Ibidem, str. 206. 


19 
7) 

mu poginuše mnogi vitezovi, a on sam jedva 
pobježe. Tako Turci osvojiše Kosovo do kraja. 
Tim postadoh veliki prijatelj Sultanov, i on, vi- 
deći me njemu sklona, zaprosi moju kćer Mari- 
cu i učini je sultanicom. Od tada položih sve 
svoje uzdanje u Sultana. Ne samo da se voj- 
vode Stjepan, Janko i Mihajlo boriše za obra- 
nu moje države, nego sam kralj ugarski Vla- 
dislav pozajmljivaše mi za ratovanje protiv Tu- 
raka konje, koplja i oklope, a ja nastojah da ga 
izdadem Turcima. Naprotiv nagovarah, himbe- 
no, bečkoga cesara da zavojuje na Turke. To 
je urodilo pravim plodom: Sultan mi oslijepio 
oba sina. 

Tako ja, rođen od plemenitog koljena blago 
odgojen, upropastih sam sebe neodlučnošću. Po- 
slije nekoliko moralnih pouka, — koje Barako- 
vić, redovito, stavlja u usta svakom licu, — de- 
spot Branković završava žalbom što njegove 
muke neće prestati, i ovako služi on drugima za 
izgled. 

Uto Osin opazi drugoga osuđenika »človika 
kakono suseda od moga jezika«, koji živ bijaše 
jedan od glavnih Barakovićevih prijatelja, a 
znanac Osinov, pa tako izgubi iz vida despota 
Đurđa. 


* 


Nastaje pitanje kako je došlo do toga da je 
Juraj Baraković bacio despota Đurđa Branko- 
vića u svoj pakao. Kroz onih 955 dvanaesteraca, 
u kojima je opjevan pakao, Baraković opisuje 
općenito stanje u paklu, priča skupne muke a 
ne imenuje pojedine osuđenike, osim što je prli- 
kazao u dvanaest stihova neimenovanog pri- 
jatelja. Stoga nas još više zanima uzrok s ko- 
jega je ovako opširno opisao despotove muke. 

Je li ova osuda na teške muke nastala pod 
utjecajem netačnoga poznavanja istorijskih do- 
gađaja, kako se dade razabrati iz despotova go- 

vora? Ili su narodne pjesme (bugarštice) iza- 
zvale ovo zlo mišljenje o ličnosti Đurđa Bran- 
kovića? Držim da je jedno i drugo moglo da 
odlučuje u Barakovićevu (preoštrom suđenju. 
Mi danas dobro znamo da je nestreni despot 
Đurađ bio mučenik u životu, da je vodio poli- 
tiku kako će da spasi zadnje ostanke nezavisne 
srpske države. Pa ako je griješio ili sagriješio, 
bilo je to u najboljoj namjeri. Uostalom, ako 
je despot Đurađ slabo prošao u tradiciji koa 
svojih na istoku, ne smijemo da se čudimo što 
je o njemu u Primorju, kad se osjetio turski 
bič, zavladalo u XVI vijeku ovako ružno mi- 
šljenje. Biće zavelo Barakovića da posveti, 


“ uglavnom, dobar dio pakla Brankoviću krivo 


istorijsko znanje i shvatanje despotove politike, 
ali više od toga utjecaj narodnih pjesama koje 
su baš u XVI vijeku bujale u Primorju, i uopće 
na zapadu. To je vrijeme kad se u našem umjet- 
nom pjesništvu nalazi očitih tragova narodnog 
pjesništva, štaviše, kad se u umjetna pjesnička 


odjela unose čitave narodne pjesme koje, ne- 


sumnjivo, doniješe u Primorje Uskoci, i naro- 
dom proširiše. Pa je valjda i posve grdno mi- 
šljenje o karakteru despota Đurđa istoga iz- 
vora. 

Sam Baraković uvodi u »Vilu Slovinku« jed- 
nu narodnu pjesmu, »bugaršćicu« o majci Mar- 
gariti. On tumači postanak ove pjesme:?1) 
Margarita. Baraković imađaše brata Petra u 
mletačkoj službi na galiji, koji poginu kod Kr- 
fa. Nato njezin sin Ivan stupi na more, ali ga 
pogubiše Senjani (Uskoci) kod Korčule. Od 
toga događaja spletena je krasna bugarštica u 
kojoj je opjevana Barakovićeva svojta, pa ju 
je zato i umetnuo u svoje djelo: 

Na pridvraću grada Zadra cvili lastavica, i 
cvileći okasnila, te joj zašlo sunce a zaskočio, 


21) Ibidem, str. 134. 

je mjesec. To nije lastavica već majka Marga- 
rita koja plače brata i sina. Prošetala se pla- 
ninkinja vila, pa upitala Margaritu za jade, a 
ona ih kaže: plače brata Petra i sina Ivana, vi- 
tezove, koje je otpravila svijetloj zori sa isto- 
ka. Ali od njih više glasa nikakova, već što joj 
se ukazaše zli biljezi: preko Zadra preletio ga- 
vran, a crna mu pera oštrapana krvlju. Stade 
ga kumiti i bratimiti da joj istumači zle bi- 
ljege; ona će mu oprati perje suzama. On joj 
ne dao odgovora već odletio u planinu. Vila pita 
Margaritu što bi dala kad bi saznala da su jog 
brat i sin dopali turskog ropstva. Margarita ođ- 
govara da će za brata dati glavu, a za sina iz- 
gorjeti ognjem. Vila je tješi da nijesu dopali 
turskih uza, već joj brata zaludila Grkinjica i 
napojila ga vodom »zabitljivom«, da se ne spo- 
mene sestre; a sina je Primorkinja Cvite, kad 
se sagledaše očima, okrunila vijencem da se 
više ne vrati majci. Plači, majko, ali ne ćeš 
brata dozvati, ni sina dočekati. 

Na prvim stranicama »Vile Slovinke« Bara- 
ković se stao uspinjati uz »Kamenar-stražu«. 
Uspinjanje bijaše teško, ali je on sebi pomo- 
ga0: 

Počeh bugariti pir despota Vuka 

da mi znoj trpiti bude lakša muka.22) 

To je dakle vrijeme kad se »bugarenje« na- 
rodnih pjesama u Primorju pronosilo svačijim 
ustima i sastavljale se pjesme poput one o maj- 
ci Margariti, ma da njihove ljepote ne osjećahu 
naši stariji pjesnici. Ili, ako je koji od njih 


osjetio, nije cijenio vrijednim da udari tragom 


tih ljepota. Ovdje se, kad je govor o Barako- 
viću, nadaje jedno pitanje: zašto Baraković na- 
vodi čitavu bugaršticu o majci Margariti, napro- 
tiv ne čini to za bugaršticu o piru despota Vu- 


22) Ibidem, str. 17. 

ka. Po svoj prilici zato što ona prva pjeva o 
njegovoj rodbini, Margariti Baraković, pa je 
donosi, nesumnjivo, prema duhu vremena, kao 
čast njegovoj obitelji, jer narodne pjesme obič- 
no pjevaju veliku gospodu. Naprotiv pjesma o 
ženidbi despota Vuka (bugarštica »Kad se Vuk 
Ognjeni oženio«) ne zanima ga, ne daje joj 
važnosti, jer za Barakovića, kao i za druge naše 
stare pjesnike narodna pjesma nema književno- 
ga značenja. Hektorović je, prije Barakovića, 
uveo dvije bugarštice, jer su mu dobro došle za 
realističko prikazivanje ribarskog života, i jer 
je htio, za ono vrijeme i one prilike, da bolje 
utvrdi humanu i demokratsku tendenciju svo- 
&a djela. Baraković nam usput pruža jedan po- 
datak i dokaz kako su nastajale narodne pje- 
sme savremeno opjevanom događaju, ali ko je 
sastavljač toga ne iznosi, jer to onda nije imalo 


nikakve važnosti ni značenja. U Bogišićevu iz- 


danju najstarijih naših narodnih pjesama23), 
od stotinjak pjesama, najveći je broj onih koje 
pjevaju Sibinjanina Janka. Štaviše, u posebnoj 
je pjesmi opjevano Jankovo junaštvo na Kosovu, 
i kako ga je pri uzmaku sa Kosova zarobio i 
zatvorio u tamnicu despot Đurađ Branković. 
Sibinjanin Janko je najveći junak u našim bu- 
garšticama, zapisanim kasnije u Primorju. 
Janko se bori za kršćanstvo protiv Turaka, 
brani državu despota Đurđa, a despot ga za- 
robljuje i zatvara u tamnicu. Koje čudo da ga 
za takav čin proti najvećem tradicijonalnom ju- 
naku onih vremena Baraković baca u pakao i 
prikazuje u najtežim mukama? Uostalom, ne- 
sretni despot Đurađ sa svojom ženom ne pro-- 
lazi bolje ni u deseteračkim narodnim pjesma- 
ma koje su bliže kraju gdje je on živio i vla- 


23) Narodne pjesme iz starijih najviše pri- 
morskih zapisa. Biograd, 1878. 

dao. Baraković je mogao ne znati ili ne shvatiti 
politiku despotovu, ali je dobro znao za narodnu 
tradiciju, pa je shvatljiv njegov oštri stav i 


nepravedna osuda u pakao. Po Barakoviću ne 


izlazi jasno poznata istorijska činjenica, da je 
despot Đurađ zarobio u bježanju sa Kosova i 
zatvorio u tamnicu vojvodu Janka. , Svakako 


ističe despotovu izdaju prema junaku koji je . 


mačem u ruci branio njegovu državu, a inače 
kaže da je prouzrokovao »oboljenje« Sibinja- 
nina Janka. Branković dalje tvrdi da je despot 
Đurađ obećao izdati turskom caru rolvada Jan- 
ka i njegove vitezove. 

Mi pak ne znamo, kakvo bijaše kod Barako- 
vića poznavanje naše domaće istorije, pa ne 
možemo da utvrdimo da je on stavio despota u 


pakao prema tome znanju. Inače je Baraković - 


netačan i u drugim navodima. 

Priličnije je da zaključimo da je oštrina Ba- 
rakovićeva prema despotu više prouzrokovana 
glasom narodnog pjevanja, koje u čitavom jed- 
nom ciklusu starih bugarštica uznosi junačke 
.pothvate Sibinjanina Janka. Naprotiv, te iste 
narodne pjesme vrlo malo pjevaju i spominju 
despota Đurđa, a posebno pjevaju njegovu iz- 
daju prema vojvodi Janku. Utjecaj narodnog 
pjevanja na Barakovićevo mišljenje o despotu 
Đurđu je vjerojatniji kad se sjetimo da su baš 
u drugoj polovini XVI vijeka i u prvim godi- 
nama XVII u Primorju cvjetale bugarštice, koje 
će naskoro zamijeniti deseteračke sa novim do- 
gađajima i licima, ali češće sa primjenom sta- 
rih motiva. 

Uz to, nema sumnje ; da pod utjecajem na- 
rodne pjesme, rodoljubni motivi djelovahu na 
Barakovića da baci despota Đurđa u pakao, jer 
je ostao u rodoljubnoj tradiciji svojih preteča. 
Ta se je rodoljubna tradicija kod njega proši- 
rila. Zadarski njegovi preteče (Zoranić i Kar- 

narutić) poznaju samo ime hrvatsko. Zora- 
nić u »Planinama« dolazi u »Perivoj od slave«: 
tu nalazi vilu Hrvaticu (hrvatsku književnost). 
Karnarutić slavi hrvatskog junaka Nikolu Zrin- 
skog (»Vazetje Sigeta gradđa«). Bara- 
kovićeva vila nije više Hrvatica, već Slovinka. 
Odakle ovaj naziv? »Vila Slovinka« izašla je iz 
štampe u Mlecima g. 1614, to će reći trinaest ' 
godina poslije Orbinijeve knjige «Il regno de- 
gli Slavi« (Pesaro, 1601). Orbini je otac »slo- 
vinstva«, pa to ime od njega prihvaća Barako- 
vić prvi, prije Gundulića, Palmotića i Kačića. 
Kao »Slovinac« imao je pravo da, subjektivno 
uvjeren o krivnji, žigoše jednog »slovinskog« 
vladara, ma da žigosanje nije opravdano prema 
našem današnjem istorijskom zranju. 

Međutim, ako se poredi Orbinijevo pričanje 
c despolu Brankoviću s onim što Baraković. 
stavlja ovom zadnjem u usta, iz Orbinijeva pri- 
čanja despot Đurađ ne izlazi tako grozan čo- 
vjek, kakvim ga je Baraković prikazao, a ni 
istorijski razvoj događaja nije kao kod Bara- 
kovića, 

TUGOMIR ALAUPOVIĆ 


Tugomir Alaupović javio se je prvi put sti- 
hovima kad u hrvatskoj književnosti vladaše 
idilska mirnoća u književnom strujanju: bijaše 
to između g. 1890—1895. »Vijenac« bijaše tada 
ogledalom hrvatske književnosti, a brojaše pre- 
ko dva decenija od svoga postanka. Doduše, iz- 
lazili su još »Prosvjeta« i »Iskra«, ali još uvijek 
»Vijenac« zauzimaše prvo reprezentativno mje- 
sto. Roman i novela bijahu prešli iz romantike 
u realizam, skoro bez borbe. Ali u stihovima 
prevlađivaše patriotska romantika Augusta 
Harambašića. To je vrijeme političkorodoljubi- 
vih pjesama, poput »Slobodarki«, i erotičkoro- 
doljubivih osjećaja, poput »Ružmarinki« (ove 
zadnje doživljuju u par godina četiri izdanja), 
jer se tih godina istom javljaše nova kajda u 
poeziji Silvija Kranjčevića, i novi pjesnik u 
Anti Tregiću Pavičiću. Glavno obilježje pjesni- 
kovanja tih godina nosi pečate ili Augusta šenoe 
ili Zmajevo. Uostalom, Zmaj bijaše jedan od 
glavnih uzornika Harambašićevih. Od 1880 do 
1890 glavni su reprezentanti hrvatskog pjesni- 
štva August Harambašić i Jovan Hranilović. 
Dok je Harambašić, uglavnom, rodoljubivi bard, 
Hranilović pod utjecajem prevlasti realizma u 
pričanju (romanu i noveli) kuša u »Žžumberač- 
kim elegijama« i »Pjesmama svakidankama« 

eTo 


da pruži oglede realističkoga smjera, pjesma- 


ma koje dodiruju stvaran život. 
Inače, ako hoćemo da priznamo istinu, to je 
vrijeme kad je hrvatsko pjesništvo zbilja kubu- 


.rilo, i bilo vrlo siromašno i brojem i vrijednošću 


pjesnika, pogotovo: jer znamo da to bijaše ze- 
man kada kod Hrvata roman i novela uzbujaše 
neobičnim cvatom. 

I baš u tome momentu kad su Harambašić 
i Hranilović važili kao dva glavna hrvatska pje- 
snika a Kranjčević i Tresić ne zauzeli prva mje- 
stia potisnuvši gornju dvojicu, oglasi se Alau- 
pović. 

Alaupović, bosansko dijete iz Travnika, uda- 
rio je u prvom svojem pjesnikovanju smjerom 
koji tada jedino i imađaše smisla: gajenje i šire- 
nje bratske ljubavi među raznovjercima istoga 
naroda. Na tu će ljubav da svrati raznovjernu 
braću iznošenje grdne i krvave prošlosti, kad 


se sinovi istoga naroda klahu u korist trećega. 


U tom smjeru izdaje tri pjesničke pripovijesti: 
»Nesuđenicu«, »Krvave uspomene« 
i »Naše rane«. Motivi su to načeti trideset 
godina prije od Luke Botića sa »Pobratim- 
stvom« i »Bijednom Marom«, ali, ma koliko da 
je Luka Botić bio zapažen i cijenjen, izgleda da 
uglavnom ostade neshvaćen, jer tendencija još 
ne bijaše aktuelna. U vrijeme kad je propjevao 
Alaupović, onakva tendencija kakva je u Boti- 
ćevim pjesničkim novelama, pa još prije u pri- 
povijesti »Dilber Hasan«, postala je, i te kako, 
aktuelna. Ona je izazvala one tople stihove 
Alekse Šantića »Ostajte ovdje«. Shvatljivo je 
dakle što dvadesegodišnji Alaupović započinje 
ovako svoje pjesnikovanje. Nema toga pjesnika 
koji u prvim stihovima ne stoji pod nečijim 
utjecajem, bilo domaćim, bilo tuđim. Uže bo- 
sanske prilike, ako pjesnik hoćaše da bude si- 
nom svoga kraja i savremen realnim prilikama, 

natjeraše nesumnjivo Alaupovića da se uputi 


ovakvim tendencijskim pjesnikovanjem. I dok 


u prvom pokušaju (iz god. 1821), u »Nesuđe- 
nici« stoji pod jakim Botićevim utjecajem, u 
»Našim ranama« uznastoja da se obradbom 


oslobodi toga utjecaja. Alaupović stihovnom do- 
tjeranošću, jedrošću izraza i bogatstvom jezika. 


nadvisuje Botića, ali ostaje činjenica da ga je 
Botić idejno pretekao za trideset godina. Dok 
je »Nesuđenica« plod pjesnikove mašte, te svo- 
jom invencijom sjeća na Botićevo »Pobratim- 
Stvo«, u »Našim ranama« poslužio se je isto- 
rijskim motivom iz ljetopisa fratra Filipa La- 
švanina. I dok je Botić bolje uspio u motivu 


svoje mašte (»Pobratimstvo«), a slabije u isto- 


rijskom motivu (»Bijedna Mara«), kod Alaupo- 
vića je obratno ispalo: »Naše rane« znače na- 
predak prema »Neguđenici«, i prema Botiću 
uopće. U Alaupovićevim pjesničkim pripovije- 


stima ima, prema napretku u savremenom pri- 


čanju, dosta i psihološkog motivisanja, u čemu 
Botić zaostaje za Alaupovićem. 

Ma da danas ovakvo rodoljubivo pjesniko- 
vanje, sa epskim pripovijestima i novelama u 
desetercu, nije ne samo savremeno nego ni ak- 
tuelno, ipak se ti pjesmotvori ugodno čitaju. 
Oni su, makar na prvi mah mogu da izgledaju 
knjiški, pisani od mladića koji ih je sreem iz- 
rađivao, i koji, rođen u kraju narodne epopeje, 
umio je da lirskom mekanošću prikazuje epske 
događaje, obradivši sve to izboritim jezikom i 
jedrim desetercima koji pristaju uz najbolje 


te vrste. 
* 


Alaupović poslije ovih triju spjevova na- 


stavlja lirikom. Baš u vrijeme kad se je u hr-: 


vatsku liriku unosila, i teorijom (bečka »Mla- 


dost«, zagrebački »Salon« itd.) i praksom (Vla-- 
dimir Jelovšek: Simfonije, Milan Begović:: 

Knjiga Boccadoro), egzotičnost u sadržaju i 
kozmopolitizam u izrazu i stilu, Alaupović osta- 
je domaćim čovjekom u pjesništvu, i to izrazi- 
tim Bošnjakom. Ma da je tada u najljepšim go- 
dinama, u prvoj mladosti, ma da pozna dobro 
savremenu književnost, a pogotovo klasičku 


starih naroda, on se ne udaljuje od domaće tra- ' 


dicije, ne povodi se za »izmima« koji su onda 
bili u modi. Njemu, domaćem sinu, bosanskoj 
korenici iz vezirskog Travnika, mora da je iz- 
gledalo nakaradnim udariti u književnosti smje- 
rom internacijonalnog modernizma, u vremenu 
kad su Khuen i Kalaj pašovali na zator našega 
nacijonalizma. Njegove su pjesme iz ovoga vre- 
mena pravi odraz punog nacijonalnog osjećaja, 
ali ne onog izvještačenog i pjevanog iz mode, 
već probujalog radi životnih prilika u kojima 
se onda nahođasmo. Dovoljno je da se pročita 
ovaj ulomak iz snažne patriotske elegije »N a 
Unskom mostu« u kojoj mu je uspjelo da 
nađe potpuno adekvatni izraz svojoj rodolju- 
bivoj emociji: 


Med sklopom gor& divno mjesec blista, 
U svjetlu svome večernjicu mije, 
A dolje Una srebrna i čista 
O tvrde stijene svoje vale bije. 
Sazidali ih velikaši stari, 
Da bedem budu krstu i slobodi. 
Slobodo zlatna, koliko se roblja 
Na krilu tvome danomice rodi. 

I sjekla sablja, sijevali handžari 
U divljem bijesu, 
A crni orli i gavrani 
Veselili se pustom mesu. 

Zacvilio je meki zapad cio, 
Kad Zrinski pade, braneć tuđu grudu, 
Al kad je pad&, — unuku je svome 
Zapis6 krvlju mrtvačku osudu! 

A luda djeca krvila se dalje, 
I sjekla sablja, bjesnili handžari, 
Dok na svom tronu, zlatom ogrnuti, 
Veselili se kraljevi i cari. 
Na domu našem vatre potrnute, 
I zadnja greda istrunula kleca, 
AL gledajući oca gdje uzdiše 
Ubojstvu bratskom učila se djeca. 
I divlja vika bijesnog pobjednika, 
I mrtvih glava nepregledno groblje, 
I mahnitanje, smrtno uzdisanje — . 
Sve jedna pjesma i nevoljničko roblje... 
Priuči, zlato, krvavoj se pjesmi, 
Sudbine gore ne smisli ni pak6. : 
Ta jedna krv smo, — aV kucaji razni, 
I jedno srce — ne bije jednako. 
Al jedno nam je djedovski amanet, 
Na smrti otac predaje ga sinu: 
Prokletstvo crno sjedi nam na vratu 
I dajemo ga djeci u baštinu. 
Oko nas strše brda i krševi, 
Al teži udes gnjete zemlju jadnu, 
Pa bratu koru kad izbiješ s usta, 
Još rugaš mu se gladnu... 
Koliko aktuelnosti u ovom čemernom ulom- 
ku koji broji preko trideset godina. 
Alaupović započe pjesnikovanjem vrlo mlad. 
U zbirci štampanih pjesama (»Probrane 
pjesme Zagreb, 1902, izdanje »Ma- 
tice Hrvatske«) ima pjesama čak iz god. 
1883, dakle, kad mu bijaše istom sedamnaest 
godina. Prve mu pjesme nastadoše u vrijeme 
kada u hrvatskom pjesništvu zauzimahu prvo 
mjesto Hranilović i Harambašić. Ta lirika zna- 
čila je nastavak Šenoina rodoljubivog smjera, 
ali prestanak Šenoine jampske deklamatorike, 
koja je uostalom dosta monotona ritmikom. 
Hranilović i Harambašić oslobađaju hrvatsku 
liriku šenoine pjesničke forme i njezina ritma, 

koji su po akeentovanju i ritmovanju dosta bli- 
ski Lazi Kostiću, a podrijetla i ukusa german- 
skoga. Hranilović i Harambašić bliži su narod- 
noj lirici izrazom, stilom i ritmom: otprilike 
onako kao Zmaj. Pače jedan od ove dvojice, Ha- 
rambašić, stoji pod utjecajem Zmajevim u ero- 
tici. Ovo Hranilovićevo i Harambašićevo pjesni- 
kovanje većinom je elegijsko, plačljivo. Prilike 
u Hrvatskoj pod Khuenom bijahu tako teške 
(onamo od 1885—1903), da rodoljubivo pjesni- 
štvo ne mogaše da bude drukčije. To je vrijeme 
kad ponikoše razni elegijski ciklusi (Žumbe- 
račke elegije, Uskočke elegije). 

Kao svaki početnik, i Alaupović je u prvim 
lirskim pjesmama odjek onih dana, i onih pje- 
snika. Pjesme: Na padu Plive, Na Pleši- 
vicu, Tuđinke (I—VII), Mojanđele — 
tiho ljeto, Sjeni očevoj, Zašto stre- 
Piš?, Povratak, U mehani, Jutarnja 
elegija, U noći, Sjećaš li se?, Prvi 
snijeg, Uskrs, Laku noć, Iz tišine, 
Svojoj sreći, Zadnji spomen nijesu, 
po svojoj ljepoti i sadržajnoj vrednoći, ni bolje 
ni gore od najboljih Hranilovićevih i Haramba- 
šićevih pjesama, kakve su u njihovim »izabra- 
nim pjesmama« (izdanja »Matice Hrvatske«). 
Pače, one ih nadvisuju jedrinom forme i bogat- 
stvom jezika. 


Iz nekoliko lirskih pjesama razabira se da 
je pjesnik proživio mali ljubavni roman koji ga 
je potresao, ali koji se je sretno svršio. Iz tih 
pjesama osjeća se pjesnikovo stradanje i bol, 
koji ga dovedoše do sumračnosti, štaviše, do 
pesimizma. To je, valjda, bilo kad mu Ante Tre- 
sić Pavičić doviknu preko javnih odpovijedi u 
književnoj smotri »Novi viek«: »zavij mrki brk 
i otresi nestašnog Amora«. Ja ne bih ovo ni 
spominjao; ali baš iz tih, ili tačnije, povodom 
toga nastadoše nekoje snažne ljubavne pjesme 

Alaupovićeve (»Sjećašlise%« — »Zadnji 
spomen«), a nesumnjivo su iz istog razloga 
iskrsli neki vrlo sumračni akcenti u više pje- 
sama, od kojih ovdje pripominjem vrlo jaku 
»što sagriješih?: Slomljen od boli i ra- 
zočaranja, pjesnik pita veličanstvo božje što je 
sagriješio? Zašto iskra života, koja je istom iz- 
bacila klicu, mora da svene na hladnom vjetru ? 
Usađena nam je klica da gorimo između zemlje 
i neba, pa čemu mora da brzo nadođe razočara- 
nje? Obmana je jaka, i srce vara samo sebe: 
vidi u slatkoj riječi dragu dušu. I on je snivao 
raj, gledao svijet kroz šarenu dugu i vidio svoje 
blaženstvo pa je sve propalo. Kad već nema 
sreće na svijetu, čemu nam je Bog dao da ne- 
prestano sanjamo o njoj? čemu da porazne 
želje lome grudi ,a da se u osjećajima krije 
guja? Zašto čovjek uz čovjeka ne prolazi hla- 
dan? Na sve te upite odgovara) zaključkom: dok 
u nama tinja iskra božja, suđeno nam je lepr- 
šati i izgarati... 

I kroz ovaj zaključak i kroz čitav niz mlade- 
načkih stihova proviruje idealistički optimizam, 
obavit elegičnošću, što bijaše jedno od glavnih 
obilježja hrvatske preporodne lirike. 

Ali naskoro došavši u zeman pune zrelosti 
Alaupović postaje refleksivniji, misaoniji; ne- 
staje sumornosti, a mjesto nje nastupa ozbilj- 
nost, zamišljenost. Pjesnik osjeća u sebi neku 
mutnu »baštinu«, koja nije drugo nego atavi- 


»uz domaće ognjište« gleda svoju dragu, raspli- 
njuje se taj mutni val krvi, i konačno se pita, 
hoće li nestati te crne krvi? U nizu ovih reflek- 
givnih i misaonijih pjesama ide u prvom redu 
»U polusnu«: 

U mekoj noći pjesnik se u polusnu uzvio vi- 
goko gore u nebo. I dok je nabrajao, ili bolje, u 

srcu nosio sve bijede, jedno je razabrao: gore 
vlada ljubav, ali bez boli i bez suza. Na zemlji 
toga nema. On će da bude pjesnik ljubavi koja 
ima da ulijeva melem patnicima, nevoljnicima, 
ljudskoj bijedi. On odbija skepsu, a vjeruje u 
Višnjega, pa zato ne diže ruku da raskopa tajnu 
koja je ljudskom oku skrivena, jer je iznad nje 
savijen prijesto munja i gromova. Ljudska mi- 
sao se muči i ogorčuje sebi život, ali je sve za- 
ludu, jer i danas mrki Kerub čuva Edenovu ba- 
štu plamenim mačem. čovjek hoće da iznađe 
istinu, pa ruši ideale koji su visoko. Tako baca 
u blato sjajnu misao, a mjesto ljubavi širi se 
krvoproliće. Nažalost ne vidi prave evanđeoske 
ljubavi ni kod onih koji bi joj morali pretho- 
diti. Pa moli Gospoda da ga povrati na zemlju, 
neka još gleda ljudsku bijedu, i neka mu bol 
kida srce i dalje, a on će je iznositi u pjesmama. 

Iz ove humanitarne i socijalne ljubavi pre- 
ma ljudskim jadima razvi se čitav niz pjesama 
koje nazva »seoskim elegijama«. Makar je tim 
pjesmama naziv banalan, one sadržajem unose 
socijalnu kajdu u njegovu poeziju. To socijalno 
obilježje u pjesmama pokušao je desetak godi- 
na prije Hranilović u »Pjesmama svakidanka- 
ma«, ali neuspjelo. Hranilović, iznijevši desetak 
općenitih slika iz života čiji se prizori zbivaju 
ma bilo gdje na svijetu u gradovima, napunio 
ih je propovijedanjem pouke koja ubija svaku 
neposrednu emociju. Naprotiv, Alaupović uzna- 
stoja da ovom nizu socijalnih pjesama podade 
lokalni kolorit iznoseći slike iz bosanskoga ži- 
vota i nastojeći da ih prikaže što realističkije, 
i sadržajem i živom narodnom metaforikom. 
Takva poezija, u vrijeme kad ju je Alaupović 
iznosio, nije bila moderna, nije odudarala u dne- 
vima kad su jedni bili zauzeti čistim »moderni- 
stičkim artizmom«, a drugi skrajnjim nacijona- 
lizmom. Danas je socijalna kajda u poeziji ne- 

samo moderna, nego je glavno obilježje najno- 
vije pjesničke generacije. Međutim, kod Alaupo- 
vića ne bijaše ona odaziv kakvoj modi, već osje- 
ćaj srca potekao iz zornog gledanja pučkih jada. 


U zbirci izdanoj od »Matice Hrvatske« ima 


tek nekoliko tih slika (Iščekiv j 

I ! anje, Ige- 
ljenik, U kahvi, Staroj kuli, Dvije 
slike, N a pri peci), ali je iza &. 1902 na- 
orka o socijalnih slika, da bi sabrane 
sastavile zbirku. Donosim jednu i j 
rata na ogled; : ZRNA 


150 


SUSRET 


U daljini Viri komad vedra neba, 
čađave se magle trgaju i blijede. 

Ulica je duga, mokra, otegnuta, 

Lampe jedva dršću k6 da svjetlost štede, 
A odozgo sa dna međ svjetinom mnogom 
Probija se momak sa drvenom nogom, 


Jedva koje oko da mu pogled baci. 
Zakopo se svatko u rođene brige. 
Svoje grlo gori. Slavu i megdane 
Pričaće i tako domorodne knjige. 
Sreo sam mu pogled. Ja to oko znadem 
K6 i jelu što mu viš! kuće ge penje — 
I u trenu svu sam Pročitao dušu, 
Bolove i brige pod kojima stenje: 
»Stoji li mu uzgor sljeme i starina, 
Kako nose njive i usjevi jari? 
Teška zemlja osta na nejakoj ruci, 
Čim će da se vatra na ognjištu žari? — 
Janje li se ovce, klepeću li zvona 
Stoji li mu tvrda na riječi ona? j 
Kako li će proći potok Pokraj pralja? 
Rekla uzet momka, hoće li bogalja?« 


Srele nam se oči, a u času tome 
Nisam mog6 naći milostive riječi, 


Osjećo sam samo, kako mi u mozgu 

Kroz žilicu svaku gorak odjek ječi, 

KG kad cvili kamen pod drvenom nogom 
Ion jedin plače međ svjetinom mnogom. 


Pomico se teško, sporo, nesigurno 

Kroz ulicu dugu nepoznatim gradom, 
Ja sam za njim gledo sa sakatom mišlju, 
S prelomljenom nadom... 


Ako ikada, to je danas ova poezija i aktuel- 
na i moderna. Inače, Alaupović je, i sadržajem 
i formom, čisto nacijonalan pjesnik. Njegovu 
sadržajnu nacijonalnost iznio sam i razložio kroz 
ovaj prikaz; o njegovoj nacijonalnoj formi u ri- 
ječima, stilu i izrazu dalo bi se iznijeti toliko 
toga da bi ovaj prikaz postao jezičnom građom. 
Ta je nacijonalnost u sadržaju i formi, valjda, 
uzrokom da se u nas — na zapadu gdje je dje- 
lovao — posve malo, ili skoro ništa, nije o nje- 
mu pisalo. Borba »starih« i »mladih«, tradicijo- 
nalista i »moderne« nije ga zahvatila, a zapravo 
ga se ni dotakla. Te su borbe kod nas nastale 
i vodile se dugo godina pod utjecajima tuđin- 
skih unosa. Alaupović pjevaše iz pobuda i pod 
dojmom domaćih prilika, iz gledanja na život 
naroda, pa zato ni traga kod njega ičijeg tu- 
đinskog književnog utjecaja. Biće to razlog što 
ne bijaše za onda moderan. To ne znači ništa 
kad se zna da su naša umjetna velika djela os- 
novana na nacijonalnoj građi (Gorski Vijenac, 
Smrt Smail-age Čengića), i da ubrajanje u mo- 
dernost po savremencima ne zajamčuje ni vri- 
jednost ni trajnost književnom radu. 

MEDO PUCIĆ 


L 


: Prošlo je sto godina od rođenja Meda Pu- 
cića (1821—1882) a da se niko nije sjetio dra 
našeg velikog čovjeka. Više negoli pjesničkom 
vrijednošću svoga rada, zaslužio je Pucić častan 
mm as rijedak rodoljub i kao značajna i 

vidualna pojava u pr. j Š 
o a praskozorju našeg na- 
Rođen u Dubrovniku od vlasteoske obitelji 
u kojoj se čuvaše kulturna i književna tradi- 
cija od vjekova, on je te tradicije prihvatio 
te ih vremenom prenosio na čitav naš narod. 
Stari su naime Dubrovčani odvajkada bili po- 
nosni sa svoga »dubrovčanizma«, i nijesu ni- 
kada htjeli da se odreku toga svoga partikula- 
rizma koji ih obilježavaše i u politici i u kul- 
turnoknjiževnoj tradiciji. Iz svoje porodice, da- 
kle, donije Medo Pucić obilježje književnoga na- 
stojanja, ali sobom nosaše iz porodične tradicije 
jedan upečatak koji ga činjaše sumornim, a 
valjda stoga, u politici vrlo malo aktivnim 
spram svoje moći i svojih sposobnosti. To je 
ra jd ni pm je sam zabilježio u stiho- 
Svakome se hoće nać lijeka, 
Vlastelinu nikad do vijeka. 


(»Cvijeta«) 
152 


Tako se rodio trinaest godina poslije ukinuća 
vlasteoske republike po Napoleonu, u njegovoj 
aristokratskoj obitelji mora da vladaše još uvi- 
jek žalost za izgubljenom slobodom, ali (budimo 
iskreni) i tuga radi izgubljenog privilegovanog 
porodičnog položaja. Pucić piše ove oštre riječi: 

Ama, Francuz, od Boga prokleti, 

Na njega ću, dok je sile, jadat 

I na ovom i na drugom svijetu; 

On nam ote božji dar, slobodu 

Prirođeno s koljenom gospodstvo... 
(»Cvijeta«) 

Školski odgoj, doduše, bijaše tuđinski, te 
Pucić krenu u Padovu na više nauke, ali kućna 
književna tradicija bijaše »slovinska«, pa je 
razumljivo da se je kao mladić od dvadeset go- 
dina pridružio ondašnjem slovenskom  prepo- 
rađanju drugih krajeva. Jer u Dalmaciji, kojoj 
tada pripadaše i Dubrovnik, ne bijaše u vrije- 
me Pucičeve prve mladosti (oko g. 1840) ni- 
kakva traga narodnom preporodu. I kad je opa- 
zio da se tih godina bude i Srbi i Hrvati, pjeva 
pjesmu »Braća« (u Padovi g. 1841), a ta su 
braća »Hrvat« i »Srbljanin«. Piše »Bosanske 
davorije«, i pozivlje Bosnu da učini što je 
već učinila Srbija. U »Slavjanstvu« (£. 
1841) zanosi se idejom panslavizma, pa zove 
žišku, Groznoga, Dušana, Sobjeskoga, neka po- 
mognu sa neba. I kad se je tih dana (g. 1841) 
upoznao u Veneciji sa Janom Kolarom, u po- 
sebnoj pjesmi »Ivanu Kolaru« obećava 
da će se kao »Iliro-Slavjan iz Dubrovnika« bo- 
riti za Sveslavenstvo. Sve su pjesme iz prvih 
dana mladosti vedre, pune zanosa i optimistič- 
ke vjere u narodnu budućnost, koliko one ispje- 
vane za nauka u Padovi (1841—1848), toliko 
one u Beču (1844). Kroz g. 1845 proputovao je 
Pucić Hrvatsku i Srbiju, ali regbi da ga nije na- 
rodno stanje oduševilo ni amo ni tamo. To se 

jasno razabira iz ovih stihova u pjesmi »Na 
grobu Danta Alighiera (iz g. 1848): 

—— — — —> 1 ja za mladosti 

Svu obiđoh očevinu svoju, 

Ne bi P jošte našo' slobodnosti 

Živo sjeme gdjegod sahranjeno 

Pod gomilom djedovskijeh kosti; 

I nesrećno tad spoznah koljeno 

Dobre volje puno, dobre ćudi, 

U divljaštvu (lele!) zarašteno. 

Kad početkom godine 1844 Dr. Ante Kuzma- 
nić pokrenu u Zadru »Zoru Dalmatinsku«, pri- 
družuje se Pucić, zajedno sa svojim dubrovač- 
kim književnim drugovima i prijateljima An- 
tunom Kazalijem i Augustom Kaznačićem, to- 
me književnom pokretu, čija svrha bijaše da se 
i Dalmacija pridruži narodnom preporodu pre- 
ko Velebita. Po svoj prilici Pucićeva  namje- 
ra bijaše da se posveti narodnom radu, ali bi- 
će da se ne mogaše snaći ni u Zagrebu ni u 
Beogradu. Stoga je godine 1846 prešao u Ita- 
liju i postao dvoraninom na vojvodskom dvoru 
Burbona u Luki, a zatim komornikom u Parmi, 
i tu osta do godine 1848. Narodno komeša- 
nje kod Hrvata i Srba g. 1848 zanijelo ga, te 
on početkom godine 1849 doleti u Zagreb iz Ita- 
lije, ali se naskoro razočara ispatkom događaja 
onih dana. Poslije toga vraća se u Dubrovnik. 
i tu ostaje do smrti, osim onog petogodišta 
(1868—1872) što ga je proveo u Beogradu kao 
odgojitelj kralja Milana (Obrenovića. Kad g. 
1860 Dalmacija započe narodnim buđenjem, 
Pucić sav pregnu da radi književno oko oprav- 
davanja toga preporoda, koji se tada uglavnom 
sastojaše u borbi da se narodni jezik uvede u 
javni život, a istisne nametnuti talijanski. Po 
treći put javlja se oduševljenje kod Pucića, i 
on tada prevodi na talijanski jezik Mickijeviće- 
va predavanja o našem narodnom pjesništvu i 

raspravu Rusa Bođanskoga o slavenskoj narod- 
noj poeziji, da uvjeri domaće ljude, odgojene 
talijanskim jezikom, o veličini i prednosti što ga 
ima naš jezik. . ' 

Kađ ono godine 1878 njegov gojenac kralj 
Milan krenu na iKosovo, zapjeva zanosno (u 
»Slovincu«) : , 

Ta »otpusti svoga roba, Bože, 

Pošt! uočih Spasitelja« sada 

Uskliknut pod sjedinam može 

Milanove mladosti nastavnik. Kus 

A kad ge njegov san o oslobođenju Kosova 
nije ispunio, doda u izdanju »Pjesama« (£. 
1879) ove stihove: 

Pjesma laž je, pjesma san, 

Pjesnik luda, pjesnik pjan! 

Naša slava drugo nije 

No ko prije 
Boležljivo maštanije itd. 

Kako se vidi, osnovno obilježje lično svega 
Pucićeva rada jest patriotizam, ali je Pucić r0- 
doljub koji lako klone čim se ne ispuni sve ono 
što on zamisli i zaželi, i onda u njegovim stiho- 
vima odjeknu nagli prijelaz od najvećega za- 
nosa do skrajnoga razočaranja, i do neke su- 
mornosti. Ogromna većina njegovih pjesama 
puna je rodoljubive tendencije, pa i sama »Cvt- 
jeta« nije bez toga, iako lokalnog, patriotizma: 
u njoj oplakuje propast dubrovačke slobode, a 
sama misao o žrtvi, koju hoće da učini kapetan 
Drago zavjetom da će vjenčati javnu grešni- 
cu, ima mesijanističku tendenciju, da nijedno 
otkupljenje ne dolazi bez velikih ličnih žrta- 


va, pa ni narodno oslobođenje i ujedinjenje neće. 


doći bez toga. 

U jednu riječ, sve Pucićeve pjesme nose 
obilježje njegova Života, pa ako ge može uopće 
da govori o pjesničkoj iskrenosti, to je ona u 


Pucića nesumnjiva. Po njegovim = pjesmama. 

možemo da tragamo za čitavim njegovim živo- 
tom. Štaviše, baš Pucića možemo da iznese- 
mo kao primjer gdje se čitav karakter lica od- 
razuje u njegovim stihovima, jer, u koliko on 
bijaše pjesnik, on je liričar. Doduše, on je is- 
pjevao i dva epska pjesmotvora: »Karađur- 
đevku«i»Cvijetu«. Dok je prvi imao da 
bude heroički epos, »Cvijeta« je zamišljena 
kao romantički epos; a u stvari ona to nije, jer 
ima malo, ili nimalo, u njoj epike. Ni jedno ni 
drugo djelo nije odgovorilo pjesnikovoj namje- 
ni: »Karađurđevku« možemo da nazovemo ep- 
skom pjesmom, a »Cvijetu« romantičkom no- 
velom ili pjesničkom pripoviješću. Druga i dru- 
gačija dužina traži se za epose, bilo herojičke, 
bilo romantičke. Po vremenu, u nizu naših ro- 
mantičkih pripovijesti, »Cvijeta« dolazi kasno. 
G. 1862. izlazi prvo izdanje Pucićevih »Pjesa- 
ma«, ali se u njemu nalazi jedva »komad pje- 
sme« iz »Cvijete«. U drugom izdanju g. 1879 
zabilježeno je da je prvi dio pjesme ispjevan 
.£. 1856, a drugi dio g. 1862. Po svoj prilici, Pu- 
cić tu svoju »pjesan« izrađivaše do pred kraj 
života. »Cvijeta« je plod Pucićeve kulture. Lič- 
ni znanac i prijatelj, pa obožavatelj Adama 
Mickijevića nadahnjuje se njegovim »Dziadi- 
ma«, ali vrsta kompozicije i manire prikaziva- 
nja postadoše pod čisto talijanskim utjecajem 
starijih i novijih romantičkih novela iz prve 
. polovine XIX vijeka. Onaj plačljivi sentimenta- 
lizam, ona nabujalost osjećajnosti uglavnom je 
izvora romanskoga, i to talijanskoga, jer Itali- 
jom do pojave Carduccijeve, a to je do g. 1870, 
prevlađuje još uvijek pjesništvo bolećive ro- 
mantike. Od smrti Leopardijeve (1837 god.) do 
Carduccijevih »Novih pjesama« (g. 1871) u ta- 
ldijanskom pjesništvu još uvijek vlada romanti- 
zam Grossija, Pratija i Aleardija. To je vrijeme 
silnog opadanja talijanske poezije. Stoga, ako 
g. 1870 Franjo Marković pjeva »Kohana i Vla- 


156 


stu«, nema tome zamjere, makar to bijaše ne-- 
savremeno spram razvoja 1 napretka . mn 
skoj poeziji toga vremena. Pucić je rom s 
utjecajem svoga starijeg savremenika n _ 
Kazalija, jer se nesumnjivo za njime pra m: 
je u »Cvijetu« umetnuo, niz lirskih nm oj 
pjeva Cvijeta. Baš ovo umetanje najviše ooo 
i oslabljuje onaj dobri utisak što bi, iako u :# 
loj mjeri, mogla da ostavi »Cvijeta« kao o i 
na; a to prvi započe Kazali u »Zlatki«. itav 
prvi dio »Cvijete« većinom je miz lirskih pje- 
sama sastavljenih u cjelinu, a nije inače, ni u 
drugom dijelu, osim drugog, trećeg i petog pje- 
vanja gdje dolazi opis oluje, razgovor + ; 
kapetana Draga, pa Cvijetino pričanje. m 
mo četvrto pjevanje uneseno je čekrnpsći ae 
skih pjesama koje upravo smetaju prena tas 
nošću, dotada . i g Kik u ep 
i ilo koliko oni puni lr MTV 
kota lijepa u »Ovijeti«, zamišljenoj kao 
romantički epos, to su neki lirski ulomci. Spo- 
minjem u prvom pjevanju prvog dijela razgo- 
vor evijeća sa djevojkama; u petom pjevanju 
prvog dijela djevojački zbor: 
'Teci, vodo studena, 
U dragog do dvora, 
Cvati, ruža rumena. 
Kad se vrati sa mora, 
Nek je šta će trgati, : 
Nek je šta će davati itd. kin 
Pa onda ona apostrofa ili bolje himna Ka 
ru kojom započinje drugi dio, i rest: dije 
vo pjevanje: Sinje more, primorski odore oma 
Uostalom, treba istaknuti da je Pucić zamislio 
i počeo da pjeva »Cvijetu« u vrijeme kad je 
romantika bila zapravo u opadanju, au so 
sve to više prodirala neka sentimentalnoa bo! . 
ćivost koja pogodovaše ličnoj sentimentalnos i. 
To je vrijeme Kazalijeve »Zlatke«, Botićeve 

»Bijedne Mare« itd.; a gve i ispi 

jer A talijanskih stihovanih novi 20 sei 
jeg ik 5 okt 2 ili Pratijeva »Ar re 
di i ii .. je Pucić u »OCvijeti« uspio 
Pe > V . a ono Vrijeme, u manjim ul e 
ih o cjelina djelo je neuspjelo. sb 
ti a u svojoj zamisli »Cvije- 
udečaa nai 20 U izvedbi. On je zamislio ne- 
sol BE jeg potresno, da bi i danas to 
dja: A moa Aaa Za potresnu trage- 
dila baiee orba čestitog pomorca koji 
s ak > žrtvu za spas svojih drugo- 
shvatanja Preašed e a ona i 
jako uvrijež j ude en 
a a oja i... da će ih pieeesa ian 
odaje a , rugoj slom srca i doživotne 
ot: jj s ii iro grešnicu — ato mora da 
oi: i je da je ta njegova lična žrtva 
:ogoka Kake njegove drugove od brodoloma. 
Lai Por je 1 duši neporočne djevojke 
dufina Libe onako nemilo iskasapila, Neu- 
da spasi dragom (isl ja ta E o em 

dla: 0, Jak, nacijon 
< zara ol oevai. tra hoće da on 5 ag 
skoka x: nevjenčana, kao sramotnica, Svi 
1 samenje, svak misli da ima pravo 


kivne sudbine, ] čuj 

» kad čuje vijest o žrtvi 
| Sudbine ; O Žrtvi k 
voj, koja bi imala da NJU usreći, ispać e 
ši ong » ISpaćena pada 

Koliko li 

S potresnoga u ovi isli 

a no, m zamis ! 
ef Ni to, deseterački, hladno E ž 
. PJesnik po svojim umnim zamislim er 
mili Par i kra iskazivanju onoga št ia 
iJja0. Ovo zadnje je i j 

ado dun ed dai Pozitivne strane u 

aji tuđinski, gradivo je domaće. Kao mek i 

morac glavni događaj postavio je na Primorje 
(u Dubrovnik), i dobrim dijelom se događa na 
moru (kod Dubrovnika). Time rau se pruža pri- 
goda da opjeva Dubrovnik (»Dubrovniče, malo 
mjesto itd.«), slavi njegovu slobodu -u prošlo- 
sti, kao i Gundulić. Ali ide i dalje: U trećem 
pjevanju prvog dijela opisuje dubrovački škver 
(Gruž) i život na škveru, a to bijaše izvor du- 
brovačkoga bogatstva za vrijeme republike. 
Nesumnjivo, ovo je pjevanje, sa drugim pjeva- 
njem u drugom dijelu gdje se opisuje život mor- 
nara i broda na moru, dalo prvi poticaj Vodo- 
piću da napiše pripovijest »Tužnu Jelu«, najpo- 
pularniju knjigu u Dubrovniku i okolini. A sam 
Ivo Vojnović priznao je da mu je Vodopićeva 
»Tužna Jela« nadahnula pripovijest »Ksantu« 
(Stari grijesi) i dramu »Ekvinocij«. U prvom 
pjevanju drugog dijela »Cvijete« Pucić, zsodnim 
refleksijama, opisuje more i prikazuje njegovo 
značenje u ljudskom životu, a u drugom pje- 
vanju nastoji da prikaže život na brodu za vri- 
jeme noćne oluje. Ovo načeto gradivo donosi 
kasnijoj našoj književnosti dobru popularnu 
Vodopićevu »Tužnu Jelu«, i potaknu svu onu 
toplu Vojnovićevu ljubav za umjetničkim pri- 
kazivanjem dubrovačkoga života. Nastavak ove 
ljubavi urodiće umjetničkom kulminacijom u 
»Dubrovačkoj Trilogiji«. (Tvrdi se da je Voj- 
nović u gosparu Lukši prikazao Pucića). Valj- 
da je baš u ovome glavno značenje Pucićeva 
književnog rada, a njegova »Cvijeta« stiče pra- 
vo na uvaženje u razvoju naše književnosti na 
Primorju. Inače, književna vrijednost »Cvije- 
te« leži više u pjesnikovim namjerama, negoli 
u njezinoj uspjelosti. Ali Pucićeva »Cvijeta« 
nije u tome osamljena pojava, jer se nešto slič- 
no može da kaže za mnogi pjesnički pokušaj 
naše starije književnosti, a i one savremene 
Puciću: da im je značenje i vrijednost više na- 
cijonalno-kulturna, negoli književno-umjetnička. 

Svakako, u našoj književnoj istoriji, kad se bu- 
de spominjalo Pucićevo ime, ono će vazda biti 
vezano uz njegov pjesnički Pokušaj »Cvijetu«. 
Drugo njegovo pjesnikovanje nema ni izdaleka 
ni vrijednosti ni književnog značenja, kao 
»Cvijeta«. 

II. 


Kad se ovo zna, onda nije nikakvo čudo da 
za Pucića, bijaše presmion korak: napisati he- 
rojski epos. G. 1845, za vlade kneza Aleksan= 
dra Karađorđevića, Pucić proputova Srbiju, i 
godinu dana kasnije prijeđe u Italiju. Tu, u Ita- 
liji, zamišlja epos u kojemu će opjevati junačke 
pothvate Karađorđa. Na tom djelu rađio je tri 
godine (1847—1850). Epos ima tri pjevanja. 
(zovemo ga epog, a u stvari je samo epska pje- 
sma po dužini), Odabrao je strofu od osam sti- 
hova, rimovanu u načinu talijanskih »ottava«. 
U ovom su metru i formi spjevane talijanske 
epske pjesme, u prvom redu Ariostov »Orlan- 
do Furioso« i Tassov »Gerusalemme liberata«. 
Ali, dok je stih u talijanskom jedanaesterac 
(endecasilabo), u Pucića je narodni deseterac. 
To je već nesklad: narodni stih i talijanska 
strofa u rimovanju. 

Epos počinje momentom kada Karađorđe 
izbjegnu preko Save. Pred stravom od Turaka 
narod grne k Savi, a vila tuži sa klisure nad 
narodnom nevoljom. I odmah, iza ovih četrna- 
est uvodnih strofa, pjesnik zalazi u prošlost Srp- 
skog naroda, od njegova dolaska iza Karpata 
pa do ustanka pod Karađorđem. Podrobno slavi 
junačka djela Vožda, pa zatim nabraja kulturni 
rad pod njegovom vladavinom. Upušta se pota- 
nje u nabrajanje zgoda i uzroka sa kojih je 
Karađorđe, u momentu slabosti, napustio Srbi- 
ju. Radi tog napuštanja kune ga vila, pa mu 
proriče da će poginuti zasjednički, i tako ispa- 

štati časovitu pogrešku kao mučenik. Onda. spo- 
minje ponovno oslobođenje Srbije pod Milošem, 
koga zato slavi, ali ga ne pušta bez ljuta prije- 
kora sa tiranstva i toliko prolivene pravedne 
krvi, kličući: 

Kojom mjerom sudio si bratu, 

Tom ćeš mjerom i sam dobit platu. 

Drugo pjevanje počinje opisom ravnice okolo 
Moskve, jer se tu nalazi Karađorđe već četvrtu 
godinu otkada je pobjegao iz Srbije pred Tur- 
cima. Iz toga kraja on neprestano čezne za do- 
movinom, pa se napokon otisnu iz Rusije, dohrli 
do Dunava i proveze se prijeko. Stojeći na obali 
sjeća se svoje mladosti, kako se zagledao u Jel- 
ku iz Jagnjila, te je tamburicom izmamio, sret- 
no ujagmio i doveo u Topolu na vjenčanje. Ga- 
nut je tim mladenačkim vedrim uspomenama. 
Ušavši u zemlju čuje iz daleka gdje čobanče 
pjeva pjesmu o prvom Karađorđevom ustanku 
na dahije. To junaku tjera suze na oči. Jašući 
naprijed spazi jednu kolibu, ka kojoj svrati, i 
nađe staru domaćicu koja ga pogosti medom i vi-, 
nom, pružajući mu znak gostinstva: s6 i hljeb. 
Ugošćen, zađe k mobi u polje, pa im se pridruži 
i prihvati srpom  žnjeti, da su mu se divili. 
Pjesnik opisuje mobačko veselje kod mladosti, 
a međutim Vujica, kod koga toga dana bijaše 
moba, prepozna nekadanjeg svojeg gospodara. 
Sada Karađorđe razvi Vujici svoje nove osnove 
o zavojevanju na Turke i oslobađanju kršćan- 
ske raje na Balkanu pod okriljem udruženja 
»heterije«. On je spravan vojevati pod vlada- 
njem Miloševim. To neka dojavi Vujica Milošu 
Obrenoviću. 

Treće pjevanje sadržava Karađorđevu kata- 
strofu: Noć je, dan prije Voždova umorstva u 
noći. U toj noći pjesnik oživljuje sve prazno- 
vjerice o duhovima: tence, vukodlake, more, 
vještice; pa. u promjenu, dolazi i kolo vila. Vila: 

planinkinja dozivlje Miloša Obrenovića, a ovaj, 
nagovoren od žene, zasnuje ubistvo Karađor- 
đevo. Vujica je donio poruku, ali Miloš, potican 
od žene, sklopi tajni ugovor sa Vujicom da 
uklone Vožda sa svijeta. Dok se ovo događa, 
Karađorđe ide na mjesto gdje se dogovoriše 
da će dobiti odgovor. Junak u kolibi ne sluti 
dobro, pa se monologom zaklanja pod barjak, 
S kojim je vojevao za krst i slobodu. Napokon 
usne, ali u tom svojem zadnjem snu križaju 
se u uspomenama vedre i vesele zgode sa mrač- 
nim i tužnim nezgodama, dok se ne sjeti one 
zgode kad je kao čobanče pasao stado: Jedno- 
ga dana došao siloviti i hiroviti aga, pa mu stao 


goniti i ubijati stado ni za što, a mladi ga Đor- . 


đe ubio, pa s toga čina mora da bježi iz sela 
njegova obitelj i sva zadruga, iz straha pred 
osvetom. Stari Đorđev otac klonu u bježanju i 
uputi se natrag da prokaže vlastima sina, jer 
bolje da on jedan pogine, nego da svi pate. Sta- 
ra majka moli i zaklinje da toga ne čini, i kad 
joj to ne uspije, ustaje protiv staroga; a neko 
opali pušku, i stari pogibe... I sada se u snu 
javlja Đorđu mrka sjena očeva i približuje mu 
se, i upire mrtvačke oči u njega... Karađorđe 


se prenu, prestrašen —au taj čas zasjeda na- 


ovali na njega i udari ga najprije sjekirom, a 
zatim opališe puške: 
Gledaj! na tlim mrtav Vožd počiva, 
Krstaš barjak lice mu pokriva. 

Pucić, dobro upoznat sa klasičkim epopeja- 
ma (Ilijadom, Odisejom i Enejidom), i to u ori- 
ginalu, a onda talijanskim umjetnim epskim 
pjesništvom, naročito Tassovim  »Oslobođenim 
iseruzolimom«, zamisli da proslavi junačkog 
mučenika Karađorđa. Suvišno je dokazivati da 
Pucić dobro poznavaše klasike, kad znamo da 
je preveo dobar dio »Odiseje« iz grčkog origi- 
nala (I—XII pjevanje), ito tako da je prvih osam 

pjevanja preveo našim epskim narodnim dese- 
tercem, a ostala četiri prevedena pjevanja po- 
kušao da isklada u stilu naših bugarštica, i to 
samo se služeći petnaestereem. U ovom slučaju 
Pucić je intuirao nešto zgodno: širina našeg 
starinskog epskog stila odgovara duljini grč- 
kog i latinskog heksametra, a nije isključeno 
da je iz toga izvora i potekao. Ne manje, Pucić 
poznavaše talijansku epiku, osobito Tassovu. 
Utjecaj klasika dade se osobito pronaći u ne- 
kim momentima epske opširnosti, poimence u 
opisnim poredbama koje susrećemo kod Ho- 
mera: 
Tako često na moru se vidi, 
Kad valovi gdje se natjecaju 
Uzastopce jedan drugog slidi, 
*“ Gomile se treskom dovaljaju; 
Sve se more u pjenama ridi, 
Spile mu se bukom odzivaju, 
Sad će, misliš, vas kraj razlomiti, 
Primorje će cijelo potopiti. 


Al na kraju boju obiknute 

čekaju ga crne klisurine. 

Kad li lupne u njihove skute, 
Vas se zdrobi, smrvi, skrši, zgine, 
A vraća se kroz razlike pute ' 
Vas zasramljen svoje u dubine, 
Pa na slavu tog kamena naga 
Još ga viencem kiti morska vlaga. 


Ima dosta toga što potsjeća na Tassovu ep- 
sku maniru. Najprije, služi se Tassovom stro- 
fom, zatim ima koješta u opisima i poredbama 
što je izrađeno pod utjecajem Tassa. Pa i gor- 
nja poredba tassovskog je izvora: 

Ma cone alle procelle esposto monte, 

Che percosso dai flutti al mar sovraste, 

Sostien fermo in sć stesso i tuoni e | onte 

Del cielo irato, e i venti e P onde vaste... 
Canto IX. strof. 81. 

Ima dosta toga što opominje na Gundulića 
iz »Osmana«. U jednu riječ, Puciću nije nedo- 
stajalo kulture za shvatanje pjesničke kompo- 
zicije u jednom eposu. I on u tome poslu bijaše 
na svome mjestu, jer mu sprema nije nimalo 
nedostajala. Ali mu je, uopće nedostajao dar za 
epiku, pogotovo herojičku. Sin dubrovačkih ari- 
stokrata, po krvi vjekovima razmešanih, kadar 
da bude dvorski vitez, a ne junak na maču, 
bijaše prikladniji da pjeva romantičke zgode, 
pa je zatoou »Cvijeti« bolje uspio. Ali kako. 
uopće bijaše više stvoren za liriku, nije mu 
ni »C vijeta« vrlo uspjela, ili tačnije rečeno, 
nije dao ono što je zamislio. Makar dobro po- 
znavaše našu narodnu epiku, i makar se na 
mjestima vidi očito njezin utjecaj, on nije 
težio za time, da joj podražuje. Išao je za time 
da stvori herojički epos umjetničkoga kroja 
od raznih umjetnih primjesa (klasike, ro- 
mantike Tassove i Gundulićeve, i naše na 
rodne epike), ali mu je nedostajao onaj asimi- 
latorski duh, koji baš godinu prije pokaza Ivan 
Mažuranić u »Smrti Smail-age Čengijića«. Jer, 
kako napomenusmo, Pucić zamišlja »Kara- 
durđevku« god. 1847, godinu kasnije negoli 
Prvi put iziđe iz štampe Mažuranićeva epska 
pjesma, i baš u godini kada prvi put bje štam- 
pan Njegošev »Gorski Vijenac«. S jedne 
strane uspjeh Mažuranićev, s druge, posveta 
Njegoševa heroju topolskome, mora da su po- 
taknule Pucića na posao oko izradbe eposa o: 
Karađorđu; dašto, bliži stalni poticaj bio je ne- 
sumnjivo put kroz Srbiju malo vremena prije 
toga. Vidi se da ga je pomno i spremno obrađi- 
vao i obradio, ali je pjesnički ovdje najmanje 
uspio. 
; II. 


Pucić, osim što uopće ne imađaše dara za 
epiku, nikad ne uspje da nađe adekvatan izraz 

svojim lirskim osjećajima i mislima, jer osobito 
ovim zadnjima ne oskudijevaše. Ne može se sve 
da odbije na nedarovitost, jer nekog pjesničkog 


.dara ipak imađaše. To dokazuju neki ulomci iz 


»Ovijete«, pa neke lirske pjesme (»Žalosni- 
ca«, »Helvecija«»R6&ma,>»Nagrobu 
Danta Alighiera«). Na neformiranost iz- 
raza i na opću aljkavost jezične forme ne- 
sumnjivo dosta štetno utjecahu dvije okolnosti: 
Pucić se školovao na talijanskom jeziku, pa to 


* bijaše krivo da se, bilo hotimice bilo nehote, iz- 


ražavaše čisto talijanskim načinom. Na pr. 
stihovi: 
Al naučih kako solju gori 
Tuđi hljebac, kakvo li je breme 
Ići tuđim stubam doli gori... 
Ili oni drugi stihovi u istoj pjesmi: 
Ali barem da me preporuči 
Dugi nauk i ljubav velika, 
Kojom knjigu tvoju si proučih... 
To su stihovi iz Danteove »Božanske kome- 
dije«: 
Tu proverai si come sa di sale 
Lo pane altrui, e com'ć duro calle 
Lo scendere el salir per Valtrui scale. 
Paradiso. Canto XVII v. 60—683. 


Vagliami il lungo studio e il grande amore, 
Che m'ha fatto cercar lo tuo volume. 
Inferno. Canto I v. 86—87. 


Ma da ovdje (»Na grobu Danta Alghiera«) 
Pucić hotimice podražava Danteovu načinu pje- 
vanja, svejedno čitava pjesma nije nego tali- 
jansko pjesnikovanje našim riječima. 

Ponavljam, Pucić ne imađaše urođene pje- 
sničke snage da tuđinske klasičke izričaje asi- 
milira i učini vlastitim, ličnim — kao Mažuranić 
ili Njegoš. 

Ali je još štetnije djelovala na tu neformi- 
ranost dobrog izražavanja dubrovačka književ- 


na tradicija, koju je Pucić usisao u vlastitoj 
obitelji kao pravo kućno kulturno naslijeđe. 
Trag i utjecaj te dubrovačke pjesničke retorike 
nalazi se upravo mnogo u spomenutoj »Kara- 
đurđevci«, a nijesu od nje proste ni ostale Pu- 
cićeve pjesme. U tome je Pucić blizak Kazaliju, 
koji kao i Pucić, baš sa gornjih uzroka na- 
strada u svojim pjesmama. 

Pucić, kao i svi naši preporodni literati, dr- 
žaše da mora skladati stihove. Prozne tradicije 
ne bijaše. Rijetke su iznimke, kao Antun Nem- 
čić, da iza sebe ostaviše nešto dobre proze. Ako 
su nešto u prozi napisali, to je danas nečitljivo, 
pa, jer se do proze uopće nije držalo, i ne tru- 
diše se oko njezina izrađivanja. Čuditi se je 
kako ljudi koji poznavahu barem po jednu evro- 
pejsku književnost nikada se mišlju ne zausta- 


više na činjenici da se u njihovo doba u Evropi | 


traži nešto više za stihovanu poeziju i da nje- 
zin ugled i uvažavanje opada pred dobrom pro- 
zom jednog Turgenjeva, Flauberta, Manzonija, 
Eliotove i t. d. Dubrovačko-dalmatinska trađi- 
cija, da treba sve svoje misli slagati u stihove, 
bijaše tako jaka, da joj se ne oteše ni najkul- 
turniji preporoditelji, pa i Pucić podlegnu toj 
maniji stihovanja. Nemajući jačeg pjesničkog 
dara, nemajući u sebi snage za asimilovanje na- 
metnutih književnih tradicija, i Pucić i Kazali 
pjevali su, jer to bijaše vrijeme, kad se takva 
što raditi cijenilo dužnošću. Dali su ono što su 
mogli dati u onakvim prilikama. Utrenik po- 
stojaše samo za stihove još od početka XVI vi- 
jeka, pa, kao pravi Dubrovčani, nastaviše tu 
tradiciju. Dašto, u njihovo vrijeme prevladala 
je romantika, i to nacijonalna. Oni joj pođoše 
ususret, i od njih dvojice, bez dvojbe, Pucić je 
mnogo bolje uspio, osobito u »Cvijeti« i nekim 

lirskim pjesmama, makar je sve to malo za 
pjesničko ime. 

Ipak treba Puciću priznati dvoje: žarko ro- 
doljublje u izgrađivanju narodnog preporoda i 
jaku kulturu. Ako ne može da zauzme jedno 
mjesto u našoj poeziji, jer se danas traži nešto 
više negoli su dobra volja i kulturna sprema, 
njegovu imenu ima mjesta po kulturnom na- 
stojanju. Jer naš narodni preporod ne izvršiše 
samo pjesme (one koje su ga pomogle izvršiti, 
danas nemaju nikakve književne vrijednosti) 
nego sitni rad na svim stranama u dizanju na- 
rodne kulture. 

ŠENOA I VOJNOVIĆ 


I. 


Kratki boravak Augusta šenoe u Italiji na- 
dahnu mu povjesticu »P ropast Venecije«. 
Venecija ga očarala i osvojila prirodnim i 
umjetničkim ljepotama, i on tome očaranju 
dade izraza u pričanju događaja koji je opjevao 
u spomenutoj pjesmi. Ako mu prigodu i poticaj 
dade put u Veneciju, istorijsko gradivo za tu 
povjesticu uze po svoj prilici iz Thiersove »Isto- 
rije francuske revolucije«. Thiers priča potanje 
događaje i prilike u mletačkoj republici prije 
Napoleonova ultimatuma u noći od 1 maja 1797. 
Kad se nekoliko dana prije raspravljaše u vi- 
jeću republike što se ima da odluči: ili DPrihva- 
titi zahtjeve Napoleonove, a to je smrt aristo- 
kratske republike, ili se silom i ratom oprijeti 
Napoleonu, ogromna većina bijaše za predaju 
Venecije Napoleonu. Samo nekoliko mladih lju- 
di bijaše za to da se opru silom: grad bijaše 
dobro utvrđen i opskrbljen topovima, hranom 
i vodom. Ali prilike u gradu bijahu takve, da 
je bilo uzaludno pouzdati se u građanstvo, koje 
bijaše protiv aristokracij e, iu vojsku uglavnom 
sastavljenu od 11.000 dalmatinskih Hrvata, me- 


SE kojima se opažaše neko vrenje i nezadovolj- 
stvo. 

Na temelju ovih podataka spjevao je šenoa 


ovu povjesticu. U pjesmu upliće opis Venecije 


u noći 12 maja 1797. Venecija je lijepa u danu, 
ali postaje čarobnicom u noći. šenoa daje po- 
tanki opis tih ljepota, kratku istoriju njihova 
postanka. Kao preporodni rodoljubivi pjesnik, 


po osnovnoj ideologiji svega svoga književni- 


kovanja, šenoa umeće patriotski motiv koji 
opravdava postanak ove povjestice: 

. U zadnjoj noći vlasteoske tiranije čuva zad- 
njega dužda i njegovo vijeće vojnik — dalma- 
tinski Hrvat. On je tu dospio kao mletački poda- 
nik, jer mu tako zapovjediše, a on je vičan od 
vjekova da sluša. Tako stojeći u noći na straži, 
misao mu zajedri na drugu stranu mora gdje 
mu stoji rodna kućica, mlada žena i nejako di- 
jete. U ovome času sjeća se on sreće onih koji su 
kod kuće. A što ovo on radi ovdje? I pada mu 
suza s oka, ali ga pjesnik tješi da će i »u njemu 
usplamtjeti tajni plamen srca, da će se i on za- 
dahnuti dahom slobode«, a njegovi gospodari, 
vlastela — nikada; jer se pred Veneciju pojavio 
Napoleon i postavio poznati zahtjev »u ime jed- 
nakosti, bratstva i slobode«, pa se vojnikovi 
gospodari sada znoje i muče muku goru od nje- 
gove. 

Šenoa zgodno nadoveza ovaj patriotski mo- 
tiv na jedan tuđinski istorijski događaj, koji 
se svakako ticaše jednoga kraja našega naroda, 
a to je motiv: francuska revolucija pozivlje sve 
narode i sve staleže na borbu za svoja čovje- 
čanska i narodna prava. Bez ovoga upleta ova 
povjestica ne bi imala ni opradanja ni značenja 
za naš svijet. 

Za vrijeme ovoga što se vani događaše, zad- 
nji dužd mletački sazva senat da mu saopći po- 
ruku Napoleonovu. Napoleon ne traži ni danak, 
ni vojsku, ni savez, ni lađe, nego traži ukinuće 
vlasteoske republike i predaju vlasti svemu 

puku, ili će topovima razoriti grad. Na duždevo 


priopćenje čitav senat, zgranut, šuti, i stari 
ljudi ne znaju što da kažu. Ali se sred opće 
šutnje diže mladić, kojemu oči zaigraše, i ovako 
zaintači: — Napoleon, nitkov, silnik, vođa San- 
kilota traži od nas da sami sebi turimo nož u 
grudi, da potpišemo sebi smrt i proglasimo da 
nas nema više. Jesmo li mi potomci i sinovi 
grada koji je dao silne junake i dobitnike? 
Imamo na okupu ratne galije oboružane, okolne 
tvrđave utvrđene sa stotinama topova, braniće 
nas vojnici, hrabri Hrvati iz Dalmacije, a sku- 
Piće se i četa vojnika plemića. Zato predlažem : 
rat Napoleonu; ili mrtvi mi, ili on. 

Na ovaj plameni govor, potekao iz vreloga 
mladenačkog srca, odgovara sijedi senator: — 
Šuti, mladiću! Mlad si i lako se hvataš zvijezda, 
praznim rukama. Ti si za rat — i ja sam. Ija 
znam što bijaše Venecija u prošlosti, i meni 
leži na srcu moj rođeni grad. Ali gdje su sada 
oni naši stari junaci, mornari i vojskovođe? 
Treba da danas gledamo oko sebe kako zbilja 
stvari stoje: krv nam se izrodila; vojska je ne- 
pouzdana; kopno se pobunilo. Ostaje nam u 
vlasti samo ova laguna. Ti se oslanjaš na voj- 
sku sastavljenu od dalmatinskih Hrvata? Zar 
je to naša krv, zar će ovi tuđinci da nas spasu, 
nas koji njih držasmo robovima, s kojima po- 
stupasmo kao sa sužnjevima? Ako se ne poko- 
rimo Napoleonu, provaliće on silom u grad, a 
onda što će biti od našega grada? Vjekovi naše 
slave biće izbrisani u malo vremena od rulje 
koja će sve opljačkati i uništiti. Padnimo mi, 
ali neka živi Venecija! 

Ali vijeće još uvijek bijaše uz mladića; kad 
najedanput začu se u noći izvana vika, buka, 
žamor, psovke. Svjetina došla pred duždevu pa- 
laču i viče: dolje tirani! dolje krvnici pučke 
sreće! To je mletački puk, a prethodi sa barja- 

kom slobode dalmatinski Hrvat, noćašnji vojnik 
stražar. I dužd potpisa zahtjeve Napoleonove. 

Šenoa je, dakle, događaj o propasti Venecije 
uglavnom ispjevao na osnovi Thiersove isto- 
rije. Ova povjestica, spjevana i štampana pred 
više od p6 vijeka, i danas se još uvijek doimlje, 
ali u ono vrijeme upleteni patriotski motiv ima- 
đaše jači smisao i jače značenje. Draž Venecije 
kao grada navede šenou, da zaključi pjesmu 
toplim pozdravom tome gradu, koji deset go- 
dina prije prisajedinjen majci domovini steče 
onu pravu slobodu koja je izjednačila sve si- 
nove naroda u pravima i dužnostima. »Propast 
Venecije« najbolja je Šenoina povjestica: u njoj 
nema one sablasne romantike raznih narodnih 
legendi (Zmijska kralj ica, Kugina 
kuća) ili istorijskih fantazmagorija (P etar 
Svačić), a patriotski motiv nije nasilno na- 
metnut, već diskretno umetnut. 


II. 


U našoj dramskoj književnosti Vojnovićeva 
»Dubrovačka trilogija« zauzimlje jed- 
no od prvih mjesta. Ona bilježi najviši uspon. 
Vojnovićevih dramskih nastojanja i težnja. To 
je dramsko djelo dostojno veličine dubrovačke 
prošlosti, i ono je saplelo krunu onoj načičkano) 
hridi koja u našoj tužnoj prošlosti znači jednu. 
sjajnu tačku, kao Venecija u talijanskoj. Voj- 
nović je obradbi te drame pristupio zanosom 
obožavatelja, makar mu treba priznati i kritič- 


nost: jer, dok se zanosi mislima i željama Or-: 


sata Velikoga, ne propušta da prikaže i naličje 
dubrovačkoga života onoga vremena. Dozrelo je 


vrijeme za raspad. Poslije francuske revolucije,. 


koja je srušila vladu mletačke oligarhije, dubro- 
vačka vlasteoska republika postade anahroni- 
zmom. (Knez je smiješna figura, vlastela su iz- 

rođeni potomci nekadanjih diplomata i umnika. 
Nema sumnje da Vojnoviću bijaše dobro po- 
znata istorijska građa za ovu dramu, valjda iz 
rukopisnih bilježaka njegova brata Luja, koji 
tih godina spremaše gradivo za svoje odlično 
djelo »Pad Dubrovnika«, koje će ugledati 
svijetlo poslije »Dubrovačke trilogije«. 

3 Još jedanput dokazano je ovom dramskom 
trilogijom kako suhi istorijski događaji mogu 
da postanu poezijom, kad ih uzme u ruke umjet- 
nik i zadahne ih svojim ličnim pjesničkim du- 
hom. Pred nama se nižu događaji i u njima 
Život u svojoj suhoj realnosti, a ipak nam za- 
staje dah dok gledamo sve to oživljeno i odu- 
hovljeno na pozornici. Ali lice u koje je Vojno- 
vić ulio svu toplinu svoje lične simpatije, sav 
zanos za vremenima kojih više nema i ne može 
da bude, svu svoju sumornost nad jednom lije- 
pom mrtvom prošlošću, oživljeno je u Orsatu 
Velikom: to. je stari momak, i spram njegove 
akcije pjesnik je upravio svu svoju simpatiju. 
Pod tim idealnim mladićem, koji hoće svakako 
da sačuva slobodu republikanskoga Dubrovnika 
koji tu slobodu dotle ljubi da ne zna više ni sam 
što hoće, skrivena je lična Vojnovićeva tuga i 
sumornost nad propašću staroga Dubrovnika. 
Da, lijepa bijaše ta prošlost, i tu prošlost slu- 
čajno izbrisa Napoleon, a stvarno izbrisalo ju 
je novo vrijeme i istorijski determinizam. Ono 
što se događa £. 1806 od vlastele u Dubrovniku 
«dogodilo se je devet godina prije u Veneciji, 
pa u ostaloj Dalmaciji, a i svuda na svijetu, 
silom novih prilika. Stoga, ako mi današnjom 
stvarnošću gledamo akciju Orsata Velikoga, 


ona izgleda nešto nesavremena, nešto neozbilj- | 


na, nešto smiješna: svakako sačuvati republiku 
Sv. Vlaha, obraniti slobodu jednom gradiću koji 
u očima današnjega mišljenja ne znači drugo 
nego parasitstvo na radu puka i kmeta, da tru- 
dom devedesetorice ovih Zadnjih živi deseto- 

rica onih prvih. A ipak, dok gledamo na pozor- | 
nici tu pjesnički toplo oduhovljenu prošlost, ona 
nas za čas zanosi magičnošću pjesnikove riječi. 
Ali Vojnović je vješto znao da ublaži utisak po: 
kome bi njegov Orsat Veliki mogao da postane 
puki ideal, i to iznoseći istovremeno protivna 
lica koja stvarno dokazuju da je ispunjenje ono-: 
ga što bi htio Orsat samo pjesnički san, a da 
su knez i sva ona njegova vlasteoska svita zreli. 
za — raspad. Zato ostaje Orsat konačno sam 
da razračuna sa svojim životom. Kako? Neće 
ge ženiti, neće da rađa djecu koja će biti robovi. 


Ali u Vojnovića pjesnika i umjetnika, koji 
je u Orsatu izlio svu toplinu svoje duše, javlja. 
ge i kriticizam već u prvom dijelu, ali najsna- 
žnije u trećem dijelu kad gospar Lukša osuđuje. 
sebe i svoje pređe za njihov postupak kroz XIX 
vijek. Tu Vojnović unosi političku teoriju da. 
svaka apstinencija najgrdnije se osvećuje ono- 
me koji se njome služi. Baš ovim istorijskim 
kriticizmom Ivo Vojnović najbolja dokaza da. 
rije samo pjesnik i umjetnik nego i uman kri- 
tičar koji zna dobro raščlanjivati istorijske do-- 
gađaje i lica, i zagledati u njihova naličja, ma 
kar za ove zadnje ne našao lične topline. 


III. 


Pedegetgodišnjica Šenoine smrti sjeti me: 
jedne veze koja postoji između ova dva naša 
velika pisca. šenoa bijaše onaj koji je Vojno- 
vića uveo u književnost donijevši u »Vijenen« 
(sa 1 januara 1880 god.) prvu Vojnovićevu. 
pripovijest »Geranium«: Vojnović je napi- 


“gao svoju pripovijest, odomaćio je posebnin:. 


licem i slikanjem rodnih krajeva (Splita i Du- 
brovnika), ali je nadahnuće kod Flaubeorta. 
(»Coeur simple«) nesumnjivo. Snažnost svojega. , 
budućeg talenta pokaza Vojnović već pri ovoj 

svojoj prvoj radnji: ne htjede da nastavi ni 
Šenoinom romantikom ni njegovim djelomičnim 
realizmom, nego odmah pri nastupu pođe u 
školu najmodernijega, a valjda i najvećega fran- 
cuskog pripovjedača. Tu Svoju nezavisnost i 
težnju za umjetničkom novošću nastavi sa no- 
velama »Perom i dlovko Im« i romanom 
»K santa« (pred smrt promijenio je naziv u 
nepjesnički »Stari grijesi). Pai kasnijim 
dramskim radom uvijek nastojaše da bude nov 
i moderan. Inače poštovatelj Šenoe, ne htjede 
nigdje da pođe njegovim tragom, da nastavi 
ondje gdje je Šenoa ostao. To još bolje doka- 
zuje njegovu umjetničku svijesnost i nastoja- 
nje da bude svoj; i to uistinu postignu. 

Ipak to neće reći kao da na njega ne djelo- 
vahu stariji pisci. I on je znao da se okoristi 
S njima, u granicama dopuštenim u književno- 
sti. Tako, kao što Pucićeva Cvijeta« pruži po: 
ticaj Vodopiću, za »Tužnu Jelu«, »Tužna Jela« 
dade poticaje Vojnoviću za »Ksantu i 


»H kvinoci j«. Ovo zadnje Priznao je sam 
Vojnović, ' 


Ali je na Vojnovića izvršio jedan utjecaj i 


August šenoa, jer je u »Propasti Venecije« za- 
netak Orsatu Velikome, glavnom licu prvoga 
dijela Trilogije. , 
Vidjesmo potanje ulogu vlasteoskoga mlaca 
u Šenoinoj »Propasti Venecije«, a sada razgle- 
dajmo Vojnovićeva Orsata Velikoga: 
Mjesto vlasteoskoga senata u Veneciji ovdje 
se dubrovački senatori okupiše u kući Orsata. 
Orsat kuša da nagovori svoje senatske drugove 
»gospare« neka se opru francuskoj vojsci koja 
je okružila Dubrovnik sa kopna, neka ih ne pu- 
ste u grad. Postoji mogućnost da im to uspije, 
ali na jedan jedini način: združiti se s pučani- 
ma. I kad to većina prisutnih gospara odbija, 
a uniđe knez, Orsat knezu predlaže neka se on, 

knez, združi s pučanima, odbije Francuze, i tako 


spasi dubrovačku republiku: »I zapoviđi, da se 


most pribije, — razglasi, da vlastele nema, da 
je tu puk sam i ti sam! — Pak zatvori svijeh 
nas, zazvoni veliko zvono u Gospi — i sjedi, 
gospodaru, ispod kelomana dvora s pukom 
tvojim — pa budi ako hoćeš i Marin Faliero... 
Samo spasi nam republiku — spasi je od tu- 
đinca — spasi je — od nas!...« I kad. mu ni to 
ne pomaže: »Eno nam lađa našijeh u portu. 
Ukrcajmo se, ponesimo barjak i sv. Vlaha, pa 
odjedrimo — kako naši davni oci! Oh! sretnoga 
plova!... Ho'mo! ho' mo! Galebi i oblaci će nas 
pitat: Ko ste? koga ištete?... a jedra će odgo- 
vorit: Dubrovnik plovi!... Dubrovnik opet ište 
pustu hrid, da skrije slobodu. Kažite nam je, 
oblaci!... Kažite nam je, galebi!... Dovedite 
nas do blage grčke zemlje, do zemlje bogova!« 
Konačno Orsat ostaje sam sa svojom tugom za 
propalom republikom. 


. Šest godina poslije prvoga izdanja čitave 
»Dubrovačke trilogije« a devet poslije izdanja 
(u »Životu«) ovoga prvog dijela, Lujo Vojnović, 
brat pjesnikov, izdaje u Zagrebu g. 1908 »Pad 
Dubrovnika« u dvije debele knjige. To 
djelo, i po sadržaju i po stilu, pored Nodilovih 
triju knjiga istorije, koji Luji Vojnoviću bijaše 
uzorom u pisanju, ide u naše najbolje istorij- 
ske monografije. U tom djelu nalazimo ove 
retke: »Jedan je dalmatinski savremeni istori- 
čar zabilježio iz te znamenite sjednice glas, da 
je senator Dživo Kaboga predložio emigraciju 
en masse, pa da Dubrovčani, ukrcavši svoje 
najdragocjenije stvari, otplove u Egejsko More 
da od Sultana izmole ostrvo za Republiku« (str. 
178, I knjiga). A dalje na str. 179: »Ljubav k 
Dubrovniku, moćni ekonomski interesi koji još 
ne bijahu ugroženi kako će biti mjesec dana 
docnije, odvratiše Senat od radikalnijeh mje- 

ra«. Prema tome, kao što je šenoino pjevanje 
O propasti Venecije iserpljeno iz Thiersova pri- 
čanja da su neki mladi ljudi u senatu zagovarali 
rat Napoleonu, i Vojnovićevo oživljavanje i 
umjetničko proživljavanje u prvom dijelu »Tri- 
logije« nalazi oslon u gornjim riječima brata. 
mu Luja. Uostalom, sudbina Venecije slična je 
sudbini Dubrovnika, i po uzrocima i po poslje- 
dicama. 

Mene je gledanje Vojnovićeve Trilogije 
(prvoga dijela) na pozornici potsjetilo 'na še- 
nou, i ja sam to potsjećanje uznastojao da iz- 
nesem i obrazložim. Ovakva potsjećanja u knji- 
ževnostima nijesu rijetka, i mogu da budu i 
slučajna: pjesniku se u pamćenje uvukla tuđa 
ideja ili slika. Glavno je da je izradi kao svoje 
djelo, a pogotovo da novom izradbom dade ne- 
što veliko, nešto nesravnjivo bolje i potpuno: 
proživljeno; a to sve se je baš ovdje dogodilo: 

Od mlaca, koji u bučnim jampskim stiho- 
ima retorički deklamuje borbu za spas i slo- 
bodu vlasteoske republike, sačinio je Vojnović 
živo lice koje nas, usprkos stvarnim iluzijama, 
zanosi i osvaja. Uz to, vješto je pridodao, kao 
Šenoa staroga senatora, kontrast tome vrelom 
mladićskom srcu u liku staroga kneza republi- 
ke, Dživa i ostalih, koji opravdavaju sudbinu 
reublike, jer mrtvaci ne mogu da ožive ono što 
je po sebi mrtvo. Kod Vojnovića je ovaj motiv 
njegovom dramskom razradom postao prava 
umjetnina, i stvorio tako sa ostalim dvjema 
dijelovima ove drame jedno od najboljih djela. 
naše književnosti. 


MATO VODOPIĆ 
(1816—1893) 


A 


U zadnje vrijeme ponavlja se jedan stari 
prigovor razvoju naše književnosti: mi smo 
neprestano bili u zaostatku prema književno- 
stima zapadnih naroda. To se opetovano ističe, 
katkada namjerom da se istakne svoja lična 
veličina koja se razvila bez preteča i bez ičijega 
utjecaja. Međutim, i onima koji to ponavljano 
prodiču mogu se pokazati i dokazati utjecaji, 
osim tuđih, i domaćih književnih preteča. , 

Najprije, pri tome se ne sudi ni tačno ni' 
objektivno. Istina je da mi većinom ne imasmo 
u prošlosti ljudi koji svojim talentom i svojom 
kulturom mogoše da se mjere sa svojim savre- 
menicima kod velikih naroda zapadne Evrope 
(ali je bilo slučajeva i obratnih). A je li to bilo ' 
moguće pri činjenici da su naši učili materinj- 
ski jezik kod kuće, jer ih u školama, nije niko 
podučavao u narodnom jeziku? Sva je njihova 
kultura i poznavanje književnosti sprovedeno 
u tuđim jezicima. Štaviše, skoro svaki naš sta- 
riji viđeniji književnik najprije je propjevao il 
pisao u tuđem jeziku, a kasnije prilazaše knji- 
ževnosti svojega naroda. Najgora nevolja bi- 
jaše da su za svoje prve književne pokušaje 
morali da traže i stvaraju književni izraz. Je- 

dini utrenici bijahu im dubrovačkodalmatinski 
pjesnici i narodna pjesma. Jezični utjecaj du- 
brovačkodalmatinskih pjesnika (zapravo uopće 
stihotvoraca) bijaše poguban, jer njihov stih i 
duh, ogromnom većinom, jest čisto romanski, 
samo su riječi naše. 

Čitanje narodnih pjesama pružaše im, do- 
duše, pravi jezični izraz i duh našega naroda 
i pomagaše ostvarivanju umjetnoga pjesništva, 
ali to bijaše tek pomoć stihovanoj poeziji; stoga 
je naše umjetno pjesništvo ipak pružilo svoj dio 
uspjelosti. Nego za prozu ne našlo se nikakva 
utrenika. Dubrovačkodalmatinski pisci ne pi- 
sahu u narodnoj prozi. Iznimku su pravili sa- 
mo sa predgovorima izdanjima svojih stihova. 
Kakva je ta proza, svi dobro znamo. Ma bio 
bolji pjesnik, čim bi zamočio pero da piše u 
prozi, našao bi se u neprilici, i jedva se mogu 
da dočitaju ti nespretno napisani predgovori. 
Nikomu nikada ne pade napamet da piše u pro- 
zi, iako je savremena, štaviše, i starija talijan- 
ska književnost, u koju se ugledavahu, dala 
prozaiste prvoklasne (Boccaccio, Bandello, Ben- 
venuto Celini itd.). Jedini pokušaj da se sti- 
bovi izmijene nevezanim govorom napravi Pe- 
tar Zoranić u »Planinama« (po uzoru Sanazza- 
rove »Arkadije« koja je napisana izmjenično u 
stihovima i prozi). Posve je razumljivo i shvat- 
ljivo da je taj prvi i najstariji pokušaj u prozi 
ispao nezgrapno. Prvi pokušaji naše proze za- 
počeše tek u XVIII vijeku, i to većinom u dru- 
goj polovini toga vijeka, i samo sa poučnim 
književnim djelima. 

Tako dospjesmo do narodnoga preporoda u 
prvoj polovini XIX vijeka sa vrećama stihova, 
ali proze u lijepoj knjizi ni mrve. Naši prepo- 
roditelji, osim rijetkih iznimaka, nastaviše pi- 
sanjem stihova, i skladahu u stihove i ono što 
se mogaše lakše i zgodnije izraziti prozom: čak 
privatna pisma i poučni članci slagahu se u sti- 

hove. Tako je išlo sve do početka druge polo- 
vine XIX vijeka. istom tada počinje da se ra- 
zvija naša književna proza, i to sa par imena 
koja ni danas ne izgubiše svoju vrijednost, šta- 
više i vrijednošću književne proze i vrijednošću 
književnih djela ne zaostaju za savremenicima 
u nekim drugim književnostima: da spomenem 
samo Janka Jurkovića. 

K tomu red je pri prosuđivanju književnoga 
rada naših starijih pisaca uzeti relativno knji- 
ževno mjerilo. Ne smije se, doduše, pretjera- 
vati sa njihovom književnom vrijednošću, ali 
ipak treba uzeti u obzir neke činjenice koje 
osporavahu njihov rad i jači književni zamašaj. 
bako i danas našem pravom književniku ubijaju 
svaku volju za ozbiljan rad žalosne prilike u 
kojima ge on ima da razvija, što je to moglo 
da bude u težim narodnim prilikama? Nepra- 
vedno je prešuijeti barem onaj dio njihova 
književnog rada koji im je uspio, pogotovo. 
ako je taj rad dao poticaja i bio zametak ka- 
snijem boljem umjetničkom radu. 

Povrh toga, neobjektivno je tvrditi da svi naši 
pisci i sav naš književni rad bijahu u zaostatku 
prema drugim zapadnim književnostima. Prema 
nekima jesu, a prema nekima nijesu; i katkada 
jesu, a katkada nijesu. Talijanska književnost 
za vrijeme Leopardija i Manzonija (dakle izme- 
đu 1800—1830) stajaše daleko bolje umjetnički 
negoli književnost od 1830—1870. Pisci, 0so- 
bito pjesnici ovih zadnjih godina (1830—1870) 
ne znače više negoli naši njima savremenici, jer 
ko danas čita Guerazzija ili Careana ili Alear- 
dija ili Carrera ili Pratija. Talijanski realizam 
(Verga, Capuana, Ciampoli) počinje početkom 
osamdesetih godina, [dakle savremeno našem 


* realizmu. Vojnović unosi »flaubertizam« oko g. 


1880, a Kranjčević je svojom socijalnom notom 
(oko g. 1890) savremenik Ade Negri, i svojim 

revolucijonarnim pesimizmom drug velikih za- 


padnih pjesnika još pred četrdeset godina. 
Gjalski načinje političke (»U noći«) i knji- 
ževne (»Radmilović«) probleme savremenoga 
našeg života još pred blizu p6 vijeka. 


Glavni uzrok našega zastoja i zaostatka u 


književnosti prema zapadnoj Evropi jest naše 


narodno pitanje. Dok zapadni narodi, s kojima. 


nas se neprestano silimice tura u poredbu, dav- 


no izvojštiše narodnu slobodu i svoju državu,. 


mi se borismo, na jednoj strani, za osnovna 


prava da možemo govoriti i pisati svojim na-' 


rodnim jezikom, a na drugoj strani gonismo 
tursku najezdu koja narodu ne dopuštaše ni 
najprimitivnija čovječanska prava. Sav knji- 
ževni rad morao je da bude gavremen; a sa- 
vremen bijaše, jer stvaraše književne plodove 


koji pomagahu gornjim dvjema narodnim tež- 


njama. Stoga su djela, kao »Smrt Smail-age: 


Čengića« ili »Gorski Vijenac« na jednu stranu, : 


a Šenoini istorijski romani ili Ljubišine pripo- 
vijesti na drugu stranu, potpuno savremeni 
težnjama svojega vremena i svojega naroda, 
kao što su danas savremena djela sa čisto i je- 
dino socijalnom notom. 

Ako ovako stanemo prosuđivati našu knji- 
ževnu prošlost, onda ćemo nešto manje poteje- 
njivati rad naših starijih. Razumije se da je 
uvijek govor o onima čiji književni rad ima i 
danas neku vrijednost: u jednoga od takvih ide 
i Mato Vodopić. 

čak je Vodopić izvršio stalni književni utje- 
caj na jednoga jačeg našeg pisca, na Iva Voj- 
novića: »Ako budete, poslije smrti pisca Tr i- 
logije, htjeli da saznate, otkle plamečak nje- 
gove svjećice na grobovima sv. Mihajla, zna- 


budite, da se Dum Vodopić, onako kako se to > 


događa u »pročesijunima« kad se prati »Santi- 
ssimo« sagnuo do dječarca od 11 godina (bilo 

je to g. 1868 čitajući tek izašli Dubrovnik) 
sa duplijerom »Tužne Jele« u ruci, dodirnuo mu 


se svjećice i upalio je. Jest! Tri su mi luči osvi- 


jetlile djetinjstvo: Vukove narodnepje- 
sme, Tužna Jele i Manzonijevi Promessi | 
sposi. Prvi su utisci najjači. Ne čudite se, da 

je ta svjetlost dočarala u muževnoj dobi Smrt 
Majke JugovićaiEkvinocijo. Pa kad 
budete tada htjeli da učenjačkom pompom 


slijedite zraku toga duplijera u daljnjoj stva- 


ralačkoj. evoluciji toga pisca, počamši od prvoga 
crteža Geraniuma pa do zadnjeg mu 
»scherza« Maškarate, pratiće Vas sjen Dum 
Mata i njegovih ženica, pomoraca, radnika na 
škaru, barkarijola, pa njegova anđeoska do- 
brota u svepraštanju i svepomaganju, i nje- 
gove djetinjske šale i njegova skrovita tuga za 
majkom sljepicom, pa ona njegova frančiskan- 
ska sveljubav za svaku travicu, za svaku živi- 
nicu, za svaku hrid svog umirućeg lapadskog 
raja«. (članak »Ivo VojnovićoMatu Vo- 
dopiću« — Jugoslavenska Njiva — 
god. 1924 — 16 jula — br. 2, str. 70). . 


II. 


Narodni preporod u Dalmaciji (oko g. 1860). 
zatekao je Vodopić (rođ. g. 1816) u zrelim go- 
dinama, pa u tim godinama i započe književnim 
radom. Dotada on, inače po rođenju i odgoju 
gradsko dijete iz pomorske obitelji, župnikovao 


je među seoskim pučanstvom blizu dva decenija. 


Staleški svećenički odgoj dade smjer njegovim 
moralnim pogledima, a narodni preporod u 
Dalmaciji tih dana lozinkama »iz naroda za na- 
rod« i »sve za vjeru i domovinu« uputi ga na 
iznošenje života prostoga naroda. U ovom po- 
gledu najvažnija su dva njegova djela: pripo- 
vijesti »Marija Konavoka i »Tužna 
Jele. 

»Mariju Konavoku« započe dok još župniko- 


vaše u Konavlima, dakle prije g. 1857, jer se 
je te godine preselio u Gruž. U toj pripovijesti, 
čije je odlomke štampao g. 1868 u almanahu 
»Niz bisera jugoslavenskoga«, Vo- 
dopić prikazuje istinit događaj iz Konavala za 
svoga župnikovanja: otmica djevojke koja pri 
vimici gine. To je, po vremenu svojega postan- 
ka, prva naša odulja realističkofolkloristička 
pripovijest, i možemo je, po zapletu i širokom 
prikazivanju raznih lica, nazvati prvim našim 
seoskim romanom. 

Tendencija ove pripovijesti otvoreno je is- 
kazana u zaglavku: »Vele ti li se je, o moj Bože, 

krvi u Konavlima prolilo odvajkada s pustoga 
otimanja djevojaka! Nema jedne na glasu lje- 
potice konavoske, s koje nije bilo dosad, a s ko- 
je ne biva nažalost i sada još riječi, šteta i uboj- 
stava. Svaki viđeniji momak konavoski hoće 
da dobije sebi drdgu na nožu i pušci kako ono 
što su je dobivali i stari levente na koplju i 
na ćordi. Hoće li se jednom, Bože, taj nesretni 
običaj iz Konavala iskorijeniti? — Bilo bi že- 
ljeti.« (str. 164). 

»Marija Konavoka« u prvom je redu folko- 
ristička pripovijest, i to do tolike mjere da je 
Vodopić tačno zabilježio i unio u svoje pričanje 
dugu konavosku nazdravicu pri krsnoj slavi 
kako ju je narod u ono vrijeme govorio (»Po- 
mozi, Bože, sunce nam na istok, gospodin Bog 
na pomoć itd.). Već sam glavni događaj, kako 
se izvodi djevojačka otmica, jest folkloristička 
građa. Tu se na čitavim stranicama, štaviše, 
u nizu čitavih poglavlja ispričani i opisani na- 
rodni običaji kroz godinu: badnji dan (po- 
glavlje VI), krsna slava (poglavlje IX, X 
iXI),braćakonavoska (poglavlje XVI). 

Vodopić iznosi i crta ovdje živa lica iz sela 
svojega vremena. U tom pogledu on je još pri 

koncu pedesetih godina prošloga vijeka pravi 
realista. Sve su to lica dignuta sa sela kako 
ih je pisac dnevno viđevao i upoznao. Pisac ove 
pripovijesti svećenik je koji »što kaže inom i 
sam svojim potvrđuje činom«, pa je uzalud tra- 
žiti poroke kod njegovih lica, barem kod onih 
koji zastupaju piščevu moralnu tendenciju. 
Starci Mihajlo i Matija, pa vjerenici Mato i Ma- 
rija nemaju ništa ni u sebi ni u svojem djelova- 
nju što bi im se zamjerilo. Ali Vule, antipod 
niščevoj moralnoj i socijalnoj tendenciji, nosi 
sve oznake nasilnika, otimača, prkosice, sprav-. 
na na ubojstva. Stoga vođu djevojačke otmice 
nastoji da prikaže u najgorem svijetlu, a ne 
prolazi bolje ni njegova družina. Začudna je 
uloga Ivura koji ispočetka podupire otmicu Ma- 
rije, ma da je njezin rođak, da se naskoro poka- 
je i odvrne od Vule. To bi stvarno bila izdaja, 
jer se vidi da otmica bijaše narodni običaj 
koji je doduše nanosio zla, ali opet niko ne sma- 
traše djevojačku otmicu nekim zločinom, već 
junaštvom. To se jasno razabira iz skupštine 
»konavoske braće« kada kućne glave oprezno 
ispituju Mariju, je li ona sama pružila povoda 
Vuli da je hoće da ujagmi. 

Lica su ove pripovijesti priprostita, kao što 
i jesu seljaci naših udaljenih sela, ali ih je re- 
dovno zasjenio obiljem razuma i dobrote. Oni 
se doduše, selo sa selom, svađaju i gone do 
krvi, ali ne s kakve naopake namjere, već je po 
srijedi pitanje da se sačuva ponos sela. Pogo- 
tovo su ženska lica prikazana sa dobre strane. 
Taj pretjerani optimizam ublažuje iznošenjem 
druge ženske strane koja nema ništa ružno: 


“žene su brbljave, zakidljive, neoprane jezičine, 


ali dalje od toga pisac ne ide. Vodopiću je, 
osim staleškoga odgoja, priječio književni ukus, 
da drukčije crta ženskinje. Uzornikom bijahu 
mu Manzonijevi »Vjerenici«, pa je prema tome 

uzoru skrojeno njegovo ženskinje. Uzalud je 
tražiti kod Vodopićeve Marije drugo osim do- 
brote, onako kao kod Manzonijeve Lucije. Dok 
Manzoni ipak konačno iznosi lik Gertrude koji 
znači vršak ženske opačine, ma da njezine opa- 
čine odbija na prisilno uzimanje crkvenih za- 
vjeta, kod Vodopića ni u »Mariji Konavoci« ni 
u ostalim pripovjestima ne nalazi se ženski lik 
u ostalim pripovijestima ne nalazi se ženski lik 
zi opačine kao kod muškaraca. Je li Vodopić u 
tome pretjerao kad je u takvom svijetlu pri- 
kazao konavoski ženski svijet svojega vremena? 
Mislim da nije, jer je redovno naš dalmatinski 
seoski ženski svijet, gdje je gradski utjecaj 
dalek, još danas takav, ma da se katkada nađe 
po koja iznimka. Pogotovo mogaše da bude ta- 
ko u Konavlima u vrijeme Vodopićeva župniko- 
vanja. Ne poričem da ga je u tome mogao pri- 
siliti na suzdržanje osobiti njegov društveni 
položaj. 

»Marija Konavoka« prikazuje pravu ipunu 
sliku narodnoga života savremeno pisanju pri- 
povijesti. Ne samo spomenuti narodni običaji 
nego i čitavo oslikavanje sela potpuno je vjerno 
i živo. Iako, kako sam to napomenuo, ženska 
lica nijesu diferencirana, ipak ih nećemo pomi- 
ješati, a poglavlje trinaesto, u kojemu je pri- 
kazano djevojačko obijesno zadirkivanje u ru- 
žna mladića i usidjelicu Katu, pokazuje Vodo- 
pićev jaki dar za humor, pa ovim poglavljem 
i onim o ženama u Cavtatu začinja roman tra- 
gičnoga svršetka humorističnim epizodama, kao 
što to isto čini u kasnijim dvjema pripovijesti- 
ma. 

iKad se osvrnemo na stanje naše umjetne 
proze, koja se pedesetih godina prošloga vijeka 
istom zametaše, uvjerićemo se .da je Vodopi- 
ćeva »Marija Konavoka« po vremenu jedno od 
najstarijih dijela naše pripovjedalačke književ- 

nosti. I danas je to djelo jedan od najboljih 


primjeraka naše proze, i mislim da ne pretje- 
rujem kad kažem da je ono bolje, općenarod- 
nije, jezično manje provincijalno, dakle književ- 
nije, od Ljubišinih pripovijesti, pogotovo bolje 
s umjetničke strane. 


II. > 


»Marija Konavoka«, kao cjelina, osta u ru- 
kopisu. Za života štampa Vodopić svega devet 
poglavlja, i to osim gore spomenutih u »Nizu 
bisera«, u zabavniku »Dubrovniku« (za g. 1867 
i1871). Ali pripovijest koja Vodopićevo ime uči- 
ni popularnim, barem u Dalmaciji, jest »Tužna 
Jele«, izišla prvi put g. 1868, a kasnije preštam- 
pana u knjigu nekoliko puta. Valjda bi bila 
doživljela još koje izdanje i proširila se u sve 
krajeve našega jezika, da nije napisana u du- 
brovačkom dijalektu, pa je jedino ta jezična 
provincijalnost uzrokom što »Tužna Jele« ne 
postade općenarodnim štivom. 

»Tužna Jele« prva je pripovijest u prozi kod 
nas u kojoj se prikazuje pomorski stalež i mor- 
narski život. Nešto o životu pomoraca pjeva 
Medo Pucić u »Cvijeti«, i ti ulomci nesumnjivo 
potaknuše Vodopića da napiše »Tužnu Jelu«. 
Prave fabule sa kakvim zapletom nema, te se 
sve vrti oko vrlo kratkoga i prostoga događaja: 
bolovanje nevoljnice kojoj je more progutalo 
dva sina, dok se muž vraća u času kad nemoć- 
nica umire. Djelo je nazvao »povješću gru- 


-škom«, i to je uistinu pričanje gruškoga života 


u vrijeme piščeva župnikovanja. Pripovijest po- 
činje opisom gruškoga škvera na koji istežu 
iz mora veliki trojarbolni brik, a nastavlja sli- 
kanjem Gruža i okoline. U kasnijem jednom 
poglavlju živo opisuje noćnu oluju u kojoj »pro- 
to« s »kalafatima« učvršćuje brik na škveru da 
ga vjetrina ne prevali, a završava pričanjem 

doživljaja na moru za oluje. Pri završetku pri- 
povijesti prihvaća opisom dolaska ogromne »pu- 
lake« u Gruž (str. 85—92). Ovdje je oživio ži- 
vljenje naših primorskih i mornarskih žena, 
onih naših dobrih majki starih vremena. Ži- 
vot gruških žena (str. 36, 37, 38 i 39) ocrtan 
je toplinom pomorskoga sina koji se time odu- 
žuje uspomeni svojih roditelja. To oživljavanje 
naših starih majčica katkada je dano sa ne- 
što humora, ali je taj humor blag i više iskaz 
simpatije negoli peckanja. Po svojem društve- 
nom zvanju i po dobroti srca pohađač nemoć+ 
nika i bolesnika, neobičnom vještinom prikazu+ 
je bolesnicu zahvaćenu od sušice (str. 18—17), 
a još vještije pruža psihologiju bolesnika i bo- 
lesničkoga sna (str. 22—26). Majstorski je dao 
psihološki ocrt naših mornarskih žena, i stvo- 
.rio likove koji se ne skidaju lako iz pameti. 
Osim Jele, glavnoga lica, neizbrisiv je lik stare 
Marije, lik naših »kućnih »milosrdnih sestara« 
u Primorju. Ali do koje veličine i majstorlu- 
ka umije da se popne Vodopić, neka svjedoči 
ovaj ulomak iz lika stare Marije: »Istom se sta- 
ra namjesti i poče moliti, proviri s najgornjega 
stepena kroz rešetku jedno malo mače bijelo 
ko labud, provuče se, potrči, skokne na trpezu 
glaseći se nekijem dugijem mr-——mrr— što u 
mačijemu jeziku izgovara pitomost i prijatelj- 
stvo, te zaprčenijem repkom stane presti, omi- 
ljivat se oko Marije, tuckat je glavom, i na 
svrhu s velikoga klanjanja i obrtanja repkom 
je po nosu opahnjivati. 

— Jadna živinice, što si došla ometat mi 
* molitvu? uze stara govoriti s mačetom. — Da, 
da, ja znam što to hoće rijet; čekaj, neka prvo 
vidim, imam li ovdje štogod. — I tako veleći 
zavuče ruku u špag pod haljine, nešto napipa 
i izvadi: — Na, evo ti mrva sira, griskaj i 
miruj. — Pak, gladeći mačku, slijedi starica. 

žalosnijem glasom: — Tužna živinice! ti si 
bila jedini razgovor svoje gospođe; sveđ si kod 
nje bila, a sad, kad ti nestane, kuda ćeš? Po- 
skitat se kako pusta, dok te kogod premlati. 
Lijepa živinice! Zaisto, netom Jele stvrši, od- 
nijet ću te ja u mene doma. Neću te'pustiti, ne, 
moja živinico. Jesi li izjela? Da, a sad hodi ov- 
dje u skut. Tako, lezi lijepo, stani mirno i pu- 
sti me moliti Boga. 

Mačka namjesti se staroj u skut, a ova uz- 
metne se na uslon zaklopnice, na kojoj je siđela, 
objema rukama potpaše mačku i preuze preki- 
nutu molitvu, promičući zrnama kraliješa niza 
skuta spuštana. Mačica zažme oči, poprede ma- 
lahno, pak umukne i zaspi. Marija naslonjena 
i glavom uzvraćenom put nebesa, da bude, cije- 
nim, skupljenije pameti, zaklopi oči i ona počne: 
— Zdrava Marija... Reče jednu, pa drugu, tre- 
ću, četvrtu... u neko doba stade prekidivat 
molitvu; dopre do p6 zdrave Marije, ustavi se, 
— uporavi opeta, reče dvije tri riječi, — zalu- 
du, ne da joj je slijediti. — Usiluje se, te iz- 
nova: Zdrava... Marija... i veće nema ništa. 
I stara, kako i mače, bijaše slatko zaspala. I 
Bog ti sam zna dokle bi bila tako potegla, da 
tanahno mačije uho ne bude dočulo, da je netko 
kutnjijem vratima oškrnuo. Otvori živinica oči, 
napregne uši, naošitri brke i namjesti se na sku- 
tu, kako bi lašnje disala, ako joj bude do koje. 
Mačina priprava ne bijaše zaludna, jer netko do- 
isto uljeze u kuću i poče lagahno ushoditi ije- 
stve od poda. Ushodi lagahno, ali teško, jer kad- 
nokad škripne stepen pod uzlazećom nogom. 
Proz drvenu rešetku jur proviriva nečija gla- 
va smeđijem ubruscem pokrivena, proviru ra- 
mena, i najpotlje ukaže se na vrh ljestava lice 
pretilo Đive Mihove, one ženice, s kojom smo 
se saznali za Krstom. Ukaže se Đive i ispod 
glasa pozdravi: — Hvaljen Jezus! U dobar čas. 

progovori, jer. mače, neobično tuđoj čeljadi, is- 
tom sagleda lice i dočuje glas, poplašeno pruc- 
ne se staroj iz skuta na pod, s poda kroz re- 
šetku na stepene, sa stepena ko ti zna gdje. 
Nu u onome što se prucne, treba je rijeti da 
staru dohiti čapcima, jer ova prene se oda sna, 
pusti kraliješ i hitno hitno vrže ruke za se va- 
peći: — Tamo te đavo odnio, pasja živino! ne 
znam što se od mene dogodilo. — Pak zagle- 
dajući desnu šaku. — Jes? vidio, kako me oče- 
grljala! Otrovna otrovnice! Dobro, doći ćeš mi, 
da ti dam štogod. — I to veleći uze trti slinom 
mačju brazgotinu ne opazivši Đivu. Dive svrh 
ljestava ne miče se, nego gleda staru i duši se 
od smijeha.« 


Sa »Tužnom Jelom« Vodopić nastavi svoje 
realističko pričanje savremenoga života što ga 
desetak godina prije nače s »Marijom Kona- 
vokom«. Ova zadnja doduše ispade realističkom 
pripoviješću, ali to ne bijaše piščeva namjera. 
Njemu bijaše do toga da ocrta konavoski život 
folkloristički vjerno i da djelo prožme tenden- 
«cijom protiv djevojačke otmice radi teških suko- 
ba i čestih ubojstava koja se događahu. Sa »Tu- 
žnom Jelom« pođe dalje u svojem umjetničkom 
shvatanju. Tu prestaje pripovjedač  folklori- 
sta i pisac sa socijalnom tendencijom, a glav- 
nom mu zadaćom postaje živo i vjerno iznošenje 
gruškoga života, pa otvorenoj tendenciji nema 
traga. To je povijest žene, koja strada ni kriva 
ni dužna; a zapravo je-to domaća tragedija, 
inače česta u Primorju, u kojoj žena, zbog na- 
sljednoga opterećenja i odgojnih prilika slaba, 
fizički podliježe udarcima nesmiljene sudbine. 

Sa »Tužnom Jelom« Vodopić. postaje pje- 
snikom Gruža, pretečom i nadahniteljem »Ksan- 
te«, »Ekvinocija« i »Dubrovačke Trilogije«. 

IV. 


Sa istorijskim romanom »Na Doborski- 
jem razvalinam« ostavlja Vodopić sa- 
vremenost i prijašnje folklorističko i realističko: 
pripovijedanje, a prelazi u svijet prošlosti. 
Time je zapravo prešao iz realizma u roman- 
tiku. Zametak je ovom romanu već u »Robi- 
njici«, pjesničkoj pripovijesti u desetercu o 
hercegovačkoj robinjici ugrabljenoj u djetinj- 
stvu a oslobođenoj i prepoznatoj od rođena bra- 
ta. To je stihotvorsko vježbanje u maniri onoga 
vremena sa tendencijom »da na Turke udarimo 
gložno«. 

Pod utjecajem silne agitacije sedamdesetih 
godina prošloga vijeka u nas i vani da se oslo- 
bodi  bosansko-hercegovačka raja turskoga 
ropstva, prihvati se Vodopić pisanja ovoga isto- 
rijskog romana iz bosanske prošlosti. Doga- 
đaje u njemu ispričane stavlja pri koncu prve 
polovine XVI vijeka, kada poče iseljivanje u 
zapadne i sjeverne krajeve svega onoga što 
nije htjelo da se poturči, a ni priuči nesnosnom 
turskom jarmu. ' 

Kako je moglo doći do toga da se je Vo- 
dopić okanio dosadanjega Tolklorističko-reali- 
stičkog načina u pričanju i ostavio savreme- 
nost a prešao obrađivanju istorijskoga roma- 
na? Vodopić poznavaše od tuđih književnosti 
samo talijansku, a talijanski roman toga vre- 
rnena još živi od Manzonijeve tradicije, i od 
Walter Seottovih epigona u Italiji; čita se i 
Guerrazzi s romanima patriotske tendencije. 
Tih godina Šenoa. visoko podiže ugled istorij- 
skom romanu. U modi je opisivanje narodnih 
patnja pod turskim vladanjem. Napokon, pa- 
triotska i kršćanska tendencija nameće se po: 
gebi književniku katoličkomu svećeniku. 

Nego, onaj narodni stih »poturica gori od 
Turčina« nije nastao bez osnove, jer su najveći 
zlotvori jadnoj raji bili domaći sinovi koji se 
poturčiše. Vodopić istavlja oličenje poturice u 
Imbru Čoriću pa tumači psihološki kako se u 
takvome stvoru razvija zloća do vrška. Konač- 
no, onih godina hrvatski rodoljubi u Dalmaciji 
agitovahu da se, kao i Dalmacija i Bosna oslo- 
bođena sjedini s Hrvatskom, stoga je, po svoj 


prilici, i dodat onaj »poskupac«. Evo, dakle, 


pobuda i poticaja za ovaj roman. 

Fabula ovoga romana nema centralne lič- 
nosti: Milan Vraničić, Anđa čorić, stari Vuk 
Vraničić, poturica Imbro Čorić kao glavna lica; 
pa Cmiljana, Alija, otac Danilo, fra Luka, mla- 
di beg Tuslan, Balaban, Milica Vraničić, Gru- 
beša, baba Cvjetana i mali Rudeša kao spored- 
na — jasno su ocrtana, i diferencirana: bolje 
negoli u prijašnjim pričanjima. 

Glavni je događaj: teške prilike u zasu- 
žnjenoj Bosni sile Vuka Vraničića, staroga bo- 
sanskog koljenovića, da seli iz Bosne u Hrvat- 
sko Zagorje, jer ne htjede da se odreče djeđov- 
ske vjere. Stoga se prije iseljenja pričaju 
zgode i pogibije kojima gu izloženi kršćani. Pred 
zadnjim i glavnim događajem stvrstao je pri- 
povjedač razne epizode koje najviše drže u na- 
petosti čitatelja ovoga romana. Ali jedna od 
najfantastičnijih epizoda jest povratak poturi- 
ce Imbre Čorića u doborsku kulu, pošto 
rmu Milan Vraničić ote staroga Vuka i tako 
osujeti njegovu osnovu. 

Čorićeva navala na Cmiljanu, koja se baca 
sa tvrđave u rijeku da ne postane žrtvom nje- 
gove živinske požude, i sukob i očajna borba 
sa Balabanom, dok se obojica ne survaju smrt- 
no zagrljeni u rijeku, vrhunac je fantastično- 
sti. Ovakve epizode sjećaju na Walter Scotto- 

vo slično opisivanje u njegovu ponajboljem ro- 


manu »Ivanhoe«. 

Kao kod svih romantičara koji pišu isto- 
rijske romane, piscu draga lica prikazana su u 
najboljem svijetlu,.bez poroka i mana. Takva su 
skoro sva lica u ovome romanu, jer_Vodopić 
iznosi ljude u svijetlu kakav je sam bio: do- 
bar čovjek i dobar »pastir stada« gleda uopće 
sa vedrim optimizmom na ljude. Iznimka je u 
»Mariji Konavoci« Vule, a još jača je ovdje 
iznimka Imbro Čorić. Imbru čorića, prije Iliju 
Čorića, crta kao tipičnu pojavu bosanskoga po- ' 
turice koji se siluje da bude što gori, okrutniji. 
I preko volje, sjeća na Smail-agu čengića u Ma- 
žuranićevu epu. Sličnost je očita, ma da ona mo- 
že da bude slučajna, a namjera mu je da po- 
tencira odvratnost prema poturici, dakle vjer- 
skom izdajici, kršćanskom odmetniku. 

Spomenuh da Vodopić dobro poznavaše ta- 
lijanski roman do njegovih vremena, a osobito 
Manzonijeve »Vjerenike«. Manzonijevih utje- 
caja ima, ali ni izdaleka u onoj mjeri kao što 
neki ustvrdiše (čedomil Jakša). Milan Vrani- 
čić nema ništa zajedničko sa Renzom, ni nje- 


.gova vjerenica Anđa Čorić sa Lucijom, osim 


što su i Vodopićevi i Manzonijevi  vjerenici 
čestita čeljad i dobri kršćani. Poturica Imbro 
Čorić nema nikakve sličnosti sa Don Rodrigom, 
a sjeća, kako napomenuh, na  Mažuranićeva 
Smail-agu. Otac Danilo nije nikakav otac Kri- , 
stoforo, jer su i jedan i drugi lica koja djeluju 
u drugim krajevima i u drugim prilikama. Vo- 
dopić ne trebaše da traži oca Danila kod Man- 
zonija, jer on to lice imaše živo pred očima u 
djelovanju i radu bosanskih franjevaca za vri- 
jeme turskoga vladanja Bosnom i Hercegovi- 
nom. Uzalud je tražiti kod Manzonija lica slična 
Vuku Vraničiću, Cmiljani, Aliji,  Balabanu, 
Grubeši, staroj Cvjetani, fra Luki. 

Inače se Manzonijev utjecaj razabira u dru- 
gome, i to u onom optimističkom gledanju na 
ljude, u vjerovanju u ljudsku dobrotu, u po- 
bjedu istine i pravde. Dobri mogu da stradaju, 
ali to je samo kušnja njihove duševne snage, a 
pobjeda će dobra nad zlim doći ovako ili ona- 
ko, ovdje ili drugdje, u boljem svijetu. Pa onda 
ona samilost prema svim patnicima i progonje- 
nima. Uostalom, svećenik Vodopić ne može da 
slijedi druge moralne poglede u književnosti 
nego Manzonijeve. Ali ponavljam, nešto što 
bi u razvoju fabule ovoga romana »Na Dobor- 


skijem razvalinam« ili u raznim: licima'odava-: 


lo Manzonijeve književne utjecaje, ne postoji. 
Više negoli unutarnjih nahodimo tragova 
izvanjim utjecajima, i to nešto iz Manzonija, ali 


više iz Guerrazzija. To su oni umeci kad se pre- 


kida jedno pričanje da se prijeđe na drugo: 
»Dok se doveze gdje je naumila, daj da seimi 
drugdje premjestimo« (str. 41) — »Uđimo da 


vidimo ko u njoj boravi« (str. 42) — »Ne ome- 


tajmo ih, no počujmo što starica S momčičkom 
besjedi«. (str. 42) — »No koja je ovo starica? 


čemu tako osamljena s jednijem momčičkom pri- 
biva daleko od inoga svijeta u ovoj dolini? Evo 
me da ti kažem.« (str. 44) — »Ali puštajmo: 


djevojku neka zalaćenijeh ruka do lakata jari 


vatru, vari, peče, prži što za toga je priredila, 


a potražimo u toliko Imbra našega zor-poturicu 


da vidimo što od njega biva.« (str. 107). Pa 


tako i pri kraju str. 184. 


U »Mariji Konavoci« i »Tužnoj Jeli« nema. 


traga tuđim utjecajima, i te dvije pripovijesti 
uspjelošću daleko nadilaze ovaj istorijski ro- 
man. Ono par stilskih italijanizama (»Pustiti 


Vuli bokaru, a ostalim vilice, skočiti se, zgra-- 
biti dževedare i rastrkati se tamo i amo po piv- 


nici — sve to bi jedan tren.« (M. K. str. 47) 


dokazuje kako se pisac ne može da otme nekim. 

utjecajima bar s formalne strane, i onda kad 
to hotimice traži. Prikazivanjem savremene re- 
alnosti u prvim dvjema pripovijestima pisac je 
lakše izbjegao tuđinskim utjecajima, jer u 
mu uzori ležali živi pred očima. Ali sa romanom 
»Na Doborskijem razvilanam« napustivši pri- 
čanje i crtanje svoga vremena i odaljivši se 
od realnoga tla zašao je u školu talijanskih pi- 
saca istorijskih romana, sa Guerrazzijem na 
čelu; tako je došlo do ovakvih naivnih umetaka 
kojima pisac apostrofira lice: »Jaoh! tužna Mi- 
le, žalim te u duši itd.« (str. 138). To isto po- 
navlja na više mjesta. Istoga je podrijetla i onaj 
»Poskupac« (od str. 194—201), jedna nepotreb- 
na suvišnost koju bi trebalo izostaviti pri pre- 
štampavanju ovoga romana. U tome se poveo 
za modom koja dodavaše epiloge romanima da 
se ispriča daljnja i konačna sudbina glavnih li- 
ca. Mogaše da nesmetano završi roman kako 
ga je konačno završio, ali mu ne trebaše ono- 
ga uvoda o postanku riječi poskupac, ani 
nepotrebne i nespretne propovijedi o materama. 
Inače, čitav ovaj roman pun je čestih i je- 
zivih epizoda pa se čita sa živom napetošću, a 
plod je čitanja talijanskih romantičara. Ali Vo- 
dopić zasnova ovaj roman na domaćem tlu pri- 
kazujući jedan momenat iz tamnih vremena 
naše prošlosti.  Fabulu i prizore izmašta, ali 
stvori nekoliko osebujnih lica, a sve zadoji ten- 
dencijom savremenom onim danima kad se na- 
rod oslobađaše nesnosnoga turskog ropstva. 


V. 


Pripovjedački rad Vodopićev možemo da 
podijelimo na dvoje: na prikazivanje savreme- 
noga života iz svoje okoline (Marija Konavoka, 
Tužna Jele) i na istorijski roman iz bosanske 
prošlosti. On je u dvjema prvim radovima išao 
svojim putem, te crtao ono što je gledao svo- 

jim očima, pa ostavlja utisak realističkog pri- 
povjedača, i prve su mu dvije pripovijesti us- 
pjelije, pogotovo »Tužna Jele«. šteta, što tu pri- 
povijest napisa u dubrovačkom dijalektu koji 
nije pristupan drugim našim pokrajinskim je- 
zičnim područjima. Naprotiv, »Marija Konavo- 
ka« zaostaje za »Tužnom Jelom« svojom umjet- 
ničkom stranom, jer je uzalud tražiti u njoj ka- 
kvo dublje psihološko prikazivanje raznih lica, 
ali jedrinom i bogatstvom jezika ona ima viso- 
ko značenje u istoriji postanka i razvoja naše 
umjetne proze. ' 
Ako se ove dvije pripovijesti porede s onim 
što se je savremeno pisalo ne samo kod Hrvata 
nego i kod Srba, onda istom otskače prava vri- 
jednost Vodopićeva pripovjedačkog rada. U 
ovome realističkom prikazivanju savremenoga 
narodnog života nije imao nikakvih preteča 
kod Hrvata, jer se do ovoga vremena pisahu 
istorijske novele sa lozinkom »za krst časni i 
slobodu zlatnu«, ili nekakve fantastične, a če- 
sto i naivne, viteške ljubavne zgode i nezgode. 
Nešto, gdje se je išlo za tim da se iznese na- 
rodna duša i unese socijalna tendencija, ili gdje 
se pruža slika života sa svim njegovim realnim 
jadima, ali i poezija boli, ne postoji kod nas 
dotada, pa ni bolje pripovjedačke proze prije 
»Marije Konavoke« nemamo. Ljubiša počinje 
da se javlja tek g. 1868, baš u godini kad je 
prvi put štampana »Tužna Jele«. Ova najbolja 
Vodopićeva pripovijest njegovo je samostalno 
djelo, i nema tu ničijega_ utjecaja. Ako mu za tu 
pripovijest dade neko kakav poticaj, to je je- 
dini Medo Pucić koji u »Cvijeti« u nekim sti- 
hovima nače da pjeva Gruž i pomorski Život, 
pa to mogaše da bude neki poticaj za pisanje 
»Tužne Jele«. »Marija Konavoka« još je samo- 
stalniji njegov rad, jer slične pripovijesti sa 
folklorističkom podlogom nema prije Vodopića 

ni u nas, a, u koliko znam, ni u talijanskoj knji- 
ževnosti. Folklorizam u pričanju razviće bolje 
i obilatije od Vodopića Ljubiša, ali je to po 
vremenu kasniji rad. 

Naprotiv, u zadnjem djelu »Na Doborskijem 
razvalinam« zašao je Vodopić u književnu vrstu 
gdje se nije mogao da mjeri sa osnivačem hr- 
vatskoga istorijskox romana šenoom, koji već 
prije bijaše napisao svoje najbolje istorijske 
romane. U ovom zadnjem radu Vodopić zaosta- 
je umjetničkom vrijednošću prema prijašnjem. 
Svejedno, i ovaj rad čita se i čitaće se sa ugod- 
nošću i napetošću kod šire publike, jer udovolja- 
va ukusu onih koji vole romantičke fantastično- 
sti. A zaostao je ovaj zadnji roman prema »Ma- 
riji Konavoci« i jedrinom i čistoćom jezičnom. 

Vodopić posjedovaše jaku sposobnost za 
prikazivanje ljudskih strasti i zloće, ali i za 
oživljavanje ljudske dobrote. Niko u nas prije 
njega nije znao da bolje psihološki prikaže i 
ijudske jade i ljudske opačine. Kod njega bija- 
še osobito razvijena osjećajna strana, i nju je 
najbolje razvio u »Tužnoj Jeli«. Pogotovo je 
umio da lica svojih pričanja prikaže psihološki 
u njihovim djelovanjima. U tome je on prvi 
po vremenu naš pripovjedač kod kojega je jaka 
psihološka strana, i u tome potsjeća na našega 
Nikolu Tomasea, koga danas u Italiji drže pre- 
tečom psihološkoga romana (»Fede e bellezza« 
i »Duca d' Atene«). Prije Vodopića nemamo 
pripovjedača koji unosi u pričanje psihološko 
prikazivanje onoga što se zbiva u duši. 

Ali Vodopić ima i krupnih nedostataka. Naj- 
prije, njegova proza nije uvijek jednaka, ni 
jednako izrađena. U tome pogledu »Marija Ko- 
navoka« ostaje njegovom najboljom prozom, 
i vidi se da je to rad dugih godina, pomno iz- 
rađivan i dotjeravan. »Tužna Jele« napisana je 


(u dubrovačkom dijalektu, stoga se o toj prozi 

ne može da sudi s gledišta književne štokav- 
štine. U romanu »Na Doborskijem razvalinam« 
vratio se na književnu štokavštinu, ali u njemu 
nema više one jezične izrađenosti i jedrine kao 
u prvoj pripovijesti. No prema općem stanju 
hrvatske proze onoga vremena ipak je to na- 
predak. ' , 
Vodopićeve pripovijesti vrlo su slabe svojom. 
kompozicijom. Uzalud je tražiti razmjer u raz- 
vijanju događaja: sada ide u dugo i razvlače- 
no pričanje, da opet preleti brzo preko važno-. 
ga događaja. Pripovijesti mu nemaju neke cje- 
line koja se polagano razvija, nego više izgle- 
daju kao da su nastale iz povezivanja epizodnih 
ulomaka. Gdjekada mu razvoj radnje napre- 
duje vrlo sporo, da opet naskoro pospješi doga- 
đajima. A 
U »Mariji Konavoci« isprekidano je priča- 
nje dugim opisima narodnoga života i narodnih 
običaja (badnjak, krsna slava, konavoska bra- 
ća). čak je umetnuta pjesma od blizu trista 
stihova, ispjevana u načinu narodne pjesme 1 
povezana sa predmetom pjesme: otmica djevoj- 
ke. Tako je bez ikakve veze sa razvojem glav- 
noga događaja iumetnuto trinaesto poglavlje 
gdje se iznosi prizor, inače uspjeli, mladenačko- 
ga zadirkivanja među muškinjem i ženskinjem. 
Isto tako pridodato je penaesto poglavlje da 0- 
piše Cavtat i brbljavost cavtatskih ženica, po- 
znatih kundurica, što nema nikakve veze sa 
razvojem pričanoga predmeta. K tomu su u 


»Mariji ;Konavoci« ženska lica skoro jednoliko: 


prikazana, i nema tu diferenciranja: Marija, 
majka joj, i ostala ženska lica naliče jedno na 
drugo, i dana su samo kroz dijalog. Nešto su 
bolje izrađena i diferencirana muška lica: Mato, 
Vule, Ivur, stari Mihajlo. ' 

Još veća razvučenost opaža se u »Tužnoj 
Jeli«, u kojoj je fabula novele vrlo kratka, ma- 

da je život bolesnice prikazao u detalje. Da sa- 
gradi od toga čitavu pripovijest od sto štampa- 
nih strana, bijaše prisiljen da proširuje. I pro- 
širio je: opisom Gruža i gruškoga života; bro- 
dogradnje po danu i brodogradilišta za noćne 
oluje; sijela gruških ženica; pa mornarskih pri- 
čanja morskih zgoda itd. Ali ova je razvuče- 
nost opravdana piščevim namjerama, jer_ mu 
bijaše ne samo do toga da ispriča povijest tu- 
. Jele, nego da prikaže Gruž i pomorski ži- 
vot. 

Pogotovo se opaža razvučenost nerazmjer-: 
na partijama kod romana »Na Doborskijem 
razvalinam«: prizori sa vezanim Imbrom, nje- 
gova usiljena junačenja; njegov put sa slugom 
Alijom do dolaska u doborsku kulu; borba Im- 
bra sa Cmiljanom, zatim sukob i strmoglavlje- 
nje sa Balabanom — sve su to partije preraz- 
vučene. 

Dok u prvim dvjema pripovijestima ni ne 
kuša da dade opis lica, i ona nam se ocrtavaju 
iz njihova djelovanja i razgovora, u zadnjem 
djelu upušta se u opise lica. Ti su opisi ovakvi: 
»Anđi bijaše 22 godine, gizdava kao cvijet; sta- 
sa dična i tankovita, kosa joj gavranovo perje 
— lice mjendelovo cvijeće — obraz produg — 
oči dva crna ugljena — usta od koralja parom 
prorezana ; divna bijaše od vrh glave do dno pe- 
ta.» Kao da je uzeto iz kakve ženske narodne pje_ 
sme. »Milan je ugledan momak, na tridesetoj 
je godini svoje dobi... čelo mu je prostrano — 
obrva gusta — ispod obrva sijeva mu sokolovo 
oko — lice nacrnkasto — brk čisti slovinski (2) 
mimo usta niz kosijere do širokijeh grudi do- 
tiče mu; ruke čvrste... Riječju: likom, stasom, 
ponosom bosanski je junak.« I opet kao u na- 
rodnoj epici. I »Milica bijaše gizdava djevojka; 
stasom malo manja od Anđe, plavokosa, oči mo- 
drijeh, onako modrijeh kao jedino može biti mo- 

dro slovinsko nebo; lica bijela i rumena, no 
mrvu zahaknuta (ružica ne cavti pod planinski- 
jem vazduhom kao na polju)«. Što dobivamo 
ovakvim opisima? 


Ali kad crta lica njihovim djelovanjem i 
razgovorom, onda iskaču majstorski ocrtani i 
dobro diferencirani likovi sporednih lica: Cvje- 
tana ili fra Luka, dva lika koja sama za se 
ostavljaju neizbrisivi utisak. Ili na pr. onaj vje- 
čiti kontrast između nadutoga poturice Imbre 


* čorića i praktičnoga mu sluge Alije (Don Kihot 


i Sančo Pansa). 


Mato Vodopić zauzimlje u razvoju naše pro- 
ze i pripovjedalačke književnosti važno mje- 
sto. Njegov rad ne smijemo da mjerimo apso- 


lutnim mjerilom, jer pripada vremenu kad su 


se pravili prvi pokušaji pripovijedanja u našem 
jeziku, kad su se oni koji pisahu prije ili savre- 
meno njemu borili sa osnovnim znanjem je- 
zika. Vodopić prvim svojim djelom pruža još 
danas dobru, štaviše, uzornu prozu. Njegova 


»Tužna Jele« znači uspon u njegovu i našem 


pripovjedalačkom radu, jer donosi prvi pokušaj | 


psihološkoga pričanja, i djelo je bez isticanja 
kakve naročite tendencije. Sa »Na Doborskijem 
razvalinam«, napisanim dva decenija poslije 
prvoga pričanja, ma da ima ulomaka i lica vrlo 


* uspjelih, sveukupno zaostaje za svojim savre- 


menicima, jer ga u istorijskom romanu prehi- 
tiše njegovi godinama mlađi savremenici, šenoa 
i Josip Eugen Tomić (Zmaj od Bosne). 
Karakteristično je što se je vratio tendenciji, 
i to savremeno političkoj: Vuk Vraničić sa svo- 
jima zaklanja se pred najezdom turskom i na- 
lazi zaklonište u Hrvatskom Zagorju. Ovoj mi- 
sli bijaše pretečom »Robinjica«, kao neka uver- 
tira u stihovima za ovaj zadnji roman. Izlazi 

iz svega da je Vodopić dobro uspijevao kad je 
iznosio savremeni život, kad je lica dizao sa 
živa, pa je, uz Janka Jurkovića, i po vrijednosti 
svoga | rada i po značenju svoga smjera u 
pričanju jedan od preteča hrvatskoga realizma. 

BIOGRAFIJSKI 
I BIBLIOGRAFIJSKI PODACI 


Mato Vodopić rodio se je u Dubrovniku 18 
decembra 1816 od oca pomorskoga kapetana. 
G. 1833 svršio je gimnaziju, g. 1840 teologiju 
u Zadru. Kao katolički seoski dušobrižnik služio 
je u Smokovljanima, Ošlju, pa od 1845—1857 
u Konavlima. Odi 1857—1879 župnik je u Gružu. 
G. 1879 postaje kanonikom, a 1882 biskupom 
dubrovačkim, i u ovoj zadnjoj časti umrije 18 
marta 1898. 

Osim beletristikom, bavio se je i prirodnim 
znanostima, osobito botanikom, te sakupljaše 
narodne riječi iz toga područja. Od njega po- 
tiče »Popis pučkijeh ptičijeh imena 
sakupljenijeh iz usta naroda u 
dubrovačkoj okolici, PrimorjuiKo- 
navlima« (>Slovina g. 1880, br. 2), 
pa »Imena pučkaraznijehlazećijeh 
i plazećijaeh živina, koje se ili na 
hode u dubrovačkomu okružju, ili 
odonud poznate su našijem selja- 
cima« QSlovinac« g. 1882, br. 7). Tali- 
janski je napisao. »Flora dalmata« i 
»Fauna Dalmata« (»Maschek: Manuale 
del regno di Dalmazia g. 1874). 

Izdanja štampana u knjigama: 

1) Mato Vodopić: Marija (Re: 
oka (po istinskom događaju iz vremena prije 

austrijske zapreme Bosne i Hercegovine). — 
Uvodom popratio Marcel Kušar, str. I—XXXIV 
i 1—164. U Zagrebu — Naklada »Matice Hr- 
vatske« g. 1895. 

2) Tužna Jele — povjest gSruška — 
kan. Mata vit. Vodopića. I izdanje, str. 1—99. 
Dubrovnik g. 1901. — Nakladom knjižarnice 
D. Pretnera. (»Narodna biblioteka«). 

3) Robinjica — spjevao kan. Mato Vo- 
dopić — u Dubrovniku g. 1875, str. 1—46. Na- 
klada knjižarnice D. Pretnera (»Narodna bi- 
blioteka«). 

4) NaDoborskijemrazvalinam— 
pripovjetka kan. Mata viteza Vodopića — u 
Dubrovniku g. 1881, str. 1—242. — Nakladom 
knjižarnice D. Pretnera. (»Narodna biblioteka«) . 

OD ISTOGA PISCA 


1) Studije i portreti — Zagreb 1905 — 
Nakladna tiskara A. Sceholza — str. 
282. (Rasprodato). 

Sadržaj: Ante Zorčić — Razvitak pjesništva - 
u Dalmaciji od početka XIX vijeka do 
smrti Pavlinovića i Despota — O plagijatu 
ili književnoj krađi — Velimir Deželić — 
Leopardi i Gilbert — Josip Milaković — 
Biblijska Ruta u umjetnoj poeziji — Jovan 
Hranilović — Simon Gregorčić — Braća 
Ostojići (Mato, Ivan i Nikola) — Prera- 
dović o jeziku jugoslovenskom g. 1844 — 
Ante Jagar — Petar Niziteo. 

2) Nove studije i portreti — Osijek 1910 
— Naklada Radoslava Bačića — str. 
233. (Rasprodato). 

Sadržaj: Ivan Franjo Biondi — Hanibal Lu- 
cić i narodna pjesma — Goffredo Mameli 
— Nikola Šimić — Giosuć Carducci — Ri- 
kard Katalinić Jeretov — Giovanni Marra- 
di — Milan Begović — Eugenija šah — 
Milan Pavelić — Marin Sabić — Ante Tre- 
sić Pavičić. 

3) Treće studije i portreti — Split 1917 
— Naklada knjižare Vinka Jurića 
— str. 173. (Rasprodato). 

Sadržaj: Hrvatski literat — čedomil Jakša. - 


208. 


— Milorad J. Mitrović — »Raja« K. A. 
Bakotića — Tri portreta iz naše novije re- 
ligiozne lirike (M. Sabić — I. Šarić — M. 
Pavelić) — Jedan hrvatski Silvije Pellico 
(Mateša Kuhačević) — 0. Jordan Zanino- 
vić — Wernerova tragedija »Dvadeset i 


četvrti veljače « i naša narodna priča — ' KAZALO 
Dva pjesnika klasičke metrike iz Ilirizma 
(Utješenović i Ilijaševićd) — Zanimljiva 
knjiga o novijoj talijanskoj lirici — Silvin 
Sardenko. Str. 
4) četvrte studije i portreti — Split 1928 1. Marko Kažoti (Prilog romantici tridesetih go- 
— Naklada Hrvatske knjižare — dina XIX vijeka u Dalmaciji) 5 
str. 240. (Rasprodato). 2, ako 2. Filip Grabovac (preteča Kačićev) 82. 
Sadržaj: Dante Alighieri ka naPoJ književno- 8. O postanku naših narodnih pjesama 42 
sti — Mažuranić i Lamartine — Dva po- 3 . N . 2 
glavlja o Kranjčeviću — Svetislav Stefa- 4. Tri stare knjige u talijanskom jeziku o našim 
nović — Osvrt na novije pjesništvo (do narodnim pjesmama 55. 
konca g. 1921) — Ksaver Meško — Juraj .5. Dva pokušaja književne kritike u Dalmaciji 
Carić — Naše pjesničke antologije — Din- god. 1885: 
ko Šimunović. a) F. I. Despot 69: 
j b) J. K. Ostojić 84 
6. Andrija Palmović 95: 
7. Juraj Kapić (pučki pjesnik) ' 110 
8. Juraj Baraković (zadarski pjesnik) 123 
9. Tugomir Alaupović 142 
10. Medo Pucić ; 152: 
11. Šenoa i Vojnović 168 
12. Mato Vodopić X 177 

